
Mesoždere biline. 


x. 

mlinski neprijatelji. — Rosika po čretovih. — Lišće rosike hvata, ubija i ždere 
kukce. — niapimuha u Karolini. — Kako hlapimuha lovi kukce. — Vrsti i 
rodovi familije droseraceja. — Aldrovanda. — Utrikularije. — Tustica (piri' 
guicula). — Familija saracenija. — Nepenthesi. 

zđignemo li onu koprenu, što zastire divan onaj mir, koji u 
šumi vlada, naći ćemo svuda ubojstvo i otimačinu. Jedna 
se bilina s drugom kolje i otima za svaki pedalj zemlje, 
za svaku kapljicu vode. U toj borbi oruža se svaka bilina, kako 
najbolje može i znade. Ali bilina ima u prirodi još i drugih nepri¬ 
jatelja, proti kojim stoji nemoćna i bez oružja, od kojih se nemože 
obraniti. Tu je ciela vojska raznih kukaca, koja čeka na gotov stol, 
da potroši ono, što je bilina u trudu i muci stvorila. Jedni pođ- 
grizaju korienje, drugi buše koru i drvo, treći brste lišće, četvrti 
tamane pupove, cvjetove i plodove, pa sve živi samo na tudj račun. 
Nježni ti stvorovi mirno podnose svoju sudbinu, jer se neznaju 
obraniti svojih neprijatelja. A nam se to pričinja posve naravno. Nije 
li sve tako uredjeno i udešeno, da bilinstvo služi kao hrana živo- 
tinjam? Ta znamo to i onako, da životinjstvo nebi moglo ni ob- 
stati, da neima na zemlji bilina. Sudbina je bilinstvu taj udes do¬ 
sudila, pa ga i najveći dio mirno podnosi. I rekli bi, kao što se 
je sve do prije jedno deset godina govorilo, obćenit je to zakon, 
drugčije nemože ni biti. Nu gle čuda! nehtjedoše pravo vjerovati, 
dok se neđiže najumniji prirodoslovac ovoga vieka, starina Darwin, 
da dokaže, da i u tom miroljubivom svietu ima stvorova, koji se 
znadu svetiti svomu najljućemu neprijatelju. Mala je to četa sve nježnih 
i sitnih bilina, koje se umješe tako naoružati, da stupe u otvoren 
boj sa krvnim i zakletim svojim neprijateljem. Pravi su to grabež- 
Ijivci, koji iz potaje vrebaju na svoje neprijatelje, mame ih i vabe, 
pa ih onda love i ubijaju, a ubijeni plien onda pojedu! Pa nije U 

to pravo čudo, kada mirne biline kukce love, pa ih onda jedu? 
nečini li nam se, kao da je tu onaj red, što u prirodi vlada, posve 
izvrnut? Rekli bi: ovca progoni vuka, mirna golubica leti za ja¬ 
strebom. U svoj botanici neima jamačno zanimivijega pojava, nego 
što je taj, pa sam uvjeren, da ćete me rado sliediti, da vam po¬ 
kažem taj grabežljivi bilinski sviet i njegove običaje. 

Da vas odvedem medju bilinske grabežljivce, morat ćete poći 
u najtužnije krajeve, gdje najkukavnije bilinstvo raste. Tresetišta i 
čretovi su to, u koje su se zavukli naši domaći bilinski grabežljivci. 
Razbojnička njihova duša kao da se boji drugoga nježnoga i pito¬ 
moga cvieća, pa se zavukla u močvarno zemljište, odkle bježi drugi 
pošteni sviet. Zemlja vam se tu pod nogama niše, pa ste u strahu, 
da nebiste svaki čas propali, pa i zaglavili, kao što se je to već 
više puta dogodilo u dubokih i mekanih tresetištih sjeverne Europe. 
Oko čreta uhvatilo se nizko grmlje vrbovo i brezovo, a pod nji¬ 
hovim okriljem uzdigao se po koji kaćun. Iz močvarne zemlje uz¬ 
dižu se tanke trave sa svojimi vunenastimi glavicami, a izmeđju njih 
povlače se po vlažnoj zemlji vlaknaste mahovine. 

D tom neprijatnom i čudnom družtvu naći ćete našu grabežljivu, 
mesožderu bilinu. Zovu ju rosikom (rosika kružnolista, Drosera ro- 
tundifolia, Sonnenthau, erba đella rugiada). Kod nas u Hrvatskoj naći 
ćete ju u Zagorju kod Čreta i Sv. Križa, te u Žabniku kod 
Varaždina. Na mekanu sagu, što seje izpleo od mahovine trese- 
tarke, položila je rosika na okolo svoje malene zelene listove. Odmah 
iznad zemlje izlaze iz stabljike sploštene petlje, a na kraj petlje uhvatio 
se malen okrugao listić, koji je prama sredini udubljen, kao kada 
bi samo na polak ruku izpružili. Čini nam se, kao da imamo pred 
sobom malenu žličicu. Sa ruba lišća i sa cieloga površja proviruje 
velika množina sitnih dlačica ili trepavica. Na rubu lista su tre¬ 
pavice najdulje, te bivaju kadkada njesto preko pol centimetra duge. 
Prama sredini lista su trepavice sve manje i manje. Svaka trepa¬ 
vica sastoji od tanka držka, a na vršku toga držka posadila se 
pnrpurno-ervena glavica. Sam držak kod trepavica, što sjede 
u sredini lišća, zelen je, dočim prama rubu lista bivaju ti držci sve 
više i više crveni, dok napokon na samom rubu nepostanu upravo 
onakve boje, kakve su i glavice. Na svakom listu biva ovakovih 
trepavica oko 200. Na glavici svake trepavice uhvatila se malena 
kapljica njeke Ijepčive tvari, pa kada sunce na lišće zasja, onda 
ove kapljice preljevaju bojami, kao da je ono rosom osuto, pa odatle 

je bilina i dobila ime rosike. Slika 1., što ju ovdje donosimo, pred¬ 
očuje nam našega grabežljivca. Na dnu biline pri zemlji vidimo, 
kako se je razširilo kružnato lišće, puno glavičastih trepavica. Iz 
sredine toga lišća diže se u vis posve tanka stabljika, koja nije dulja 
od jednoga pedlja. Prama kraju poredalo se na stabljici njekoliko 
bielih cvjetova, koje čovjek može samo onda vidjeti, kada sunce 
sja. Cim se sunce ma i za časak za oblak sakrije, odmah i bilina 



SI. 1. Rosika kružnolista (Dro3era rotundifolia). 

a) ciela bilina; b) razrezan cvietak; c) prašnici i pestić ; ri) plod: e) sjemenke; 

/) povećana sjemenka; g) list, komu su su trepavice od ruba prama sredini svinute. 

svoje biele cvjetove sakrije i zatvori u zelenu zvončastu čašku. Bi¬ 
lina kao da hoće, da se samo u sunčanu sjaju prikaže u svoj svojoj 
ljepoti. Samo onda, kada joj po zelenom lišću svietle rumene tre¬ 
pavice i bojami preljevaju blistajuće kapljice, izvija ona svoje biele 
zviezde po cvieću. Vanredna je to osjetljivost, što ga cvieće na ro- 
siki prama svjetlu ima, dočim lišće sa svojimi trepavicami leži tu 
mirno, kao da je posve mrtvo. Neka vjetar puše koliko mu drago, neka 

* 

ljeva kiša kao iz rukava i krupnimi kapljami po lišen udara, to 
nježne trepavice ostaju mirne i nepomične. Motreć ih ovako, tko 
bi slutio, da je to samo puko pretvaranje, da je to samo zasjeda, 
u kojoj čekaju trepavice 11 a svoj plien. Nu zadržimo se malo kod 
rosike, da vidimo najkrasniji prizor, što ga bilinstvo umije prikazati. 
Evo iznad čreta leprši sićušna mušica, pa je sletila upravo prama 
listu rosike, nesluteć, da hrli u vlastitu propast. Možda ju je do¬ 
mamio ovamo miris sa lista, kako to Damin naslućuje, ili su ju 
privukle blistajuće kapljice, što se trepavica drže, — nu tko bi to 
sigurno znao! Mušica se spustila na rubu lista 11 a jednu trepavicu, 
pa izpružila svoje rilce, da se nasiše soka, što sa glavice blišti. Nu 
tek što je rilce zarinula u kapljica, već je osjetila varku, ali pre¬ 
kasno. Nije to kapljica rose, nego je to blistajući ljepak, u koji 
propadaju mušici nježne nožice. Životinja se stane otimati nogama, 
da se iz te zamke izvuče, ali sve badava. Ako i pridigne malo no¬ 
žicu, za njom se povuče nit ovoga Ijepka kao uže, da ju za čas 
opet natrag potegne. I te mirne, mrtve trepavice, koje i za naj¬ 
žešćega vjetra i najjače kiše nepomično miruju, sada su najedanput 
oživile. One se počnu polagano micati i dizati redom jedna za 
drugom, najprije bližnje, onda dalnje. Kapljice na glavici stanu sada 
rasti; glavica je iztisnula iz sebe novi sok, kao kada nam se plju¬ 
vačka u ustiju kupi pred slastnim jelom. Trepavice u svom gibanju 
stanu glavice okretati dolje prama siromašnoj mušici, koja se u 
smrtnom strahu sve više napinje, da se iz propasti izvuče. Ali sva 
joj muka badava. Za čas se spustila na nju nova crvena glavica, te ju 
popala za zatiljak, druga se priliepila na ledja, a njekoliko se uhva¬ 
tilo sa strane. Njekoliko časalta je prošlo, a mušicu ljepak oblio 
već sa sviju strana. I sada je propala, jer nemože više disati, pa 
se za kratko vrieme uguši i pogine. Sve to netraje dulje od četvrt 
sata. Na našoj slici (si. 1., g) vidjet ćete odozgor jedan list za 
sebe, gdje su se blizu ruba trepavice prignule prama jednoj točki, 
da plien prekriju. Kada je mušica tako u ljepak umotana, onda ju 
trepavice odturaju na sredinu lista: jedne trepavice ju dodaju a 
druge primaju i mrtvo truplo ide kao od ruke do ruke, dok neđo- 
spije nasred lista. Motreći taj prizor, neda se čovjeku vjerovati, 
da ima pred sobom nedužan bilinski list; prije bi rekao, da je to 
morska sepija, koja svojinu kraci hvata i duši plien. Kada trepavice 
doturaju mrtvu mušicu do sredine lista, onda se sve trepavice svo¬ 
jinu glavicami okrenu prama plienu, a i sav list se poeme stiskati. 



Za jedno pol sata obavio je list svoj plien onako, kao kada bi 
piest stisnuli. 

Što se dalje sa plienom dogadja, to nemožemo više vidjeti. 
List ostane ovako zatvoren 3 do 4, pače i do 7 dana, a onda se 
on opet otvori i trepavice izprnži. A što se je sa ubijenom životi¬ 
njicom dogodilo? Od nje preostaše na listu potrgane noge, krilca i 
pojedini đielovi tvrde kože, svi mekani dielovi su izčeznuji : bilina 
ih je pojela. Onaj obilni sok, u kom se je životinja utopila i ugu¬ 
šila, izčeznuo je. Crvene glavice na trepavicah suhe su posve, 
one sada još nemogu da hvataju nov plien. Nu netraje to dugo. 
Glavice stanu brzo izlučivati nov ljepak i do mala se na njih kriesa 
nove kapljice, a bilina je sada opet pripravna, da se dade na lov 
novoga pliena. 

Ako prodjete ljeti čretom, po kom rosike rastu, vidjet ćete 
uviek po njihovu lišću veliku množinu mrtvih i izsisanih kukaca. 
„Ljeti godine 1860. — piše Darwin na prvoj strani svoga glasovi¬ 
toga djela o mesožderih bilina („Insektenfressenđe Pftanzen“, preveo 
I. V. Carus) — vrlo sam se začudio, kada sam vidio na jeduom čretu 
u Sussexu, koliko se je kukaca uhvatilo po listovih obične rosike 
(Drosera rotundifolia). Ja sam doduše bio čuo o tom hvatanju ku¬ 
kaca, ali o stvari samoj nisam ništa više znao. Skupio sam slučajno 
jedno dvanaest bilina, na kojih je bilo 56 posve razastrtih listova. 
Na 31 listu bilo je priliepljenih kukaca ili njihovih ostanaka. Bez 
dvojbe bi se kasnije na istih listovih još više kukaca ulovilo, a 
jamačno još više na nerazastrtih. Na jednoj bilini bilo je svih šest 
listova smotano oko svoga pliena; a na pojedinih bilinah bilo je 
mnogo listova, koji su po više kukaca ulovili. Na jednom velikom 
listu našao sam ostanke od trinaest raznih kukaca. Medju ulovlje- 
nimi životinjami bilo je najviše muha. Najveća ulovljena životinja, 
koju sam vidio, bio je jedan mali leptir (Cocnomjmpha pamphilus). 
Nu H. M. Wilkinson mi je priobćio, da je vidio još živa vodena 
konjica, kako su ga dva lista uhvatila i držala. Kako je ova bilina 
u gdjekojih krajevih vrlo obična, to ona mora da ubija svake go¬ 
dine neizmjernu množinu kukaca. Mnoge biline, kao što ljepivi pu¬ 
poljci na divljem kestenu, znadu kukca ubiti, ali se tim neznaju, 
u koliko to do sada znamo, okoristiti.® 

Krasan onaj prizor, što smo ga malo prije opisali, zapazio je 
prvi godine 1779. dr. Roth, liečnik u Bremenu, te ga priobćio go¬ 
dine 1782. Poslije toga prošlo je punih 80 godina, a da se na taj 



pojav upravo nitko niti obazrio nije, a ipak je on tako zanimiv 
kao malo koji. Rosika je malo ne po svih čretovih vrlo obična bi- 
lina, pa čovjek može lako doći do prilike, da ju motri pri njenom 
lovu. Rosiku možemo pače u sobi uzgajati, ako ju želimo uhoditi 
u njenom razbojničkom poslu. Valja nam ju samo izčupati sa ma¬ 
hovinom, u kojoj sjedi, pa ju postaviti u zdjelu i dovoljno vodom 
zaljevati. Držeć ju na suncu, moći ćemo ju po volji kukci hraniti. 
Kod nas rastu u Dalmaciji još dvie vrsti rosike, koje kukce love 
(Drosera longifolia i intermedia), pa te su iste vrsti razširene po cieloj 
srednjoj i sjevernoj Europi. Druge još rosike nadjoše na rtu Dobre 
Nade, u Indiji i Australiji. Jedna vrst u Australiji na glasu je sa 
svoga velikoga lišća. I sve te rosike, u koliko se do sada znade, 
udešene su tako, da se mogu kukci hraniti. 

U polovici osamnaestoga vieka nadjoše u sjevernoj Americi 
jednu suradnicu našoj rosiki, koja je došla na velik glas radi ne¬ 
obično nagla gibanja njenih listova. Zovu ju hlapimuha. Ona 
raste po močvarah kao i naša rosika, a nalaze ju blizu iztočne obale 
sjeverne Amerike uz sjevernu i južnu Karolinu, gdje se na milje 
daleko razprostire. Ona je u rodu sa našom rosikom, pa joj donjekle 
i naliči. Slika 2. predočuje nam jednu hlapimuhu. Lišće u biline 
stoji prizemno, pa se je poredalo naokolo stabljike. Petlja u lista 
(si. 3.) vrlo je neobična, jer se je sama razširila svojimi zalistci, 
pa ima oblik lista. Plojka samoga lista je gore smještena; ona je 
okrugla i velika kao dukat. Kadgod budemo spominjali listove biline, 
onda uviek mislimo samo na ovu okruglu plojku. Rub samoga lista, 
kako i na slici vidimo, izvukao se je u jedno 20 do 24 šiljka, ali 
ti šiljci nisu ono, Što su trepavice kod rosike. List je razdieljen u 
dvie polovice, a jedna stoji prama drugoj uviek nagnuta, kao što 
stoji na polu otvorena knjiga. Na svakoj polovici lista dižu se po 
tri oštre i šiljate bodljike. Na slici 3. nisu te bodljike naslikane, 
ali za to se dobro razpoznaju po listovih na slici 2. Te bodljike 
su vanredno osjetljive i razdražive. Iz sredine prizemnoga lišća diže 
se vitka stabljika, a na njoj se na vrhu sredala ciela hrpa bielih 
cvjetova. Ciela bilina prikazuje se u prekrasnu liku. Prvu živu bi- 
linu dobio je londonski trgovac John Ellis od svoga prijatelja iz 
Amerike, te ju je godine 1769. u jednom listu na Linnea opisao i 
radi njene ljepote posvetio božici ljepote (Vemis Dionaea ), pa ju je 
nazvao Venerinim cvietom, Dionaea (Dionaea muscipula, Venusflie- 
genfalle, ammazzamosehe). 

Listovi u hlapimuhe vrlo su neobične osjetljivosti. Mi ih mo¬ 
žemo tresti, bosti, vodom poljevati, na njih silom puhati, kako je 
to Darwin kušao, nu oni ostaju uviek mirni. A1 čim se samo malo 
dotaknemo tankim percem ma koje od onih šest bodljika, odmah 
se obje polovice lista sklope u jedan mah, kao kada knjigu naglo 
zaklopimo. Biva to tako snažno, da se gdjekad pri tom i slab glas 



SI. 2. Hlapimpha (Dionaea nrnscipula). SI. 3. List cd hlapimulie. 


čuje. Sklopljeni list drži se tako čvrsto, da se neda đrugčije, nego 
samo največom silom raztvoriti. Ako se zatvori list od perca ili 
slamke ili kojega drugoga tvrdoga predmeta, to se on za njekoliko 
sati opet otvori. Nedvojbeno dogadja se to dosta često u prirodi, 
kada vjetar štogod baci na list. Nu ako se je list nad kukcem za- 

tvorio, onda ostane njekoliko dana zatvoren, dok posve nepotroši 
ulovljeni plien. 

I hlapimuha mami k sebi neobičnim čarom svu onu gamad, 
što se po zemlji vuče i po zraku leti, a ipak neznamo pravo, gdje 
je ona sila, koja taj sviet sebi privlači. Na Ušću hlapimuhe neima 
onih blistajućih kapljica, koje dovlače kukce rosiki; lišće je tu posve 
suho. Nu ipak je nješto tu, što bi moglo nedužne žrtve mamiti. 
Na gornjoj strani lista, na licu, poredale su se na stotine malene, 
purpurno crvene glavice. Glavice sjede na tako kratkih đržcili, da 
se ovi ni neviđe. Na svakoj glavici blista se 28 pločica, pa nam 
se čini, kao da vidimo sitne i fino izbrušene rubine. Poznata je 
stvar, da oštre boje na lišću i cvieću s osobitom silom mame kukce, 
pa da bilina tim više posjetnika ima, čim se je ljepšimi bojami 
uresila, pa je moguće, da je. upravo u onih crvenih glavica sav 
onaj čar, kojim hlapimuha kukce primamljuje. Mirno zrakom zuji 
muha, nesluteći nikakvo zlo, kad al na jednom uoči crvene gla¬ 
vice na listu, pa poleti dolje, da se iz bliza naužije te ljepote. Nu 
čim se je jadna dotakla rilcem ili nožieami koje bodljike, već se je 
list nad njom složio, a okrajni šiljci zahvatili jedan u dragi, kao 
kada skrižamo prste jedne ruke s drugom. I muha došla u tamnicu, 
u kojoj će po svoj prilici poginuti. Riedki se tu od smrti spase. 
Samo preveć sićušni ili preveć jaki kukci umiju iz žive grobnice 
uteći. Sitni kukci mogu se kađkad, ako se od straha posve nesmute, 
izmedju okrajnih šiljaka provući, a jaki opet umiju kađkad te zubce 
razmaknuti, pa na slobodu pobjeći. Nu strah je velik, pa mnogi 
kukac izgubi u prvi mah glavu, a tko se nije znao odmah iz tam¬ 
nice izvući, tomu više spasa neima. 

Promotrite li pomnije našu sliku hlapimuhe (si. 2.), to ćete 
vidjeti s desna gore jedan list, u koji je muha upravo đoletila, da 
se list nad njom odmah zatvori. Nješto dalje prema stabljici vidite 
jedan drugi već zatvoreni list. Sklopljen list stane se sada nad 
svojom žrtvom sve više stiskati, da ju posve sdrobi. Spomenuti tr¬ 
govac Ellis pripovieda, da je vidio, kako list pri zatvaranju zahode 
svih šest svojih bodljika u tielo svoje žrtve, da ju odmah ubije, 
da nemože više pobjeći. Ali nije tako. Bodljike imadu na svom dnu 
pregibe, pa se dolje savinu kao nož u korice, čim se list sklopi. 
Crvene su glavice na listu suhe, nu čim list stisne svoj plien, 
odmah se one stanu sliniti. Iz njih počne izticati oštar sok, koji 
ima tu zadaću, da raztopi sve mekane đielove na životinji. List 

ostane ovako zatvoren osam do četrnaest dana, a za to vrieme pro¬ 
bavi se plien, pa kada se list opet otvori, vide se na njem samo 
tvrdi kožnati dielovi kukca. Sve što je na kukcu bilo probavljivo, 
to je list raztopio i usisao. List je sada posve suh, kao što je bio 
prije nego što se je kukac ulovio. 

Medju plienom, što ga hlapimuha lovi, nalazimo kukce, leptire, 
pauke, stonoge i sitne babure, i uviek su to razmjerno puno veće 
životinje, nego što se na rosiki hvataju. Vrlo često znade hlapimuha 
uloviti kukce, koji su tako dugi kao polovica lista. Za takav velik 
plien treba bilina puno više vremena za probavu nego rosika. Kada 
se list od rosike otvori, onda je on posve iznemogao, pa treba dugo 
vremena, dok se na toliko oporavi, da može na novo plien loviti. 
Kod rosike se taj posao puno brže obavlja. 

Rekli smo već prije, da su rosika i hlapimuha posve srodne 
biline. Dva su to bilinska roda, koja spadaju u istu familiju. U zna¬ 
nosti nazivlju tu familiju familijom Dr os era cea. Nu u toj 
familiji ima još četiri druga roda i to: Drosophyllum , Roriđula, By- 
blis i Aldrovanda. I čudnovato, svi ti rodovi ove familije su gra- 
bežljivci, svi love kukce i druge male životinjice, pa se njimi hrane. 
U svih je duboko usadjena mržnja proti životinjstvu, pa mu se svaki 
rod osvećuje, kako može i umije. Neima dvojbe, da je svih tih šest 
rodova poteklo od jednih roditelja, koji su bili krvni neprijatelji 
životinjstvu, pa je ta mržnja, ta krvava košulja, prešla kao baština 
i na potomke. Medju svimi timi rodovi najmoćniji je rod rosike 
(Drosera), on najviše tamani kukaca, a i najmnogobrojniji je. U tom 
rodu ima na 100 vrsti. 41 vrst živi u Australiji, đočim su ostale 
porazdieljene po Europi, Aziji, Americi i po južnom dielu Afrike. 
U Hrvatskoj ima tri vrsti. U rodu lilapimuhe (Dionaed) samo je 
jedna vrst i ta živi samo u Karolini. I rod Drosophyllum ima samo 
jednu vrst, a raste u Portugalskoj i Maroku. Rod Roridiđa ima dvie 
a Byblis četiri vrsti. Prvi rod raste na rtu Dobre Nade, a drugi 
u Australiji. 

Šesti rod ove familije, naime rod Aldrovanda , ima tri surodice. 
Ovaj rod razlikuje se od prijašnjih tim, da živi u vodi, a njegove 
vrsti naći ćemo po Europi, Aziji i Australiji. Aldrovanđu našao je 
prvi put prije jedno trideset godina ljekarnik Hausleutner u Slezkoj 
u jednom ribnjaku kod Ratibora. Do mala upoznaše, da je ta bi¬ 
lina u srodstvu sa rosikom, pa joj nadjenuše ime po znamenitom 
prirodoslovcu i profesoru u Bologni. Aldrovanda neima nikakva 

korienja, a njena pedalj duga stabljika pliva po vodi. Oko stabljike 
uhvatilo se naokolo na više mjesta svagdje jedno sedam listova. 
Listovi ti imadu vrlo čudan oblik. Petlja na svakom listu tako je 
široka, da bi čovjek rekao, da je to list. Na kraju te široke petlje 
proviruje šest odubljih četinja, a izmedju njih ježi jedan mjehurčić, 
velik kao zrno od lece. S početka su mislili, da su to mjehuri za 
plivanje, da se njimi bilina na vodi uzdrži. Godine 1850. uzeo je 
P. Cohn, profesor botanike na sveučilištu u Vratislavi, pomnije 
iztraživati aldrovandu, te je našao, da su ti mjehuri listovi, nalik 
onim kod hlapimuhe. Kada se taj list silom raztvori, onda se vidi, 
da on sastoji od dvie posve okrugle polovice, nu te polovice su 
bile, kako su dotle nalazili uviek skopljene i zatvorene, da je cieli 
list mjehuru naličio. Rubovi jedne i druge polovice imadu malene 
zubee, kojimi se jedna polovica druge hvata. Tek godine 1873. za¬ 
pazio je B. Stein, upravitelj vratislavkoga botaničkoga vrta, na 
lišću aldrovande vrlo zanimiv pojav, koji dotle nije nitko primjetio. 
Po toplom danu u prisoju nisu bili ti listovi kao mjehur zatvoreni, 
nego su bili posve razklopljeni, ali je ipak bila jedna polovica 
prama drugoj više nagnuta nego u hlapimuhe. Kada se je Stein 
iglom dotaknuo lista, odmah se je on naglo zatvorio, tako da su 
rubovi dosta čvr9to iglu uhvatili. List je tako držao kroz 24 sata 
iglu, a onda se je otvorio i iglu izpustio. Kada je profesor Cohn 
doznao za taj zanimivi pojav, stao je sliedečega ljeta kod kuće u 
staklenih posudah uzgajati više komada aldrovande, da vidi, da li 
bilina od toga sklapanja lišća kakve koristi imade. U vodu, gdje 
su. biline rasle, metnuo je množinu sićušnih Ijušturnih račića (Cy- 
pris). Već sliedećega dana vidio je, kako su se listići u mjehur sklo¬ 
pili, a u svakom mjehuru bio je jedan, dva ili više račića. Nješto 
ih je moralo zamamiti, pa su nedužne životinjice pale u otvorenu 
zamku. Njekoliko dana još mogao ih je čovjek vidjeti, kako ne¬ 
mirno plivaju u svom zatvoru, iz koga si nisu znali izlazka naći. 
Nigdje otvora, pa u toj tužnoj tamnici do mala i zaglaviše. Ugi- 
nuše tu, a za kratko vrieme preostadoše od njih samo tvrdi đielovi, 
sve ostalo je list probavio i usisao. 

Sve ove biline, koje smo do sada opisali, članovi su jedne far 
milije, nu nije to jedina familija, koja se je umjela naoružati, da 
stupi u boj sa nižim životinjskim svietom. Upravo u zadnje vrieme 
odkriše još tri nove familije, koje od pamtivieka svaka svojim na¬ 
činom tamane kukce. 

U prvoj familiji dva su roda, i oba roda imađu i kod nas po 
Hrvatskoj svojih zastupnika. Rod Dtricularia ili mješinka 
zastupan je kod nas sa dvie vrsti, jedno je mješinka žutocvjetna 
(TJtricularia vulgaris ) i mješinka bliedocvjetna (Utrieularia minor). 
— U Europi još je na glasu Utrieularia negleeta (si. 4.), koju je 
Darwin pomno proučio. Utrikularije su vodene biline. Lišće im se 
je razeiepalo kao kakva grana u tanke niti, pa pliva po vodi. Za 
cvatnje diže se u zrak malena stabljika sa krasnimi mođrimi ili žu- 



31. 4. Utrieularia negleeta sa stabljikom i cvieeem. 


timi ustnatimi cvjetovi. Po lišću (si. 5.) poredali su se mnogo¬ 
brojni maleni mjehuri. Mjehuri ti (si. 6.) nisu veći od zrna papra, 
iznutra su šuplji, a postrance imadu otvor, koji je zatvoren po¬ 
sebnim zaklopcem, koji odozgor dolje visi, te se unutra otvara. 
Pred otvorom vise tanke sluzave dlačice, kojimi po svoj prilici bi- 
lina vodene životinjice vabi. Sa čela svakoga mjehura proviruju 
četinje, a po svem tom naliči takav mjehur vodenoj buhi (Da- 

plmia pulex). Prije su mislili, da su ti mjehuri zračni mjehuri, pa 
da imadu tu zadaću, da uzdrže list na površju vode. Kasnije se je 
dokazalo, da listovi mogu na vodi plivati, ako i neimaju mjehurova, 
pa da mjehuri služe bilini samo za to, da njimi mogu malene 
životinje loviti. Sićušni vodeni račići lete jatomice prama tim mje¬ 
hurom, te udarajući oko dlačica otvore si zaklopac i padnu u 
mjehur. I tako dospije životinja u zatvor, iz koga nemože napolje, 
jer se zaklopac prama vani neotvara. Ulovljena životinjica luta 
kao bez glave u svom užasnom zatvoru, iz koga neima izlaza, pa se 
možda jedino tješi tim, da svaki čas dobije po kojega novoga druga. 



SI. 5. Grana od vtrikularije (Utrieularia SI. 6. Mjehur od utrikularije (TJtricu- 
negleota) sa mjehuri. laria negleota); c) zaklopao. 


Gdjekad se u jednom jedinom mjehuru nakupi ciela sbirka vo¬ 
denih životinjica, koje se neprestano muče, kako bi iz svoga ze¬ 
lenoga zatvora umakle. Ali sav im je trud uzaludan, jer za njeko- 
liko dana poizgibaju. Iza toga nepotraje dugo, a u mjehuru naći 
ćemo samo tvrde ostanke od životinja, a sve što je na njih bilo 
mekana, to je izčezlo, to je bilina probavila i usisala. 

Mnogo čudnovatije idu u lov njeke utrikularije, koje živu u 
tropskih krajevih Amerike i Azije. Gdjekoje vrsti neživu tu u vodi, 
nego na kopnu. Tanko njihovo korienje provlači se mahovinom, što 
se je drveća uhvatila, pa na tom korienju posadili su se sitni mje- 

hurići sa zaklopci kao i kod naših vodenih utrikularija, te se hrane 
sitnimi životinjami, što u mjehure padaju. 

Sa utrikularijami u najbližem srodstvu je rod tustica ( Fin - 
(juicula). Od toga roda živu kod nas po visočini iznad Primorja dvie 
vrsti (Pivguicula vulgaris i Pinguicula alpina). Sve tustice rastu po 
gorskih krajevih medju mahovinom, te se šire sve do visoka sjevera. 
Njihovo prizemno lišće je jajoliko, neima petlje, mesnato je, te je 
žućkasto-zelene ili crvenkaste boje. Na licu lišća diže se velika 
množina prekrasnih sićušnih žliezda, koje maljušnim gljivicam na¬ 
liče. Žliezde te odlučuju svjetlucav i Ijepčiv sok, kojim valjda kukce 
đomamljuju. Kada kukac na list sjedne, odmah ga ljepak uhvati, 
nu list se pri tom nezatvori, kako smo to kod rosike vidjeli. List 
svoju žrtvu pritisne na mnogo čudnovatiji način. Kub lista je tu nješto 
prama sredini uzdignut. Ulovljeni kukac stane se vući po ljepku 
prama rubu lista, a rub se sada tuđe svine preko kukca, kao kada 
bi komad papira u ciev htjeli zamotati. Svitak taj se brzo napuni 
kiselkastim sokom, koji kukca raztvori i probavi. Pokusi su poka¬ 
zali, da bi tustica mogla živjeti od mesa, sitnoga sjemenja, da bi 
ju pače mogli hraniti kruhom i komađićki gljiva. 

Druge dvie familije imadu za lov prekrasno uredjene organe. 
Jedna je familija Sarvaceniaceae, a draga Nepenthaceae. 
Lišće im se razvilo u obliku vrčeva i mjehova. Vrčeve te pune 
zamamljivim pićem. Tko se jednom u vrču napije, taj tu i zaglavi. 

Familija Sarraceniacea ima više rodova. U jednoj kalifornijskoj 
močvari na Sierri Nevadi živi jedna bilina : Đurlingtonia, prozvana 
po jednom amerikanskom botaniku. Odkrio ju je jedan njemački 
prirodoslovac, đr. Hiilse. Bilina ta tjera iz zemlje cieli snop gotovo 
metar visokih mjehova. Ti cjevasti mjehovi su zelene boje, a uz to 
bielo izpjegani. Svaki mieh je odozgor zatvoren svedenom kacigom, 
od koje idu postrance dva duga narančasta krila. Kaciga je tako 
široka, da bi u nju moglo stati kokošje jaje. Izmedju jednoga i 
drugoga krila nalazi se malen otvor. Dno svakoga mjehura izpu- 
njeno je tekućinom, u kojoj ćemo uviek naći velik broj mrtvih 
noćnih leptira. Životinjice su valjda mislile u toj tamnoj šupljini 
naći ugodnu hladovinu, ali su se ljuto prevarile. Pale su u teku¬ 
ćinu, pa tu i zaglavile. 

U istoj familiji je jedan rod, koji nosi isto ime kao i familija. 
Sarracenije su to, koje rastu po močvarah na iztočnoj strani 
sjeverne Amerike, od Kanade pa sve do Floride. Ima ih tu sedam 

vrsti. Njihovi mjehovi su vitki i naliče lievku ili trublji, pa znadu 
gdjekad po 75 centimetara dugi biti. Lievci su ti krasne zelene 
boje, te uz to bielo i ružičasto izpjegani, a izpleteni crvenkastimi 
žilicami. Lievak je zgora otvoren, a nad otvorom se uzdiže izpravljen 
poklopac. Takvu jednu sarraceniju predočuje nam slika 7. Prve 
sarracenije donesao je prama koncu sedamnaestoga stoljeća francezki 
liečnik dr. Sarrasin iz Quebecka u Pariz, pa je po njem bilina ime 
dobila. Linne je mislio, da sarracenija čuva u svojih mjehovih vodu 



SI. 7. Sarracenia sa lievkastim lišćem. 


za malene žedne ptice, nu kasnije se je dokazalo, da ona tu vodu 
treba, da u njoj guši kukce. Odmah pri otvoru lievka nalazi se na¬ 
okolo cieli niz žliezđa, koje odlučuju sladak med. Na taj med đo- 
lietaju mnogi kukci, nepazeći, da se izpod njih nalazi užasna propast. 
Ciev je iznutra vrlo gladka i sjajna, pa se preko te gladčine kukac 
lako odsklizne u vodeni ponor. Kada bi se kukac i naprezao, da 
se iz vode uzdigne po postranoj stieni gore, badava bi se mučio. 
Te gladke stiene su iznutra obrasle iglastimi šiljci, koji su svi dolje 

okrenuti, te tako prieče uzlaz nevinoj žrtvi, koja napokon u vodi 
mora zaglaviti. 

U gorskih močvarah englezke Guijane ima jedna druga bilina, 
koja na isti način svoje žrtve ubija. Bilina se ta zove Heliamphora, 
koju je Niemac R. Schomburgk god. 1888. ođkrio. I ona ima liev- 
kaste mjehove, koji su na dnu vodom izpunjeni. Iznutra u miehu 
smjestila se velika množina kuka tako, da preko njih može žedan 
kukao lako do vode doći, ali se natrag nikako uzpeti nemože. 

Najčudnovatije biline sa vrčastim lišćem poznate su pod imenom 
Nepentlies. Tim je imenom nazivao Homer jedno piće, koje je imalo 
čovjeku tugu ublažiti, njim je iz zlatnoga vrča napajala li epa He- 



SI. 8. List od nepenthes distillatoria sa Madagaskara. 


lena svoga muža. Od nepenthesa poznamo danas 21 vrst, a sve 
rastu po vlažnih prašumah na otocih Indijskoga oceana, ponajviše 
južno od ekvatora, od Madagaskara i Cejlona sve do Bornea, Nove 
Guineje i Nove Kaledonije. Prekrasne su to biline vijugavke, koje 
često po staklenih vrtovih i u Europi uzgajaju. Krasno zeleno lišće 
(si. 8.) svršuje tankom viticom, kojom se bilina ornata oko grana 
po drvlju. Na kraju svake vitice vise do 50 centimetara dugi vr¬ 
čevi, prekrasno svietlo zelene boje sa purpurnimi pjegami. Gornji 
rub ovakva vrča liepo je zarubljen, te se svietli u ljubičastoj, smedjoj 
ili ružičastoj boji. Na njem sjedi okrugao zaklopac, koji se lako 
može spustiti i dići. I taj je zaklopac prekrasno izšaran, jer se po 

njem provlače crvenkaste i modrušaste žilice. Sam je vrč do polovice 
bistrom tekućinom izpunjen. Sav poklopac pa i rub na vrču upravo 
preljeva medenim sokom. I tako je sve uđešeno, da zavara i domami 
nedužne kukce. Vrč se zaodio u prekrasno ruho, priredio je obilnu 
gostbu, da što više kukaca domami. Ali težko onome, tko se je 
dao zavarati tom ljepotom i obiljem, jer ga tu čeka poslije sjajne 
gostbe sigurna smrt. Vrč je iznutra gladak i sklizak, mođrušastim 
voskom prevučen, pa se preko njega nedužna životinjica lako omakne 
i padne u otrovanu tekućinu. Tu se ona uguši, a sok ju do mala 
raztvori, a probavljenu hranu onda list upije. D jedne vrsti nepenthesa 
razvile su se na otvoru vrča ovelike kuke, koji mogu i žednomu 
kolibru izlaz zakrčiti. Ima nepenthesa, koji razvijaju dvie vrsti 
vrčeva. Granje im se najprije povlači po zemlji i tu izlaze iz lišća 
najprije široki trbušasti vrčevi, a onda se sa zemlje granje opet u 
vis diže po drveću, a tu se opet iz lišća razvija druga vrst vitčijih 
vrčeva. Bilina kao da nije zadovoljna samo sa onim plienom, što 
ga gore u zraku naloviti može, nego otvara zamke i za one živo¬ 
tinjice, koje se po zemlji povlače. 

* 

II. 

Sto se je prije znalo o mesoMerih bUineih? — Zasluge Danvinove. — Probava 
u našem želudcu. — I list od rosilce probavlja hranu isto tako. — Probavni 
sokovi kod ostalih mesoMerih bilina. — Kakva hranu probavlja rosika ? — 
Životinjska je hrana po mesoždere biline koristila i nužđna. — Razdraživost 
trepavica i lista. — Prenašanje i širenje osjećanja. — Stvaranje crvenih gru¬ 
dica u staničnoj tekućini trepavica. — Munjevni pojavi kod hlapimuhe. — 
Gibanje i hranjenje drugih bilina, koje se slaže sa onim koci mesožđerih. — 
Zaključna razmatranja. 

Nisu li to u bilinskom svietu najzanimiviji pojavi, što smo ih 
sada opisali? Već misao ta, da se biline mogu životinjskim mesom 
hraniti, tako je neobična, da u nju nitko nije htio u prvi mah vje¬ 
rovati. Kada su i zapazili, da pojedine biline znadu svojim ljepkom 
životinje ubijati, to je još dugo trebalo, dok su došli do toga uvje¬ 
renja, da bilina neubija životinje badava, nego da se ona znade 
tim okoristiti. A što nam je zanimivo to pitanje postalo danas jasno, 
imamo u prvom redu zahvaliti Danvinu. I prije njega su se po¬ 
jedini prirodoslovci bavili tim pitanjem, ali nijedan ga nije obradio 
onom uztrajnošeu i đosljednošću, onom svestranošću i jasnoćom 
kojom bi se Danvin pohvaliti mogao. 

Spomenuli smo već prije, da je dr. Roth godine 1779. prvi 
zapazio, kako naša rosika kukce lovi i ubija, pa je taj pojav i 
opisao god. 1782. Nu ta zapažanja nehtjeđoše botanici vjerovati, 
pa tako đođjoše u zaborav. Za rosiku se nije nitko brinuo sve 
do godine 1852., kada je opet profesor Mi Ide u Yratislavi po¬ 
kazao, da su Rothova zapažanja bila ne samo istinita nego i točna. 
Tri godine kasnije stao je francezki botanik Treeul o tom dvojiti, 
da li se u obće mogu listovi u rosike gibati. Godine 1854. i 1860. 
proučio je profesor dr. Nitschke ustroj i život rosike, te su nje¬ 
gove radnje u tom pogledu najsavršenije. Amerikanske rosike pro¬ 
učila je gospodja Treat godine 1873., te ih je hranila mesom. I 
proučavanja hlapimuhe išla su isto tako laganim korakom. Spo¬ 
menuli smo, da ju je ponajprije u polovici osamnaestoga stoljeća 
upoznao i opisao londonski trgovac J. Ellis. Godine 1818. spo¬ 
minje se u jednom englezkom djelu (Kirby and Spence: „Intro- 
duction to Entomology“), da je vrtlar W. Knight metao na jednu 
hlapimuhu komade sirova mesa, pa da je ona od toga puno bujnije 
rasla od onih, kojim to nije činio. Pa i u to nehtjeđoše vjerovati. 
Godine 1837. je amerikanski svećenik dr. Curtis u Karolini stao 
pomnije proučavati, kako hlapimuha kukce lovi. Zemljak Curtisov, 
dr. W. M. Canbi, došao je god. 1868. na tu misao, da sam hlapi¬ 
muhu umjetno hrani kukci i sirovim mesom, te se je osvjedočio, da 
njeno lišće svojim sokom tu hranu probavi i onda usiše. Taj pokus 
opetovala je, kako smo već spomenuli, gospodja Treat na rosiki. U 
proučavanju mesožđerih bilina stekao si je velike zasluge sađanji 
profesor botanike na sveučilištu u Vratislavi, dr. F. Cokn. On je 
poticao i uputio dra. Nitschke-a, da se bavi iztraživanjem ro¬ 
sike, a sam je proučio život aldrovanđe i utrikularije, kako to sam 
Darwin uz najveću hvalu spominje. „Na sva ta zapažanja" — piše 
daroviti taj učenjak u prekrasnom botaničkom djelu: „Die Pflanze", 
koje svojom ljepotom i jasnoćom nađkriljuje sve popularne prirodo¬ 
slovne spise — „osvrtahu se botanici od zanata vrlo malo. Vrlo je 
značajno, kako n. pr. Ju li us Sachs u najnovijem izdanju svoje 
znanstvene botanike od god. 1874., koja je nedvojbeno na najbo¬ 
ljem glasu, niti jednom riečju nespominje ni rosike, ni hlapimuhe, 
niti biline sa vrčolikim lišćem. Svaka znanost ima njeku vrst 
ropotarnice, u koju baca sve ono, što nezna, kako bi pravo smje¬ 
stila u prekrasno uređjene prostorije svoje znanstvene sgrađe. U ta¬ 
kovu ropotarnicu bacali su i bajke o mesožđerih bilinah, jer ih 
Iz bilina'toga sviefca. II. 2 

nemogoše u sklad dovesti sa onim, što se je dotle znalo o ži¬ 
votu bilina.“ 

U to se lati posla najglasoviji prirodoslovac našega vieka, 
Charles Darwin. Nadaren vanrednim oštroumljem, umio je Dar- 
win do potankosti razbistriti pitanje, da li se biline životinjskim 
mesom hrane i kako. On se je znao otresti svih predsuđa, te je 
najvećom uztrajnošću stao iztraživat, u koliko su dosadanja iztraži- 
vanja bila istinita i točna. On je znao razlučiti, što je pri pojedinih 
pojavih bitno, a što nebitno. Na to je nadovezao toliku množinu 
pokusa, da im se upravo diviti moramo, i tim je ušao u trag istini. 
U svih svojih mnogobrojnih djelih pokazao je Darwin, da mu nema 
premca, koji bi umio onako bistro i onako duboko zaroniti u sve 
pojave prirodnoga života. Njegova mnogobrojna i znamenita ođkrića 
svela su prirodoslovna istraživanja novim putem i dovela sviet do 
posve nova shvaćanja prirodnih zakona. Medju sjajnimi proizvodi 
njegova uma zaslužuje nedvojbeno najdostojnije mjesto njegovo djelo 
o bilinah, koje se kukci hrane. Znameniti [taj spis ugledao je sviet 
god. 1875. pod naslovom: „Insectivorous plants“, a god. 1876. u nje¬ 
mačkom prevodu od V. Caru sa. I mi ćemo ovdje ponješto dublje 
zaroniti n ona preznamenita odkrića Darvvinova, kojimi je razjasnio 
pitanje, kako se biline životinjskim mesom hrane, pa ćemo proći onaj 
niz pokusa, koji je Damina na čistinu izveo. 

Kako je došao Damin do osvjedočenja, da se bilina u istinu 
hrani onimi kukci, što ih svojim lišćem hvata i ubija? Vidjeli smo, 
da rosika sklapa svoje lišće nad ulovljenim kukcem, pa kada se za 
njekoliko dana list opet otvori, onda vidimo, da su od kukca pre¬ 
ostali samo tvrdi i neprobavljivi dielovi, đočim je sve drugo izeez- 
nulo. Sam taj pojav nam još nedokazuje, da je list mekane dielove 
od kukca probavio i njimi se nahranio, nu Daminu je pošlo za 
rukom, da dokaže, da listovi na rosiki upravo tako svoju ulovljenu 
hranu probavljaju, kako to čini i naš želudac. Mi spominjemo ovdje 
poglavito rosiku, jer se je njom i Damin najviše bavio i najviše 
pokusa na njoj pravio, pa jer se u glavnih pojavih i ostale meso¬ 
ždere biline s njom slažu. 

Da nam bude stvar jasnija, moramo dvie tri spomenuti, kako 
se hrana u našem želuđcu probavlja. Hrana dospije u želudac pro¬ 
žvakana. U koži, što želudac iz nutra obmata, nalazi se neizmjerna 
množina sitnih žliezđa, koje izlučuju nakiseo sok, kojim se ima 
hrana probaviti. Kada je želudac prazan, onda te žliezde miruju, nu 

čim uđje hrana u želudac, odmah stane iz žliezda izticati sok, pa 
izlazi sve dotle, dok u želudcu još hrane ima. Kada je hrana izi 
želudca izašla, onda prestanu i žliezde sok izlučivati. U želudcanom 
tom soku nalazimo dvie tvari, koje zajednički imađu probavljati 
hranu. Ponajprije nalazimo tu malenu množinu solne kiseline, 
od koje ima želudčani sok nakiseo ukus. Druga veoma važna tvar 
u želudčanu soku zove se pepsin; tvar ta ima to svojstvo, da uz 
solnu kiselinu dosta brzo raztapa i tvrdo skuhani jajinji bjelanjak 
i meso. Kada dakle dospije hrana u želudac, počne se želudčan 
sok izlučivati, a da se on što bolje sa hranom izmieša, stane se 
želudac uzduž i poprieko stiskati, želudčani sok sada raztopi sve 
bjelankaste tvari, što se u hrani nalaze. Ovu raztopinu upije že- 
ludčana koža, gdje ju prime sitne cievi, da ju onda odvedu u krv. 
I isti ovaj tok probave, što smo ga sada opisali, našao je Darwin 
kod mesožderih bilina. 

Po lišću rosike, kako znamo, dižu se tanke trepavice, a svaka 
trepavica završuje malenom glavicom. Kada list miruje, onda se na 
svakoj glavici svietli po jedna kapljica. Darwin je našao, da je ovu 
kapljicu izlučila glavica, pa je za to i podpunim pravom nazvao te 
glavice žliezđami. Dok list miruje, dok dakle nema ništa za jelo, 
dotle sastoji ta kapljica samo od jedne ljepive tvari, kojom čeka, 
da kukca ili koju dragu hranu priliepi i uhvati. Nu čim se uhvati 
kakvo strano tielo kapljice, odmah se njena narav promieni. Kap¬ 
ljica postane sada nakisela. Strano tielo stane pritiskom žliezdu dra¬ 
žiti, upravo tako kao što to čini hrana u želudcu, pa žliezda sada 
poeme izlučivati maslačnu i mravinju kiselinu. Sok na glavici postao 
je i onda kiseo, kada je Darwin na glavice postavio komađićke stakla, 
nu u tom slučaju nije se sok u velike umnožao, pa je i ostao bez 
ikakva djelovanja. Nu čim se je glavice dotaknuo kakav kukac ili 
koja druga hraniva tvar, to bi se za čas kisela soka toliko izlučilo, 
da je čovjek mogao vidjeti, kako kapljica sve veća biva. U isto 
doba izašla bi iz žliezde druga jedna tvar, za koju je Damin ne¬ 
dvojbeno dokazao, da posve naliči pepsinu u našem želudcu. Sok 
sada taj, što su ga žliezde na trepavicah izlučile, sastavljen je isto 
tako kao i želudčani sok, samo što je u njem solna kiselina zamie- 
njena bilinskom kiselinom. Nu pokusi su dokazali, da i naš želud¬ 
čani pepsin može isto tako hranu probavljati sa onimi kiselinami, 
što ih rosika odlučuje, kao što i sa solnom kiselinom. U tom po¬ 
gledu dakle neima nikakve razlike izmeđju soka, što ga želudac 

* 

izlučuje i izmedju onoga, šio ga izlučuju glavice na trepavicah ro- 
sike. Kada se list od rosike nad ulovljenim plienom sklopi, onda se 
on pretvori tako rekuć u želudac, da u stvorenoj šupljini mirno i 
bez zapreke hranu probavi. U zatvorenom listu oblije izlučeni sok 
plien sa sviju strana, te hranive đielove raztopi i u tekućinu pre¬ 
tvori, a to je potrebito kao i u našem želudcu, jer ee hrana inače 
nebi mogla upiti. Probavljenu i raztopljenu hranu sada upiju iste 
one glavice, koje su malo prije probavni sok izlučivale. Na taj način 
dospije probavljena hrana u bilinu, pa ju sada ona može za izgra- 
djivanje svoga tiela upotrebiti. Kada se list otvori, onda vidimo na 
njeni samo neprobavljive dielove od pliena, a sam list je posve suh, 
jer su glavice svu tekućinu usisale. Na njem leže samo prelomljena 
krila i tvrd oklop noga i trupla. 

Kod hlapimuhe je list, kako smo vidjeli, u mirnom stanju posve 
suh. Na gornjoj strani lista nalaze se malena crvena tjelešca, pa 
to su žliezde, koje imadu probavni sok izlučivati, Nu žliezđe te 
miruju i neizlučuju, doklegod ih se hrana neđotakne I čudo, list 
od hlapimuhe kao da znade, kakvo je tielo nanj palo, Žliezde stanu 
samo onda izlučivati sok, ako ih se dotakne bjelanjkasta i dušičnata 
tvar. Nijedna druga tvar nemože da prinuka žliezde na izlučivanje. 
Damin je pravio pokuse sa komadički drva, pluta, mahovine, pa¬ 
pira, kamena i stakla, pa je list uviek ostao suh i onda, kada se 
je preko takova predmeta sklopio. Pa i hranive tvari, ako su posve 
suhe, ležale su na listu bez ikakva upliva, žliezde su ostale suhe. 
Nu čim je takva hrana bila vlažna, odmah bi žliezde počele sok 
izlučivati. Vlaga od hrane ušla bi u žliezde, pa bi ih onda podra- 
žila, da izlučuju probavni sok. I u tom izlučenom soku nalazi se 
pepsin i jedna kiselina kao i u našem želudcu. Kada se list od 
hlapimuhe sklopi, onda stvori i on njeku vrst želudca, pa u toj 
šupljini sada probavi i raztopi izlučeni sok i veće kukce i pauke. 
I sve ostale biline iz ove familije izlučuju sličan sok, u kom ima 
pepsina i kiseline, pa kojim one svoju hranu probave. Biline, što 
smo ih napomenuli u familiji sarracenija i nepenthesa, imadu u 
svojih vrčastih listovih jednu tekućinu, a u toj tekućini su našli i 
dokazali, da ima jedna tvar, koja je pepsinu posve nalik, a uz to 
još jabučne i četrunove kiseline. Vadili su tu tekućinu, pa su po¬ 
kusi dokazali, da ona isto tako može probaviti komade mesa, kao 
kada bi uzeli iz životinjskoga želudca pepsin i dodali mu solne ki¬ 
seline, kao što su to često već i kušali, pa svaki put dokazali, da 



21 

ta- smjesa i izvan želučića isto tako može branu probaviti i raz topiti 
kao i u želndcu. 

List od rosike probavlja doduše polagano, ali probavlja sve, 
što i želudac životinjski. Malene komadićke sirova, kuhana i pečena 
mesa probavi list za dva do tri dana posve. Od tvrdo kuhana bje¬ 
lanjka izrezao je Danvin malene kocke i postavio na list. Za nje- 
koliko sati bili su uglovi i rubovi na kocki izčezli, a za njekoliko 
dana, probavio i upio ih je list posve. Čim bi oveće kapljice mlieka 
postavili na list, stao bi se obilno kiseli sok izlučivati, mlieko bi 
se odmah usirilo, a za 0 do 8 sati nestalo bi i toga sira, sok bi 
ga raztopio i list usisao. 

List bi isto tako probavio komadićke oštroga sira, hrskavicu, 
pa i gdjekoje bilinsko sjemenje i prašnički prah iz cvieta. Kako se 
u naravi vrlo lako može dogoditi, da rosiki na list mogu pasti sje¬ 
menke i prah sa obližnjih bilina, to je ona ne samo mesoždera nego i 
biljožđera bilina. Najzanimivije je svakako to, da listovi od rosike 
mogu probaviti malene komadićke od kosti, pa i veoma tvrde die- 
love od zubi. Kada tvrde ove tvari dospiju, na list, onda on stane 
najprije izlučivati kiselinu, koja ponajprije raztopi vapno iz kosti 
i zuba, tako da preostane samo mekana hrskavica, a sada tek počne 
izticati i pepsin, pa se onda i hrskavica raztopi. Pozuato je, da naš 
želudac nemože da probavi škrob iz brašna, mast i ulje; takva hrana 
se kod nas probavi poglavito u tankom crievu. Pa i u tom se slaže 
list od rosike sa našim želudcem. Darwin je pravio pokuse sa 
brašnom, mašću, uljem i njekimi drugim! sličnimi tvarmi, ali list 
ih nije mogao probaviti. Kada je uzeo komadićke mastna mesa, 
onda se je meso raztopilo, a mast je na listu preostala. 

Ako želimo list od rosike umjetno hraniti, onda joj moramo 
davati hranu u malenih obrocih. Od velikih obroka list oboli kao 
i naš želudac, kada ga prenatrpamo. Nu ovdje ima to uviek zle 
posljedice. List samo jedan dio hrane probavi, ostalo ostane nepro- 
bavljeno, pa počne na listu trunuti. List od toga ponajprije požuti, 
onda pocrni, a onda napokon posve ugine. Napokon nemože list 
naglo jedno za drugim više puta probavljati, jer onda brzo oslabi. 
I pri hlapimuhi pokazaše pokusi, da joj listovi mogu isto tako pro¬ 
baviti meso i bjelanjak kao i žive kukce, ali da nemogu probaviti 
ni masti ni ulja. 

Svi ovi pokusi nedvojbeno dokazuju, da rosika svoju mesnatu 
i drugu sličnu hranu probavi i usiše, nu pitanje je, da li je bilini 

ta hrana u istinu nuždna i probitačna. Nije li možda svejedno, da li 
takva bilina ima ili neima mesnate hrane? Da li joj možda ta brana 
upravo neškođi, kao što se gdjekad vidja, da se kukavno razvijaju 
one biline, koje su o sobi umjetno uzgajali i preobilno branili? 
Ako pogledamo naše slike (si. 1. i 2.), onda ćemo vidjeti, kako se 
je korienje u tih bilina vrlo slabo razvilo, pa i tomu korienju glavna 
je briga samo ta, da potrebitu vodu upija. Tako slabo korienje 
imadu sve mesoždere biline, a vodena utrikularija nema upravo 
nikakva korienja. Već taj pojav upućuje nas na tu misao, da se bi¬ 
line te neoslanjaju toliko na hranu, što si iz zemlje izvlače, nego 
da nedvojbeno računaju na hranu, koja od druguda dolazi. Da u 
tom pitanju dodju na Čisto, stadoše pokuse praviti dva učenjaka, 
svaki za sebe, neznajući jedan za drugoga, pa obojica đodjoše do 
istoga uspjeha. Bio je to Francis Darwin, sin Charlesa Dar- 
wina, i Rees u Erlangenu. Ljeti godine 1877. uzeše oni veliku mno¬ 
žinu rosika, pa ih razđieliše u dvie jednake polovice, da svaku po¬ 
lovicu u posve jednakih okolnostih uzgajaju, da im život bude 
posve jednak, osim u hrani. Jednu polovicu svojih rosika hranio je 
Damin malenimi komadićki pečena mesa, a Rees sa bilinskimi 
ušenci. Drugu polovicu smjestili su tako, da do njih nije mogla doći 
nikakva životinjska hrana. I pokusi ovi pokazale kod jednoga i 
kod drugoga učenjaka upravo sjajno, kako rosiki prija životinjska 
hrana. One biline, koje su umjetno hranili, bile su puno snažnije 
od onih, koje su se morale jedino svojim korienjem hranu iz zemlje 
sisati. Lišće im je bilo tamnije zelene boje, ciela bilina bila je za 
polovicu teža, plodovi su bili dva puta, a sjemenke skoro četiri puta 
teže nego kod nehranjenih bilina. Biline, što su se sliedećega proljeća 
iz zimskih pupoljaka razvile, bile su 2 '/i puta teže kod hranjenih 
nego kod nehranjenih bilina. Nedvojbeno to dokazuje, da rosiki van- 
redno prija mesnata hrana, da ona uz takvu hranu bujnije poraste, 
da razvije obilnije punije plodove i sjemenke, pa da se za zimu 
bolje pripravi, da u proljeće čim snažnije opet probuja. 

Svi ovi pojavi o probavi, što smo ih ovdje sada opisali, poka¬ 
zuju, kako se rosika i njeni srodnici u velikom slažu sa životinjskim 
svietom. Priroda je udesila probavu kod mesožđerih bilina upravo 
onako, kao što i kod životinja. Nu izmedju tih bilina i životinja 
ima još jedna mnogo zanimivija i znamenitija sličnost. Savršeniji 
život životinjstva očituje se medju ostalim u osjećanju i gibanju, 
pa i u tom se primiču mesoždere biline životinjam. Životinjska 

hrana nepruža se bilinam onako lako, kao što surova hrana, koju 
iz zemlje korienjem sišu. Hranu tu mora bilina loviti. U ime toga 
lovljenja obdarila je priroda veliki dio mesožderih bilina gibanjem, 
a da bilina znade, kada će to gibanje izvoditi, morala joj je pri¬ 
roda dati i njeku vrst osjećanja ili razdraživost. Ćuli smo prije, 
kako trepavice na rosiki odmah osjete, čim ih se dotakne kakav 
kukac, pa da se odmah na to stanu micati, i to tim brže, čim se 
plien više otimlje i čim je on hraniviji. Kada se trepavice previjaju, 
onda velimo, da ih je nje.što' podražilo, pa da to draženje izvodi 
gibanje. Draženje je uzrokom, da i hlapimulia svoj list naglo sklopi- 

I kod životinja moraju se pojedini organi podražiti, da osjećaju 
ili da svoja gibanja izvode, nu svaki organ ima drugo dražilo, koje 
ga pobudjuje. Tako se koža naša dade podražiti samo toplinom i 
opipom, nu ona neosjeća ukusa, vonja, ni svjetla, ni zvuka. Naš 
jezik osjeća ukus samo onda, ako je stvar raztopljena, a nos po- 
dražuju samo plinovite tvari. Živce u oku može podražiti samo 
svjetlo, zvuka ono neosjeća, a uho opet osjeća samo zvuk, dočim 
ga svjetlo nemože podražiti. Draženje je i kod rosike uzrokom gi¬ 
banja, a neumorni i pronicavi duh Darvvinov htio je. i tu stvari u 
trag ući, te je stao pokusi iztraživati, kakvo je to draženje, koje 
Tosiku i njene trepavice na rad i na gibanje potiče. Diviti se upravo 
moramo onoj uztrajnosti, kojom je Darvvin na posao išao. Nije bilo 
ni najmanje sitnice, na koju se nebi obazrio, koju bi već u na- 
prieđ izključio. 

Prema svjetlu i zraku pokazaše se listovi rosike posve neosjet¬ 
ljivi. Toplina ima znatan upliv na razdraživost trepavica. Za topla 
vremena se listovi rosike zamotaju oko pliena mnogo brže nego za 
hladna vremena, a Daiwin je pokusi dokazao, da i sama toplina 
može trepavice podražiti, da se savinu. Pri toplini od 43" C. po¬ 
čele su se trepavice već polako umieati: pri toplini od 46“ C. brzo 
su se svinule. Pri 54 0 C. obumrle bi trepavice na kratko vrieme, 
ali bi se poslije pri manjoj toplini opet oporavile. Kada bi list stajao 
dulje vremena u toplini od 60° C., onda bi posve obumro; u to¬ 
plini od 65 u C. poginuo bi odmah. Kao što toplina, tako umije i 
munjina podražiti trepavice. Slabe munjevne iskre mogu svinuti tre¬ 
pavice za kratko vrieme. Jake iskre ubiju ih odmah. 

Kada sa kišom naglo padaju vodene kapljice na list rosike ili 
kada vjetar puše i bilinu trese, ostaje list uviek miran, trepavice 
mu se tim nepođraže. Isto tako ako so šibkom jedan put ili đvat 

puta glavice na trepavici dotaknerao, to ona ništa neosjeti. Nema 
dvojbe, da je to od velike važnosti po bilinu, jer bi joj vrlo ško¬ 
dilo, kada bi ju ovakvo diranje podražilo, da se trepavice savinu i 
list skupi. Bilina bi od toga. brzo oslabila. Nu ako glavicu dodir- 
nemo njekoliko puta uzastopce kojim tvrdim predmetom, pa ma i 
posve lagano, onda se trepavica stane savijati. Vidjeli smo, da si¬ 
ćušni kukci podraže trepavicu na gibanje ponajviše tim, što se trzaju 
i izvlače iz 1 epka. Pritisak na trepavice, ako dulje vremena traje, 
još ih mnogo više podražaje na gibanje, nego časoviti dodir. Ako 
se kakav predmet postavi trepavici na glavicu, to ona ovaj pritisak 
uviek osjeti, te se stane micati. Više puta se upravo moramo ču¬ 
diti, kako sićušni i lagani mogu biti ovakvi predmeti, a da ili tre¬ 
pavica osjeti. Nasieušniji komadićki stakla, najfinija vlakanca od 
pera, sitan prah od krede uviek podraže trepavicu na gibanje, nu 
pri tom uviek moraju ti predmeti propasti kroz kapljicu i pasti na 
samu glavicu. Damin je uzeo čovječju vlas, pa ju razrezao u naj¬ 
sitnije komadićke, tako da jedan takav odrezak nije bio dulji od 
'jr, milimetra, a teži od ’/mo miligrama, pa ga postavio trepavici 
na glavu i ona se je stala gibati. Najosjetljivi dio našega tiela je 
jezik, pa na njem nebi takav sićušan predmet osjetili. Onakve te¬ 
kućine, koje glavica na trepavici upijati može, a osobito ako su 
one iz životinjskoga tiela, podražuju mnogo jače nego tvrda tjelesa. 

Već svi ovi pojavi pokazuju, da je priroda uredila razđraživost 
i gibanje trepavica na rosiki tako, da ono nepostane suvišnom i 
štetnom igračkom na bilini, nego da se pojavljuje samo onda, kada 
bilini može koristiti. Osjetljivost trepavica je dapače tako udešena, 
da nam se čini, kao da bilina znade razlikovati, koja je hrana hra- 
nivija. Fokusi su naime pokazali, da se trepavice tim brže pregnu 
i tim dulje ostanu savinute, čim je hrana hranivija. Meso djeluje 
mnogo brže i jače nego gelatina, a kao što meso, isto tako djeluje 
prokuhani zeleni grašak i prokuhani kelj. Osobito jaka upliva na 
razđraživost trepavica je amonijak u raznih svojih spojevih. Cisti 
amonijak je plinovita tvar, koja sastoji od dušika i vodika, a raz¬ 
vija se svuda, gdje životinjska i bilinska tjelesa trunu. Prisutnost 
amonijaka lako ćemo prepoznati po neugodnom smradu, koji se od 
njega širi. Sam amonijak i njegove spojeve upija bilinsko korienje 
veoma požudno, a uz amonijakalnu hranu biline osobito bujno uspie- 
vaju. Pokusi, što ih je Damin veoma umno izveo, pokazaše, da 
mnogi spojevi amonijaka vrlo naglo i jako djeluju na pregibanje 

trepavica, i da ih glavice požudno upijaju. Uzeo je vrlo neznatne 
množine, ‘/toooo, pače od jednoga amonijakova spoja i 1 j 30000 mili- 
grama, pa su se u brzo trepavice do sredine lista pregnule. Pa i sam 
plinoviti amonijak razdražuje vrlo naglo trepavice. Plinovi od kam- 
fora, za tim plinovi od etera i chloroforma, te plinovita ugljična ki¬ 
selina omame i opiju list tako, da on u tom stanju neosjeća niti 
komadičke mesa. U čistom zraku se medju tim omamljena bilina za 
kratko vrieme opet oporavi. Nu ako bilina ostane dulje vremena u 
zraku, koji je okužen timi otrovimi plinovi, onda ona posve u gine. 
Zanimivi ti pojavi prinukase Danvina, da izvede cielu hrpu pokusa 
sa poznatimi oštrimi i otrovnimi tvarmi, koji ubitačno djeluju na 
čovječje tielo, da vidi, kako će ih rosika podnieti. Pokusi ti poka- 
zaše, da alkohol neomamljuje i neopija lišće, kao što opija čovjeka 
i životinju. Chinin i morphium, koji u velike djeluju na naše živce i 
mišice, pa otrovni strychnin i kurare nedjeluju gotovo ništa na rosiku. 
Otrov, što ga je Danvin uzeo iz zuba jedne žive ljutice, podražio 
je trepavice vrlo znatno, tako da su se odmah pregnule, ali im nije 
ni najmanje nauđio. Užasni otrov od zmije naočarke podražuje 
trepavice nješto slabije, ali nije za njih ništa otrovan. Njeke soli 
natronove ili sodikove podražuju trepavice, ali im neškode, dočim 
ih druge soli (kalije ili pepelikove) nedraže, ali ih ubijaju. Sve soli, 
u kojih ima težkih kovina, draže i pregiblju trepavice dosta jako, pa 
ih onda i otruju. Octena i ceceljna kiselina su za bilinu otrovne, 
dočim im solna, treslena, vinova, mravinja i jabučna kiselina ništa 
neškode. 

Spomenuli smo več na početku, kako list rosike lovi kukce. 
Kada se kukac zaliepi na jednoj trepavici, pa ju podraži, onda se 
do mala stanu i ođalje trepavice same pregibati. Da se trepavica 
dakle na gibanje podraži, to nije upravo potrebito, da se baš nje 
koje tielo dotakne, dovoljno je, da se ma koja druga trepavica 
na listu podraži, jer se tim osjećanje i na druge trepavice pre¬ 
nese. Radi toga se sve trepavice na listu stanu previjati, ma se 
kukac samo jedne glavice dodirnuo. Ovo draženje razprostire se od 
izhodišta na sve strane jednako naokolo. Najbliže trepavice se naj¬ 
prije počnu micati, a ostale sliede tim kasnije, čim su dalje od iz¬ 
hodišta. Brzina, kojom se pojedine trepavice pomiču, biva sve to 
manja, čim su trepavice udaljenije. Pri tom gibanju vrlo je zani- 
mivo i to, što trepavice kao da znadu, s koje strane draženje do¬ 
lazi, jer se sve svojimi glavicami svinu prema onomu mjestu, što 

je dakako i potrebito. Na tom mjestu nalazi se plien, pa tu mo¬ 
raju trepavice da ga zahvate. Veoma zanimiv pojav prikazao se je 
Daminu, kada je postavio rosiki na list dva malena kukca, a sva¬ 
koga na drugi rub. I trepavice se pri tom nepomiešaše. One se raz- 
dieliše u dvie polovice, jedna se polovica stala previjati prema desnoj, 
a druga prama lievoj strani, pa svaka zahvatila svoj plien. Čovjek 
bi mislio, da ima pred sobom dobro uredjenu vojsku, koje sluša 
zapoviedi mudre uprave. 

Pojavi ove divne uredbe neizmjerno iznenađjuju. Čovjek znade, 
da bilina nema razbora, koji bi uređjivao sve to gibanje. Ako čo¬ 
vjeku sjedne na otvorenu rnkn kukac, pa on onda ruku zatvori, to 
si taj pojav znamo lako protumačiti, čovjek imade živce, koji su 
osjetili, da mu je nješto na ruku došlo. Živci su osjećanje to 
mozgu dojavili, a ovaj opet posredovanjem drugih živaca dao za- 
povieđ mišicam, da se stegnu i ruku zatvore. I tako je kod svega 
gibanja ne samo pri čovjeku, nego i pri svih savršenih životinjah. 
Svuda tuđe nalazimo živce i mišice, pa se jedno s dragim slaže, 
da se izvedu potrebita i skladna gibanja. Pa kada čovjek motri ono 
skladno gibanje na listu rosike, za koje bi rekao, kao da je pro¬ 
mišljeno, onda mora priznati, da i tu nješto mora biti, što ta gi¬ 
banja uredjuje. Nije drugčije moglo biti, a da i Danvin nije na to 
pomislio, pa je za to stao ponajprije iztraživati, nema li u listovih 
rosike kakve uredbe, koja bi se mogla prispodobiti sa živci i mi- 
šicami u životinja. I sva njegova iztraživanja dovedoše ga do toga 
osvjedočenja, da u rosiki nema ništa sličnoga. Lišće pa i trepavice 
u rosiki sastavljene su, kako se to pod sitnozorom jasno vidi, od 
upravo onakvih stanica, kakvih nalazimo kod svih drugih bilina. 
Stanice se tu nesdružuju u kakve posebne organe, koje bi ovdje 
ovo gibanje izvađjale, pa kojih nebi kod drugih bilina našli. Sielo 
osjećanja i gibanja mora dakle nedvojbeno u samih stanicah da se 
nalazi. Kako nema tu drugih organa, to si cieli pojav nemožemo 
drugčije protumačiti, nego da se draženjem pojedine stanice stegnu, 
pa tim prenesu samo đraženje i onda stezanje na obližnje stanice. 
Ako se n. pr. stanice u trepavici stegnu, onda mora naravno tre¬ 
pavica postati kraća, pa ako se to stezanje obavi samo na jednoj 
strani trepavice, onda će se trepavica prema toj strani i nagnuti, 
čuli smo, da se trepavice uviek na onu stranu nagnu, odkle đra¬ 
ženje dolazi, pa s toga i mislimo, da se stanice samo na onoj strani 
trepavice stegnu, odkle đraženje dolazi. Ako pogledamo u životinjsko 

carstvo, to ćemo naći i tu posve sličnih pojava. Najniže životinje, 
kao što su na primjer infuzorija i spužve, neimaju takodjer napose 
razvijenih živaca i mišica, pa ipak te životinje osjećaju, stežu se i 
giblju. To osjećanje i gibanje nerazlikuje se u ničem od onoga, što 
smo ga kod rosike opisali. 

Za savršenije životinje velimo, da imadu za osjećanje živce, 
pa ipak neznamo ništa više nego samo to, da su se u tielu odlučili 
posebni đielovi, koji osjećaju. Svako osjećanje naših sjetila (oka, 
uha, nosa, jezika i kože) donesu živci do mozga, a za svako gibanje 
moraju živci da donesu zapovied od mozga do mišica. Nu kako se 
to osjećanje i kako se volja mozga prenosi, to neznamo, ali si mi 
to prenašanje neznamo drugčije protumačiti, nego da se živci pri 
tom njekako tvarno promieniti moraju, pa da se tom promjenom 
samo osjećanje širi. Mi znamo, da se n. pr. zvuk tako širi, što se 
čestice zraka stanu nihati, pa da se to nihanje od jedne čestice do 
druge dalje širi. Pri svjetlu znamo, da se giblju neizmjerno fine 
čestice etera, pa da tim gibanjem svjetlo šire. Kada živci prenose 
osjećanje i volju, onda nedvojbeno moraju i oni da se njekako pro- 
miene, ali u koliko je ta promjena nalik onoj, što se zapaža pri 
širenju zvuka, svjetla ili munjine, to neznamo, jer se to ne da za¬ 
pažanjem ustanoviti. Nu što neznamo kod savršenijih životinja, to 
nam je poznato kod rosike. Darwin je naime odkrio, da se pod 
sitnozorom može točno vidjeti, na koji se način draženje od stanice 
do stanice širi i prenosi. Odkriće je to nedvojbeno najznamenitije 
i najzanimivije, što ga u novije vrieme u ustrojnom svietu nadjoše. 

Trepavice u rosike sastavljene su od doljnjega pregiba pa sve do 
glavice od oduljih stanica. Kada je trepavica u miru, to možemo 
pod sitnozorom vidjeti, da su te stanice izpunjene jednoličnom gri¬ 
miznom tekućinom. Nu čim se trepavica ma na koji način podraži, 
to nam se stanice odmah u drugom licu prikazuju. Stanična teku¬ 
ćina sada nije više jednolično crveno bojadisana, nego vidimo više 
malenih crvenih gruda, kako plivaju u bieloj tekućini. Pojav taj je 
više puta tako očit, da ga možemo lako vidjeti već prostom lupom, 
a gdjekad i prostim okom. Trepavica nam se tada neprikazuje posve 
crvena, nego je pjegava. Pod sitnozorom se ovo stvaranje crvenih 
gruda vrlo liepo dade motriti. Cim se trepavica podraži, odmah se 
stane crveni sok u stanici pred našima očima dieliti u veće i manje 
grude. Veličina, broj i oblik ovih gruda se pri tom neprestano 
mienja. Sada se đvie, tri ili više malenih grudica slije u jednu veću, 



28 


a do mala se opet ova velika lazpađne u više manjih. Jedna gruda 
je sada okrugla, za čas se je opet protegnula ili savinula, dok se 
nerazpadne u manje ili neslije s drugom grudom. I te promjene 
neprestano se sgadjaju, doklegod se trepavica neumiri. Kada dra- 
ženje započne na glavici jedne trepavice, onda znamo, da se to 
draženje na obližnje trepavice prenese, pa onom istom brzinom, 
kojom se draženje pienosi, širi se i gibanje crvene tekućine po 
stanicah. Kada se glavica pođraži, onda se počnu pokazivati crvene 
grudice ponajprije po stanicah u glavici, odatle ide stvaranje gru¬ 
dica od stanice do stanice sve do dna trepavice, tu predje u obližnju 
trepavicu, te se u njoj od dna do glavice razprostre. Ovo gibanje 
crvene tekućine traje sve dotle, dok se list posve opet nerazširi i 
dok se trepavice posve neizpruže. Tekućina je sada u stanicah cielim 
prostorom jednako crvena, u nioj se nevide više crvene grudice. 
Ovo gibanje crvene tekućine jest pravi život, jer samo živa tvar 
može takva gibanja izvoditi. Pokusi Danvinovi pokazaše, da ovo 
stvaranje crvenih grudica može izvesti svako draženje, koje je kadro 
trepavice svinuti. Sve one pokuse, koje smo malo prije naveli 
rekli, da mogu pođražiti trepavice, ponovio je Darwin, to se je 
osvjedočio, da se uviek pri tom i crvena tekućina po stanicah u 
grudice kida i preljeva. 

Veoma su to znamenita i zanimiva odkrića, što ih je Darvvin 
učinio. Nu u njegovu duhu zarodiše se i mnoge druge zamisli, kojih 
nije mogao sam da iztraži. Nije mu za to dotjecalo vremena, a još 
češće bi ga ta iztraživanja odvela na tudje polje, na kom nije htio 
i mogao da radi. Nu Darwin je uviek pri tom umio naći vještih 
strukovnjaka, koje je potaknuo, da izrade ono, čemu sam nije dospio 
i dorasao. I u tom nalazimo veliki dio njegovih zasluga. U nje¬ 
govoj knjizi o mesožderih bilinah nalazimo veliku možinu vrlo zna¬ 
menitih odkrića, koja su drugi strukovnjaci na njegovo poticanje 
našli. Jedno takvo odkriće moramo ovdje spomenuti. Glasoviti učenjak 
Du Bois Raymond odkrio je, da u živoj životinjskoj mišici pro- 
tiče munjevna struja. Pojav taj dokazao je na posve poznat način. 
Ako u okrugu oko pomične magnetične igle obmotamo bakrenu žicu, 
pa ako kroz žicu propustimo munjevnu struju, to će se u isti čas 
magnetična igla iz svoga položaja na stranu maknuti. Da igla i 
najslabiju munjevnu struju osjeti, to se žica mnogo puta oko igle 
obmata, a tako udešena sprava zove se u fizici multiplikator. Du 
Bois Raymond uzeo je svezu mišicu, te je jedan kraj žice od multi- 

plikatora spojio sa površjem mišice, a drugi kraj žice postavio na 
popriečni prerez mišici, a u isti mah se je magnetična igla u multi¬ 
plikatora iz svoga položaja odmaknula. Bio je to siguran znak, da 
kroz svježu mišicu struji munjevna struja. Kada je mišicu pako po- 
dražio, da se je ona počela stezati, odmah se je igla povratila u 
svoj prvotni položaj. Munjevna struja se je dakle u tom slučaju nje- 
kako poremetila. Poznavajuć te pokuse, ponukao je Danvin god. 1874. 
glasovitoga profesora londonskoga sveučilišta, Burdona Sanđer- 
sona, da iztraži, da li če što sličnoga na listu lilapimuhe naći. I 
gle čuda! kada je isti spojio jedan kraj žice sa petljom, a drugi 
kraj sa plojkom lista od hlapimuhe, odmah se je magnetična igla 
u multiplikatoru iz svoga položaja na stranu pomaknula, nu čim je 
jednu od onih šest bodljika na listu podražio, odmah se je igla vra¬ 
tila u svoj prvobitni položaj. God. 1876. nastavio je Herman 
Munk Sandersonova iztraživanja, te je dokazao, da se gleđom na 
munjevnu struju list od hlapimuhe posve slaže sa živci, mišicami 
i munjevnimi organi kod životinja. 

Cjelokupni ustroj i život mesožderih bilina nedvojbeno je veoma 
zanimiv, pa je s toga posve naravno, da su Darwinova iztraživanja 
u velike sav učeni sviet presenetila. Pa uza sve to znao je sam 
Darwin, pa i sav učeni sviet, da u tom neobičnom gibanju i hra¬ 
njenju mesožderih bilina nema ništa novoga, što već dotle nebi 
poznavali kod dragih bilina. Bila su tu dobro poznata dva pojava, 
samo se nisu nigdje prikazala ovako sdružena i ovako skladno iz¬ 
vedena, kao kod mesožderih bilina. 

Mesoždere biline zatvaraju i sklapaju svoje lišće sada brže, sada 
polaganije, a slično gibanje bilo je u bilinskom carstvu već odavna 
poznato. Najpoznatiji primjer je onaj kod sramežljive osjetljivice 
(Mimosa pudica ), gdje se po dva listka uviek sklope, čim ih nješto 
pođraži. Isto to čini osjetljiva soca (Oxalis sensitiva j, pa i naša 
obična zečja soca (Oxalis acetosella). Mnoge biline, kada se daju u 
sumrak na noćni počinak, onda se sklopi jedan list na drugi, pa i to 
gibanje neće se u bitnom u ničem razlikovati od onoga kod meso¬ 
žderih bilina. Ako ste motrili livadu zasijanu crvenom djetelinom, 
to ste mogli zapaziti, da vam se livada pokazuje u posve drugom 
licu po danu nego u veče. Tri pera jednoga lista su po danu raz- 
širena, a u veče se ona uzdignu i tako stisnu, da crvenu cvjetnatu 
glavicu sakriju. Razne vrsti bagrema (kod nas ih zovu krivim imenom 
akacije) imađu lišće razciepano u malena jajolika perca. Perca su 

ta po danu razširena, dočitn se po noći ta pera uviek dva a dva 
sklope. Putnici pripoviedaju, da je veoma krasno motriti, kako đr- 
volike mimoze u sumrak svoje razperjano lišće tako sklope, da se 
čovjeku pričinja, kao da je krošnja ostala bez lišća. Nikakve raz¬ 
like neće biti niti u onom gibanju, što ga vidimo kod mnogoga 
našega cvieća, koje po danu ili po noći svoje cvjetove zatvara, da 
ih opet pravilno u stanovito vrieme otvara. 

Da biline svojim lišćem sišu gotovu bjelaukastu, a poglavito živo¬ 
tinjsku hranu, svakako je neobičan pojav. Znamo dobro, da najveći 
dio bilina vadi svojim korienjem surovu hranu iz zemlje, pa da od nje 
u lišeu priredjuje životnu hranu. Biline te netrebaju gotove živo¬ 
tinjske ili bilinske hrane, one ju upravo preziru. Nu uza sve to po¬ 
znamo mnogo bilina, koje neznaju ili su liene, da si stvaraju same 
životnu hranu, pa žive od životinjskoga ili bilinskoga truleža, ili 
pače navaljuju na žive biline i životinje, da im iz tiela sišu gotovu 
hranu. Jedna vrst takvih hilina živi samo na truležu, mi ih poznamo 
pod imenom gljiva. Dragu vrst nazivljemo nametnici, jer se namiču 
na žive stvorove. I međju timi nametnici ima vrlo različita svieta. 
Jedni razvijaju više puta veliko i upravo krasno cvieće, ali ne 
imaju nikada zelena lišća, pa si za to i nemogu sami hranu 
stvarati, nego se ukorenjuju na korienje i na stablu drugoga 
bilja, te iz njih gotovu hranu sišu. Tako se hvata kod nas vilina 
kosa (Cuscuta europaea, Flachsseide, Strozzalino, Carpaterra) lana 
i djeteline, a potajnica (Lathraea squamaria t Schuppemvurz, den- 
taria) sa ružičasto - crvenom stabljikom i eviećem hvata se na ko¬ 
rienje našega šumskoga drveća, đočim se smeđja vodnjača (Orobanche 
major, Sommerwurz, sparagioni) hvata korienja naše vije i lucerne. 
Druge opet nametnice imadu zeleno lišće, kao što imela (Viscum 
album , Mistel, visco), koja raste po topoli, vrbi i mnogom dragom 
drveću. Mnoge drage listnate nametnice miešaju se medju zeljano 
bilje po šumah i livadah, pa se tu prikazuju u tako nedužnu licu, da 
čovjek nebi pomislio, da su to razbojnici, koji iz potaje sišu i ubijaju 
druge biline, koje si poštenim radom svoj svakdanji kruh zaslužuju. 
Ako ih nužda i nevolja pritisne, onda znadu i ti nametnici da si na 
pošteni način prirede u svom lišću potrebitu hranu. Ali ako toga ne- 
moraju, onda žive od grabeža. Oni se pod zemljom ukopaju u ko¬ 
rienje drugoga bilja, pa iz njega sišu gotovu hranu. Pa i drugih 
bilina nametnica ima upravo bez broja. Ima sićušnih, kao nit tankih 
gljivica, koje se zasade na gusjenice i druge životinjice, pa se tu u 

toliko umnože, da svu životinju izjedu. Nisu li i to prave meso¬ 
ždere biline? 

D čem se dakle razlikuju mesoždere biline od svega ostaloga 
bilinstva? Sva razlika je jedino u tom, što im je lišće na neobičan 
i čudnovat način udešeno za hvatanje kukaca, pa što i tvrdu hranu 
umiju raztopiti i probaviti. Te uredbe nenalazimo nigdje, do samo 
kod malena broja bilinskih familija. Pričinja nam se, kako Cohn 
veli, kao da su te biline udešene za posve druge ođnošaje na zemlji, 
nego što sn današnji, jer bi inače te uredbe bile mnogo više razši- 
rene kod ostaloga bilinstva. Ako promotrimo, kako su te biline ne¬ 
obična oblika, kako svaki taj rod ima samo malo vrsti, kako se 
pojedine vrsti pojavljuju samo na malenih prostorili, dočim su opet 
druge porazbacane po vrlo udaljenih zemljah, pa kako ih napokon 
najviše nalazimo na južnoj polovici naše zemlje, gdje se je sačuvalo 
najviše bilinskih oblika iz prastare prošlosti naše zemlje, to ćemo 
lako pristati uz mnienje Cohnovo, da su mesoždere biline ostatci 
prastarih bilinskih oblika, koji se više neslažu sa današnjim ure- 
djenjem života na zemlji, pa da se ti ostatci sve više primiču svomu 
izumrlu. 

Darwinova iztraživanja o mesožđerih bilinah nisu još ni iz da¬ 
leka došla do krajne granice. Ona su nas upoznala sa jednim novim 
i veoma zanimivim pojavom, ali su nam ujedno nametnula bezbroj 
novih pitanja, kojimi će se znanost još dugo morati bavit. Ali jednu 
nedvojbenu korist imamo od toga već danas. Već se je prije znalo, 
đa se nemože postaviti točna granica izmedju životinjstva i bilin- 
etva, nu Darwinova odkrića pokazaše, da se živi stvorovi na zemlji 
nedadu više dieliti u dva razna carstva, gdje bi svako carstvo imalo 
svoje posebne zakone života. Kazlika izmedju bilinskoga i životinj¬ 
skoga carstva postala je timi ođkrići jošte manja. Današnja znanost 
priznaje samo jedno carstvo i to carstvo života, gdje se pojav¬ 
ljuju vrlo razni oblici, ali gdje svuda isti zakoni vladaju. 



Kruh. 

»Krah naš svagdanji daj nam danas . . .« 

X_ 

Kruh je najobćenitija hrana. — U poljodjelstvu su prvi začetci kulture. — 
Znanost, u poljodjelstvu. — Starost poljodjelstva. — Poljodjelstvo u Egiptu, 
Kini i drugih azijskih državah. — Poljodjelstvo u Europi. — Stanovnici švi¬ 
carskih sojenica, njihove žitarice i njihov kruh. — Odkle ta kultura? 

a domaćem stolu dvie su svetinje, jedno je sol a drago je 
kruh. U njima je obstanak i zdravlje našega tiela. Narodne 
prirečice sto i sto puta nas sjećaju, da je u kruhu osnov 
našega blagostanja, da nema sirotinje i glada, gdje je kruha. Svatko 
to dobro osjeća, svatko se je nebrojeno puta o tom osvjedočio, pa 
će za to i shvatiti, da Slovjen nije mogao izabrati ljepših darova 
božjih, nego „hljeb i sol“, kojimi će mila stranca na pragu svoje 
kuće dočekati i podvoriti. 

Ima stotinu vrsti hrane, ali nijedna nije tako obćenita, nijedna 
nije od tolike vrieđnosti i zamašaja po kulturni razvoj ljudstva kao 
kruh. Gotovo svim narodom svieta krah je svakdanja hrana, a što 
je najglavnije, u kruhu je izvor i početak svega napredka i sve 
kulture. Dok čovjek nije kruha poznavao, dotle se je po svietu pre¬ 
bijao i potucao kao lovac ili pastir. Tek kada je počeo uzgajati 
žitarice, kanio se je pustolovna života, pa sagradio ognjište, oko 
kojega se sada stao dizati svaki napredak. Uzgoj žitarica prikopčao 
je najstarija nomadska plemena na jedan kraj, pa ih polagano od¬ 
vraćao od nesigurna lova. Ako se i jesu s prva kraja takva plemena 
selila od jednoga mjesta do drugoga, gdje će naći plodnije zemljište, 
to su ipak u brzo došle okolnosti, koje su i tomu selenju kraj uči¬ 
nile. S novim životom pokazaše se i nove potrebe svake ruke, pa si 
je čovjek i kuću sagradio. Kuća i obitelj postade temeljem obćine, 
temeljem uredjenoga državnoga života, ona porodi ljubav domovine. 
Tek kada se je taj temelj sagradio, počeše se u čovjeku razvijati 
plemenitije i uzvišenije težnje, a sve dotle išao je sav rad čovječji 

samo za tim, da podmiri svoje svakdanje, gotovo bi rekli životinjske 
potrebe. Uzgojem žitarica diglo se je blagostanje cielih naroda, a 
samo uz to blagostanje niogoše se razvijati znanosti i umjetnosti. 
Egipat i Grčka dovoljno su poznati primjeri takva duševna na- 
predka. Pogledamo li poviest svih naroda, to ćemo se svuda osvje¬ 
dočiti, koliko je blago djelovalo poljodjelstvo na život i razvoj 
njihov. Dok je koje pleme provodilo nomadski život, dotle ga je 
život i hrana tjerala na ratove i pokolj, na otimačine i pravdanje. Nu 
čim su ga mudri i izkusni ljudi naveli, da sagradi kućište, da stane 
polje obđjelavati, nastani se u njihovoj sredini mir i zadovoljstvo, 
a ubojito oružje, kojim su dotle napadali i ubijali, ostade im samo 
za obranu proti napadajem divljih tudjinaca. Nemoradoše sada više 
u mučnom lovu gubiti dane i život, krvave borbe i ratovi ih po- 
šteđiše, pa se sada narod upravo divotnim načinom stao množati 
kao ptice u zraku i ribe u moru. Veliki i blagoslovljeni predjeli, 
na kojih je jedva šaka ljudi mogla živjeti, pružahu sada obilnu hranu 
gustomu pučanstvu. 

Danas je na svietu još vrlo malo plemena, koja bez polodjelstva 
žive, pa i takova plemena, gdjegod dodju u doticaj sa naprednijim 
svietom, odmah osjete, kako su slaba, kako im bez gospodarstva 
neima obstanka. Ta potreba tako se liepo zrcali u prekrasnom go¬ 
voru jednoga glavara nomadskoga plemena u sjevernoj Americi, što 
nam ga je priobćio Crevecoeur. Tako živ i istinit je taj govor, da 
ga rado svakom prikladnom sgodom spominju, pa ga za to evo i ovdje: 

„Zar nevidite“ — reče glavar svojim suplemenikom — „da bjelci 
živu od zrnja, mi pako od mesa? Da meso treba više nego tri¬ 
deset mjeseci, dok đoraste, pa da je tako riedko ? Zar nevidite, da 
im se svako ono čudnovato zrno, što ga u zemlju bace, više nego 
stostruko natrag vraća ? Da meso, od kojega mi živimo, ima četiri 
noge, da pobjegne, a mi samo dvie, da ga ulovimo? A da zrna 
ostanu ondje, gdje ih bieli ljudi posiju, pa da liepo rastu? Da je 
zima za nas vrieme tegotna lova, đočim je za njih vrieme mira i 
pokoja? Radi toga i imadu oni toliko djece, pa živu dulje od nas. 
I za to velim svakomu, tko hoće čuti: prije nego što budu cedri u 
našem selu od starosti odumrli i prije nego prestanu javori po đo- 
lovih slador davati, uništit će pleme, što zrno sije, mesojede, ako 
se sami lovci neodluce, da stanu zrno sijati.“ 

Koliko mudrosti i izkustva u ovo nj ekoliko rieči! Sva vremena 
i svi narodi moradoše se osvjedočiti o njihovoj istini, pa gdje je 

Iz Mlinskoga svieta. II. 3 

do toga osvjedočenja došlo, tu su se i blagostanju vrata otvorila. 
Poviest svih naroda bez iznimke priča nam, da je poljodjelstvo bilo 
uviek temelj narodnomu blagostanju i državnomu obstanku. Ljudstvo 
se je neprestano množalo, no uviek se je još nalazilo djevičanskoga 
zemljišta, u koje nije plug zaorao. I u tom nastupiše žalostniji dani, 
pa se je moralo pomišljati, kako će se i tomu doskočiti. Od naj¬ 
starijih vremena pa sve do malo prije uzgajali su se usjevi uviek 
jednako. Sto je otac naučio i znao, to je prešlo na sina i unuka. 
Novotarije i poholjšice mogoše si vrlo težko put prokrčiti. Nije tomu 
bilo uviek neznanje krivo, nego obično bojazan i nepovjerenje. Tek 
početkom našega stoljeća, dakle tek poslije više tisuća godina učinio 
se je prvi odlučan korak k unapređjenju poljodjelstva. Dotle je bilo 
poljodjelstvo prost, težački zanat, bilo je to pastorče, za koje zna¬ 
nost nije marila. No sada uze znanost i poljodjelstvo u svoje okrilje, 
pa se do malo pokazaše blagoslovljeni plodovi te brige i njege. Gla¬ 
soviti učenjaci Thaer, Davy i Saussure upoznaše, da je poljo¬ 
djelstvo samo jedan ogranak prirodnih znanosti, pa da se ono može 
unaprediti samo znanstvenim iztraživanjem i proučavanjem. Zasluge 
tih muževa spominjat će zahvalno čovječanstvo do vieka. Za njima 
se povedoše mnogi drugi. U isto vrieme stadoše se bujno razvijati 
sve grane prirodnih nauka, a mnoge stečevine čovječjega uma do- 
đjoše sada u prilog znanstvenomu rukovodjenju poljodjelstva. Ke¬ 
mija nas je podučila, kakav je sastav zemlje i kakva je hrana, što 
ju biline iz zemlje izvlače. Ona nas je uputila, čim ćemo nado¬ 
mjestiti onaj gubitak, što ga je usjev iz zemlje odnio, čim ćemo 
lošu zemlju popraviti. Botanika nas je upoznala sa unutrašnjim ži¬ 
votom biline, pa nam pokazala njene potrebe. Pa i zoologija i fi¬ 
zika i meteorologija đoprinesoše svoje k unapređjenju umnoga go¬ 
spodarstva. Sto mnoge učene glave zapoeeše, to je sjajno završio 
učeni kemik Liebig. Njegova je neđohvatna zasluga bila, da je 
dokazao, pa i dokazom prodro, da je poljodjelstvo prava i čista 
znanost, pa da mu bez znanstvena temelja neima napređka. Tko bi 
prebrojio sva stoljeća, koja moradoše proći, dok se je do toga osvje¬ 
dočenja došlo! Razvoj prirodnih nauka djelovao je već u to doba 
na ljudstvo upravo čarobnom silom, pa je za to i osvjedočenje 
Liebigovo a uz osvjedočenje i njegova nauka brzo prodrla širom 
svega naprednoga svieta. Doskoro se ustrojiše i prvocvjetaše mnogi 
učeni zavodi i đružtva, koja neimađoše druge zadaće, nego samo 
da znanstvenim proučavanjem podignu gospodarstvo. Sada je prestalo 

nepovjerenje u novotarije i poboljšiee, praktični gospodari primaju danas 
s najvećim pouzdanjem stečevine znanstvena iztraživanja. Ima li bo¬ 
ljega dokaza od toga, da jedina osbiljna znanost može unapređiti 
svaki čovječji rad i svako njegovo nastojanje? Jamačno se nije u 
nijednom stoljeću čovječanstvo u svih krajevih toliko umnožalo, 
kao upravo u današnjem. U gdjekojib zemljak Europe naraslo je pu¬ 
čanstvo za polovicu, a gdjegdje se je potrostručilo. Pa uza sve to 
množanje nalazi čovječanstvo svoj svakđanji kruh na istom onom 
zemljištu, na kom je prije mnogo manji broj jedva živjeti mogao. 
To nam najbolje jamci, da je gospodarstvo u velike napredovalo, a 
sav taj napredak imade zahvaliti znanosti. Bolje obradjivanje zemlje, 
mnogovrstuija uporaba i zemlje i njenih proizvoda, uporaba strojeva, 
sve su to stečevine znanstvena rada. 

Nu kada i kako je počela prva kultura žitarica, prvo poljo¬ 
djelstvo? Čuli smo, da je tek poljodjelstvo ustalilo najstarija no¬ 
madska plamena i ljude sdružilo u državne zajednice, pa kako tek 
sa državnim uredjenjem počimlje poviest, to je posve naravno, da 
prvi početak i osnutak poljodjelstva pada još u ono doba, o kom 
nam poviest ništa pričati nezna. Osnutak taj skriva se dakle u naj- 
đavniju prošlost, u najgušću tminu. Priče starih naroda, što su ih 
pjesnici raznovrstno izkitili, pripovieđaju, da su sami bogovi s neba 
sašli, pa čovjeka u poljodjelstvo uputili. U Indiji bio je sam Brahma, 
u Egiptu Izis, u Grčkoj Demetra, a u Kimu božica Ceres, koja je 
čovjeka žitom obdarila. U Kini bio je velik i mudar car začetnik 
poljođjeljstva, a Peruance podučio je sam Inka. Sve nam te priče samo 
potvrdjuju ono, da je osnutak poljodjelstva stariji od same poviesti 
ljudske. Nu taj neizvjestni odgovor nas ipak nezadovoljnje; čovjek 
bi rado bar približno znati, kako je staro poljodjelstvo 11 a zemlji. 

Premda je kultura bilina začela u najstarije doba, to ipak neima 
dvojbe, da je uzgoj raznih bilina počeo u vrlo razno vrieme i u 
raznih krajevih. Najstariji spomenik o uzgoju bilja sačuvao nam se 
je u Egiptu. U jednoj piramidi kod Gizeha nalazi se slika, koja 
nam predočuje uzgojene smokve. Kada je ta piramida sagrađjena, 
to još sigurno neznamo. Povjestničari nemogu se u tom da slože, 
pa misle, da je to bilo izmeđju 1500 i 4200 godina prije Krsta. 
Kada bi uzeli, da su piramide gradjene jedno 2000 godina prije 
Krsta, onda bi bile sada oko 4000 godine stare. Nu narod, koji 
gradi ovakve veličanstvene spomenike, morao je biti već dobro 
uredjen i visoko naobražen. U takvu narodu moralo je poljodjelstvo 

* 



36 


već u velike cvjetati, pa za to nema dvojbe, da je u Egiptu poljo¬ 
djelstvo još njekoliko stoljeća starije. U Kini je car Chen-nung go¬ 
dine 2700 prije Krsta odredio, da se svake godine ima slaviti na¬ 
rodna svečanost, pri kojoj se mora posijati pet koristnih bilina, 
naime riža, pšenica, dvie vrsti prosa i soja (Sojabohne). Ova od¬ 
redba nam jasno kaže, da su se te biline u pojedinih krajevih mo¬ 
rale već uzgajati, pa kada je car uvidio njihova korist, odredio je 
svečanost, da samo učvrsti i razsiri uzgoj toli koristnih bilina. 
Prema tomu nema dvojbe, da je poljodjelstvo u Kini isto tako staro 
kao i Egiptu. Egipat je već u najstarije vrieme bio u neprekidnom 
savezu sa Mezopotanijom, pa je vrlo vjerovatno, da su na Eufratu 
u isto vrieme žitarice uzgajali kada i u Egiptu. Kada je tako tuđe 
bilo, za što nebi moglo poljodjelstvo isto tako staro biti u Indiji i 
na malajskom otočju kao i u Egiptu i Mezopotamiji i Kini ? Premda 
poviest đraviđskili i malajskih plemena nesiže u daleku prošlost, to 
ipak neimamo razloga, za što nebi povjerovali, da je poljodjelstvo 
bar na plodnih riečnih obalah počelo već u najđavnijoj prošlosti. 

A kako je bilo u to doba u Europi? Egipćani i Feničani su 
već u najstarije doba mnogu koristnu bilinu prenieli u zemlje oko 
sredozemnoga mora. Arijska plemena, od kojih potiču malo ne svi 
europski narodi, počela su se u Europu seliti oko 2500 godina prije 
Krsta, pa su sa sobom đoniela mnogu bilinu, koja se je u zapadnoj 
Aziji uzgajala. Znanstvena iztraživanja pokazuju nam, da su već i 
pred tim u Europi i sjevernoj Africi, po kojoj bilinu uzgajali. Svje¬ 
doče nam to imena njekih bilina,'koja potiču iz jezika, koji su stariji 
od arijskih (n. pr. baskijski, finski, berberski i guanački sa kanarskih 
otoka). Nu ipak morao je taj uzgoj biti vrlo riedak i slabo razširen- 
Najstariji tragovi čovječje kulture u sjevernoj Europi nalaze se uz 
dansku obalu. Tu nalazimo još danas velike hrpe morskih ljuštura, 
kojimi se čovjek hranio. Oko kućišta, u kom je Čovjek stanovao, 
bacao je sve odpadke od hrane, a medj njimi nalazimo mnoge tra¬ 
gove, po kojih možemo suditi, kako je čovjek tada živio. Ti ostatci 
čovječjega života poznati su u znanosti pod imenom „Kjokken- 
moddings“ (kuhinjski ođpađci). D njih nenalazimo niti traga 
kakvoj kulturnoj bilini, kao što nenalazimo niti kovnoga oruđja nego 
samo orudje od kamena. U to isto vrieme živjeli su i narodi u Skan¬ 
dinaviji samo od ribarstva i lova. Premda nisu svi ti sjeverni na¬ 
rodi još poznavali kovina, ipak nije to tako davno bilo. Po svoj 
prilici nije to vrieme starije od liepih vremena rimske republike. 

Kada su kasnije na sjever iz daleka juga donieli oruđje od bronca, 
došlo je i poljodjelstvo sa svojim blagoslovom. Iz toga doba sačuvala 
se je urezana slika, koja nam predočuje dva vola upregnuta pred 
plug, a pred njima čovjeka. 

Mnogo zanimivije ostatke prve kulture nalazimo po jezerih 
Švicarske i to još iz one dobe, kada tadanji stanovnici još nisu 
poznavali drugoga do kamenoga oruđja. Nigdje na svietu nije se iz 
toga prastaroga doba sačuvalo toliko jasnih i očitih ostataka, koji 
bi nam mogli pružiti tako liepu sliku o životu čovjeka u prvom 
kulturnom radu, kao upravo ovdje, pa nam se za to neće zamjeriti, 
ako se ovdje dulje zadržimo. 

Najstariji stanovnici iztočne Švicarske gradili su svoje stanove 
na jezerih nedaleko od obale. U dno jezera zabili su velike stupove, 
a iznad vode postavili su na te stupove svoje kuće, Gradnje takve 
nazivljemo soj e nieam i (Pfahlbauten, palafitte). Da su ljudi u tih so- 
jenicah dulje vremena boraviti morali, da to dakle nisu bila samo za- 
kloništa, svjedoči nam ona velika množina odpadaka od hrane, što 
ju nalazimo na dnu jezera. Uz ođpadke te nađjoše i mnoge razno- 
vrstne druge predmete, pa po svih tih nalazcih mogli bi si stvoriti 
podpunu sliku o sojenicah. Evo nam stoji po jezerih na tisuću stu¬ 
pova, pa ih pokrijmo drvenim podom, od koga još pojedini komadi 
u zemlji leže. Na tom podu uzđignimo pleter i omažimo ga ilo¬ 
vačom, pa su nam zidovi sojeničke kuće gotovi i pogodit ćemo 
dobro, jer su ciele komade takvih zidova našli. Kako su bile te 
kuće iznutra uredjene, to još pravo neznamo, jer su do sada našli 
samo drvene klupe i kuke za vješanje odjeće, te po koji Iiepo pleten 
sag od lika ili slame. Orudje i oružje pravili su od kamena, ro¬ 
gova, kosti i drva. Za nas su tu svakako najzanimiviji bilinski 
ostatci, jer nam oni najbolje predočuju kulturu i život dotičnoga 
naroda, pa nam mogu ujedno najbolje pokazati, odkle je taj narod 
došao ili bar odkale je svoju kulturu primio. 

Svi ti bilinski ostatci leže pokopani ili u mulju ili u debelih 
naslagah treseta. Tu ih moramo u mekanom, crnom mulju izkapati, 
pa ih pomno izbirati, jer se je tu na gusto nagomilao kamen i criep, 
nagomilalo pokućtvo i ugljen, skupilo zrnje od žitarica i kosti živo¬ 
tinjske. Nu nisu ti ostatci jednako po eielom dnu porazbacani, nego 
su se skupili uviek u posebne hrpe, gdje je po svoj prilici bio u 
drvenom podu otvor, kroz koji su odpađke u vodu bacali. Na onih 
mjestih, gdje nalazimo pougljevljeno sjemenje, kruh, pletivo i tka- 

ninu, bila su nedvojbeno spremišta u sojenici, pa kada je sojenica 
izgorila, pale su spremljene stvari u vodu. Svi ti bilinski predmeti, 
ako i jesu pougljenjeni, ipak su još tako dobro sačuvali oblik, da ih 
možemo lako prepoznati i opredieliti, kako je to učinio Oskar Heer 
u svom glasovitom djelu: „Die Pflanzen đer Pfahlbauten“ (1866). 

U svemu našao je Heer 115 raznih bilina, koje je čovjek u so¬ 
jenice snašao, Medju timi bilinami najčešće su žitarice. Nalazimo tu 
dvie vrsti ječma, tri vrsti pšenice i dvie vrsti prosa. Pšenična zrna 
su čista, đočim je ječam obično još u košuljici, ili kako vele, obuven. 
Najrjedje nalaze se zrna, kako sjede u klasu, kao što u obće čitavih 
klasova vrlo riedko ima, nu ipak našli su se od svih žitarica bar to¬ 
liki komadi, da možemo pogoditi, kakav je cio klas bio. Ako uz spo¬ 
menutih sedam vrsti žitarica navedemo još tri rjeđje vrsti, dvie pše¬ 
nice i jedan ječam, onda ćemo se čuditi, da su već u to prastaro doba 
u srednjoj Europi uzgajali toliko raznih žitarica. Neima dvojbe, da je 
već onda moralo poljodjelstvo biti vrlo razšireno i unapredjeno. Naj- 
glavnije žitarice, što su sojenički stanovnici sijali, bile su š es to¬ 
re dn i ječam ( Horde um hexastichuni đensum, Sechszeilige Gerste, 
orzo esast.ico) i sojenička pšenica (Triticum vulgare antiquorum , 
Pfahlbauten-AVeizen, grano palafittico), obje vrsti kratka klasa i sitna 
zrna. Mi ili nalazimo u svih sojenicah, sad pojedina zrna, sad ciele 
hrpe. Morale su to biti vrlo obljubljene žitarice, jer ih nalazimo ne 
samo po najstarijih sojenicah nego i kasnije, kada su kameno orudje 
zamienili broncom, a sitna sojenička pšenica dočekala je još i rimsku 
provalu, a onda je i ona izčezla sa zemlje. Po svoj prilici su ta sitna 
zrna davala obilje brašna, kao što se i danas odlikuje jedna sitna 
jara pšenica tvrdim i vrlo brašnenim zrnom. Srednja sojenička 
pšenica, koju po mnogih jezerih nalaze, nalikuje u velike današ¬ 
njoj jednoj pšenici (Triticum vulgare compactum muticum, Dinkehveizen, 
grano galatico), koja se još sada po zapadnoj Švicarskoj sije i to 
radi jaka i tvrda vlatna, radi čega ju vjetar nemože tako lako po- 
valiti. Egipatska pšenica (' Triticum turgidum, Egyptischer 
Weizen, grano d’ Egitto) bila je u sojenicah vrlo riedka, nu vrlo 
je zanimivo, da je nje ta ipak bilo, jer se ona danas sije samo 
u Egiptu, u gdjekojih zemljah oko Sredozemnoga mora i u gđje- 
kojik pređjelih Englezke u većoj množini. Kako ta pšenica ima pre¬ 
krasno veliko zrno, to se često čuje, kako su iz Egipta donieli novu 
vrst pšenice, koja će sve naše vrsti doskora potući, pa da u te viesti 
juđi bolju vjeru imađu, davali su joj vrlo zamamljiva imena (Wun- 



SI. 9. Sojeničke žitarice iz kamene dobe. 

1. Mala sojenička pšenica (Triticum vulgare antiquorum). 2. Gusti šesloredn ječam (Hor- 
deum hexastichum đensum). 3. Mali šestoređni ječam (Horđcum hexastichum sanctum). 

4 Egipatska pšenica (Triticum turgidum). 5. Dvozrna pšenica (Triticum dicoccum). 

6. Proso (Panicum miliaceum;. 7. Mohar (Setaria italica). 

Europu ni najmanje nova, svjedoči nam to najbolje, što ju već u 
sojenicah nalazimo. Već u to vrieme morali su s njom pokuse pra¬ 
viti, nu sigurno nije ona ni onda mogla dobro uspievati, jer bi ju 

inače nedvojbeno više sijali nego sitnozrnu sojeničku pšenicu. Ujedno 
nam je to najboljim dokazom, da tadanji ljudi nisu posve odieljeno 
od ostaloga svieta živjeli, nego da su dolazili u doticaj i sa dalekim 
jugom. Dvozrna pšenica (Triticum, dicoccum, Emmeij i jedno- 
zrna pšenica ( Triticum monococcum, Einkorn) bijahu u starijih so- 
jenicah vrlo riedke, nu za to nalazimo češće proso (Panicutn mi- 
liaceum, Rispenliirse, Miglio) i moliar (Setaria it.al.ica, Kolbenhirse, 
Penich, Panico). Raži neima u švicarskih sojenicah ni traga, a zob 
se pojavljuje tek onda, kada su kameno orudje zamienili brončanim. 

Najglavnije i najstarije žitarice bijahu dakle u sojenicah sitna 
sojenička pšenica i sitnozrni šestoredni ječam, a na njih se nadove- 
zuje proso i mohar; sve ostale vrsti bijahu uzgredne vriednosti. 
Proso i mohar nedvojbeno su ljetni usjevi, a Heer dokazuje, da su 
i sve ostale žitarice sojenički stanovnici u proljeće sijali, pa mu to 
tim laglje vjerujemo, što u sojenicah nenadjoše prave ozime žitarice. 

Kako su sojenički stanovnici svoja polja obrađjivali, vrlo nam 
je malo poznato. Premda se je našlo raznovrstna orudja od kamena 
i drva, kosti i roga, to ipak ima medj njim malo, koje bi nas 
moglo uputiti, kako su polje obrađjivali i usjev želi. Pluga, kako 
se čini, nisu imali, nego su po svoj prilici šiljatimi rogovi zemlju 
prokapali. Vrlo je vjerovatno, da su svoja polja gnojili, jer seje mje¬ 
stimice našlo vrlo mnogo gnoja, koji je dulje vremena u stajah ležao. 

Kada prispodobimo sva ona sredstva, koja nam je novovjeka 
kultura namakla, sa onimi, što su ih imali ljudi kamene dobe, onda 
ćemo pojmiti, s kojom je tegobom čovjek svoj svakdanji kruh za¬ 
služivao. Polje mu je urodilo zlatnim klasjem, a on nije imao niti 
brončana, kamo li čelična srpa, kojim će ga požeti, pa kako si je 
čovjek tu pomogao, to još ni danas neznamo. Na starom italskom 
novcu vidimo žeteoca, kako vlat tik izpod klasa ođsieca, dočim na 
egipatskih slikah postavlja srp na polovicu vlati. Stanovnici soje¬ 
nički nisu jedino klasje trgali ili sjekli, nego su ujedno i slamu sa 
polja odnašali, a zaključujemo to po silnom korovu, što su ga sa 
usjevom na sojenice donosili, što sigurno nebi učinili, kada bi je¬ 
dino klasove trgali. Pšenicu su po svoj prilici ovršili gaženjem, od 
čega je ona i kod Rimljana svoje ime dobila ( triticum dolazi od 
triturare , gaziti), dočim su za znianje ječma imali kameni bat. Na 
sojenici su pšenicu i ječam pročistili, a sjemenje od korova su sa svim 
ostalim smetom u vodu bacili. Progledamo li onaj bezbroj korovnoga 
sjemenja, što na dnu jezera leži, to ćemo se osvjedočiti, da je i 

onda u usjevih onaj isti korov cvao, koji i danas naša polja resi. 
Strano je to bilje, koje samo pod okriljem žitarica može kod nas 
da uspieva, kao što su strane i same žitarice. Tudjinci su to iz 
daleka iztoka, koji odmah i izčeznu sa površja, čim ih ostavi čo¬ 
vječja ruka zaštitnica. 

Slamu, što su sa polja donosili, pleli su mnogovrstno, pa su 
tim valjda i krovove pokrivali, jer se u mulju dosta često nalazi 
pougljevljene slame. 

Pročišćene žitarice samljeli bi na najjednostavniji način. Imali 
su dva izgladjena kamena, pa bi međj njima zrno sdrobili. Morao 
je to vrlo mučan posao biti, a ipak se nisu sva zrna mogla u sitno 
brašno sdrobiti. Netreba nam spominjati, da se tu nisu mogle po¬ 
sije odlučiti, pa da nije moglo biti ni više vrsti brašna. Nu uza sve 
to su već ondašnji ljudi pravili tri vrsti kraha, već su onda htjeli 
imati njeku raznovrstnost u hrani. Najobičnija vrst kruha, što ju 
najčešće nalaze pougljenjenu u mulju, bila je od pšenice. Zrna su u 
njem bila gotovo sva sdrobljena, a samo se još gdjekoje vidi cielo 
ili na polu sdrobljeno. Za taj kruh su dakle pšenicu što bolje sa¬ 
mljeli, pa brašno sa vodom u tiesto zamiesili. Tiesto su onda po¬ 
ložili na vruć kamen, pa ga po svoj prilici pepelom pokrili, kao što 
to Arapi još danas čine. Na kori kraha vidimo često pljevu i ko- 
madićke slame, a tim su valjda kruh posuli, prije nego Što su ga po¬ 
čeli peči. Svi ti kruhovi bijahu okrugli, nu riedko da bijahu viši 
od 15 do 25 centimetara. U drugoj vrsti kraha ostala su gotova sva 
pšenična zrna posve eiela, kako to danas na njekih mjestih od raži 
prave (Puinpernickel, pane inferigno). Taj kruh bio je mnogo viši od 
prijašnjega. Treća vrst kruha bila je od prosa ili mohara, čemu su 
obično dodavali po koje zrno pšenično i sjeme laneno. Lan su metali 
u proseni kruh po svoj prilici za to, da bude maštan i tečan. 

Za kruh uzimali su dakle prastari stanovnici Švicarske samo 
pšenicu i obje vrsti prosa. Ječmena kruha nigdje nenadjoše, premda 
su ječam mnogo sijali. Ječam su dakle morali na koji drugi način 
potrošiti, jer ga inače nebi toliko uzgajali. Za Egipćane se znade, 
da su već u prastaro doba od ječma pravili njeku vrst piva, nu 
sojenički stanovnici toga po svoj prilici nisu činili, bar hmelja nisu 
do sada u sojenic-ah našli. Možda su ječam kuhali, pa njeku vrst 
juhe pravili. Heeru se čini najvjerovatnije, da su ječam pržili i tako 
jeli. Prženjem su se opore i bodljikave košuljice sa zrna lako od¬ 
stranile, pa je onda čovjek mogao zrnje jesti. Heer drži, daje prženi 

jecam bila najstarija hrana ljudi, pa i tim tumači, za što je ona bila 
u starom -vieku u toliku štovanju. U svetom pismu spominje se 
pržen ječam mnogo puta, a kod starih Grka su uviek i žrtvenik i 
žrtvu posipali „svetim ječmom 11 . U Ateni bio je odredio Solon, da 
svaka žena mora svomu mužu u kuću đonieti posudu za prženje 
ječma. U sojenieah nalaze probušene lonce, pa je lako moguće, da 
su u njima ječam pržili. I taj sveti ječam staroga vieka bio je onaj 
isti šestoređni ječam, što ga u sojenieah nalazimo. U južnoj Italiji 
nalaze stari novac iz šestoga stoljeća prije Krsta, pa na njem se 
vidi ječam upravo onakav kao i u sojenieah. Po tom svem sudi 
Heer, da su ljudi najprije ječam uzgajali, pa ga kao najstariji usjev 
i najviše štovali, a onda tek da su došli na pšenicu. 

U iztočnih krajevih Europe bila je raž za doba brončana oruđja 
vrlo razširena, nn u sojenieah je u to vrieme još nenalazimo, pa 
za to nema dvojbe, da sojenički narod nije sa iztokom Europe u 
nikakvu doticaju bio. Sva kultura došla je ovamo sa juga od Sredo¬ 
zemnoga mora. Sve žitarice, što ih u sojenieah nalazimo, došle su 
odatle, llio je. to isti ječam, što su ga sijali u južnoj Italiji i što 
ga nalaze u najstarijih egipatskih spomenicih. Vidjeli smo, da je 
egipatska pšenica već u ono doba znala kadšto dospjeti u srednju 
Europu. Prosu je domovina Egipat i Arabija, a moharu još dalje u 
Indiji, Kini i Japanu. Sojenički stanovnici su se dakle hranili istimi 
žitaricami, kojitni i prastari Egipćani, pa sn se i odievali istom la¬ 
nenom tkaninom, kojom su ovi umatali svoje mumije. Ako još uz¬ 
memo u obzir onaj korov, što je sojeničke usjeve krasio, onda 
nas sve to upućuje na daleki jug i na iztočnu Aziju, odkle je sva 
kultura u Europu došla. 

Nema dakle dvojbe, da je kultura sojenička mladja od egipatske 7 
pa je ipak sigurno, da nije u starosti jedne i druge velike razlike. Ta u 
sojenieah neimajoste ozimnih usjeva, neima konoplje i mnogoga povrća. 
Grci i Rimljani su u historijsko doba već svega toga imali. Kada 
je rimski narod došao do alpinskih jezera, onda sojenica nije više 
bilo, a i tamošnji narod je na njih posve zaboravio. Prije jedno 
3000 godina uzgajali su na iztoku iste žitarice, kao i u sojenieah. 
Homer spominje često pšenicu i ječam, a nigdje raž i zob. To je 
isto bilo i u Palestini. Neima dvojbe, da je mnogo stoljeća i prije 
toga tuđe kultura žitarica evala, pa u to vrieme dosegnula je*ona 
po svoj prilici već i u sojenice. Heer računa, da su sojenice morale 
postojati već 1000 do 2000 godina prije Kista, pa ako vjerujemo 

u njegov račun, onda nije tu kultura žitarica puno mlađja od one 
u Egiptu. Možda je tu razlika samo u kojem stoljeću, težko da će 
preći tisuću godina. 

Ako još jednom preletimo sva ova naša razmatranja, to ćemo 
vidjeti, da nastariji tragovi kulture žitarica u Egiptu, u zapadnoj i 
iztoćnoj Aziji, te u južnoj i srednjoj Europi sižu u prošlost od 
4000 do 5000 godina. Kultura je ta dakle vrlo stara, a svi nas 
podatci na to upućuju, da joj kolievku tražimo u Aziji. Nu ovdje 
moramo spomenuti još jednu kulturu, koja je od ove mlađja, nu 
koja se je razvila samostalno i bez ikakva strana uticaja. Kada ođ- 
kriše Ameriku, nađjoše Mexiko i Pera u najljepšem razvoju kul¬ 
ture. Toj kulturi moramo se tim više čuditi, što je tamo sviet imao 
mnogo manje bilina i životinja, koje je mogao uzgajati, pa uza sva 
ta slaba sredstva dosegnula je ta kultura do one visine, na kojoj 
su njegda stari Egipćani bili. Glavne kulturne biline, kukuruz, korim 
i batata, bijahu pri ođkriću Amerike već tako razširene, da nećemo 
pogriešiti, ako reknemo, da je poljodjelstvo u Americi bar 2000 go¬ 
dina staro. 


XX. 

Teškoća prvoga poljodjelstva. — l)e Candole i Dancin o divljih štiaricah. — 
Cim se hrane divlji narodi ? — Kako ćemo naći prat domovina naših žita¬ 
rica ? — XJ tom nam pomažu botanika, arheologija, paleontologija , poviest i 
jezikoslovje. 

Sto se znade o starosti poljodjelstva, narisali smo evo ovdje n 
vrlo obćenitih crtah. Vidjeli smo, da je poljodjelstvo mnogo starije 
od same poviesti čovječje, pa da je tek iz njega nikao sav ostali 
napredak. No tim se nismo još ni dotaknuli svih onih zanimivih 
pitanja, koja bi nam imala razjasniti sam začetak poljodjelstva. Kako 
je čovjek do toga došao, da žitarice uzgaja? gdje ih je našao, gdje 
je prva domovina pojedinih žitarica? Vrlo su to zanimiva pitanja, 
pa ako i nemožemo još danas za svako pitanje naći jasna odgovora, 
to ih ipak nesmijemo mukom mimoići. Već ono, što se je do danas 
odkrilo, služi čovječjemu umu na čast, a sav taj uspjeh nam jamči, 
da ćemo jednom i u tom na čistu biti. 

Ako narod i od lova živi, to se ipak često dogadja, da ljudi 
kadšto posegnu za plodovi u šumi, za sjemenjem i korienjem na 
livadi. Ako ti proizvodi i nisu uviek od naravi tečni i hranivi, to 
čovjeka često nužda prisili, da za njima posiže. No od toga pobi- 



44 


ranja pa do redovitoga uzgajanja onih bilina, kojimi bi se čovjek 
mogao hraniti, velik je jošte razmak. Za uzgoj bilja treba uztrplji- 
vosti a i radinosti. Narav se čovječja nikada neotimlje za dugim i 
napornim radom. Ako čovjek može živjeti, a da neradi, to neće ni¬ 
kada zaželjeti drugoga života. Ako lov i ribarenje i nepruža uviek 
redovite i sigurne hrane , to je ipak jedno i drugo zamamljivije, 
nego tegotni poljski rad. Vidimo to često i danas kod naobraženijih 
ljudi, a kod divljih naroda će to tim više vriediti. Prvi početci 
poljodjelstva vrlo su težki. Ratovi i lovovi znali su sigurno mnogi 
početak uništiti. Nenavist susjednoga plemena nedvojbeno je tako- 
djer mnogo puta priečila prvi početak poljodjelstva. Sve nam to 
jasno kaže, da se čovjek nije od svoje dobre volje dao na poljo¬ 
djelstvo: morala je doći silna i velika nužda, koja ga je na to pri¬ 
silila. Pa i prvi taj početak bi jamačno čovjek opet napustio, da nije 
bilo izkusnih i uglednih ljudi, koji su svoje pleme svjetovali, nek se 
drži sigurnijega posla, ma bio i tegotniji. Kinezka nam poviest pri- 
povieda, kako je sam car morao izdati zapoviest, koje se biline 
moraju sijati, pa da se uspomena na tu zapoviest neizbriše, odredio 
je i crkvenu svetkovinu u to ime. 

Biline, što ili je čovjek počeo uzgajati, našao je po livadah i 
žurnali. Izmeđju 120.000 raznih vrsti bilina, što na svietu poznamo, 
izabrao si je čovjek u svem — ako neračunamo uresno cvieće — 
247 vrsti, pa ili u svoju korist uzgojio. Medju timi kulturnimi bi- 
linami neima niti 20 žitarica. Sve te vrsti rasle su jednoć kao 
divljake, pa ipak nemožemo danas mnogim njihovih praroditelja u 
prirodi naći. Mi još danas neznamo pravo, da li su te divljake sa 
površja zemaljskoga izčezle, ili su se uzgojem tako znamenito pro- 
mienile, da više ni izdaleka nenalikuju na syoje praroditelje, pa da 
ih tako više ni prepoznati nemožemo. Velim, da to neznamo, jer se 
znameniti učenjaci u tom nemogu još složiti. Glasoviti Darwin 
bio je poznat, kao savjestan i oprezan učenjak, pa on tvrdi, da su 
se biline u čovječjoj njezi vrlo često tako promienile, te nam je u 
prirodi vrlo težko naći njihove divlje roditelje. Nu s njim nemože 
da se složi franeezki botanik Alp hons De Candolle, koji je malo 
ne sav svoj život posvetio proučavanju kulturnih bilina, iztražujuć 
njihovu domovinu i njihovo porieklo, pa on tvrdi, da se kulturne 
biline nisu gotovo nikada tako promienile, da ih nebi mogli u div¬ 
ljem stanju prepoznati. Nama je težko reći, koji ima od njih pravo, 
premda bi to bilo upravo ovdje za nas vrlo važno znati. Ako su 

divljake od naših kulturnih bilina imale već od naravi svoja glavna 
dobra svojstva, kako to De Candolle misli, onda je bilo čovjeku 
mnogo laglje izabrati i naći prve kulturne biline. Ako se nisu te 
biline uvelike izticale od ostalih divljih bilina, kako Darvvin na¬ 
slućuje, onda je bilo čovjeku mnogo teže pronaći najsgodnije vrsti, 
pa ih svojim uzgojem oplemeniti. Svatko će lako uvidjeti, da je 
prema tomu vrlo težko jasno i odlučno odgovoriti na pitanje, kako 
je čovjek došao do toga, da uzgaja žitarice i druge kulturne biline. 
Morat ćemo priznati, da je to pitanje danas još neriešeno, pa ćemo 
najbolje učiniti, ako jednostavno navedemo nazore, što ih razviše 
Damin i De Candolle. 

De Candolle tvrdi, da su divljake naših kulturnih bilina, a po¬ 
glavito žitarica, morale u velike nalikovati svojim oplemenjenim po¬ 
tomkom, jer kada toga nebi bilo, onda se nebi ljudi na njih ni oba¬ 
zirali, a kamo li ih za hranu uzgajali. I divljaci, koji su najdalje za¬ 
ostali, veli on, poznaju biline svoje zemlje, pa da Australci i Pata- 
gonci nepomišljaju, da pokuse prave sa onakovimi bilinami, za koje 
misle, da nisu koristne, da se njimi nebi čovjek pomogao. Na to 
odvraća Darvvin, da se De Candolle po svoj prilici nije obazirao na 
izviešća raznih putnika, koji pripoviedaju, kako kukavnu hranu više 
puta divljaci kupe i troše. Divljaci u Australiji kupe, kada navali 
glad, svako vrstne biline, pa ih na razan način kuhaju, jer misle, da 
če tim i škodljiva bilina postati hranivija. U južnoj Africi jedu ljudi 
za vrieme gladi raznovrstne plodove i sočno lišće, a osobito mesnato 
korienje. Po tom nedvojbeno poznaju i divljaci svojstva mnogih bi¬ 
lina, jer su u gladnoj godini izkusili, koje se biline dadu jesti, a 
koje opet škode. Kažu, da divljaci u vrieme nevolje paze na živo¬ 
tinje, a osobito na majmune, da vide, kojimi se biliuami oni hrane. 
Ako promotrimo život divljih naroda, kaže Darvvin, onda ćemo Iako 
povjerovati, da su i naše žitarice mogle biti jednoć vrlo neugledne. 
Crnci u srednjoj Africi idu redovito svake godine skupljati sjeme 
jedne divlje trave (Pennisetum đistichum ), a u drugom jednom kraju 
idu žene na livadu, gdje je dozrela divlja trava ( Poa ), pa sa košem 
u ruci mašu, te tako sjeme kupe. To isto pripovieda putnik Li- 
vingstone, a posvjedočuju mu i mnogi drugi putnici iz Afrike. I u 
Americi našli su već više puta, kako siromašne žene po livadah 
kupe zrelo sjeme od raznih trava, i u Australiji to vrlo često biva. 

Da li su nam poznate divljake od našega ukusnoga povrća i 
od sladkog voća? Jeste li vidjeli žilav korien divlje žute mrkve ili 

proljetne mladice od viline metle (šparga, Asparugus officindlis ), 
oporu jabuku divljaku i slične plodove, pa bi li vjerovali, pita 
Damin, da ih je čovjek ikada mogao cieniti? Pa ipak vidimo, da 
divljaci u Australiji i južnoj Africi još neuglednije biline kupe i 
jedu. Eno prastari stanovnici švicarskih sojenica skupljali su divlje 
jabuke i kruške, kukinje i šipak, bazgu i mnogu drugu neukusnu 
divljaku. I mnoge ta neugledna divljaka, koja se nije ničim odliko¬ 
vala, postala je vremenom tako vrieđnom i koristnom kulturnom bi- 
linom. Iz svega toga izvodi Darvvin, da nisu uviek vanredna svoj¬ 
stva morala na bilini biti, da ju je čovjek stao uzgajati. D nevolji 
skupljao je čovjek sve, što bi u prirodi našao, pa bi pri tom po¬ 
stajao sve izkusniji. Dugimi i težkimi pokusi našao bi, koja bi mu 
bilina mogla biti koristnija, a prvi korak, što bi ga čovjek u kul¬ 
turi učinio, bio bi taj, da bi takve biline oko svoga zakloništa po¬ 
sadio. Livingstone vidio je pri jednom afričkom divljem plemenu, 
kako su kadšto ljudi po koju divlju voćku u blizini kućišta zasa¬ 
dili, što drugdje nije nigdje našao. Drugi znamenitiji napredak bio 
bi, kada bi čovjek u blizini svoga stana posijao sjeme divljih bi¬ 
lina, koje on u nevolji na livadi traži. Zemlja oko koliba kod div¬ 
ljih ljudi obično je ponješto nagnojena, pa u toj zemlji mogla bi 
se divljaka posve lako prije ili kasnije donjekle i oplemeniti. I međju 
divljimi bilinami nadje se kadšto po koja bolja suvrstiea, pa bi ju 
mogao koji stariji i izkusniji čovjek medju divljaci opaziti, pa ju 
presaditi ili joj sjeme posijati. Da se je to moglo dogoditi, lako 
ćemo moći vjerovati, ako pomislimo, da posve divlji narodi, koji se 
nikada poljodjelstvom nebave, ipak paze na biline, kao na svoje 
dobročinitelje. Divlji Australci imaju zakon, da se nesmije izkopati 
poslije cvjetanja nijedna bilina, koja sjemenom rodi, a putnici pri- 
poviedaju, da se divljaci toga uviek drže. 

Australija i južna Afrika nisu izvele nijedne kulturne biline, a 
De Canđolle misli, da je to samo za to, što te zemlje neimaju ni¬ 
jedne divljake, koja bi već od naravi imala očita dobra svojstva. 
On misli, da divljaci u tih zemljak nisu tako tupi i neizkusni, da 
ih nebi mogla bar nevolja prisiliti, da stanu pojedine biline uzga¬ 
jati. Najglavniji je to razlog, što ga De Canđolle za svoje mnienje 
navodi. Neugledna svojstva tih bilina uzrokom su, da ni doseljenici 
europski nisu gotovo nijedne tamošnje biline uzgojili i oplemenili. 
U Australiji spominju preko 100 raznih bilina, kojimi se ljudi u 
nevolji prehranjuju, pa ipak nijednu tu bilinu nije čovjek uzgojio i 

to samo za to, jer nije, kako De Candolle misli, na njih našao 
onakva dobra svojstva, da bi ih bilo vriedno uzgajati. Nu Darwin 
tumači te pojave posve drugčije. Ako su naše kulturne biline u 
Europi i Aziji sa svojimi dobrimi svojstvi već kao divljake rasle, 
onda bi bilo vrlo čudnovato, da upravo Australiji i južnoj Africi 
nije priroda niti jedne koristne biline darovala, dočim je Europu i 
Aziju tolikim obiljem usrećila. Toga Darwin nevjeruje, nego misli, 
da su tamo ljudi sami krivi, što se nisu na uzgajanje bilina dali. 
Dva su to, kako vidimo posve protivna mnienja, nu jedno je samo, 
u čem se obojica slažu, a to je, da je nevolja bila, koja je čovjeka 
potaknula, da stane uzgajati biline, da je u nevolji prvi začetak 
poljodjelstva. Sa nevoljom je došao razbor, došlo je izkustvo; u ne¬ 
volji je dakle izvor našega blagostanja, našega kulturnoga napređka. 

Divljake naših kulturnih bilina morale su imati svoju prvotnu 
domovinu, gdje ih je čovjek našao i počeo uzgajati. Nu gdje je ta 
domovina, gdje su naše kulturne biline, a poglavito naše žitarice 
kao divljake rasle? Koliko je to pitanje zanimivo, toliko je težko 
odgovora mu naći. Još početkom devetnaestoga stoljeća bilo je po- 
rieklo malo ne svih kidturnih bilina posve još nepoznato. Linne 
nije ni kušao, da ga ide iztraživati, a što su iza njega botanici o 
tom spominjali, bilo je krivo, a često i nejasno. To neznanje opisao 
je god. 1807. Humboldt evo ovako: „Porieklo i prva domovina ko- 
ristnih bilina, koje čovjeka prate od najstarijih vremena, posve je 
čovjeku nepoznata, kao što je nepoznata i domovina domaćih živo¬ 
tinja. Mi neznamo, koji je kraj stvorio pšenicu, ječam, zob i raž. 
Bananu, Ijubenično drvo, maniok i kukuruz, biline dakle, koje tvore 
ponajglavniji izvor naravna bogatstva tropskih krajeva, nenadjoše 
još nigdje u divljem stanju. To isto možemo reći i o korunu. 11 Nu 
u novije vrieme okrenulo i tu na bolje, pa se danas već većini kul¬ 
turnih bilina znade za domovinu, a mnogim nadjoše već i divlje 
praroditelje. 

Oni putevi, kojimi udjoše u trag domovini pojedinih kulturnih 
bilina, veoma su zanimivi. Oni nam pokazuju, kako za slična iz- 
traživanja moraju sve znanosti u pomoć priteći, da nas do istine 
dovedu. U prvom redu ima tu glavnu rieč sama botanika, a što 
nam ona nejasna ostavlja, ima nam popuniti arheologija i paleon¬ 
tologija, poviest i jezikoslovlje. 

Botanička iztraživanja imadu nam ustanoviti, u kojem kraju 
rastu divljake pojedinih kulturnih bilina od iskona. Posao je to veoma 

mučan. Mi znamo, da divljaka nenaliči nikada posve uzgojenoj bi- 
lini. Poglavita razlika uviek je u onih đielovih, radi kojih bilinu 
uzgajamo. Već u napried možemo reći, da će plodovi divljih voćaka 
biti manji i slabijega ukusa, da će divlje žitarice imati sitnije zrnje, 
a divlji duhan užje lišće. Pa kada i nadjemo divlju vrst u kojem 
kraju, to nismo još sigurni, da joj je tu i domovina. U prvom svezku 
ove knjige govorili smo dosta obširno o tom, kako se biline mogu 
u kratko vrieme daleko po svietu razseliti. Botanik mora u svakom 
takvom slučaju sve okolnosti proučiti, pa se mora osvjedočiti, da li 
nije tu bilina samo podivljala, da li se nije tek u novije vrieme 
doselila, da li neraste još gdje drugdje kao divljaka, da Ii se ona 
slaže sa obličjem ostaloga bilinskoga svieta u dotičnom kraju, pa 
kada je sve to savjestno proučio, onda tek može odlučiti, da li joj 
je to sbilja prava domovina. 

Arheologija i paleontologija pružaju nam više puta iz davne 
prošlosti vrlo važne podatke o porieklu gdjekojih kulturnih bilina. 
U grobovih starih Egipćana nalazimo često plodove i sjemenje kul¬ 
turnih bilina, ili ih vidimo naslikane na piramidah. Nema dvojbe, 
da se tu đogadjaju više puta prevare, koje nas mogu lako na krivi 
put zavesti. Ljudi skrivaju u grobove razne predmete, da ih onda 
mogu što bolje i skuplje prodati. Takvu prevaru mogli su Iako ođ- 
kriti, kada su Arapi u grobove uz mumije skrili kukuruzno zrnje, 
neznajuči, da je kukuruz tek u novom vieku iz Amerike donesen. 
Prije petdeset godina dobio je grof Sternberg u Pragu pšenicu iz 
egipatskih grobova, koja mu je nikla. O toj pšenici se je puno go¬ 
vorilo, nu danas misle, da je i tu bila prosta varka, jer su poslije 
mnogo sjeme iz egipatskih grobova sijali, pa ni jedno nije niklo. 
U grobovih starih Peruanaca i Mexikanaca nadjoše takođjer mnogu 
kulturnu bilinu, a koliko su nam bilina sačuvale stare sojenice, spo¬ 
menuli smo već prije. 

I poviest starih naroda znade nam kadšto razjasniti pitanje o 
porieklu pojedinih kulturnih bilina. U prvom redu najzanimivija je 
za nas poviest kinezkoga carstva, gdje je prastara kultura uzgojila 
mnogu našu koristnu bilinu. Imat ćemo kasnije o tom češće pri¬ 
like govoriti. Novija iztraživanja pokazala su, kako je i poviest više 
puta prirodoslovca zavela na krivi put. Grčki i rimski povjestničari 
vrlo su rado bilježili glasove o porieklu kulturnih bilina, a u nji¬ 
hove viesti vjerovalo se je sve do nedavna, dok se nije dokazalo, 
da su krive. Grci i Rimljani nazvaše breskvu perzijskom jabukom. 

jer su ju iz Perziji dobili, pa se je sve do nedavna mislilo, da joj 
je Perzija i domovina, dok se nije dokazalo, da iz Kine potiče. 
I takvih primjera čut ćemo kasnije više. Najstarije viesti o porieklu 
kukuruza bile su gotovo sve izkrivljene i izmišljene, a sličnih slu¬ 
čajeva ima u poviesti više. 

Napokon mora nam još i jezikoslovje u pomoć priteći, kada 
iztražujemo porieklo kulturnih bilina. Narodna imena nam često kažu, 
kako dugo čovjek bilinu uzgaja i ođkle ju je primio. Jezikoslovci 
nas podučiše o porieklu naših jezika, a njihova iztraživanja izvode 
nas više puta na svjetlo i glede poriekla kulturnih bilina. U Aziji 
živjelo je u prastaro doba moćno i kulturno pleme; bili su to Arijei. 
Prije jedno 4500 godina počeše se zapadni Arijei u Europu seliti. 
Jezikoslovna iztraživanja dokazaše, da su svi naši europski jezici 
izuzam baskijskoga, finskoga, turskoga i magjarskoga, postali od 
jezika zapadnih Arijaca. Iztočni opet Arijei počeše se prije 3500 go¬ 
dina seliti u Indiju, na Javu i Cejlon i tu nastadoše današnji jezici, 
koji potiču od sanskrta iztoenih Arijaca. Ako dakle naši jezici koju 
kulturnu bilinu istim imenom nazivlju, pa je to ime sanskrtskoga 
poriekla, onda znamo, gdje nam valja tražiti kolievku same biline, 
kao što bi nam i ime hebrejskoga poriekla pokazivalo domovinu 
semitskih plemena. 

Mi vidimo, da to nije baš tako lagan i jednostavan posao, pro¬ 
naći porieklo kulturnih bilina. Od kako počeše biline uzgajati, pro- 
đjoše tisuće i tisuće godina, pa u tom dugom vremenu izbrisaše se 
mnogi tragovi, koji bi nas bez velike muke odmah na pravi put 
izveli. Promieniše se biline, promieniše narodi a i njihovi jezici, pa 
kada nebi čovjeku sve znanosti u pomoć priskočile, težko bi ikada do 
istine došao. Neumornim trudom prosvietljenih glava uznapredovaše 
u velike sve znanosti redom. Danas su nam Kaldeja i stari Egipat 
bolje poznati, nego što bijahu prije 2000 godina Grkom i Rimlja- 
nom. Danas izpravljuju učenjaci pogrješke Herodotove. Botanici opet, 
koji su proučili bilinstvo Grčke i Italije, ođkrivaju i izpravljaju 
mahne i nedostatke u spisib Theophrasta, Dioskoriđa i Plinija. 
Početkom ovoga stoljeća mislilo se je, da se neće nikada ući u 
trag poriekla kulturnih bilina, pa ipak ih je danas samo malo, 
kojim nebi domovine poznavali. A stečevina je to vrlo velika, jer 
znamo, da nas svaka kulturna bilina vodi kao daleka luč u tamnu 
prošlost do kolievke čovječje kulture. 


Iz bilinskoga svieta. II. 

ili. 

Rod trava. — Korim, stablo, lišće i cvjetovi u trava. — Pšenica jara i osima; 
glavne vrsti pšenice i njihovo porieklo. — Kultura i domovina raži. — Glavne 
vrsti ječma i njihovo porieklo - Kultura i domovina sobi. — Proso i mohar 
u staro doba — Riža u Kini i Indiji, njeno razprostranjenje po Europi. — 
Kukuruz u Americi; prepirke o domovini njegovoj; kultura i razprostranjenje 
kukuruza. 

Znate li, o čem ovisi blagostanje i miran napredak ljudstva? 
Stotine raclinili ruku skupljaju zrna, koja su tako sitna, da nam se 
kroz prste promiču, pa u njima je blagostanje i bogatstvo naše. 
Nisu to ni veliki ni ugledni plodovi, koji bi dozrievali na snažnom 
i veličanstvenom drveću. Slabašne i tanke vlati nose naš svakdanji 
kruh, one sđružiše ljude u zadruge i države, stvoriše poredak i 
državne zakone. Nezaslužuju li naše žitarice već radi toga prvenstvo 
i plemstvo u bilinskom svietu? Premda sićušne i rek bi neugledne 
neimaju se one ipak stiditi svoga roda i poriekla. Neima bilinskoga 
roda, koji bi se tako mnogobrojno po svem svietu razširio, kao rod 
naših žitarica, rod trava. Već na daleku sjeveru u blizini vječita 
sniega i leđa dižu trave svoje nježne vlati u vis, a iđuć prema 
jugu biva njihova vojska sve to veća i obilatija. Na naših pašnjacili 
i tratinali raste preko 250 raznih vrsti trava. U tropskih krajevih 
osnažuju se već na toliko, da se idu sa samim drvećem takmiti. 
Nezađovoljuju se tu, da kao nježni stvorovi blagu i mekanu tratinu 
stvaraju, nego se uzvijaju u visinu kao pravo drveće, pa stvaraju 
prave travnate šume. Ćuli smo za bambusove šume (knjiga I. slika 8.), 
koje svojiini drvenastimi stabljikami od 10 do 20 metara za kratko 
vrieme iz zemlje izniknu. Motreć njihova tvrda, drvenasta stabla, od 
kojih ljudi kuće i mostove grade, nebi lako vjerovao, da je i to trava; 
nu čim im čovjek pogleda korien i stabljiku, lišće i cvjetove, odmah 
će se osvjedočiti, da su i to najbliži rođjaci naših zeljanih žitarica. 

Je li vam poznata ta mnogobrojna familija? znate li, što je 
trava? Narodu je trava svaka zelen, što po livadi i tratini raste, pa 
nemari, kakvo joj je stablo i lišće, kakvo cvieće i sjemenje. Nu bo- 
tanik si smišlja sve trave u jeđnovitoj slici, gdje se svi đielovi slažu, 
a što u tu sliku nezalazi, to botaniku nije trava. Sve su trave od 
glave do pete, od koriena pa do vrška slične. Izčupajte vlat od 
pšenice ili zobi (si. 10.), od kukuruza ili trske, pa ćete prepoznati 
svaku travu, što po travnicih divlje raste. U zemlju se uhvatila 
trava silnom množinom vlaknastih korjeneića, u trave je korien, 

kako botanici vele, čupav. Stablo 
je u trave vitko i tanko, a samo 
južnije vrsti imađu deblje stab¬ 
ljike. Narod je to stablo prozvao 
vlat, strn, a botanik je to ime pri- 
držao. Srce u vlati sad je šuplje, 
a sad opet puno sočne srčike kao 
u kukuruza. Čuli ste za slado- 
rovu trstiku, pa i to je trava, ko¬ 
joj je srčika tako puna sladora, 
da se iz nje ciedi i u velike u tr¬ 
govinu uvodi. Pogledajte pobliže 
vlat od zobi ili batvo od kukuru¬ 
za, pa ćete vidjeti, kako je stabljika 
na više mjesta odebljala i stvo¬ 
rila koljenca, po kojih ćete uviek 
svaku travu prepoznati. Oko sva¬ 
koga koljenca uhvatio se list, ali 
taj list neima petlje, pa se neodbija 
odmah od vlati. On se uhvatio 
svom širinom oko koljenca, obmo- 
tao kao tok oko jednoga diela 
vlati i onda se tek na stranu od¬ 
bio i izpružio kao dug, zelen jezik. 
I to lišće kao što i sve drugo lišće 
na svietu ima svoje žile, svoja re¬ 
bra. Ako ste promatrali lišće sa 
našega drveća, onda ste vidjeli, 
kako se žile od srednjega rebra 
drvoliko razgranjuju, nu na lišću 
od trave neima ogranaka, nego se 
sva rebra uzporedo od jednoga do 
drugoga kraja protežu. Sjemenje 
naših trava i žitarica sigurno dobro 
poznajete, ali težko da ste ikada 
zavirili u nježne cvjetiće, iz kojih 
se to sjeme razvija. Sitno je i ne¬ 
ugledno to cvieće, nema na njem’ni 
mekanih listova ni šarenih boja, 

nego je čedno i priprosto kao što se dolikuje najznamenitijemu stvoru. 
Svaki cvjetić ima dva listića, dvie košuljice, koje se često produžuju 
u oštre bodljike, u osat. Kada se košuljice raztvore, pomole se iz cvieta 
tri kao zlato žuta prašnika, a izmed njih izvije se kao pero razčihan 
pestić. Kada prašnici dozriju, popuca im kožica, a iz njih izleti 
čitava kiša neizmjerno finoga praha. Pestić jedva dočeka, da ugrabi 
koje zrnce praha, pa kada ga je ugrabio, stanu se u njem sbivati 
đivotne promjene; plod je oplodjen, rod osiguran, jer se sada tek 
počme razvijati ono zrno, koje je unielo u sviet mir i blagoslov 
božji. Nu svaki takav maleni cvietak nestoji uviek osamljen. Često 
se skupe dva, tri ili više njih na okup, pa stvore malen klasić i za- 
odjenu se opet u dva lista, u dvie pljevice. I ovakovi maleni klasici 
redaju se sada na vršku vlati. Ako se klasić do klasića na gusto 
sbije, onda od toga postane pođpun klas, kakva ga im adu pšenica 
i raž, ječam i mohar (si. 9.). Nu u mnogih trava se vršak vlati 
u mnogo ogranaka razciepi, a klasici se porazdiele na te ogranke 
i stvore tim metlice, kako ih imadu zob (si. 10.) i proso, riža i 
trska. Premda su trave vrlo jednostavna ustroja, to im je ipak cje¬ 
lokupni lik prekrasan, pa za to i đodjoše one danas kao uresno 
bilje u modu. U suhih, Makartovih kitah, što nam danas sobe rese, 
zauzimlju trave prvo mjesto. 

Malo je koja trava samotarka. Obično su to vjerne druge, koje 
se gusto na okupu drže, jednake su to sestre, nikada se jedna iznad 
druge neuzdigne. Samo u takvoj zadruzi su trave jake, samo tako 
mogu svoje neprijatelje svladati. Takvu zadrugu trava nazivljemo 
livadom, pašnjakom, kao što zovemo zadrugu drveća šumom. Ima 
trava, koje izagnaše sa livade, pa koje se morađoše u šume zavući, 
a i te trave uviek se na okupu drže. Kao što imadu naše uzgojene 
trave, naše žitarice, svoj korov, bez koga kao da nemogu živjeti, 
tako i livadne trave imaju svoje ljubimce, koje u svoju sredinu pu¬ 
štaju. Vidjeli ste ih često po pašnjacih, morali su vam za oko za¬ 
peti, jer ih većina ima krasne žute cvjetove. Velika je to hrpa raznih 
žabnjaka (Ranunculus), od kojih se njeki i po vrtovih sade. Tko hi 
to znao, za što su naše trave upravo žabnjake izabrale za ljubimce 
svoje! Mnogi žabnjaei puni su tako oštra soka, da ih životinje 
neće da jedu, pa bog zna, nisu li ih trave upravo za to izabrale, da 
se uz njih očuvaju od lake propasti! 

Sve poglavite vrsti naših krušnih bilina izabrao je čovjek iz 
velike vojske trava. Pšenica i raž, ječam i zob, proso i riža, ku- 

kuruz i mohar, sve su to trave, prvi i najveći su to dostojanstve¬ 
nici medj njimi. Nu ima i drugih bilina, od kojih čovjek dobiva 
brašno, a i njih ćemo se, premda su manje vriednosti, kasnije 
još sjetiti. 

Pšenica je kraljica medju žitaricami; ona tu zauzimlje najčast- 
nije i najdostojnije mjesto, a njeno je pleme, kao što se to i pri¬ 
stoji, najmnogobrojnije. Jedan jedini gospodar je u vremenu od tri¬ 
deset godina uzgajao oko 150 raznih suvrstica pšenice. U tim sil¬ 
nom broju suvrstica ima razlike u strni i klasu, u cvietu i plodio 
pa jamačno vam nebi ugodio, kada bi sve te razlike išao nabrajati. 
Svakomu će biti dobro poznato, da ima mnogo suvrstica, kojim su 
klasovi osuti bodljikavimi osatmi, a i takvih, koje neimaju nikakvih 
osati. Za gospodara je od najveće znamenitosti to, što su jedne pše¬ 
nice ozimice, a druge jarice. Linne je držao tu razliku još tako 
znamenitom, da je svaku ozimicu i svaku jaricu posebnom vršću 
smatrao. Kasnije dokazaše, da je ta razlika samo prolazna. Uzeše 
pšenicu ozimicu, pa ju posijaše u proljeće, pa je od sto bilina samo 
četiri dozrelo. Zrelo sjeme posijaše opet u proljeće, a treće je godine 
već sva pšenica dozrievala, pa tako dobiše od ozimice jaricu. Kada su 
obratno jaricu u jesen sijali, postradala je od mraza, a samo ih je malo 
ostalo, koje su sliedećega ljeta dozrele. Zrelo sjeme sijali su opet. 
u jesen, pa su i tu u trećoj godini jaricu pretvorili u ozimicu. Po¬ 
kusi su pokazali, da se dade jarica pretvoriti u ozimicu i obratno 
još i tako, da se jarica sije svake godine sve ranije, a ozimice sve 
kasnije. Kada su ljudi pšenicu po svietu prenosili i dolazili u hlad¬ 
nije krajeve, to su po svoj prilici na taj način često i nehotice stva¬ 
rali od ozimice jaricu i obratno. 

Sve mnogobrojne suvrstice pšenice diele obično u četiri glavne 
vrsti, a te bi bile: obična pšenica ili bjelica, nađnta pšenica, pše¬ 
nica tvrdica i poljska pšenica. 

Obična pšenica (Triticum vulgare , Weizen, grano) najrazšire- 
nija je vrst, koja se danas sije. Nju su već u najstarije doba uzgajali. 
Nadjoše ju u najstarijih egipatskih spomenicih i švicarskih sojenicah, 
spominju ju hebrejske knjige, a stari Egipćani i Grci pripoviedahu, da 
ju imađu bogovom zahvaliti. I Kinezi smatraju pšenicu kao nebeski 
dar, a spomenuli smo, da je 2700 godina prije Krsta odredio car 
Chen-nung svetkovinu, pri kojoj se ima uz četiri druge biline i pše¬ 
nica posijati. Stari europski i azijski jezici imenuju pšenicu tako 
različitimi imeni, da ih nemožemo na jedno porieklo svesti. De Can- 

đolle zaključuje odatle, da je kultura pšenice starija od svih onih 
jezika, koje mi za najstarije smatramo. 

Najstariji povjestničar, Berossus, spominje, da divlja pšenica 
raste u Mesopotamiji izmedju Eufrata i Tigrisa, a Strahon veli, da 
je ima i uz Indus u Indiji. I drugi povjestničari spominju više puta 
divlju pšenicu u pojedinih zemljah, nu botanici ju kasnije tuđe ni¬ 
kad nenadjoše. Najvjerovatnija nam je viest povjestničara Berossusa, 
jer 23 stoljeća poslije njega (1807.) našao je Olivier divlju pšenicu 
uz obalu Eufrata, đočim je nigdje drugdje botanici doslje nenadjoše. 
Već u najstarije doba nalazimo uzgojenu pšenicu na velikom pro¬ 
storu od Kine pa sve do Kanarskih otoka u atlantskom oceanu, a 
Eufrat leži gotovo u sredini te kulture, pa je vrlo vjerovatno, da 
je tu bilo izliodište uzgojene pšenice, koja seje odatle na iz tok i na 
zapad već u najstarije doba razširila. Tu je ona kao divljaka nik¬ 
nula, pa tu ju je čovjek ponajprije uzgojio. 

Nad uta pšenica ( Triticum turgidum ) nazivlje se često en- 
glezkom i egipatskom pšenicom, jer ju danas mnogo u Englezkoj i 
Egiptu siju. U divljem stanju ju doslje nigdje nenadjoše, a čini se, 
da ju u prastaro doba nisu mnogo poznavali. Prvi put ju spominje 
Plinij. Vrlo obična suvrstica ove pšenice ( Triticum compositum, Wunder- 
\veizen) ima široke razgranjene klasove, pa bi ju nedvojbeno i sta¬ 
riji pisci spomenuli, da su ju poznavali. Radi toga drži De Can- 
dolle, da je naduta pšenica postala uzgojem od obične pšenice i to 
dosta kasno, pa da njena suvrstica sa razgranjenimi klasovi nije 
puno starija od 2000 godina. 

Pšenicu tvrdieu ( Triticum ditrum, Glasvveizen, Gerstemveizen) 
i poljsku pšenicu ( Triticum polonicum, PolnisclierWeizen) nisu 
takodjer još nigdje našli u divljem stanju. Čini se, da jedna i druga 
vrst nije starija od 2000 godina, pa da su postale u Europi uzgaja¬ 
njem od obične pšenice. 

Prema svemu tomu vrlo je vjerovatno, da sve naše glavne vrsti 
pšenice potiču od sitnozrne pšenice, koju nalaze u egipatskih gra¬ 
bovih i švicarskih sojenicah. Domovina te pšenice je u Mezopota¬ 
miji. Odatle se je ona razširila pred mnogo tisuća godina na iztok 
u Kinu, te na zapad u prednju Aziju, Afriku i Europu. Od te obične 
pšenice postacloše tekom vremena sve ostale suvrstice, i to pogla¬ 
vito u Europi a đonjekle i u Africi. 

Dz ove četiri najznamenitije vrsti pšenice mogli bi spomenuti 
jošte tri vrsti, nu one se danas vrlo slabo i riedko siju, i to po- 

glavito za to, što im zrelo sjeme neizpada golo, nego ostaje u ko- 
šuljicah obuveno. Te vrsti su obični pir (Triticum spelto), dvozrna 
pšenica ili dvozrni pir (Triticum dicoccum ) i jednozrna pšenica ili 
jednozrni pir (Triticum monor.occum). 

Raž (Seccile cereale , Rogen, segala) zauzimlje uz pšenicu medju 
žitaricami najdostojnije mjesto. Ona brani milijune ljudi, pa ako je 
raženi kruh tamniji od pšeničnoga, to je ipak tečniji. Raži ima kao 
i pšenice ozimice i jarice, a sve njene suvrstice sačinjavaju samo 
jednu glavnu vrst. 

Kultura raži nije ni iz daleka tako stara, kao što je kultura 
pšenice. D egipatskih spomenicih i švicarskih sojenicah nenađjoše 
nigdje raži. Semitski jezici neimaju imena za raž, a tako ga isto 
nenalazimo u sanskrtu. Ako uzmemo u obzir, da raž bolje uspieva 
u sjevernih krajevih nego na jugu, to nećemo tražiti kolievku raži 
u onih južnih predjelih, gdje je pšenica uzgojena i gdje je bilo sielo 
najstarijega poljodjelstva. Mi znamo, da ju Kinezi nisu sijali, pa da 
je ni danas nepoznaju. Isto tako nisu ni stari Grci raži poznavali. 
Plinij je med starinu pisci prvi, koji raž spominje, pa navodi, da ju 
siju na podnožju Alpa u okolici Turina. Iza njega pripovieda 
Galen (god. 131. po K.), da je vidio posijanu raž u Traciji i Mace- 
doniji. Po svemu tomu se vidi, da u Italiji nisu raži sijali prije 
Krstova poroda. Gdje je dakle kolievka raži? 

Ako progleđamo europske jezike, to ćemo se osvjedočiti, da je 
raž morala već od davna poznata biti u slovjenskih, germanskih i 
keltskih zemljah, jer svuda tuđe nalazimo za raž zajedničko ime. 
Anglosaski zove se raž rygge, rig, skandinavski rugr, staronje- 
mački roggo, staroslovjenski ruj i, poljski rez, a hrvatski raž. 
Vrlo je vjerovatno, da je korien toga imena postao prije nego što 
su se slovjenska, germanska i keltička plemena razdielila. Divlje 
raži nisu doslje još nigdje našli, ali je za to nalaze često podivljale 
u pojedinih austrijskih pokrajinah. Kako raž u iztočnoj Europi i bez 
čovječje pripomoći može najlaglje da uspieva, to je vrlo vjerovatno, 
da joj je tu i kolievka. Sve to dovodi De Canđolle-a do toga zaključka, 
da je kolievka raži u onom kraju, koji se proteže od austrijskih 
Alpa do Kaspijskoga mora, tu da je njena kultura počela već u 
predhistorijsko doba, a mi nemamo razloga, da tomu nevjerujemo. 

Ječam (Gerste, orzo) bijaše već od najstarijih vremena vjeran 
pratilac pšenice, pa je i još danas u gospodarstvu od velike ciene. U 
prva vremena bio je ječam čovjeku važna hrana, nu danas ga većim 

đielom potroše u pivarstvu. Kroz tisuće godina stvorile su se od 
njega mnoge suvrstice, koje se sada kao jarice, sad kao ozimice 
siju. Kako se plodovi na klasu pojedinih suvrstica redaju u dva, 
četiri ili šest redova, to ih diele sve na tri glavne vrsti. 

Ječam đvoredac (Hordeum distichon, zvveizeilige Gerste, 
scandelia) nadjoše u divljem stanju u Arabiji, oko Sinaja, Kavkaza, 
Kaspijskoga mora i u drugih predjelih zapadne Azije, pa po tom 
neima dvojbe, da mu je tu i prya domovina. Nu za čudo, u egi¬ 
patskih spomenicih neima dvoredca, dočim ga u švicarskih sojenicah 
nadjoše, premda je tu šestoredac bio mnogo običniji. 

Obični ječam (Hordeum vulgare , gemeine Gerste, orzo), na 
kom su plodovi u četiri reda poredani, najviše se danas sije. Zna se, 
da su ga već i u starom vieku uzgajali, nu po svoj prilici mnogo 
rjedje nego đvoredac i šestoredac. U egipatskih spomenicih i u švi¬ 
carskih sojenicah nisu ga našli, a nepoznaju ga ni u divljem stanju. 

Ječam šestoredac {Hordeum hexastichon , sechszeilige Gerste, 
orzo esastico) bio je u staro doba najviše razširen. Svi kulturni narodi 
staroga vieka su ga uzgajali, a nadjoše ga u egipatskih spomenicih, 
pak u švicarskih i italskih sojenicah. Ima li gdjegod divljega šesto- 
redca, to se još nemože sigurno reći. De Canđolle mu nije đoslje u trag 
ušao, jedino Schlosser-Vukotinović spominju, da ga ima samo¬ 
nikla kod Karlovaca, premda nije sigurno, da li on tu nije podivljao. 

Najobičnija današnja naša vrst ječma je, kako vidimo, naj- 
mladja, pa kako je neima u divljem stanju, to je vrlo vjerovatno, 
da je ona postala uzgojem od dvoredca ili šestoredca. Dvoredcu se 
znade domovina, a šestoredcu se još nezna, pa je moguće, da je i 
on postao uzgojem od dvoredca. Prema tomu bi bio ječam dvoredac 
praroditelj svih drugih vrsti, a domovina prve kulture bila bi u 
umjerenih zemljah zapadne Azije. 

Zob (Avena sativa , Hafer, vena) samo je u hladnijih i neplodnijih 
krajevih krušna bilina, inače se ona danas sije samo kao hrana za 
konje. Samo nužda i navika može čovjeka prisiliti, da se hrani 
zobenim kruhom, jer je on suh i bez ikakva teka. U prošlom sto¬ 
ljeću mislilo se, da zob potiče sa otoka Juan Fernanđez, nu novija 
iztraživanja pokazaše, daje domovina zobi u sjevernih krajevih. 

Stari Egipćani i Hebrejci nisu zobi uzgajali. U sanskrtu i no¬ 
vijih indijskih jezicih nema za zob imena. U Indiji počeše tek u 
novije vrieme Englezi zob sijati za konje. U Kini spominju zob 
prvi put u jednoj povjestničkoj knjizi, koja potiče iz desetog sto- 

Ijeđa poslije Krsta. Grčko ime hromo s i latinsko a vena proteže 
se na srodne divlje vrsti, koje kao korov u drugih žitaricah rastu. 
Da su Rimljani zob uzgajali, nebi Plinij spominjao, da se Germani 
zobenim brašnom hrane. U Švicarskih sojenicah nalaze zob iz doba 
brončana orudja, nu u italskih sojenicah je neima. Iz svega toga 
sliedi, da su u starije vrieme zob uzgajali na sjeveru od Grčke i 
Italije, pa da se je ona tek kasnije na jug razširila. 

Kultura zobi mora da je uza sve to u Europi vrlo stara, te 
je sizala ne samo na sjever od Alpa nego i na iztok do Kavkaza 
i Tatarske. Svjedoči nam to isto ime, što ga zob tu ima, ime, koje 
opet u latinskom susrićemo. U slavenskih jezicih zove se zob ovas, 
oves, ovsa, u litavskom a vica, u iztočno-jakskom abis, u 
anglosaskom ata, englezkom oats, njemačkom Hafer. 

Divlje zobi nisu još nigdje našli, dočim podivljale ima vrlo 
mnogo. Nijedna žitarica tako lako nepodivlja kao što zob. Ona niče 
po smetištih, uz putove i polja, pa se tu znade tako udomiti, kao 
da je od uviek na tih mjestih divlje rasla. Najviše podivljale zobi 
nalazimo po austrijskih pokrajinah, a osobito u Hrvatskoj i Ugarskoj. 
Tu se zob najviše osjeća kod kuće, pa za to i zaključuje De Can- 
dolle, da je domovina zobi u umjerenih krajevih Europe. 

Proso (Panicum miliaceum , Hirse, miglio) uzgaja se uz pšenicu 
i ječam već od najstarijih vremena. Ćuli smo, da su se sojenički sta¬ 
novnici u Švicarskoj mnogo hranilipro senim kruhom. Divljega prosa 
nenadjoše, nu ipak De Candolle misli, da bi mu domovina mogla 
biti u Egiptu i Arabiji. Uz proso nalazimo već u najstarije doba mohar 
(Panicum italicum ili Setaria italica , Kolbenhirse, patiicoj', kojim su se 
njekađa ljudi mnogo hranili, dočim danas njegovim sjemenom samo 
ptice hrane. Mohar su poznavali u švicarskih sojenicah, u starom 
Egiptu i Kini, a De Candolle tvrdi, da je mohar pred mnogo tisuća 
godina divlje rastao u Kini, Japanu i po indijskom otočju. 

Riža ( Orijm sa ti, »a. Reis, riso) kinezka je narodna hrana; mnogo 
milijuna ljudi ju svaki dan jedu, a n muogih krajevih sirotinja kroz 
cielu godinu gotovo ništa drugo ni neokusi. Pri narodnoj svetkovini, što 
ju je car Chen-nung prije četiri i pol tisuće godina ustanovio, ima 
riža najglavniju ulogu. Pri svetkovini toj imao je vladajući car svake 
godine sam rižu posijati, dočim bi ostale četiri biline posijali čla¬ 
novi carske kuće. Nijedna zemlja na svietu nije tako prikladna i 
tako priredjena za uzgoj riže kao Kina. Sve kinezke ravnine pune 
su tekućih voda i umjetno prokopanih kanala, tako da se voda 

može lako napustiti na polja, pa tuđe onda riža bujno uspieva. Bi- 
linstvo u Kini je do danas vrlo slabo iztraženo, pa se nezna, da li tu 
ima divlje riže, nu Kinezi ju drže domaćom bilinom, što je i vrlo 
vjerovatno. 

Kultura riže je i u Indiji vrlo stara, a to nam svjedoče imena, 
koja potiču od sanskritskoga vrihi, arunga, kao što su imena 
u novijih indijskih jezicib, onda oruža ili oruzon u grčkom, 
rouz ili araus u arapskom. Kako u svetom pismu nigdje riže 
nespominju, to misli De Candolle, da je uzgoj riže u Indiji ipak 
nješto kasnije začeo nego u Kini. II samoj Indiji našli su divlje 
riže na više mjesta. Vodene biline imađu obično vrlo široku domo¬ 
vinu, pa je za to vjerovatno, da je riža prije svake kulture rasla 
dalekim prostorom južne Azije, od Kine pa sve do Bengalije, pa da 
su ju najprije u Kini a onda u Indiji stali uzgajati. 

Iz Indije širila se je kultura riže vrlo polako na zapad, a i to 
je posve naravno, jer riža treba za svoj uspjeh posebne uvjete. Oko 
godine 1000 prije Krsta nalazimo rižu u Babiloniji. Odatle trebala 
je riža više stoljeća, dok je došla u dolove Eufrata, jer ju tu nala¬ 
zimo tek oko 400. prije Kr. U to vrieme po prilici pada vojna Ale- 
xandra Velikoga u Indiji, i Grci su se tek pri toj vojni prvi put 
sa rižom upoznali. U toplije močvarne krajeve Sirije uveđoše rižu 
tek oko Krstova porodjenja, a u Egipat jedno dva ili tri stoljeća 
kasnije. U starijih egipatskih spomenicih nema riži ni ti aga, a nije 
je bilo niti onda, kada je Strabon u Egiptu boravio. U osmom sto¬ 
ljeću đospje riža u Europu. Kada su Arapi u Spaniji odahnuli od 
svojih vojna, đadoše se na blagoslovljen posao, pa pretvorile do 
mala cielu zemlju u prekrasni vrt, u pravi raj. Kako su Arapi već 
u Aziji i Egiptu rižu u velike uzgajali, to su ju počeli odmah u 
dolovih Guadiane, Guadalcjuira i oko Valencije sijati. U blizini Va¬ 
lencije stoje još danas kanali, što su ih Arapi za poplavljivanje 
polja prokopali. Sjajni uspjesi, što su ih Arapi sa rižom u Špa¬ 
njolskoj imali, sklonuše u prvoj polovici petnaestoga stoljeća poje¬ 
dine poljodjelce u Italiji, da sami stanu rižu uzgajati. Početkom 
šestnaestoga stoljeća prognaše Španjolci Arape iz svoje domovine, 
pa preuzeše sami u svoje ruke uzgoj riže i onda ju god, 1522. pre- 
nesoše u Lombardiju, gdje se je doskora u velike razširila. Uzgojem 
riže moradoše se mnoge suhe i zdrave ravnice pretvoriti u nezdrave 
močvare, u leglo mnogih bolesti, pa to prinuka oblasti, da su po¬ 
čele stajati na put tomu nenaravnomu širenju riže. God. 1594. iz- 

đađoše Milan i Mietci, a 1599. Bologna odredbe proti širenju riže. 
U Napulju, gdje su Španjolci rižu uveli, odrediše god. 1763., da se 
riža nesmije sijati pri nijednom mjestu bliže od dvie milje, pa ta 
odredba učini doskora konac toj novoj grani poljodjelstva oko Na¬ 
pulja. Sličnimi ođredbami morade se uzgoj riže ograničiti u Italiji 
jedino na one krajeve, gdje je zemlja već od naravi močvarna. I u 
Španjolskoj, gdje su polja sa rižom morala bar jednu milju biti 
odaljena od napučenih mjesta, poče uzgoj riže padati, a danas se 
ona u velike sije samo u okolici Valencije. U Francezku uvedoše 
rižu u šestnaestom stoljeću, pa su ju dugo vremena u mnogih 
krajevih uzgajali, nu onda su ju opet napustili i to poglavito za 
to, što nisu znali poslije žetve vodu sa polja odvadjati. I na drugih 
mjestih uzdrža se je uzgoj riže samo u močvarnih krajevih, kao na 
primjer u doljnoj Ugarskoj i južnoj Rusiji, a u svemu se može reći, 
da je on u Europi od prva kraja pa do danas više nazadovao nego 
napredovao. 

Kukuruz (Zea Mays t Mais, granturco, formentone) jedina je ži¬ 
tarica, koju je Europa dobila iz Amerike. Do odkrića Amerike 
(g. 1492.) nije kukuruza nitko u Europi poznavao, pa ipak nije dugo 
vremena iza toga prošlo, da su počeli tvrditi, da su već od davnih 
vremena kukuruz sijali u Aziji, Africi i Europi. Mi se tomu nećemo 
čuditi, ako pomislimo, da je u to vrieme bila knjiga i svjetska tr¬ 
govina slabo razširena, pa da seje moralo dugo dokazivati, da je to 
mnienje krivo. Čut ćemo odmah, kako se je to dogodilo. 

Kada su Europejci u Ameriku došli, nadjoše kukuruz već kao 
glavnu žitaricu, kao temelj poljodjelstva, gdje su ga prastanovnici 
Amerike uzgajali od južnoga kraja Čile po sve gore do današnjih 
saveznih država. I ta kultura morala je biti vrlo stara. U prastarih 
grobovili sjeverne Amerike, pa u grobovih i katakombah peruanskih 
nalaze vrlo često kukuruzne klipove i zrnje, kao što nadjoše u egi¬ 
patskih spomenieih pšenicu, ječam i proso. U haitskom jeziku nazi¬ 
vahu ga mah iz, pa odatle postade Mays. Peruanci imali su pri od- 
kriću Amerike već u velike razvijeno gospodarstvo, pa su i svoja 
polja guanom gnojili. Sa obližnjih otoka dovažali bi guano, pa bi 
ga pravedno gradovom i obćinam razdjeljivali. Od kukuruza su pra¬ 
vili brašno i od njega pekli tri vrsti kruha. Stanovnici na rieci 
Arkanzas jeli su poglavito zelene klipove, zamatali bi ih u bizanovu 
mast i tako ih pekli. Kukuruznim zrnjem su obično računali. Iz 
stabljike vadili su njeku vrst sladora, koju je Kortez nazvao kuku- 



ružnim medom. Od kukuruza su vrlo često pravili razne vrsti opojna 
pića, a u tom su osobito vješti bili Peruanci. 

Koliko su Amerikanci visoko cienili vriednost kukuruza, vidi 
se najbolje odatle, što su ga smatrali darom božanskim. Kao što 
su imali Grci svoju boginju Ceres, koja je ljudstvo žitom obdarila, 
tako su imali i Mexikanci svoju boginju, kojoj su žrtvovali prvence 
kukuruzna branja. U Peruanaca su djevice u hramu boga sunca 
prinosile kao žrtvu kukuruzni kruh. Pranklinu je pripoviedao jedan 
indijanski glavar sliedeću priču o postanku kukuruza: 

„U početku hranili su se naši otci samo mesom životinjskim, 
pa kada im je lovina slaba bila, moradoše gladovati. Dva mlada 
naša lovca ubiše jednom „jelena 11 , pa naložiše na polju vatru, da 
si jedan dio lovine izpeku. I upravo kada su stali jesti, da glad 
utaže, zapaziše, kako se iz oblaka spušta mlada liepa žena, pa 
kako sjeda na obližnji brežuljak. Jedan drugomu reče: „To je 
duh, koji je možda nanjušio miris naše pečenke; ajde damu nješto 
ponudimo.“ I oni položiše pred ženu najslastniji dio, dadoše joj jezik. 
Ženi je ponuđjeni jezik vrlo prijao, pa za to reče: „Vaša dobrota 
mora biti nagradjena; dodjite poslije 13 mjeseci opet na ovo mjesto, 
pa ćete tn naći nješto, što će vama i vašoj djeci kroz sva koljena 
hrana biti.“ Oni ueiniše, što im je rečeno, pa se veoma začudiše, 
kada su uočili nove biline, kojih prije nikada vidjeli nisu, pa koje 
je od onda naše pleme na svoju veliku korist uzgajalo. Gdje je 
desna ruka žene zemlju dotaknula, tamo nadjoše kukuruz, a gdje 
joj je ležala lieva ruka, rastao je bieli grah, a gdje je sjedila, tamo 
je niknuo duhan. 11 

Kukuruz je svojim liepim uzrastom i velikimi klipovi mnogo 
prije Španjolcem za oči zapeo nego neugledni korun, te ga je već sam 
Kolumb god. 1493. u Europu donio. U novoj domovini stao se 
kukuruz vrlo naglo širiti, jer ga je pratio glas, da je to najrodnija 
žitarica. U Španjolskoj su ga god. 1525. u velike na polju sijali, 
a u Portugalskoj je pomalo sve ostale žitarice iztisnuo. U Francezkoj 
su ga god. 1535. samo po vrtovih sijali, nu tek za Henrika IV. 
postade poznatiji. U Englezku dospje kukuruz god. 1560., gdje su 
ga u vrtovih gojili. 

Kukuruz se spominje prvi put u botaničkom djelu, i to nje¬ 
mačkom, godine 1532., a do malo se stadoše u znanstvenom svietu 
prepirati o domovini njegovoj. Nitko nije mogao, osobito s prva 
kraja, tvrditi, da kukuruz nisu iz Amerike donieli, ali su se počeli 

pravdati, da li ga nisu u Europi i Aziji već u starom vieku pozna¬ 
vali. D Herođota nadjoše jedno mjesto, gdje se opisuje na pšenici 
i ječmu lišće, koje je četiri prsta široko bilo, dočim Theophrast 
spominje zrnje, koje je tako veliko, kao što je koštica u maslini, 
pa mnogi stadoše tvrditi, da su ga već odavna kod nas poznavali. 
Na to dodjoše drugi, pa rekoše, da su kukuruz u srednjem vieku 
sa iztoka u Europu donieli. Tu tvrdnju izveo je povjestničar Michaux 
(g. 1832.), a za njim mnogi drugi. Za dokaz im je bila jedna li¬ 
stina iz trinaestoga stoljeća, gdje se spominje, da su god. 1204. dva 
križarska vojnika doniela i poklonila gradu Ineisa komad križa i 
jednu kesu kao zlato žuta zrnja, koje je dotle bilo nepoznato. Zrnje 
to poticalo je iz Anatolije, gdje su ga meli ga nazivali. Dugo se 
je o tom prepiralo, da li je to zrnje bilo od kukuruza ili koje druge 
žitarice. God. 1877., kada su već zaboravili na tu prepirku, doka- 
zaše, da je onu listinu napisao njeki varalica, pa da je od početka 
do kraja izmišljena. 

Smutnji o domovini kukuruza mnogo je doprinielo i ime, kojim 
su kukuruz u mnogih europskih jezicih nazivali. Nazvaše ga naime 
turskom pšenicom (tiirkischer IVeizen, ble de Turquie), pa su 
u tom krivom imenu tražili porieklo samoga kukuruza. Kako sviet 
nije pravo znao za domovinu kukuruza, nazivao ga je po onoj zemlji, 
ođkle ga je dobio. U Lotlningiji nazvaše ga rimskom, u Toskani 
sicilskom, u Siciliji indijskom pšenicom. II Turskoj zovu ga 
egipatskom pšenicom, a u Egiptu sirskom durom. Kada se nije 
moglo dokazati, da kukuruz potječe iz zapadne Azije, stadoše ga tražiti 
još dalje na iztoku, pa su se već stali hvaliti, da su mu našli drugu 
domovinu u Kini. Danas se u Kini kukuruz već mnogo sije, premda ga 
putnici iz prošloga stoljeća još nespominju. Nu da su Kinezi već odavno 
poznavali kukuruz, dokazuje jedna kinezka knjiga, u kojoj je kukuruz 
naslikan. I na tu knjigu se mnogi osloniše, da dokažu, da su Kinezi 
poznavali kukuruz prije nego što su ga Europejci u Americi ođkrili. 
Nu ta knjiga dogotovljena je god. 1578., a zna se, da su Portugizi 
u Kinu dospjeli već god. 1516., pa je u 60 godina moglo lako , koje 
zrno kukuruza u Kinu doći. Za same Kineze se danas znade, da 
Amerike nisu prije Europejaca poznavali. 

Danas već nitko više o tom nedvoji, da je kukuruz čisto ame- 
kanskoga poriekla, pa da ga u starom svietu prije ođkrića Amerik e 
nigdje nisu poznavali. U Europu dospio je kukuruz, kako smo već 
spomenuli, pod sam konac petnaestoga stoljeća, pa se je već u slie- 

decera stoljeću daleko razširio. Danas se je on udomio po svem 
svietu, gdje mu samo podneblje prija. Dugotrajnim uzgojem stvo¬ 
rile su se pri kukuruzu nebrojene suvrstice. Ima tu tolike raz¬ 
like, kao kod nijedne druge žitarice. Najveće vrsti dosegnu visinu 
od 3 do 4 metra, đočim maljušni patuljci jedva narastu do pol 
metra visine. Tu istu razliku nalazimo u veličini klipova, kao što 
i u veličini zrnja. Samo opet zrnje je bielo, blieđo, žuto, naran¬ 
často, crveno, ljubičasto, šareno, a gdjekad ima na istom klipu 
zrnja u dvie boje. Zrnje našega običnoga kukuruza je golo, nu ima 
ga i takva, gdje je svako zrno na klipu u malenu lopušinu zamo¬ 
tano. Jedne vrsti dozrievaju u 7 mjeseci, đočim druge netrebaju 
više od 3 do 4 mjeseca; sve se slažu u obilnom rodu i velikoj ko¬ 
risti, što čovjeku pružaju. Čovjek se vrlo raznovrstno hrani kuku¬ 
ruzom. a za tovljenje domaćih životinja neima mu premca međju 
žitaricama. 

Ako je i poznato, da je kukuruz potekao iz Amerike, te još 
neznamo, u kom je kraju Amerike prvi put uzgojen, kao što nije ni 
pošlo za rukom naći u prirodi divljega kukuruza. U Americi ima 
još krajeva, kamo nije stupila noga prirodoslovca, pa bog zna, neće 
li se još naići na divlje njegove praroditelje. 

IT7\ 

Pšenično zrno i klica. — Stvaranje hrane i punjenje pšeničnoga zrna. — Sastavni 
đielovi pšeničnoga zrna. — Sastavine brašna: ljepilo, bjelanjak, škrob, šlador, 
gumi. — Vriednost ovih sastavina za hranu. — Posije i njihova hranivost. 
— Pepeo. — llaženo, kukuruzno, ječmeno i zobeno brašno. — Kruh. ~ Kvasac 
i njegovo djelovanje. — Pečenje kruha. — Star kruh. — Pokvareno brašno. — 
Sto se u brašno mieša? — Kruh bez kvasca. — Hranivost kruha. 

Maleno je pšenično zrno, ali je u njem ipak brižljiva majka 
spremila sve, što će joj diete prve dane života trebati. Sićušan za¬ 
met stisnuo se na dno zrna, a sav ostali prostor nabijen je hranom, 
kojom će se prehraniti mlada klica, dok se neosovi na svoje vla¬ 
stite noge. Tom hranom izgradit će se na zametu prvi korjenčići, 
mlado stabalce i prvi listići. Na zasijanu zemlju prigrijalo sunce, pa 
se zemlja zapušila od tople vlage. I evo čuda! Topla vlaga pro¬ 
budila zamet. Zrno nabubralo, a đomala evo i klica probila iz svoga 
zatvora, pružajuć na jednu stranu tanak korjenčiđ, a na drugu sla¬ 
bašno stabalce. Iz zrna nestaje sve više hrane, ali za to postaje 
mlada klica sve to veća. Stabalce se izvuklo iz zemlje, pa se 

sprema, da razvije prvi listić, da zatakne zastavu nad pobiedjenom 
zemljom. Jeste li vidjeli bliedo lice sužnja, koji je godine i godine 
u tmici robovao, takvo je bliedo lice i mlade klice, kada se iz 
zemlje, iz robstva izvuče. Ali evo klicu razsvietlilo i ugrijalo božje 
svjetlo, pa se ozelenila vlat, ozelenio prvi listić. Zrno u zemlji sad 
se već izpraznilo, u njem neima više hrane za mladu klicu. Majčina 
briga se je za nju već izbrinula, a i netrebaje više. U nje je već 
gotov korien, koji siše hranu iz zemlje, gotov list, koji će usisanu 
hranu izraditi u novu gradju. Dan na dan bez ođuška radi korienje, 
radi lišće, stvara se gradja, a od građje biva mlada pšenica sve 
bujnija i sve viša. Došli već i topli lipanjski dani, dani najljepšega 
života, kada pšenica, kada trave cvjetaju. Iz pšenice se dižu maleni 
oblačci prašine: prašnici u cvietu pucaju,, a iz njih leti sićušan prah. 
Neizmjerno su to sitna zrnca, da ih zrak lako po pšenici raznosi; 
i zrno leti, dok ga sreća nenamjeri na pestie u cvietu. Pestić ga 
jedva dočekao, jer je sad tek za njega počeo nov život. Prah ga 
je oplodio, a na njegovu će dnu sada evo zrno da poraste. Od toga 
časa nezna bilina druge brige, nego da izgradi i izpuni novo zrno. 
Sva muka, sav rad ide samo novomu podmladku. Pa i radi se sada 
tu žurno i brižno, dan i noć. 

Korienje siše iz zemlje vodu i sve što je u vodi raztopljeno, a 
lišće upet upija iz zraka ugljičnu kiselinu. Voda sa raztopljenimi 
stvarmi dospije u lišće, pa se tu sastane sa ugljičnom kiselinom. 
To je surova hrana, od nje nemože bilina tielo da izgradjuje, nego 
ju tek mora pretvoriti u životnu hranu. Svaka zelena stanica đi- 
votna je tvornica, u kojoj se stvaraju promjene, kojih sam čovjek 
uz sav svoj napredak u znanosti nemože izvesti. Ugljičnu kiselinu 
vidjeli ste već nebrojeno puta, kako se kao plin iz vode kiselice u 
sitnih mjehurčićih diže, pa to plinovito tielo stvara sa vodom u ze¬ 
lenoj stanici najglavniju sastavinu brašna. Uplivom sunčanoga svjetla 
raztrga se u zelenoj stanici ugljična kiselina u dva tiela, u ugljik 
i kisik. Kisik pobjegne iz biline, a ugljik priskoči vodi i stvori 
s njom tvrdo tielo. Tielo to nazivljemo škrob ili brašnina, jer je to 
glavna sastavina brašna. Škrob se dakle stvara u lišću, nu tu ga 
bilina netreba, ona ga mora odpremiti u mlado pšenično zrno. Od 
lišća do zrna dug je put, a izgradjen je od samih mjehurčića, od 
samih stanica i kroz sve te stanice morao bi škrob probiti. Nu 
škrob se u vodi netopi, pa za to nemože kroz stanice ni probijati, 
a ipak ga bilina mora u zrno odpremiti. U biline ima otajstvene 

moći, pa si ona lako pomogne. Ona pretvori škrob u slador, a sla- 
dor se Iako u vodi raztopi i tako raztopljen probija od stanice do 
stanice, dok nedospije u zrno. Ako ste kadgod progrizli mlado pše¬ 
nično zrno, onda ste mogli vidjeti, kako je ono puno sladkoga mlieč- 
noga soka. D zrnu se slador opet pretvara u škrob, pa tako po¬ 
lagano sve više i više izpunjuje zrno. U lišću se stvaraju još i bje- 
lanjkaste tvari, koje naliče bjelanjku u jajetu, siru i mlieku, pa i 
te stvari ođteku raztopljene u zrno i tu se smjeste, da zajedno 
sa škrobom dadu mladoj klici prvu hranu. Kasnije bit će više i 
bolje sgode, gdje ćemo o svih tih pojavili obširnije govoriti. Dovoljno 
je za sada, da znamo, kako se je zrno hi’anom izpunilo. 

Pšenica je dozrela. Zlatno se klasje na povjetarcu niše kao laki 
valovi na uzbibanom mom. U to je dospio najsvečaniji dan u godini, 
kada će marljivost da pobere plod svoga rada, kada će čovječja 
kultura da slavi najveće slavlje. U tom danu je i blagostanje i 
bogatstvo narodnje, taj dan je ravnao i ravnat će doviek sudbinom 
ljudskom. Svi vjekovi i svi narodi slavili su [taj dan kao božju i 
kao narodnu svetkovinu. 

Žetva je. Pune su ruke najveselijeg i najmilijega posla. Pozlaćeni 
se pramovi sunca prelievaju na oštrih srpovih, a nježne ručice veselili 
žetelica hvataju ponikle vlati, pa ih slažu na toplu zemlju. Skupili 
se snopovi, nabila zemlja, pa evo i vršaja, da iz klasja izlupi na¬ 
bijeno zrnje. Pšenica je ovršena, pročišćena i izprana, mlinovi ju 
izmijese u bielo brašno, a gospodarica se sprema, da nam od njega 
priredi kruh naš svakđanji, za koji i nevina djeca, koje netare ni 
briga ni nevolja, sklopljenima rukama Boga mole. 

Vidjeli ste pšenično zrno. Žućkasto je smedje boje, a nješto tu- 
batije i širje nego u raži. Zrno je kao i sva bilina sastavljeno od samih 
stanicah, a u njih je smještena sva hrana, kojom će se prehraniti 
mlada klica. Svatko dobro zna, da zrno sastoji od vanjske kore i 
biele jezgre. Vanjska kora se pri mlivu ođlupi, pa daje ono, što u 
običnom životu zovemo posije ili mekinje, đočim biela jezgra 
daje brašno. D brašnenoj jezgri je srednji dio najmeklji, a pri 
mlivu se od njega dobije najfinije i najbjelije brašno, nu to brašno 
je najmanje hranivo, jer u njem ima najmanje bjelanjkastih tvari. Oko 
te mekane sredine uhvatio se je tvrđji dio jezgre. Pri prvom mlivu 
postaje od toga diela biela kaša, pa kada se ta opet samelje i po- 
mieša sa mekanom sredinom, onda dobijemo obično brašno za bieli 
kruh. U brašnenoj jezgri pšeničnoga zrna vidjeli smo dakle već đvie 

sastavine, ponajprije mekanu sredinu i onda oko nje tvrdji dio, nu 
oko toga se je naokolo uhvatio još i treći dio, koji je još tvrdji 
od drugoga. Pri mlivu se od toga trećega điela dobije siva kaša, pa 
kako se tomu dielu uviek primelje i nješto od posija, to od njega 
dobivamo brašno za crni kruh. 

Ako progrizete pšenično zrno, to ćete ova tri điela u jezgri 
lako i prostim okom razpoznati. Sredina će nam se pod zubi odmah 
u brašno razdrobiti, đočim će oba tvrda điela ostati eiela, a sjat će 
kao staklo, pa ćete i pri tom vidjeti, da je vanjski dio svjetliji i 
stakleniji od nutrnjega. 

Brašnena jezgra obavita je na zrnu vanjskom korom. Ta kora 
sastoji od pet raznih kožica. Najskrajna kožica izvana je najtvrdja, 
a svaka slieđeća je meklja i meklja, tako da je peta kožica naj- 
meklja. Stanice u petoj kožici upravo su prenapunjene bjelanjka- 
stom hranom, pa za to neima u cielom zrnu nijednoga điela, 
koji bi bio hraniviji od njega. I taj dio dospieva, kako čusmo, u 
posije. 

U običnom se životu malone uviek odjeljuje brašno od posija, 
pa ako želimo znati vriednost pšeničnoga zrna za hranu, to ćemo naj¬ 
bolje učiniti, ako pogledamo ponajprije, koje sastavine nalazimo u 
brašnu, a onda koje u posijah. 

Brašno samo tako nam se prikazuje, kao da sastoji samo od 
jedne jedincate tvari, pa ipak možemo već jednostavnim postupkom 
razstaviti brašno na dvoje. Odmah ćemo vidjeti, da i u tih die- 
lovih ima raznih tjelesa, nu najprije da razstavimo brašno u prva 
dva điela. 

Uzet ćemo brašno, pa ga dobro vodom namočiti i ostaviti, da 
jedno pol sata tako namočeno stoji. Na to ćemo ga početi gnječiti 
i miesiti, a pri tom uviek po malo vode nadoljevati. Pri gnječenju 
pokazat će se mutna mliečna tekućina, dočim će nam tiesto u ru¬ 
kama postajati sve žilavije, pa će se sve više na prste liepiti. 
Mliečnu tekućinu ćemo odliti kroz fino sito, da s tekućinom ne- 
ode možda koji komadićak tiesta. Gnječenje i nadoljevanje vode 
nastavit ćemo sve dotle, doklegod bude iz tiesta oticala mutna voda. 
Kad voda ostane čista, bit će nam prvi posao gotov, jer smo 
tim brašno već razdielili na dvoje, na ljepčivo i raztežljivo tiesto i 
na mliečnu tekućinu. Tiesto sastoji od ljepila (Kleber, colla), 
a u mliečnoj tekućini nalazimo poglavito fin i sitan škrob (brašnina, 
Starkemehl, amido). Od 100 kilograma fina brašna dobili bi na taj 

način 10 kilograma ljepila i 65 kilograma škroba, Škrob je dakle 
najglavnija sastavina brašna. 

Ljepilo je žućkaste biele boje, neima niti teka niti ukusa, a 
dade se raztezati u duge i tanke komade. Ako ga namažemo na 
suh papir ili platno, ono se tu čvrsto priliepi. Ako ljepilo u većoj 
toplini posušimo, onda će ono postati prozračno i krhko, kao da 
je rošnafco. Kada ljepilo ođielimo od mliečne tekućine, onda ostane 
uz ljepilo uviek malena množina masti. 

Ako mliečnu tekućinu držimo jedno vrieme u miru, onda 
će se iz nje škrob na dno složiti. U vodi ostat će raztopljene njelce 
tvari, koje je voda iz brašna sa sobom poniela. Te tvari su bilin sk i 
bjelanjak, slador i gumi. 

Mi evo nadjosmo, da pšenično brašno sastoji od škroba, lje¬ 
pila, bjelanjka, sladora, masti i gumija, dakle u svem šest raznih 
tjele 3 a. Koliko se ta tjelesa u kemijskom svom sastavu međju sobom 
razlikuju, to ih ipak možemo na dvie hrpe razdieliti. D prvu hrpu 
ide škrob, slador, mast i gumi. Sva ta četiri tiela vrlo su srodna, 
te sastoje od ugljika, vodika i kisika. Isto tako su srodni ljepilo i 
bjelanjak, jer oboje sastoje od dušika i sumpora uz ugljik, vodik i 
kisik; mi velimo, da su to bjelanjkaste tvari, jer nalikuju jajinjemu 
bjelanjku. 

Svili šest tjelesa, što smo ih u brašnu našli, najvažnija su 
hrana za čovječje i životinjsko tielo. Mi smo ih razdielili na dvie 
hrpe, a svaka ta hrpa na drugi način služi tielu kao hrana. Tielo 
se naše tjelesnim i duševnim radom neprestano troši, a da tielo 
nepropadne, to mu se iztrošene česti moraju nadoknaditi. Tti gradju, 
kojom se iztrošeni dielovi pođmladjuju, mora tielo da dobije u hrani. 
Nu sye, što sa hranom dobivamo, nemože da stvara gradju za pod- 
mladak tiela; takvu gradju daju samo bjelanjkaste tvari. I u brašnu 
ima, kako smo vidjeli bjelanjkastih tvari, i to ljepila i bilinskoga 
bjelanjka. Jedno se i drugo u želudcu i tankom crievu probavi i na 
toliko promieni, da si od toga onda tielo iztrošene česti nadomje¬ 
šta. U finijem brašnu ima manje bjelanjkastih tvari, nego u pro¬ 
stijoj vrsti, pa za to je bjeliji kruh i manje hraniv. Bielim kruhom 
se hrane obično imućniji ljudi, koji uz kruh uzimlju meso sir i drugu 
životinjsku hranu, u kojoj ima obilje bjelanjka , pa se tako lako 
nadomjesti ono, što u kruhu neima. Finije vrsti brašna imadu jedno 
10, a prostije vrsti jedno 12 postotaka bjelankastih tvari. Škroba, 
sladora, masti i gumija ima u brašnu mnogo više nego bjelanjka- 

stih tvari, i to 70 do 75 postotaka, od čega odpada na sam škrob 
62 do 65 postotaka, na gumi oko 6, slador 2'j 2 , mast oko 1 po¬ 
stotak. Te tvari nemogu izgradjivati tiela, ali za to ipak imadu kao 
hrana u tielu vrla veliku vriednost. Toplina je u tielu najglavniji 
uvjet života. Toplina je ona sila, koja izvodi sva gibanja u tielu, 
sa toplinom nestane iz tiela i život. Nu toplina se u tielu nepre¬ 
stano gubi, ona izlazi iz tiela u zrak, a i troši se pri svakom poslu 
i radu, pa i taj gubitak mora tielo da nadomješta. Za stvaranje topline 
u tielu služi škrob, slador, mast i gumi. Te tvari se u našem tielu 
raznovrstno mienjaju, dok nedospiju u krv. U krvi dodje do njih 
kisik iz zraka, što smo ga u pluća udahnuli, pa se tu dogodi ono, 
što u običnom životu zovemo gorenjem. Te tvari u krvi u istinu 
izgore, pa premda to izgaranje ide polako, to se ipak pri tom toliko 
topline stvori, da se nadomjesti ono, što je tielo izgubilo. Pri iz¬ 
garanju razstave se te tvari u ugljičnu kiselinu i vodenu paru, a 
jedno i drugo izadje disanjem opet iz nas. Škrob, slador, mast i 
gumi se dakle u našem tielu potroši na stvaranje topline, dočim 
ljepilo i bjelanjak služe za izgradjivanje samoga tiela. I svaka druga 
hrana, bila ona životinskoga ili bilinskoga poriekla, služi ili za iz¬ 
gradjivanje tiela ili za stvaranje topline, pa za to dielimo sve hra- 
nive tvari na dvie hrpe. Prvu hrpu, kojom se tielo izgradjuje, na- 
zivljemo obćenitim imenom bjelanci ili dušičnatom hranom, 
jer u njoj ima dušika. Takva hrana su ljepilo, bilinski bjelanjak, 
jajinji bjelanjak, sirni bjelanjak, bjelanjak u krvi i mesu. Drugu 
hrpu, koja stvara toplinu u tielu, zovemo bezdušičnom hranom, 
kao što su škrob, slador, gumi i mast, jer u njih neima dušika, 
toga najglavnijega temelja svake tjelesne gradje. 

Posije postaju poglavito od vanjske kore sa zrnja, nu k tomu 
dodje uviek sad više sad manje brašna od jezgre, jer se jedno od 
drugoga nemože nikada pravo odieliti. Najkrajnji dielovi kore sa¬ 
stoje od tvrdih i drvenastih stanica, kojih želudac nemože probaviti. 
Dalje prema jezgri bivaju stanice sve meklje i punije hranivih bje- 
lanjkastih tvari. Ako tomu još dodamo ljepilo, slador, gumi i škrob, 
što sa brašnom u posije dodju, onda neima dvojbe, da ima u po¬ 
sijali razmjerno vrlo mnogo hranivih tvari. Gdjekoja vrst posija ima 
više bjelankastih tvari, nego najfinije vrsti biela brašna. Nu uza 
sve to nemogu još da se slože o tom, koliko vriede posije kao 
hrana. Jedni tvrde, da su posije vrlo hranive, jer imadu mnogo 
bjelanjaka, dočim drugi misle, da želudac nemože da probavi tvrdih 

stanica i iz njih izvuče bjelanjkastu hranu. Vrlo je vjerovatno, da 
će jedno i drugo mnienje biti samo đonjekle istinito ; svjedoče to 
bar pokusi, koje su sa posijami pravili. Hranili su posijami pse, 
pa su sve neprobavljene česti, što su iz psa izašle, oprali, te opet 
drugomu psu dali, i onda odpadke dali, da ih kokoši pojedu. Ono, 
što je kroz troja crieva prošlo, sadržavalo je još trećinu bjelanj- 
kastih tvari. Dvie trećine se je dakle probavilo, a k tomu se je još 
probavio škrob, gumi i slador. Osim toga znade se sigurno, da tvrde 
i drvenaste stanice u posijah niti najmanje neškode probavljanju, 
da dakle s te strane neima nikakva straha. Ako se pri mlivu od¬ 
strane najtvrđji i najprostiji đielovi kore, a finiji dielovi posija 
ostave u brašnu, onda će se nedvojbeno tim hranivost brašna po¬ 
većati. 

Promatrajući sastavine brašna i posija, mimoišli smo rudne ili 
zemljane dielove pšenična zrna. Kada bi pšenično zrno spalili, to 
bi nam preostalo uviek nješto pepela. Izgorjele bi pri tom sve sta¬ 
nične kože, svi bjelanjci, sav škrob, gumi i slador, a preostale bi 
samo rudne sastavine zma. Kada bi taj pepeo iztraživali, našli bi, 
da on sastoji od pepelika (kalij), sođika (natrij), magnesije, vapna, 
fosfora, sumpora, željeza i kremena. Tih sastavina ima u pšeničnom 
zrnu oko 2 postotka, a botanička iztraživanja su dokazala, da su te 
rudne sastavine za život biline od velike vriednosti. Sa brašnom 
dospiju te sastavine i u čovjeka, pa i tu imađu one vrlo važnu 
zadaću. Bez njih nemože da bude ni čovjek ni životinja. Krv se 
nemože stvarati, nemože postajati ni meso ni živci, ako u hrani 
neđolaze uz bjelanjke, škrob i slične stvari još i spomenute rudne 
tvari. 0 mnogih tih rudnih sastavinah neznamo doduše još, koju 
zadaću u tielu imađu, ali znamo, da bez njih tielo oholiti mora. 

Raženo brašno razlikuje se od pšeničnoga poglavito u tom, 
što nije nikada tako čiste biele boje, nego je uviek ponješto siv¬ 
kasto, pa i onda, ako u njem neima niti traga posijam. Sto se sa¬ 
stavina ražena brašna tiče, to su u bitnom one iste, što smo ih i 
u pšeničnom brašnu spomenuli. I kukuruzno brašno je po sa¬ 
stavu i hranivosti vrlo nalično pšeničnomu brašnu, a to isto možemo 
reći i o ječmenu brašnu. Zobeno se brašno odlikuje svojom vrlo 
velikom množinom bjelanjka, pa je radi toga i najhranivije. U njem 
ima 18—22 postotaka bjeianjkastih tvari. Najmanje bjelanjaka ima 
riža, jedva 4 postotka. Kako su bjelanjci veoma nuždna hrana, to 
se nećemo ni najmanje čuditi, da ljudi u onih krajevih, gdje je 

riža glavna hrana, pojedu pri svakom obroku veliku množinu riže, 
da im bar tako što više bjelanjaka u tielo dodje. 

Brašno se na vrlo različit način troši, nu najglavnija vried- 
nost mu je ipak u tom, što se od njega kruh peče. 

Kruli je tako različit, da ga gotovo svaka gospodarica drugčije 
peče. Koliko je kuća, toliko je raznih vrati kruha, tako da često 
već po ukusu možemo pogoditi, iz koje je kuće. Pa ipak je prav¬ 
ljenje kruha svuda u glavnom jednako. Brašnu se doda vode, pri- 
metne nješto soli i kvasca, pa se onda izgnječi u tiesto, koje mora 
jedno vrieme kisnuti, i onda se postavi u peć. Nu ipak je u poje- 
dinostih velike razlike. 

Već samo brašno vrlo je raznovrstno. Ono je finije ili pro¬ 
stije; sad je čisto pšenično, raženo, ječmeno, zobeno ili kukuruzno, 
sad je opet pomiešano. Gdjegdje se primjesuje još i brašno od 
graha ili graška; u sjevernih krajevih Švedske, Norveške i Finske 
miešaju u brašno koru i pilotinu. 

Da kruh prokisne, mora se u tiesto metnuti ma koja vrst 
kvasca, pa i o tom ovisi mnoga vrst kruha. Kvasac ima tu za¬ 
daću, da prorahli tiesto, da u njem stvori neizmjernu množinu mjehur- 
čića i šupljinica. Od toga postaje kruli spužvast, pa se laglje probavlja. 

Cut ćemo malo kasnije, da ima još i dragih načina, kojimi 
se može kruh napraviti šupljikavim i spužvastim. Ljudi su izmislili 
vrlo oštroumna sredstva u to ime, nu nijedno sredstvo nije se moglo 
u dalje krugove razširiti. Kvasac je još uviek najobičnije sredstvo 
za prorahljivanje kruha. 

Ovdje nam nije najsgodnije mjesto, da idemo obširno razgla¬ 
bati i razpravljati narav kvasca, jer ćemo se na to pitanje onda 
vratiti, kada budemo u sliedećem jednom članku govorili o vrenju 
vina. Kada tiesto kišne, onda se u njem dogadja ono isto, što i 
u vinu, kad ono vrije, pa da nemoramo ponavljati stvari, spomenut 
ćemo samo najnuždnije. 

Da uzmogne onaj sok, što ga iz groždja izciedimo, vreti, to 
mora u njem biti sladora, a to isto vriedi i za tiesto, jer ako u 
njem nema sladora, neće ono prokisnuti. Kada smo prije govorili o 
sastavinah pšeničnoga brašna, spomenuli smo, da u njem ima i sla¬ 
dora, a ta množina iznosi 2‘/a do 3 postotka. Nezna se doduše još 
pravo, da li ima već gotova sladora u samom zrnu, jer mnogi misle, 
da se slador stvara tek u brašnu, kada se ono melje ili na¬ 
vlaži. Bilo sad kako mu drago, samo u namočenom brašna ima 

već gotova sladora. Ako sada sa sladorom đođje u doticaj kvasac, 
onda se stanu razvijati zuamenite promjene. Glavna sastavina 
kvasca su neizmjerno sićušne gljivice, koje su u kvascu kao oba¬ 
mrle. Kada se kvasac primieša tiestu, onda gljivice brzo ožive. 
Tu one imađu topline, vlage i potrebite hrane, pa to su glavni 
uvjeti njihova života. Svaka gljivica sastoji od jedne jedine sta¬ 
nice. Kada ta stanica u tiestu oživi, počne se hraniti i onda ciepati 
i dieliti u nove stanice. Tim se gljivice u tiestu u silnom broju 
umnožaju, nu tim životnim radom nastanu promjene u brašnu. 
Kvaščeve gljivice imađu naime to svojstvo, da raztvaraju slador u 
dva nova tiela, u ugljičnu kiselinu i u alkohol (žesta, spiritus). 
Kako gljivice uz to rastu i množaju se, one potroše nješto i bjelankastih 
tvari iz brašna. Alkohol, što se je pri tom stvorio, ostane u teku¬ 
ćem stanju u tiestu. Ugljična kiselina je pri običnoj toplini plino¬ 
vita. Ako je tiesto dobro priredjeno, ugljična se kiselina na sva¬ 
kom mjestu u tiestu stvara, a radi svoje plinovite naravi nastoji, 
da iz tiesta umakne. Nu kako je tiesto žilavo, to ga ugljična kise¬ 
lina nemože probiti, nego ostane u njem zatvorena, a jedino što 
proizvesti može, jest to, da stane tiesto dizati. Gospodarica veli pri 
tom, da joj kruh uzilazi, da raste. Čim se dakle više ugljične ki¬ 
seline stvori, tim se tiesto više razširi i uzdigne. Kako su se pri 
tom u svem tiestu stvorile kvaščeve gljivice, to se je i samo tiesto 
pretvorilo u kvasac. Ako naime i malen komadić prokisla tiesta do¬ 
damo novomu, svježemu tiestu, to će i ovo domala početi kisnuti. 

Ako držimo prokislo tiesto dulje vremena, da nam stoji, onda 
se stanu u njem nove promjene dogadjati. Uz kvaščeve gljivice ima 
uviek još i drugih gljivica. S prva kraja, dok se kvaščeve gljivice 
bujno razvijaju, nedađu one maha drugim gljivicam. Nu čim kva¬ 
ščeve gljivice smalakšu, stanu oživljivati i rasti druge gljivice, 
koje onda od preostala sladora stvaraju mliečnu i maslačnu ki¬ 
selinu. Ako uzmemo takvo staro tiesto, da nam bude kvasac, pa 
ga u novo tiesto umiesimo, onda će nam se u novom tiestu odmah 
uz ugljičnu kiselinu i alkohol stvarati mliečna i maslaena kiselina 
i to tim više, čim smo dulje čuvali prokislo tiesto, koje smo kao 
kvasac upotrebili. Onaj komad ukisla tiesta, što ga od jednoga pe¬ 
civa do dragoga čuvamo, da ga u novo tiesto umiesimo, nazivljemo 
kiselim kvasom, premda se s njim nemora uviek kiseo kruh 
izpeći. U gradovih, gdje se bez prestanka uviek novi kruh peče, 
pravi se i sa kiselim kvasom posve tečan kruh, koje nije ni najmanje 

kiseo, jer se tu u kvascu nisu imale vremena razviti one gljivice, 
koje stvaraju mliečnu i maslačnu kiselinu. Po selih jedu ljudi obično 
kiseo kruh, jer se tu kiseo kvas Često dvie do tri nedjelje čuva. 

Ako se uzme za tiesto mlad i svjež kiseo kvas, onda od njega 
izgubi kruh svoju bielu boju, pa postane sivkast. Radi toga uzimlju 
kiseo kvas samo za raženi ili takav kruh, gdje nam nije puno do 
boje stalo, dočim za finiji pšenični kruh uzimlju pivarski kvasac. 

Kada se tiesto izmiesi, onda ga ostavimo jedno vrieme na 
toplu mjestu, da ukisne, to jest, da se u njem slador pretvori u 
alkohol i ugljičnu kiselinu. Kada tiesto prestane rasti, onda ga sta¬ 
vimo u peć, koja je na 250 do 300 0 C. ugrijana. U toj toplini 
ubiju se sve gljivice, pa za to i prestane svako dalnje raztvaranje 
sladora. Nu ipak počne tiesto u peći iznova rasti. Nebrojeni mje- 
hurčići ugljične kiseline, što se u tiestu nalaze, stanu se od topline 
sve više širiti, a uz to se još i alkohol pretvori u paru i stvori 
nove mjehurčiće ili stare poveća, pa tako tiesto gotovo dvostruko 
naraste. D isto vrieme nabubraju u tiestu sitna zrnca škroba, pa 
upiju i skriju u sebe svu vodu iz tiesta, pa nam se za to prikazuje 
pečen kruh posve suh, premda ima u njem još 40 do 45 postotaka 
vode. Taj isti pojav pokazuje nam se pri korunu. U priesnom ko- 
runu ima toliko vode, da ju možemo ciediti, a kada se korun speče, 
onda mu se voda skrije u škrobu, a brašno mu je posve suho. Tim 
bubranjem škroba otvrdne tiesto na toliko, da se šupljinice u njem 
nestisnu niti onda, kada iz njih plinovi izadju. Ako tiesto prije pe¬ 
civa dugo vremena stoji, onda se ono slegne, jer iz njega ipak izađje 
veći dio ugljične kiseline. Kruh od takvoga tiesta nije onda do¬ 
voljno spužvast, nego je gnjecav i gust. Kruh nepostaje gnjecav 
samo onda, kada tiesto dugo stoji, nego i onda, ako se za miešenje 
uzme preveć vode, ili ako ima u brašnu premalo ljepila, ili ako je 
to ljepilo pokvareno. 

Kada se tiesto u peći peče, izgubi ono jedan dio vode, ali u isto 
vrieme otvrdne vanjski dio kruha, jer ga tu toplina najvećma žari. 
Na kruhu se stvori kora. Ta kora postaje u peči tvrđja i tvrđja, 
pa nepropušta više vodenu paru iz sredine. C koliko kora na kruhu 
tvrđja postaje, u toliko se ona tvarno i mienja. Škrob se u kori 
naime uslied topline pretvara u jednu vrst gumija, koji se u vodi 
lako topi. Ako je peć preveć užarena, onda se kora još više pro- 
mieni. Ona postane najprije žuta, onda smedja, a napokon može i 
pocrniti i pougljeniti se. 

Kada je kora na kruhu gotova, onda je i kruh pečen. Kruh 
se izvadi iz peći, pa kada ohladi, onda je za jelo prikladan. Svjež 
kruh ima tvrdu i krhku koru i mekanu, pruživu sredinu. Pri žva¬ 
kanju se takav kruh lako sa pljuvačkom mieša, pa ako je još i 
tiesto bilo dobro, onda je vrlo ugodna ukusa. Sva se ta svojstva 
za njeko vrieme na kruhu promiene, i to tim prije, čim je kruh 
manji. Krhka kora postane onda mekana, dočim sredina izgubi svoju 
gibkost, pa se lako krši i drobi. U ustih osjećamo takav kruh suh, 
pa treba mnogo pljuvačke, da se žvakanjem od njega napravi tečan 
zalogaj. Promatrajuć tu promjenu, pomislio bi čovjek, da se je 
takav kruh posušio, da je svoju vodu izgubio. I mislilo se je tako, 
dok nije Boussingault dokazao, da je to mnienje krivo. Tvrdi 
star kruh neima mnogo manje vode nego svjež kruh. Svjež kruh, 
koji je imao 40 postotaka vode, otvrdnuo je poslije šest dana po¬ 
sve, nu kada su ga stali iztraživati, nadjoše u njem još uviek 38 
postotaka vode. Kruh je dakle izgubio samo dva postotka vode, 
pa taj maleni gubitak vode sigurno nije mogao proizvesti toliku 
promjenu. Mnogi kruh, kada se iz peći izvadi, ima kadšto manje 
vode u sebi nego koji stari kruh, pa je za to ipak svjež. Nema 
dvojbe, da se je u kruhu moralo nješto drugu dogoditi, od čega je 
otvrdnuo. Sto se je tu dogodilo, to se još pravo nezna, samo je to 
sigurno, da tomu nije gubitak vode kriv. Star kruh postati će nam 
opet svjež i mekan, ako ga samo iz nova ugrijemo. To se sigurno 
nebi dogodilo, kada bi starost kruha ovisila o gubitku vode, jer bi 
onda od grijanja morao kruh postati još tvrdji. 

Ako je brašno čisto i nepokvareno, onda će vješt čovjek lako 
izpeći dobar, tečan i zdrav kruh. Nu đogadja se kadkad, da nije 
brašno uviek dobro. Ako brašno stoji dulje vremena u vlazi, onda 
se u njem ljepilo znamenito promieni i pokvari. Dobro i nepokva¬ 
reno ljepilo je raztežljivo i gibko, upije do 70 dielova vode, a ipak 
kao da nije vlažno. Pokvareno ljepilo nije više elastično nego se 
maže, dok se napokon sasvim nerazidje, tako da se od njega ne- 
može više tiesto praviti. Ako brašno još nije počelo gnjiti, onda se 
dade ljepilo još tako popraviti, kao da se nije ni pokvarilo. En- 
glezki pekari uzitnlju u to ime kocelj (alaun, stipsa), pa ga u brašno 
pomiešaju, dočim u Belgiji uzimlju modru ili bielu galicu. Nu sva ta 
sredstva škodljiva su po zdravlje, njimi se kruh upravo otruje. Za 
raženi kruh smislio je Liebig posve jednostavno neškodljivo sred¬ 
stvo. Mjesto kocelja ili galice uzeo je on vodu od gašena vapna, 

pa je dobio i od pokvarena brašna liep, šupljikav i tečan kruh, 
koji nije ni najmanje kiseo. Tko je na takav kruh naučen, radje će 
ga jesti nego ikoji drugi. 

Ako je žito stalo klijati, što se više puta dogadja, kada sno¬ 
povi za kišovita vremena na polju leže, onda se i u njem ljepilo 
tako promieni, da se od njegova brašna dobiva gnjecav i nezdrav 
kruh. Radi toga je saska zdravstvena oblast odredila, da se takvo 
žito mora dobro posušiti i od klica očistiti. Smljeveno se brašno 
mora iz nova sušiti, onda samo sa boljim brašnom izmiešati i ma¬ 
lene kruhove peći, pa i takvi kruhovi smiju se samo stari prodavati. 

U nevolji su htjeli ljudi često kruh pojeftiniti, pa su preporu¬ 
čivali razne nađomjestke, koje bi valjalo u žitno brašno miešati. Uzi¬ 
mali su skuhan i strven korun, strvenu repu, srč iz jabuka i kru¬ 
šaka, koje su za vino izciedili. Od svega toga nepostaje kruh hra- 
niviji, nego se pogoršava. U koliko takav kruh postaje jeftiniji, u 
toliko biva on gorji, a tim nije siromahu niti najmanje pomoženo. 
Sirotinja se i onako često i previše korunom hrani, pa čemu joj 
onda u kruhu još i koruna. Repa i srč od voća tako je slaba hrana, 
da je šteta, da se s njom kvari jedino dobro i hranivo jelo, što ga 
siromah ima. Posve drugu vriednost ima brašno od graška, boba 
ili graha. Ti plodovi imadu u sebi više hranivosti nego samo žito, 
pa će njihovo brašno pomiešano u običnom kruhu povisiti hrani- 
vost. kruha. Jedna je neprilika s takvim kruhom, da on naime po¬ 
stane gust i težak, pa da brzo ostari i otvrdne. Nu i tomu se dade 
doskočiti, ako se samo u brašno pomieša veća množina soli. Ako 
se uzmu đvie trećine ražena brašna i jedna trećina od graha, pa 
se na svaki 100 kilograma brašna dade 2 kilograma soli, onda ćemo 
dobiti sočan i šupljikav kruh, koji će dugo ostati svjež i tečan. 

Jedno viieme mislili su, da se ono malo kvasca, što se u kruh 
metne, težko probavlja, pa su stali smišljati, nebi li mogli kruh 
napraviti i bez kvasca, a da bude šupljikav. Nu imali su još jedan 
drugi razlog, koji je nedvojbeno bolji od prijašnjega Od kvasca se, 
kako smo čuli, najveći dio sladora raztvori, jer se on pretvara u 
ugljičnu kiselinu i alkohol. Kada se taj slador nebi raztvorio, ostao 
bi on u kruhu, pa hi kruh bio hraniviji, nu ovako je on za nas 
kao hrana izgubljen. Od kvasca se uništi i nješto bjelanjkastih 
tvari, pa i to smanjuje nješto malo hranivost kruha. S tih razloga 
počeli su u Englezkoj već odavna praviti pokuse, nebi li mogli i 
bez kvasca šupljikav i tečan kruh peći. I kod nas običaju kadšto 

ljudi, koji peku kruh za prodaju, miešati u tiesto uz kvasac još i 
sodu i druge soli, da se u toplini kruh ljepše digne. Toplinom se 
te primjesine raztvaraju i pretvaraju u plinove, koji se onda raz- 
težu i tako poprave šupljine u kruhu. Sličnim sredstvom umiju danas 
napraviti kruh bez ikakva kvasca. Uzimlju u to ime ponajviše solnu 
kiselinu i bikarbonu sodu. U toplini se od ova dva tiela stvori 
obična kuhinjska sol i ugljična kiselina. Sol ostane kao začin u tiestu, 
doćim se od ugljične kiseline stvore mjehuri upravo onako, kao da 
smo kvascem kruh izmieaili. U Englezkoj ima velikih tvornica, gdje 
se tiesto miesi sa vodom, u kojoj ima mnogo ugljične kiseline, pa 
se na taj način napravi bez kvasca šupljikav kruh. Nu takvo pri- 
redjivanje kruha dade se izvesti samo u tvornicah, gdje se strojevi 
radi. Sva sredstva, koja bi nam imala zamieniti kvasac, nedadu se 
n običnom kućanstvu upotrebiti. Treba tu neizmjerno mnogo oprez¬ 
nosti i točnosti. Sa znanstvena gledišta neđa se ništa prigovoriti, 
ako se kruh zamiesi sa točno izmjerenom množinom solne kiseline 
i bikarbone sode. Ako je sve dobro uredjeno, onda nema dvojbe, 
da ćemo na taj način dobiti tečan i vrlo hraniv kruh. Nu u prak¬ 
tičnom životu dobiva ciela ta teorija posve drugo lice. Dogodilo se 
vrlo često, da su od takva kruha stali trnuti zubi, pa kada se 
je iztraživalo, našlo se je, da je u tiestu moralo biti nješto malo 
više solne kiseline. I to se može svaki čas dogoditi, pa za to neima 
dvojbe, da je danas još najpametnije, ako gazdarica u kući svoj 
kruh kvascem zamiesi. 

Dobro pečen kruh sadržaje u sebi malo ne sve one hranive 
tvari, što smo ih u brašnu našli. Pečenjem su se doduše u mnogom 
te tvari ponješto promienile, nu tim se kruh laglje probavi. Kruh, 
koji nije dobro ukisnuo, nemože se dobro ni propeći, pa ostaje 
gnjecav. Takav kruh je i teže probavljiv, s njim se mora naše pro¬ 
bavilo upravo mučiti, pa za to i velimo, da nam on u želudcu leži. 
Kako ima u kruhu često do 45 postotaka vode, to nam je kruh i 
piće i hrana zajedno. 

Raženi kruh se po svojih sastavinah i hranivosti gotovo ništa 
nerazlikuje od pšeničnoga. Jedinu prednost ima u tom, da se dade 
vrlo dugo držati, a da tako skoro neotvrđne i neostari. Kukuruz 
nije osobito prikladan za pravljenje kruhe. Tiesto mu nije dosta raz- 
težljivo, pa za to ostane kruh slabije šupljikav. Radi toga je mnogo 
bolje, ako se od kukuruzna brašna prave tanki kolači, žganci ili 
polenta. Zobeno brašno daje još teži kruh. 

Krušne biline, koje neidu u rod trava. — Heljda i njena vriednost. — Starost 
i porieklo heljde. — Palme. — Sagovac i njegovi srodnici. — Sago. —- Pisang 
ili banana. — Plodnost i domovina banane; njena prošlost. — Krusnica) 
njena plodnost, hranivost i razprostranjenje. 

Sve najglavnije krušne biline našao je čovjek u jednoj bilinskoj 
familiji, u familiji trava. U njihovu zrnu sdružila je priroda sve 
hranive tvari, koje čovjek za svoj obstanak treba. Nu i druge bi* 
line imadu u pojedinih svojih dielovih sličnu hranu, ali nigdje ne* 
maju te tvari takva svojstva, da bi od njih mogli napraviti onako 
liep i tečan kruh kao od žitarica. I za to mora čovjek tu bilinsku 
hranu drugčije prirediti, drugčije se njom hraniti. Ima ipak još 
njekoliko bilina, koje moramo ovdje kao krušne biline napomenuti, 
jer od njih dobiva čovjek brašno. Ako to brašno i nije uviek naj¬ 
prikladnije za pravljenje kruha, ono ipak u mnogih krajevih kao 
hrana zamjenjuje kruh. Medju timi bilinami spomenut ćemo jednu, 
koja uspieva i u naših krajevih, dočim sve ostale rastu samo u 
vraćeni pojasu. Naše najglavnije žitarice šire se upravo u umjerenom 
pojasu, a samo rižu i kukuruz nalazimo još i u vrućem podnebju. 
Pa baš tu, gdje nas ostavljaju naše najglavnije žitarice, pojavljuje 
ae ciela hrpa drugih krušnih bilina. 

Naša krušna bilina, koja nije u nikakvu srodstvu sa pravimi žita- 
ricami, je helj da (hajdina, Polggonum Fagopgrum, Buchweizen, Heide- 
korn, fagopiro, grano saraceno). Njezin rodjak je kiselica (llumez 
acetona , Sauerampfer, acetosa), koju ćete često po livadah i pašnjacih 
naći. Obje biline su članovi jedne familije, pa za to i pokazuju i u stablu 
i u lišću, u cvietu i u plodu veliku sličnost. U heljde je stablo kao krv 
crveno, a i u kiselice se ono kadšto malo zacrveni. Lišće je u heljde 
kao i u kiselice strjelici i srdcu nalik, a i cvjetovi su u jedne i druge 
ponješto crvenkasti a i najednako gradjeni. Plod je u heljde crn 
trosrh oraščić a i u kiselice je on istoga oblika, i upravo u tom 
plodu sva je vriednost i prednost heljde. U tom z:nu smjestila je 
heljda obilje hranivih tvari, kojimi će mladu klicu uzgojiti. Množina 
tih hranivih tvari nezaostaje niti najmanje za onom, što ju ima 
pšenično ili raženo zrno, pa za to i ima heljda u mnogih krajevih 
kao krušna bilina veliku vriednost. Brašno heljdino upravo je tako 
hranivo kao što najbolje pšenično brašno. U njem ima često preko 
10 postotaka bjelanjka, a preko 60 postotaka škroba i sličnih tvari. 
Bjelanjak u heljdinom brašnu razlikuje se znamenito od onoga u pse- 

niČnom. Najglavniji bjelanjak u pšeničnom brašnu je, kako smo 
čuli, ljepilo i upravo to ljepilo stvara raztežljivo tiesto; bez njega 
se nebi mogao niti od pšeničnoga brašna izpeći liep uzrasao kruh. U 
heljdinom brašnu neima ljepila, nego je tu druga jedna vrst bje¬ 
lanjka, koja je u velike nalik bjelanjku u grahu i ledi, grašku i 
bobu, pa je i srodna bjelanjku našega sira. Bjelanjak taj zovu u 
znanosti B glute n- ca s ein.“ Kako nema tu ljepila, to se neda od 
heljdina brašna praviti raztežljivo tiesto. Radi toga upotrebljuju 
heljdu samo za kašu i nizke kolače, 

Vriednost heljde nije upravo u velikoj njenoj hranivosti, jer bi 
ju u tom mogle lako zamieniti naše plemenite žitarice. Heljda je 
vrlo zadovoljna bilina, ona uspieva vrlo dobro i na takvoj zemlji, 
gdje nam pšenica nebi rodila. Za pjeskovita i tresetna zemljišta 
heljda je prava blagodat, jer u takvih krajevih nebi mogli osim 
heljde i raži nijedne druge vrednije žitarice uzgajati. 

Heljda nije u Europi puno starija od kukuruza. Zna se za si¬ 
gurno, da ju stari Grci i Rimljani nisu poznavali. U Europu ju đo- 
nesoše tek njegdje pod konac srednjega vieka i to iz Tatarske i 
Rusije. Prvi put ju spominju u jednom meklenburžkom spisu od 
god. 1436. D šestnaestom stoljeću se je heljda brzo po svoj Europi 
razširila, te je postala u siromašnih krajevih najglavnijom hranom. 
Divlju heljdu nadjoše izmeđju Aralskoga i Bajkalskoga jezera. De 
Canđolle misli, da joj je domovina u Mandžurskoj i središnjoj Si- 
biriji, pa da je odatle preko Rusije u Europu došla. Iz posijana 
polja znade više puta heljda pobjeći i posve podivljati, pa takvih 
na polju divljih bilina nalazimo tim više, čim se više približujemo 
njenoj pravoj domovini. Kada su počeli heljdu u Aziji uzgajati, to 
se još nezna, nu vrlo je vjerovatno, da njena kultura nije jako stara, 
jer joj neima u arijskih jezicih niti u Europi niti u Aziji zajedni¬ 
čkoga imena. 

Najljepše i najveličanstvenije biline toploga pojasa nedvojbeno 
su palme. I taj najljepši ures južnoga neba u mnogih je krajevih 
jedinim uvjetom čovječjega obstanka. Neima bilinskoga roda na 
svietu, od kojega bi čovjek toli raznovrstne koristi imao kao od 
palma. Plodovi od palma rani se nebrojeno ljudstvo. Falme daju 
čovjeku stablo za građju, vlakna za predju i odielo, od njih se do¬ 
biva vino i slador, vosak i ulje, a mnoge napokon daju jošte i brašno. 
Palmami je priroda izlila u tople krajeve obilje blagoslova. Bez 
muke i rada dobiva čovjek od palma svakovrstnu hranu, pa i sam 

svakđanji krah. Ali gdje neima muke, tu neima ni nauke, čim 
laglje čovjek svoj kruh zaslužuje, tim on teže u kulturi napreduje. 
Samo škrta priroda potiče čovjeka na rad i smišljanje, a gdje neima 
jednoga i drugoga, tu neima ni duševnoga napredka. Palme i mnoge 
druge tropske biline mogoše čovjeka prehranjivati, ali ga nemogoše 
nikada dići do one visine, do koje se je čovjek uz trud i napor 
digao u umjerenom pođnebju. 

Po otočju Indijskoga oceana raste u šumah više vrsti palma, 
kojim je srčika tako puna škroba, da čovjeku treba samo sjekirom 
u šumu poći, pa će se lako na dugo vremena brašnom obskrbiti. 
To brašno poznato je danas po svem svietu, jer se mnogo u trgo¬ 
vini raznosi, a zovu ga „sago“. Najglavnija palma, od koje se 
sago dobiva, jest pravi sagovac ( Sagus Rumphii ), nu nije to je¬ 
dina., ima ih jošte ciela hrpa ( Sctgus laevis, Sagus farinifera , Me- 
iroxylon sagus , Garyota urens, Borassus flabelUformis, Borassus go - 
miilus, Arenga sacharifera itcl.). Radi velike koristi je čovjek danas 
sagovce po svih tropskih krajevih svieta razširio, a nebrojeno je 
ljudi, kojim je sago najglavnija hrana. 

Srčika u tih palmah sačinjava najveći dio stabla, a stanice u 
srčiki upravo su nabite škrobom. Palme dozriju u šestoj ili sedmoj 
godini, onda im je srčika obično već puna škroba. Da se o tom 
osvjedoče, obično najprije navrtaju stablo i onda ga tek pri korienu 
podsieku, Povaljeno se stablo sada proreže na komade, koji su po 
2 metra dugi. Svaki se komad razciepi i onda srčika izgrebe. Srčika 
se u drvenih stupah smrvi i dobro stuče, vođom namoči i onda na 
finom situ izpere. Vođa ponese sa sobom kroz sito sav škrob, pa 
kada jedno vrieme postoji, onda škrob na dno posude sjedne. 
Kada se ovo brašno posuši, onda je sago gotov. Slabija palma dade 
u sedmoj godini oko 150 kilograma saga, dočirn od snažnijega 
stabla dobivaju i 300 kilograma. Ako na jednom jutru raste 300 sa- 
govaca, pa se svake godine sedmi dio stabala posieče, to od toga 
može živjeti 10 do 14 ljudi, a da se nemuče oranjem i žetvom. Na 
indijskom otočju prave od saga njeku vrst tvrda kruha, pekuć ga 
njekoliko časova u vrućem kalupu. Sago je nedvojbeno u toliko 
manje hraniv od našega brašna, u koliko ima u njem vrlo malo 
bjelanjkastih tvari, premda im nije još nitko hranivosti točno iz- 
tražio. Glavna sastavina saga svakako je škrob. Taj škrob se počne 
u srčiki skupljati od prve mladosti, a kada palma dozrije za cvje¬ 
tanje, onda je dubkom puna škroba, čim se počnu cvjetovi razvi- 

jati, počne i škroba iz srčike nestajati, a kada plodovi dozriju, onda 
se je srčika izpraznila. Palma je dakle sav škrob u stablu samo za 
to spremila, da može što brže i bez zapreke stvoriti cvjetove i 
plodove. Kada plodovi dozriju, onda i palma odumre. 

Običan sago, što u trgovinu dolazi, smedj je ili crven. Crvena 
boja potiče od crvena mastila, što ga palme imadu, nu ona se iz¬ 
gubi, kada se sago ugrije, i postane siva. Jedna druga vrst saga, 
što ju novije vrieme u trgovinu donose, mnogo je običnija, a to je 
zrnati sago (Perlsago). Obični sago se vodom namoči, a tiesto 
protiskuje kroz kovno sito. Protisnuti komadi padaju na ugrijane 
bakrene ili željezne posude, pa se dotle miešaju, dok nepostanu 
posve okrugli. Zrnati sago počeli su praviti Kinezi tek god. 1820. 
na Malaki, a danas se on već mnogo u Europi troši. Jedu ga obično 
u juhi mjesto kaše. U toploj vodi se zrnati sago nerazpadne, nego 
samo nabubra, a zrna mu postanu prozirna. Danas prave zrnati 
sago i od škroba, što ga iz koruna vade. 

Uz palme nalazimo u žarkom podnebju jednu drugu, mnogo 
važniju krušnu bilinu. Prekrasnu tu bilinu vidjeli ste sigurno već i 
kod nas ljeti po vrtovih, dočim ju zimi sakriju u staklene kućice, 
gdje joj mora topla peć da nadomjesti toplo sunce južnoga neba. 
Bilina ta zove se pizang ili banana {Musa sapientvm , parudisiaca 
si. 11.). Kod nas joj ostaje stablo nizko, a divimo se samo njenomu 
prekrasnom, širokom i dugomu lišću. U toplom podnebju, gdje joj se 
žarko sunce smije, diže se ona u vis kao vitka palma i pruža lišće 
5 do 6 metara u duljinu. Što je kod nas žito, to je u južnih kra- 
jevik banana. U njoj je sreća i blagostanje nebrojena ljudstva. Iz- 
točni narodi u Aziji pričaju, da je banana nikla u raju, da je to 
bilo ono drvo od znanja dobra i zla, pa njegovim plodom da su 
se prvi ljudi ogriešili i njegovim lišćem svoju golotinju skrivali. 

Kada čujemo, kako znade banana gdjekada roditi, onda nam se 
čini, kao da slušamo nevjerovatne bajke. I u istinu nema biline, 
koja bi tolikim obiljem hranivih plodova rodila kao banana. Banana 
raste vilo brzo. Mlade biline izbijaju iz podanaka, a za tri mjeseca 
rode već obilnim plodom. Izpod krošnje prekrasnih listova spusti se 
po 100, 150 centimetara dug klip, a njem se poredali cvjetovi, iz 
kojih se razvijaju vrlo hranivi plodovi. Plodovi ti nalikuju po obliku 
ponješto našemu krastavcu, a bivaju 15 do 30 centimetara dugi, a 
pol kilograma težki. Na jednom klipu ima ih 150 do 180. Već sama 
bilina prikazuje nam se u prekrasnom obliku; ona se svojom lje- 

potom upravo natječe sa kraljieami bilinskoga carstva, sa palmami. 
Pod ugodan hlad njihovih krošnja skrivaju se najradje ljudski sta¬ 
novi. Tu je čovjeku ugodno zaklonište, tu mu obilje hrane. Jedna 
jedita bilina donese čovjeku poslije tri mjeseca najmanje 15 do 
20 kilograma ploda, a često i 30 do 40 kilograma, tako da mu ona 
u jednoj godini dade u prosjeku 50 kilograma ploda. Prostor od 
100 četvornih metara, koji je zasadjen bananami, donese u godini 
dana 2000 kilograma ploda, dočim na istom prostoru moglo bi ro¬ 
diti samo 15 kilograma pšenice ili 50 kilograma koruna. Plodnost 
banane je dakle 133 puta veća od pšenice, a 40 puta veća od ko¬ 
runa. Ako čovjek zasadi oko svoje kolibe malen vrt sa bananami, 
onda je cielu svoju obitelj hranom obskrbio. 

Ako čovjek želi bananu da upotrebi kao krušnu bilinu, onda 
joj mora plodove pobrati prije nego što dozriju. Dok je plod još 
nezrio, dole ju on pun škroba, nu pri đozrievanju stane se škrob 
pretvarati u slađor, tako da je zrio plod posve sladak, pa neima 
ništa škroba. Ovakove sladke plodove zovu rajskimi smokvami 
(Parađiesfeige, fico d : Adamo). 

Plod banane ima u sebi do 73 postotka vode, dočim u pšenici 
ima samo 15 pototaka, pa već radi toga ima razmjerno manje hra- 
nivili tvari u sebi. D množini vode slaže se banana sa korunom, 
koji je ima 66 do 80 postotaka. Kada se plod posuši i satare, onda 
se dobije brašno, koje u svojoj hranivosti mnogo zaostaje za brašnom 
naših žitarica. Po sastavinah svojih najviše se ono prihližuje riži. 
Ljudi, koji se izključivo bananami hrane, dobivaju velik trbuh, jer je 
moraju mnogo jesti. Uza sve to je banana u tropskih krajevih kao 
hrana od najveće ciene i vriednosti. Cielo pučanstvo južnih krajeva 
svaki dan ju jede kao što kod nas kruh. Radnik u tropskih 
krajevih Amerike jede na dan uz nješto malo nasoljena mesa 
ili ribe 3 kilograma banana ili 1 kilogram posušena brašna. Bez ba¬ 
nane nebi on mogao živjeti. Banana prija i najnježnijemu 1 želudcu. 
Djeca u Indiji hrane se s prva kraja samo bananami, a onda im tek 
daju rižu jesti. 

Nezrela banana mora često upravo da zamjenjuje kruh. Plod 
se u peći prži i onda kao kruh jede. Ako se plod na taj način po¬ 
suši, onda se može dosta dugo čuvati, a da se nepokvari. Kada se 
ljudi na dulji put spremaju, onda nesmiju na posušene banane ni¬ 
kada zaboraviti. Kako je zrio plod sladak, to je mnogo ugodnijega 
teka, ali se neda niti dobro posušiti niti dugo čuvati. 

Prva domovina banane je južna Azija i azijatsko otočje. Tu su 
ju nedvojbeno od najstarijih vremena uzgajali. U sjedišta najstarije 
kulture nije dakako banana zalazila, jer joj tu podnebje nije prijalo. 
Nu za to su ipak stari kulturni narodi ćuli i znali za nju. Stari 
Grci, Rimljani i Arapi govorili su često o njoj i nazivali ju najiz- 
vrstnijim i najkoristnijim voćem Indije. Pripoviedahu, da mudraci 
počivaju u njihovu hladu, pa odatle i postade njeno ime u botanici 
Jltisa sapientum. Grci se upoznaše sa bananom pri vojni Aleksandra 
Velikoga u Indiji, pa su se osobito čudili njenu gorostasnom uz¬ 
rastu. Nezrio plod banane neima za Europejca nikva ukusa, a još 
danas drže, da je taj plod nezdrav, pa za to je Aleksandar svojim 
vojnikom zabranio, da ga nesmiju jesti. Godine 1516. prenesao je 
pater Thomas de Berlangas prve banane sa kanarskih otoka u 
Ameriku i zasadio ih na San-Domingu, ođkle su se po ostalom 
otočju i po kopnu razširile. Za kratko vrieme udomila se je ba¬ 
nana po svih tropskih krajevih Amerike tako, te su već počeli pri- 
povieđati, da su ju tu već prije ođkrića Amerike uzgajali. Bio je 
to i sam Humbolđt, koji je to mnienje dokazivao, nu danas već 
nitko više nedvoji, da je banana tek kasnije u Ameriku donesena. 

Najznamenitija krušna bilina ekvatorijalnih krajeva nedvojbeno 
je krušni ca (Artocarpus incisa, Brodfruchtbaum, artccarpo, si. 12). 
Drvo je to, na kom, rekli bi, rastu gotovi kruhovi. Krasnica je 
član vrlo razširene bilinske familije, familije kopriva. D najbližem 
rodu je sa našimi dudovi, kojim i po plodovih donjekle nalikuje. 
Krasnica dosegne visinu od 15 do 20 metara, a stablo joj bude de¬ 
belo kao čovječje tielo. Njeni svjetlucavi debeli listovi prekrasno sn 
razciepljeni, a cielo stablo prikazuje nam se u tako liepom liku kao 
nijedno naše drvo. Uz tu ljepotu odlikuju se krasnica neobičnimi i 
vrlo hranivimi plodovi, u čem se s njom nemože takmiti nijedno drugo 
drvo. Ako ste pomnije motrili naše dudove, onda ste mogli vi¬ 
djeti, da oni imadu đvie vrsti cvjetova. Čim dud prelista, odmah se 
pomole kratke evjetnate rese, koje kasnije ođpadnu. Od njih ne- 
bude nikada ploda, jer cvjetovi na resi imadu samo prašnike, a plod 
se razvija samo iz pestića. Uz ove rese pokažu se na dudu još i 
druge rese, koje su nješto kraće pa i te rese sastavljene su od 
mnogo sitnih cvjetova, nu u njih nalazimo samo pestiee, a nikada 
prašnike. Kada sjeme na tih resah stane dozrievati, onda svi đielovi 
pojedinih cvjetova omesnate, pa tako se stvori sastavljen mesnat 
plod, koji zovemo đudinjom. Po prilici to isto nalazimo i na kružnici. 

Iz bibnskoga svieta. II. 6 



82 

















































83 


Slika 13. predočuje nam jednu granu krušnice. Na desnoj strani 
vidimo otoboljen dug klip, koji sastoji od veoma sitnih cvjetova sa 
samimi prašnici. Od njega nepostane nikada plod, njegova zadaća 
je samo ta, da oplodi druge cvjetove. Na vrhu grane vidimo ma¬ 
lene okrugle glavice. I u tih glavicah sbijeni su sitni cvjetovi, nu 
ti cvjetovi neimaju prašnika nego samo pestiće. Kada prah sa kli¬ 
pova padne u cvjetove na glavici, onda se pestići oplode i plod počne 
zrijati. Glavica stane sada sve više i više rasti, dok napokon ne- 



Sl. 13. Grana kružnice sa plodom i ovietom. 


postane od nje veliki sastavljen plod kao i kod duda. I takav plod 
vidimo na našoj grani. 

Plod krušnice velik je kao čovječja glava i malo ne posve 
okrugao. Kroz osam ili devet mjeseci drvo je uviek puno plodova, 
jer se kroz cielo to vrieme razvijaju neprestano novi cvjetovi i novi 
plodovi, tako da ćemo na drvetu naći uviek plodova u svih stup- 
njevih razvoja. Plodovi se ti riedko kada jedu sirovi, nego se obično 

na razne načine priređuju. Prije nego što plodovi posve đozriju, 

* 

poberu se sa drveta. U to vrieme im je kora još zelena, a sredina 
biela kao snieg, a k tomu brašnena i mekana. Kora se sa ploda 
oguli, a sredina umota u lišće i onda medj užarenim kamenjem iz- 
peče. Ovako izpečena sredina ima ukus kao pšenični kruli, samo je 
nješto sladja i meklja. Kada plod na drvetu posve dozrije, onda 
se u njem veći dio škroba pretvori u slador kao i kod banane, pa 
za to mu je sredina sada postala sočna i ponješto žuta. Ovakov 
zrio plod može se i sirov jesti, samo je odurna ukusa. Kroz tri 
mjeseca neima na kružnici plodova, pa bi ljudi ostali bez hrane, kada 
se nebi i za to vrieme unapried obskrbili. U to ime uzmu nezrele, 
oguljene plodove, pa ih nabacaju i sbiju u obzidane jame, tu ih 
lišćem pokriju i kamenjem pritisnu. Sbijeni plodovi u jami vriju i 
kišnu, postanu kiseli i stvore njeku vrst tiesta, koje je upravo takva 
teka, kao kakov zlo spečea kiseo kruh. Koliko ljudi trebaju za 
svakdanju hranu, toliko izvade iz jame, pa od toga izgnječe ko¬ 
made kao piest velike, umotaju ih u lišće i na užarenom kamenju 
izpeku. Ovakvi kruščići ostanu više nedjelja svježi i dobri, pa su 
osobito za putovanje od velike ciene. 

Krušnica rodi tako obilno plodovi, da tri drveta mogu kroz 
osam, mjeseci jednoga čovjeka podpuno izhraniti. Radi toga je kru¬ 
šnica puno unosnija nego banana i sagovac. „Tko u svom životu za¬ 
sadi deset krušnica,pripovieđa glasoviti putnik Cook, „taj je iz¬ 
vršio svoju dužnost isto tako sdušno prema sebi i svojim potomkom 
kao što u našem hladnom podnebju i seljak, koji ne samo kroz cio 
život u hladno doba ore i po ljetnoj žegi žanje, pa se neprestano 
uz brigu i nevolju za svakdanji krah muči, nego jošte sprema ušte- 
djene novčiće za svoju djecu.“ Na mnogih otocih je običaj, čim se 
komu diete rodi, da odmah i kružnicu zasadi. Tim se otac djetetu 
oduži i ta krušnica je svojina njegova, svetinja je to, u koju ne- 
smije nitko drugi dirnuti. Krušnica se vrlo lako razplodjuje. Treba 
samo u zemlju zasaditi odrezanu granu ili komad podanka, pa ee 
lako novo drvo porasti. Sjeme se u plodu riedko kada razvije, pa 
se za to krušnica sjemenom ni nerazplođjuje. Stanovnici tropskih 
otoka grade svoje trošne kolibe najradje pod krasnicom, jer tu imadu 
ne samo hlada i zaklona nego još i obilje hrane. 

Krušnica raste po svih otocih Indijskoga oceana, koji se nalaze 
bliže ekvatora, za tim po svih otocih Tihoga oceana od Sumatre sve 
do otočja Marquesas. Kada su Europejci prvi put na te otoke stu¬ 
pili, svuda su već našli uzgojene krasnice. Divljih krušnica đoslje 



nigdje nenadjoše; svuda rastu samo uzgojene i oplemenjene vrsti, 
a to valjda za to, jer gdjegod je koja krasnica rasla, tamo se je i 
čovjek nastanio, pa krasnicu uzgojio i oplemenio. U. Ameriku do¬ 
spjela je kružnica tek pod konac prošloga stoljeća. Englezki nase¬ 
ljenim na antilskom otočju zamoliše vladu u Englezkoj, da ih sna- 
bdije tom koristnom bilinom. I vlada im je molbu uslišala, pa po¬ 
slala kapetana Bligha u Tihi ocean na tahitsko otočje. Tu natovariše 
na brod 1000 mladih sadjenica u loncih i škrinjah i ponesoše mnogo 
vode za zaljevanje. Godine 1739. krenu brod natrag, nu na putu 
nasta pokolj medju brodari, a kapetan se morade sa 18 ljudi vra¬ 
titi natrag u Englezku neobavljena posla. Taj nesretni pokus nije 
ih zastrašio. Bligh se dade opet na put i sada natovari 1200 mladih 
sadjenica, tako da je brod naličio plivajućemu vrtu i godine 1793. 
stigne sretno na otok St. Vincent, gdje je zasadio prve kružnice. 
Odatle su se one doskora razširile po mnogih ekvatorijalnih kra- 
jevih Amerike. Mislili su tim za robove dobaviti novu hranu, ali 
robovi su voljeli bananu, koja brzo za plod doraste, pa se tako 
krasnica nije osobito u Americi udomila. 

U Iudiji i na molučkom otočju raste još jedna draga vrst 
kružnice, kojoj je lišće nerazciepljeno (Artocarpus mtcgrifolia). Njeni 
dugoljasti plodovi dosegnu duljinu od 50 centimetara, pa su isto 
tako hranivi kao i od prijašnje vrsti, samo im se sredina brzo pro- 
mieni i pokvari. 

■VI. 

Geografsko razpostranjenje žitarica. — Sjeverna granica jaroga ječma i obimnih 
usjeva. — Pojedini pojasi naših najglavnijih krušnih bilina u Europi i Africi ) 
u Aziji i Australiji, u sjevernoj i južnoj Americi. — Sirenje gdjekojih žita¬ 
rica. — Žito u svjetskoj trgovini. 

Kruh i uzgoj žitarica tako se je uzko spleo sa životom čovječjim^ 
da nam je težko pomisliti, da imade krajeva na svietu, gdje čovjek 
mora i bez žitarica da živi. Nu čovjek se je ipak otisnuo tako daleko 
na sjever, dokle ga žitarice nisu mogle sliediti. Tu čovjek živi, a 
da često kruha ni nepozna. Poljodjeljstva on nepozna, a prehranjuje 
ga stado jelena, lov i ribarstvo. Žitarice imadu svoju granicu, koje 
nemogu da prevale, a tu granicu uzđiglo im je sunce. Iz zemlje nemože 
klica da izadje, ako je sunčana toplina neizmami, lišće nemože hrane 
da priredjuje ni sjemena da puni, ako ga neogrieva sunčano svjetlo. 

Snncu pomažu, i odmažu vjetrovi i morske struje, pa ouda zajedno 
primiču ili odmiču granicu, do koje se pojedine biline razširiti mog«. 
U prvom svezku ove knjige bilo je o tom obširna govora, kako je 
toplina razređala bilinstvo po svietu. Isti ti zakoni vriede i za 
naše žitarice. Svaka žitarica ima svoje potrebe, svoje uvjete života, 
pa za to i zaostaje prema sjeveru jedna prije a druga kasnije. Naj¬ 
zadovoljnija žitarica, koja najmanje topline treba, jest ječam, pa za to 
se je on i najdalje na sjever raz5irio. Sjeverna granica ječma nije 
ipak onakva, kakva bi bila, da je on divlja bilina. Ječam se ne- 
može sam da liri, pa on nebi došao ni do današnje svoje sjeverne 
granice, da ga nije čovjek onamo donio. U Europi dovukao je čo¬ 
vjek ječam do krajne točke, nu u Aziji ima nedvojbeno još na sje¬ 
veru krajeva, u kojih bi mogao uspievati, da mu čovjek na ruku 
ide. Nu ljudi nisu svuda jednaki, nije svuda jednaka volja za po¬ 
ljodjelstvom, pa i promet i trgovina od velika je tu dojma. U Nor¬ 
veškoj i Laplanđiji imade krajeva, gdje se ječam redovito sije, premda 
malo koje godine posve dozrije; ljudi se znadu i s takvim plodom 
pomoći, a sjeme si onda iz južnijih krajeva kupuju. Tu su vrata 
kulture na sve strane širom otvorena, dočim je to u Aziji sasvim 
drugčije. Sjeverna granica dragih žitarica još je mnogo nenaravnija. 
Tu nedjeluje samo podnebje i zemlja, nego vrlo često još i navika 
i predsuđa, a čut ćemo, koliko se je ta granica i u novije vrieme 
mienjala. 

Na zapadnoj strani Europe u Atlanskom oceanu leži Island izvan 
granice naših žitarica. Više puta kušali su tu ječam sijati, ali ni¬ 
kada neuspješe. Na Islandu ima jedno mjesto, što ga zovu „Akra- 
Fiel“ (oranica), jer se priča, da je tu u desetom stoljeću ječam 
uspievao. Možda je i to bio samo jalov pokus; danas bar nemogu 
nigdje žitarice da uspievaju, jer i sam korun neđaje gomolja većeg 
od oraha. Nješto dalje na jug prema iztoku susrićemo farsko otočje, 
gdje se jari ječam sije, nu on tu neđozrieva svake godine, pa za to 
se sjeme donosi iz Danske. Vrieme sjetve je tu u travnju. Ako 
stupimo iz Atlanskoga oceana na europsko kopno, to ćemo kod 
najsjevernijega trgovačkoga grada u Norveškoj, kod Hammerfesta 
(70" 4') uzalud tražiti ikakve tragove poljodjelstva. Odatle ćemo se 
morati dosta daleko prema jugu spustiti, da nadjemo zadnje obra- 
djeno polje u Europi. Blizu Altena (70°) pri selu jednom stupamo 
na krajnu granicu naših žitarica. „Kada čovjek stupi iz borove šume“, 
piše Martins, „ugodno će ga iznenaditi selo obkoljeno liepo obra- 



87 


đjenimi ječmenimi polji. Polja ta su krajne straže europskoga 
poljodjelstva. Na zapadnoj obali Norvežke morali bi cio stupanj 
pranja jugu poći, da slična polja nadjemo. Selo to se zove Elve- 
baken, a ima tako sretan položaj, da mu je pođnebje blago, a da 
se kadšto može i dobroj žetvi nadati. Pjeskoviti brežuljci štite ga 
od hladnih iztočnih vjetrova, a naplovljena zemlja oko njega upija 
brzo kišu i dosta se brzo ugrije slabimi zrakami sjevernoga sunca. 
Uza sve to nedozrije podpuno zrnje, niti u najboljoj godini, a žetva 
nije nikada prije polovice rujna“. Od Altena spušta se granica 
ječma u švedsku Laplandiju, obrubljuje botnijski zaljev, te prolazi 
kroz Rusiju izmedju 65. i 67. stupnja i prelazi Ura! izmeđju 65° 
i 67°. U Sibiriji nije ječam dohvatio sjeverne granice, on tu pre¬ 
lazi Ob i Lenu izmedju 61.° i 62.", pa se tu sastaje jari ječam sa 
ozimim. Na pojedinih mjestih potisnuli su tu jari ječam do 63° i G4 1 ’. 
Odatle se povlači sjeverna granica ječma uz ohotsko gorje i dolazi 
do poriečja Amura, ali se u toj visini nehvata mora, niti neprelazi 
na Kamčatku. Na iztočnoj azijatskoj obali svršuje ječam već pri 
50. stupnju. Ako od Azije podjemo prama zapadnoj strani Amerike, 
to nećemo ni pri 54° na ruskom otoku Unalaški naći jošte ječma, 
dočim na amerikanskom kopnu, u Alaški, nalazimo pri 57. stupnju 
već ječam i raž, pa se tu po svoj prilici sjeverna granica jaroga 
ječma nješto više uzdiže. Od zapadne obale spušta se granica ja¬ 
roga ječma prema jugu, te u Labradoru izlazi oko 52°. Na južnoj 
polovici naše zemlje zahvaća krajna granica žitarica sve kopno, tako 
da tu svuda mogu ljetni usjevi uspievati. 

Zimski usjevi imadu svoju sjevernu granicu u Europi nješto 
južnije. U zapadnoj Norvežkoj dopiru oni do 65 stupnja, a u Šved¬ 
skoj j Ruskoj dosižu do blizu 60 stupnja. Tu počimlje kultura raži, 
a njoj se odmah pridružuje kultura pšenice. Dalje prama jugu pre- 
otimlje mah sve više pšenica i dobiva onda novoga druga u kuku¬ 
ruzu. Kada bi pošli od sjeverne granice žitarica kroz Europu i 
Afriku, onda bi mogli razlučiti sliedeče pojase: 

1. Pojas ječma i zobi počimlje na sjevernoj granici (70° 
do 67"), te zahvaća sjeverni dio Švedske i Norvežke (do 65"), naj¬ 
sjeverniji dio Rusije (do 60°) farsko i šetlandsko otočje, najsjever¬ 
niji dio Škotske (do 75") i Irsku (do 52°). Kruh se tu pravi od 
ječma i zobi, a kao hrana je tu još od velike vriednosti korun. 

2. Pojas raži i pšenice prislanja se na prijašnji pojas, te 
dopire prema jugu do 50.° i 48. 11 i zahvaća Englezku i sjeverni dio 

srednje Europe. U tili krajevih bila je raž najpretežnija žitarica, nu 
sada ju je na mnogih mjestih pšenica iztisnula. Da li se sada u 
kojoj zemlji raž ili pšenica sije, neovisi toliko o podnebju, koliko 
o tlu, jer gdjegod je zemlja vapnenasta ili laporasta, tu je i pše¬ 
nica pretežnija. U ovom pojasu nalazimo još i heljdu i proso. Ječam 
se ovdje sije u onih krajevih, gdje neima vinove loze, za pivo, a 
zob kao krma za konje. 

3. Pojas pšenice i kukuruza počimlje po prilici oko 50. 
stupnja, te zahvaća svu ostalu Europu i sjevernu Afriku do 30. 
stupnja. Pšenica je tu najglavnija krušna bilina, a njoj se svuda 
pridružuje još i kukuruz. Od 45. stupnja počimlje i riža. Ječam 
se tu sije kao krma za konje i mazge, a raž nalazimo samo u 
gorskih krajevih. 

4. Topli pajas počimlje u Africi pri 30. stupnju, prelazi 
ekvator i dopire na južnoj polovici zemlje do 23. stupnja južne ši¬ 
rine. Tu nalazimo od naših žitarica s početka uz kukuruz i rižu 
još i pšenicu, dočim dalje pšenice nestaje, a zamjenjuje je banana. 

5. Južni pojas pšenice zahvaća najjužniji dio Afrike, Ka- 
pland. Tu susrićemo iznovice sve naše žitarice, medj kojimi je 
pšenica najpretežnija. 

Ako podjemo od sjeverne Azije, pa se spustimo preko azijat- 
skoga otočja u Australiju, to ćemo opet naći četiri pojasa: 

1. Pojas ječma, zobi i raži počimlje na zapadu pri 60., 
a na iztoku pri 50. stupnju, te siže na iztoku i na zapadu cielih 10 
stupnjeva (50“—60°) na jug. Tu neima posebnoga pojasa za ječam, 
nego se tu ječmu pridružuje odmah i raž. D tom pojasu se u velike 
sije još i heljda. 

2. Pojas pšenice na zapadu i pojas riže na iztoku 
dopire do 23. stupnja na jug. Tu nalazimo na iztočnoj strani (od 
40°—23°) kao glavnu žitaricu rižu, a uz nju samo uzgredno 
pšenicu, dočim je na zapadnoj strani (od 50°—23°) pšenica glavna 
žitarica, 

3. Topli pojas zahvaća 23 stupnja s ove strane ekvatora i 
isto toliko s južne strane. Tu je glavna žitarica riža, a uz nju 
dolazi još i banana. Na azijatskom i oceanskom otočju 
glavna je hrana sagovac i krušnica. 

4. Južni pojas pšenice zahvaća europske naselbine u 
Australiji u Van Diemenovoj zemlji i dielomice Novu Selandiju. Tu 
nalazimo uz pšenicu i drage europske žitarice. 

U Americi razlikujemo takodjer četiri pojasa. 

1. Pojas raži, ječma i zobi ide na zapadnoj strani od 57. 
do 50. stupnja, a na iztočnoj od 52. do 45. stupnja. Tu se kao i 
u Aziji ječam neodjeljuje od raži. 

2. Pojas pšenice zahvaća gotovo istu širinu, kao i u Europi 
(od 50. i 45. do 30. stupnja), pa mu se tu pridružuje još i ku¬ 
kuruz i riža. 

3. Topli pojas zahvaća preko ekvatora na južnu polovicu 
đo 23. stupnja. Tu je glavna hrana kukuruz i banana, a u Bra- 
ziliji još i riža. 

5. Južni pojas pšenice obsiže Čile i Patagoniju. Tu nala¬ 
zimo uz pšenicu i sve druge europske žitarice. 

Kako se svi ovi pojasi dosta pravilno redaju od sjevera prema 
jugu, tako se oni pravilno izmjenjuju po visočinah i visokih gorah. 
U Alpah nalazimo na južnoj strani kukuruz još u visini od 350 
metara, dočim raž i pšenica dopire do visine od 850 metara, da 
ustupi onda mjesto ječmu i zobi, koji sižu do 1200 metara, te tuđe 
prestaju kao i u sjevernoj Europi sa bjelogoričnom šumom- U Hi¬ 
malaji siže riža do visine od 1000 metara, gdje ju onda izmje¬ 
njuje pšenica, koja dopire do visine od 3000 met. Od te visine pa 
do 4000 m. nalazimo ječam i zob. Po visočinah tropske Amerike 
nalazimo redom ponajprije bananu (do 1000 m.) onda kukuruz (do 
2000 m.), pšenicu i druge žitarice (do 3 i 4000 m.). 

Razprostranjenje žitarica po svietu, kako smo ga sada opisali, 
prikazuje nam se u tom liku tek od novijega vremena. U starom 
vieku sijali su po zemljak oko Sredozemnoga mora samo pšenicu i 
ječam, dočim raži i kukuruza nisu ni poznavali. Za rižu su znali, ali 
je nisu sijali. U sjevernoj i srednjoj Europi bilo je u to vrieme po¬ 
ljodjelstvo još slabo razvijeno, a glavne žitarice su tu bile ječam i 
zob. seobe naroda đone3oše u Europu raž. koja ie onda počela sve 
više iztiskavati zob kao krušnu bilinu. Ođkrićem Amerike dobila 
je Europa kukuruz, a dolazkom Arapa rižu. Kada su se otvo¬ 
rili svjetski putovi razširiše se redom sve žitarice po svem svietu. 
U Aziju odnesoše kukuruz, u Ameriku, u južnu Afriku i Australiju 
sve naše žitarice. U to se dogodiše i u samoj Europi znamenite 
promjene. Kao što je prije zob uzmakla pred ražju, tako je sada 
opet pšenica stala iztiskavati raž. U polovici 17. stoljeća su sje¬ 
verne njemačke pokrajine dobivale tri puta toliko raži, koliko pše¬ 
nice, a već 50 godina kasnije bilo je tu upravo obratno. Još godine 

1758. hranilo se je samo dvie trećine stanovničtva u Englezkoj 
pšenicom, a jedna trećina ražju, ječmom i zoblju, dočim se danas 
ništa drugo nejede nego pšenica. God. 1727. bilo je u Škotskoj ko$ 
Edinburga samo jedno maleno polje pšenicom zasijano, dočim je, 
danas pšenica ondje glavna hrana i najsiromašnijega pučanstva. To 
se je isto dogodilo i u Danskoj. 

Međju svimi našimi žitaricami zauzimlje riža prvo mjesto, jer 
se njom najviše ljudi brani. Za njom dolazi pšenica i kukuruz, a 
onda tek raž, ječam i zob. U velikoj svjetskoj trgovinu stoji pše^ 
nica na prvom mjestu. U starom vieku izvozilo se je najviše pše¬ 
nice iz Sicilije, dočim danas najveću žitnu trgovinu ima Rusija. 
Ogromnim prostorom južne Rusije izmeđju Crnoga mora i Urala šire 
se plodne oranice, s kojih se godimice na milijune metričkih centi 
žita sveze u Odesu, da se odatle razašlje u Tursku, Grčku, Italiju, 
Španiju, pa i u Englezku. Rusija se je i na sjeveru, osobito u Pe- 
trograđu, Rigi i Arhangelsku s najvećim uspjehom natječe u žitnoj 
trgovini za sjevernom Njemačkom, koja ima ogromna stovarista žita 
u Danzigu. Rusija je tu svojim žitom poplavila cielu Njemačku, 
Švedsku, Norvežku i Englezku. Koliko je tu Rusija njemačkoj trgo¬ 
vini štete naniela, najbolje nam pokazuje žitna carina, kojom je 
htjela njemačka vlada zapriečiti uvoz ruskoga žita. Veliku trgovinu 
žita ima danas još uviek Egipat, koji svoju pšenicu ponajviše po 
lukah Sredozemnoga mora razvaža. U novije vrieme stupila je u 
svjetsku trgovinu sa žitom i sjeverna Amerika. Kanada šilje svoju 
pšenicu u Englezku, a Savezne države izvoze pšenično i kukuruzno 
brašno u južnu Ameriku, Aziju i Europu. Velika svjetska trgovina 
rižom vodi se u Aziji izmeđju srednje i stražnje Indije, onda Kine 
i azijatskoga otočja. U Europu dovozi se najviše riže iz Indije, onda 
iz Karoline i Brazilije u Americi. 

Brzi i veliki promet, što ga je noviji viek stvorio, unapredio 
je znamenito trgovinu žitom, a tim se je ne samo podiglo blago¬ 
stanje mnogih krajeva, nego je još nestalo i straha od velike i 
obćenite gladi, koja je toliko u srednjem vieku pa i na početku 
novoga vieka Europom harala; jer gdje je kruha, tu neima gladi. 

Voće u kulturnom razvoju Čovjeka. — Voćarstvo kod Perzijanaca, Babilonaca: i 
Eenicana. —- Voćke svetoga pisma. — Voćarstvo kod Egipćana. — Selitba 
voćaka u Grčku. — Voćarstvo kod starih Rimljana; najslavnije vrsti njihova 
voća. — Širenje rimskih voćaka. — Voćarstvo u novom i srednjem vielcu: 
— BUinsko rodbinstvo naših voćaka. — Rast mladice. — Pupovi i njihova 
zadaćo. — Red cvjetanja. — Cvjetovi i plodovi. — Sastavni dielovi ploda; 
voda, slador, škrob i bjelanjak. — Hranirost voća. — Rnzprostranjenje vo¬ 
ćaka. — Kultura i domovina breskve, kajsije, šljive, trešnje , višnje, kruške, 
jabuke i cjunje. 

9CPičMPoće nas vodi kao što i mnogo drngo kulturno bilje u najdav- 
jiv® 1 niju prošlost čovječje kulture. Sočni plodovi divljih voćaka, 
što po šumah rastu, jamačno su čovjeku prije za oko zapeli, 
nego neugledno zrnje naših žitarica, pa ipak je kultura žitarica možda 
prije začela, a sigurno se i brže razširila nego kultura voća. Voće nije 
moglo nigdje biti glavnom hranom ljudstva, jer u njem neima do¬ 
voljno svake vrsti hranivih tvari, koje čovječje tielo treba, ali je 
ono ipak u mnogom pogledu od najveće vriednosti po kulturni na¬ 
predak čovjeka. 

Nijedna naša voćka nije jednoljetna bilina, nego su to sve dr- 
veta, pa u tom je prva i najglavnija vriednost njihova. Za mladu 
voćku mora čovjek izabrati dobru zemlju i čistu od korova, a dok 
od mladice izraste zrelo stablo, koje će plodom roditi, prodje često 
više godina. I kroz sve to vrieme nesmije čovjek s oka pustiti svoje 
gojence, nego ga mora njegovati kao majka svoje nejako điete. 
Rekli bi, da je to vrlo jednostavan i naravan posao. Nu pomislite 
divlje pleme, koje se sa svojim stadom od pašnjaka do pašnjaka potuca, 
ili prvi poljodjelski narod, koji se seli iz jednoga kraja u drugi, gdje će 
naći plodniju zemlju i obilniju žetvu, pa recite, tko će ta plemena 
zaustaviti, tko ih odučiti od zamamljiva seljakanja? Ali evo čovjek 
se upoznao sa plemenitim plodom voćaka, pa što nebi mogla iz¬ 
vesti krajna sila, to izvedoše voćke. Uzgojem voćaka morade pre- 
stati vječito seljakanje, voćke zaustaviše i prikopčaše čovjeka na 

grudu zemlje, kojoj je povjerio svoju plemenitu mladicu. Mnogo- 
ljetni trud se tako lako neostavlja, čovjek hoće da se naužije plo¬ 
dova svoga rada i svoje muke. Nu uzgoj voćaka vodi sa sobom još i 
druge promjene u radu i životu čovječjem. Žito na polju napaja 
rosa i kiša nebeska, nu voćka u južnijih krajevih zahtieva još i 
umjetna natapanja, čovjek mora da navodi izvore i potoke iz gora, 
pa da ih dovodi u voćnjake svoje. Da miljenci čovječji budu si¬ 
gurni od nestašna stada, mora ih čovjek još i ograditi živicom ili 
plotom, zidom ili jarkom, i paziti, da mu se ograda uzdrži. 

Divlji narodi, koji od lova žive, neznaju još ni danas, Što je 
to posjed, što vlastničtvo, pa ni kod prvih poljodjelskih naroda nije 
bilo još osobna posjeda. U prvo kulturno doba u Grčkoj nije nitko 
imao svoje oranice, sva polja bila su obćinska. Samo ogradjen voć¬ 
njak bio je svojinom onoga, koji ga je zasadio i ogradio. To isto 
susrićemo i kod crnaca u Africi. Tko zasadi tamo palmu, taj je 
stekao na nju izključivo pravo, to je njegova jedina svojina, jer 
drugoga posjeda on nepozna. I tako se uzgojem voćaka stvoriše 
prvi pojmovi o posjedu, a suvišno bi bilo, da idemo razmatrati, od 
koje je to vriednosti bilo po razvoj družtvenog i državnoga života. Svi 
znamo, da je posjed stvorio stotinu pravnih pojmova, da je postao 
temeljem državne uredbe i svega modernoga napredka. 

čuli smo, da je već prastaro jedno pleme, što je u švicarskih so- 
jenicah živjelo, uzgajalo mnoge žitarice. Nu to pleme mora da je ostalo 
na vrlo nizkom stupnju kulture. Ono je izčeznulo sa površja ze¬ 
maljskoga, a da za sobom nije ostavilo ni traga ni glasa. Da se 
nisu tragovi njihova života i rada sačuvali u mulju na dnu jezera, 
nebi nikada znali, da je to pleme na svietu bilo. I taj sviet po- 
birao je po šumah plodove sa divljih voćaka, ali liepih, opleme¬ 
njenih vrsti jošte nije imao. U Grčkoj živio je dugo i dugo marljiv 
narod, koji se je poljodjelstvom bavio. Bio je to nedvojbeno već 
onda darovit sviet, nu on se nije u kulturi dizao, nego je boravio 
jednolične dane. U tom stanju nadjoše ga semitski trgovci, a što 
se od toga časa dogodilo, znamo svi. Semitski trgovci donesoše u 
Grčku vinovu lozu, a uz nju i prve voćke. I gle čuda, grčki narod 
uz ove doseljenike kao da se je preobrazio. D njem zastrujio nov 
život i on se digao do divotne visine. Poljodjelstvo samo nebi ga 
nikada tako brzo do toga cilja dovelo. Voće nemože nikada biti 
takvom hranom kao što žito, ali je u voću i vinovoj lozi druga 
moć, koja čovjeku oplemenjuje dušu i srdce. Sok vinove loze raz- 



03 


dražio je mašta čovječju, a uzgojeno voće oplemenilo mu ukus, za¬ 
sladilo život i stvorilo požudu za plemenitijim užitkom. I tim sva- 
nuše prvi dani uzvišenijega duševnoga života. Jedno se je vezalo 
drugoga kao karike u lancu. Rad čovječji postao je mnogovrstniji, 
nastadoše nove potrebe, a taj mar i trud divno procvjetao i urodio 
najljepšim plodom. Plemenština uzgojena voća uciepila se na stablu, 
čovječjega napređka, uvukla mu se u srđce i dušu, a već su sto¬ 
ljeća minula, od kako ubiremo plodove sa toga stabla. 

Ono malo, što nam je najstarija poviest zabilježila, svjedoči 
nam, da se je oplemenjeno voće razišlo po svietu onimi istimi pu¬ 
tovi, kojimi se je širila i kultura čovječja. Ima doduše voća i kod 
nas, kojega nije kultura sa iztoka doniela, nu ipak neinia dvojbe, da 
je to voće došlo iz Šuma tek onda pod okrilje čovječje, kada je 
kultura sa iztoka čovjeka podučila, kako mu valja biline uzgajati 
i koju korist može od toga uzgoja imati. 

Uzgoj voćaka išao je u mnogom uzpoređ sa razvojem vrtlar¬ 
stva. Medju starinu kulturnimi narodi u Aziji spomenuli smo (knj. I. 
str. 249.) Perzijance kao izvrstne vrtlare. Uz mnogo uresno 
cvieće i drveće raslo je po njihovih vrtovih obilje najplemenitijih 
voćaka. Grčki pisci spominju mnogu plemenitu voćku, koju su iz 
Perzije dobili. Babilonski vrtovi ponosili su se kao i perzijski 
mnogom voćkom. Toplo pođnebje ovih zemalja dopuštalo je, da su 
tu rasle ne samo breskve i kajsije, trešnje i višnje, nego i smokve i 
četruni, uljike i datulje. I Feničani bijahu veliki ljubitelji ure- 
snoga bilja i plemenitoga voća. Sve, što je plemenita stvorilo nji¬ 
hovo zaledje u Aziji, to su snieli u svoje vrtove, koji su se u nepregle¬ 
dnom redu nizali uz Sredozemno more. Svojim prometom i trgovinom 
spojiše Feničani Aziju sa Europom, otvoriše putove, kojimi je kul¬ 
tura i plemenitije kulturno bilje prelazilo iz Azije u Europu. Feni¬ 
čani prenesoše u Europu vinovu lozu, a uz nju uljiku i smokvu, a 
za timi bilinami pošla je u Europu raznimi putovi ciela vojska 
drugih voćaka. U to vrieme pojavila se je u Europi kruška i ja- 
baka, u to vrieme došla je trešnja i višnja, šljiva i gunja, kajsija i 
breskva. 

Stari Izrajelićani nisu zaostali ni najmanje u voćarstvu za 
Feničani. U Kani nadjoše oni oplemenjenu uljiku, a u Palestini i 
smokvu. Sam Mojsija upućuje puk svoj, kako ima na voćke paziti, 
jer stoji pisano (knjiga III. 19, 23): „Kada dodjete u zemlju i na¬ 
sadite svakojakoga voća, odrežite okrajak, rod njegov; tri godine 



neka vam je neobrezano i nejedite ga, a četvrte godine neka bude 
sav rod njegov posvećen u hvalu Gospodinu. Pa tek pete godine 
jedite voća s njega, da bi vam se umnožio rod njegov.“ Da su Iz- 
rajelićani umjeli ciepljenjem oplemenjivati divlje i loše voće, svjedoči 
nam sveto pismo novoga zavjeta, gdje se na više mjesta spominje 
ciepljenje. Neima dvojbe, da su ili u tom izvještili susjedni Feni¬ 
čani. Osim mnogoga južnijega voća uzgajahu Izrajelićani poglavito 
gunje i šljive, kruške i jabuke. U pjesmi nad pjesmami slavi se 
voće a najviše jabuka. „Sto je jabuka medj drvljem šumskim/ 1 veli 
pjesma (2, 3), „to je dragi moj medj momcima; željeli hlada nje¬ 
zina i sjedoli, i rod je njezin sladak grlu mojemu 11 , i onda slaveć 
krasotu drage veli (6, 8): „i bit će miris nosa tvojega kao jabuke 
i grlo tvoje kao dobro vino. u U velikoj eieni bijahu tu i gunje. U 
Maloj Aziji i Siriji kao što i u južnoj Europi neimaju gunje onako 
opora teka kao kod nas. Tu su one ljepše i ukusnije, a njihova 
zlatna boja u zelenu lišen mora da se prikazuje u prekrasnu licu, 
pa za to pjesnici na iztoku spominju često gunju u svojih slikah. Sa- 
lamun prispodablja u pričah (25, 11) gunje sa mudrim savjetom i 
veli, da su mudre rieči u dobroj sgodi, što i zlatne jabuke u sre¬ 
brnoj posudi. Grčka priča o Herkulu spominje takodjer zlatne ja¬ 
buke, koje je Hera kao vjenčani dar dobila. Te jabuke rasle su u 
vrtu na podnožju Atlasa, a čuvao ih je zmaj, od koga ih je morao 
Herkul oteti. Mnogi misle, da su to gunje bile. 

U Egiptu cvao je uzgoj raznovrstnoga bilja već od najstarijih 
vremena, nu baš naše najplemenitije voćke nadjoše tu slabo pri¬ 
stanište. Kako Theophrast i Plinij spominju, nije mogla u Egiptu 
trešnja da uspije, a tako prođjoše i mnoge druge voćke. Breskva i 
kajsija, smokva i đatula bijahu jedine voćke, koje su Egiptu dobro 
uspievale. 

U Grčkoj nalazimo već u najstarije historijsko doba mnogu ople¬ 
menjenu voćku. Semitski trgovci su već u prastaro doba prenieli iz 
Azije u Grčku mnogovrstno kulturno bilje, pa su i Grke podučili 
u uzgoju voćaka. Već Homer, opisujuć vrtove Alkinoja i Laerta, 
spominje balzamske kruške, sladke smokve, zelene uljike i crveno iz- 
pjegane jabuke, a kasnije obilovala je Grčka obiljem svakovrstna 
voća. Već Drakonovi zakoni spominju voće, a Atenjani pričahu, 
da je njeki Eumolpus izmislio ciepljenje voća. Za Aleksandrova 
vremena moralo je voće u Grčkoj biti već osobito fino i ukusno, 
jer su za Aleksandrom slali svježe grčko voće u samu Aziju. 

Aleksandrove vojne u Aziju otvoriše iznovice putove za pleme¬ 
nito voće. Za Theophrastova vremena rasle su već u Grčkoj naj- 
tečnije kruške iz Male Azije, prekrasne jabuke iz Armenije, sladke 
breskve iz Egipta, sočne trešnje od Ponta. Najbolje vrsti gunja 
dobivahu Grci sa Krete iz grada Kyđona, po kom su ju i nazvali 
,,kydonia“. U grčkoj pojeziji bila je gunja ono isto, što i kod starih 
Izrajelićana. Solon je odredio, da mladenci imađu na vjenčan dan 
jesti gunju, jer se je mislilo, da gunja može razbiti zle uroke. 
Mnogi misle, da je ljubavna, zlatna jabuka u Venere bila gunja. 
Trešnju spominje Teoplrrast, te joj točno opisuje uzrast i koru, cviet 
i plod. Šljiva imali su Grci više vrsti. Najplemenitije vrsti dobivahu 
Grci iz Sirije, a iz Grčke opet predjoše, kako Plinij spominje, nje- 
koliko godina iza Katona u Italiju. Za kajsije vele jedni, da su došle 
iz Armenije za Aleksandrove vojne, a drugi opet tvrde, da su ih 
dobili za vrieme Ptolemejaca iz Egipta. Za breskve kaže Theophrast, 
da su došle iz Azije na Kretu i u Egipat, a odatle onda u Grčku. 
Uz ovo voće, što i kod nas u hladnom umjerenom pojasu uspieva, 
imali su Grci već u staro doba sve glavnije vrsti južnijega voća. 

■ U Italiji udomila se je ponajprije vinova loza, a tek za njom 
počeše polagano dolaziti pojedine voćke stranom iz Grčke stranom 
iz Azije. Za Katonova vremena nije bilo u Italiji još ni bresaka 
ni dudova, ni dobrih trešanja ni dobrih šljiva. Tek za gospodstva 
rimskoga dodjoše breskve iz Perzije, kajsije sa Epira, bolje i ple¬ 
menitije jabuke, kruške i šljive iz Armenije, bolje višnje iz Ponta, 
a u isto vrieme došlo je i mnogo južnije voće, o kom ćemo drugom 
sgodom koju progovoriti. Za gdjekoje voće znamo ne samo godinu 
nego i čovjeka, koji ga je u Italiju donio. Njeki Appij donio je 
iz Peloponeza osobito finu vrst jabuka, koja se još danas njegovim 
imenom krsti (Ponio apio ), a plemeniti razkošnik Lucullo uveo je 
breskve, kajsije i plemenite trešnje. Kada je Lucullo god. 74. prije 
Krista slavio pobjedu nad Mitridatom, to je pri svom ulazu u Kim 
na posebnih kolih za sobom vozio cielu trešnju sa lišćem i zrelimi 
plodovi. Bila je to slađka i plemenita vrst, kakve dotle Rimljani 
nisu poznavali. U rimskih spisih nalazimo popisane sve najglavnije 
vrsti pojedinih voćaka, a ti nam popisi najbolje svjedoče, kako se 
je voćarstvo u Italiji brzo razširilo i usavršilo. 

Najstarija voćka, koja se je u Italiji uzgajala, bila je jabuka, 
(Pyrus Malus, Apfelbaum, pomoj. Vrlo je vjerovatno, da su prvi 
poljodjelci u Italiji počeli sami uzgajati i oplemenjivati divlje jabuke, 



što su po šumali rasle. U prvom i najtamnijem početka rimske po- 
viesti nalazimo jabuku kao dobro poznatu domaću voćku, dočim su 
se druge voćke kasnije doselile. Za veliku starost jabuke u Italiji 
govori nam još i to, što su Rimljani mnogo drugo voće nazivali ja- 
bukami. Tako su zvali breskvu perzijskom jabukom, četrun medij¬ 
skom, kajsiju armenskom, a gunju kydonskom jabukom, jer su iz tih 
zemalja dotično voće dobili, ili bar mislili, da odatle potiče. Plinij 
poznavao je 36 vrsti jabuka, nu sve te vrsti bile su ipak u manjoj 
cieni nego kruške, kao što je to još i danas u Italiji. 

U uzgoju krušaka (Pjjrus communis, Birnbanm, pero) nad- 
krilili su Rimljani daleko Grke, jer kruški prija podnebje u Italiji 
bolje nego u Grčkoj. U svem imali su 56 glavnih vrsti, a međj njimi 
bilo je i takvih, od kojih potiču današnje naše najplemenitije vrsti. 

Gunja (Cijdonia vtUgaris, Ouitte, cotogna) bilo je u Italiji ve¬ 
likih i malih, a Plinij poznavao je već 6 vrsti. U Rim dospješe iz 
Azije preko Rhoda i Krete. Gunja ima u Italiji mnogo oštriji i ljepši 
miris nego u sjevernijih krajevih, pa za to su stari Rimljani njenim 
mirisom punili sobe, u kojih su dočeke primali, a zrele gunje me¬ 
tali u svojih spavaonicah kućnim bogovom na glavu. Taj običaj, 
držati zrele gunje u svojih stanovih, još je danas vrlo razširen po 
svoj Italiji, premda se samo drvo malo goji. 

Breskve (Persica vulgaris, Pfirsich, persieo) bijahu iz početka 
u Rimu vrlo skupe, plaćali su za komad po dinar (oko 15 novč.)* 
Za Plinijeva doba bile su breskve već svuda po Italiji razsirene, 
premda ih nije bilo više nego 4 vrsti. Najobljubljenije bijahu u Rimu 
ipak one breskve, koje su dovažali iz današnje Francezke. Sve naše 
plemenitije vrsti bresaka čini se, da su tek kasnije u Francezkoj 
uzgojene. 

Kaj si je (Prunus armeniaca , Aprikose, albieoeca) bijaliu za 
Plinijevo vrieme tek 30 godina poznate, a bile su još tako skupe, 
da se je plaćao komad po dinar. Dioskorid preporuča kajsiju kao 
vrlo zdravo voće, dočim ju Galen zabacuje. Rimljani su imali samo 
jednu vrst kajsije, a i ta čini se, da je bila malena i suha, a sočnije 
i plemenitije vrsti kao da su kajsije postale. 

Šljive (Prunus : domestica , Pflaume, prugna) nespominje niti 
Ivaton niti Varron, a Plinij ih. pozna već 12 vrsti, pa još veli, da 
prije Katona sigurno nije još bilo u Italiji šljiva, koje bi se mogle jesti. 
Virgil i Oviđ opievaju šljivu, a ža Neronovih vremena bilo je u Italiji 
već 30 vrsti, 'dočim je rt cielom rimskom carstvu raslo do 200 vrsti; 

Trešanja {Prunus avium, Slisskirsche, ciriegia dolce) moralo je 
biti već prije Luculla, ali su to morale biti lošije vrsti, a Lucullo je 
tek bolje i sočnije vrsti stao uvažati, Rimljani su kasnije poznavali 
10 vrsti. Višnje (Prunus Oerasus , Weichsel, visciola, marasca) su 
morale u Italiji biti dosta loše. 

Kada su Rimljani stali svoje gospodstvo preko Alpa prenašati, 
počeše oni i sve stečevine svoga kulturnoga rada u srđce Europe 
uljevati. U sliedećem jednom članku čut ćemo, kako su Rimljani 
raznieli vinovu lozu po Europi. I na tom putu pratila je lozu ciela 
hrpa plemenitih voćaka. Prva zemlja, koja je dobila najljepše darove 
iz Italije, bila je Galija, današnja Francezka. Sto je njekada bila 
Grčka Italiji, to je sada postala Italija Galiji. Osim krušaka i ja¬ 
buka čini se, da Galija nije imala drugoga boljega voća, dok nije 
došla u doticaj sa Italijom. I sada se je razširilo rimsko voće brzo 
po Galiji, pa se tu još bolje oplemenilo; tako već Columella piše, 
da su breskve u Galiji najbolje, što ih ima. I kasnije je Francezka 
najljepše i najplemenitije vrsti bresaka uzgojila. Mnogo francezko 
voće slaže se po opisu s onim, što ga Plinij u Italiji navodi. Rimski 
upliv segnuo je iznad Galije i u Englezku, a već Tacit spominje, 
da zemlja i podneblje u Britaniji prija svakoj vrsti voća, osim lozi 
i uljici. Plemenite trešnje, što ih je Lucullo u Rim donio, dospjele 
su 120 godina kasnije već i u Britaniju, a i jabuke čini se, da su 
tek Rimljani u Englezku donieli. Kada su Rimljani došli u današnje 
njemačke krajeve, našli su već kod tamošnjih stanovnika voća, ali 
je to moralo biti još posve prosto, ako nije baš bilo divlje, jer ga 
Tacit nazivlje „puma agrestia a (divlje jabuke). Sudeć po njemačkih 
imenih, Niemci su jabuke odavna poznavali, dočim su trešnje, breskve, 
kruške, šljive od Rimljana dobili. Pod rimskim gospodstvom sve 
se je više tu voćarstvo razvijalo, a najstariji njemački zakoni već 
svi navode kazne proti oštećivanju voćaka. I u naših krajevih je 
rimsko gospodstvo uz vinovu ozu uvelo sve plemenitije vrsti voćaka. 

Dok je rimsko gospodstvo svojim veličanstvom i sjajem oba¬ 
sjavalo malo ne svu Europu, već mu se je u srdce zavukao crv, 
koji ga je sve više i više izjedao. Veličanstveno stablo rimske kul¬ 
ture stalo se sušiti, a pojedine grane polagano odpadati- U to na¬ 
vališe divlji čopori u Europu, stadoše goniti mirna poljodjelska ple¬ 
mena , a ta bura i to komešanje skrha rimsku moć. Nestade rimske 
slave, rimske države, kao da ju je njetko preko noći sa svieta iz¬ 
brisao, nu plodova rimske kulture nije moglo niti barbarstvo više 

Iz bilinskoga Bvieta. II. 7 

uništiti. Plodovi ti padoše u dobru zemlju i tu gotovo kriomice 
klijaše, dok neđobiše opet svjetla božjega, da se razviju u nova 
stabla. U to tužno vrieme zasja čovječanstvu opet sunce sa iztoka. 
Iz istih onih krajeva, odkle je prije tisuće godina potekla prva kul¬ 
tura u Europu, ukaza se iznova zraka spasa. U semitskom narodu 
podigla se nova vjera u Spasitelja svieta, koja je do malo cielomu 
čovječanstvu dala nov pravac. Rimsko gospodstvo stvorilo je od 
seljaka i pastira pravoga roba, a kršćanstvo propovieđajuć kraljev¬ 
stvo, koje nije ovoga svieta, pridiglo je potištena siromaha i seljaka 
na čovječje dostojanstvo. U blagotvornom tom djelovanju primila je 
nova vjera otatke rimske kulture kao svoju baštinu, pa ju čuvala 
i njegovala kao svetinju. Dok je vani bučilo barbarstvo, dotle se je 
znanost skrila u samostansku izbicu, a sve grane gospodarstva pri- 
tisnule su se uz samostanske zidine. Samostanci su sami zasukali 
rukave, pa polja obradjivali, vinovu lozu i voćke uzgajali i ople¬ 
menjivali. Samostani su bili često jedina škola, gdje se mogao narod 
poučiti u boljem i naprednijem gospodarstvu. Najljepši voćnjaci 
rasli su uz samostanske zidine, a mnogo plemenito voće nosi još 
danas samostansko ili crkveno ime (Propstbirne, Pfaffenbirne). U 
Švedsku uveli su tek samostanci voćarstvo, a još dugo kasnije 
ostadoše samostani glavnim uzorom za voćarstvo. Tako je gla¬ 
soviti samostan (Jhartreux kod Pariza učinio za voćarstvo više 
nego itko na svietu. Iz samostanskih zidina razširilo se je voćar¬ 
stvo po svoj zemlji, a plemenite voćke stadoše cvjetati u kraljev¬ 
skih, plemićkih, a i seljačkih vrt ovih. Ljubitelji i zaštitnici voćar¬ 
stva stadoše se množati, a medju njimi moramo kao najzaslužnijega 
spomenuti Karla Velikoga, koji je u istinu zaslužio naslov »Veliki". 
Iz njegovih gospodarstvenih popisa vidimo, koliko se je on za vo¬ 
ćarstvo brinuo, koliko je voćaka dao zasaditi i uzgojiti. I njegov 
primjer mnogo je djelovao. Napokon moramo još spomenuti i kri¬ 
žarske vojne, koje su po treći put dovele Europu u doticaj sa iz- 
tokom. Iz Azije đonesoše tada obilje novih oplemenjenih voćaka, 
kako nam to pripoviedaju i sama imena mnogih voćaka. 

Za oplemenjenje i razširenje voća učinilo se je u novom vieku 
najviše u Francezkoj. Iz Francezke potekoše najljepše vrsti naših 
voćaka, a danas je još uviek u tom Francezka prva na svietu. Iz 
spomenutoga samostana Chartreux i iz montreuilskih vrtova razši¬ 
rilo se najfinije voće po svoj Europi. Ljudevit XIV. naložio je 
svojim poslanikom, da pokupuju po Europi najbolje voće, pa da ga 

u Francezku pošalju, te je skrb oko toga voća povjerio glasovitim 
samostaneem, koji su trgovinom voćaka na milijune zasluživali. Vrt¬ 
lari Ljudevita XIV. digoše voćarstvo do prave znanosti i napisaše 
upravo klasična djela o voćarstvu. Francezka se je osobito odliko¬ 
vala oplemenjivanjem krušaka, pa je. stvorila najviše i najfinijih 
vrsti, koje su se po svoj Europi udomile pod francezkimi imeni. Za 
Francezkom povela se u veliko i Nizozemska u uzgoju voćaka, a 
tomu je najviše đoprinielo blago podnebje i plodno zemljište. Tu se 
stvoriše nebrojene vrsti jabuka i krušaka, pa i trešanja, bresaka, 
kajsija, šljiva i dragoga voća. A i u Njemačkoj i Austriji diglo se 
je voćarstvo u zadnja dva stoljeća tako daleko, da mnogi krajevi 
imadu u voćarstvu prekrasan prihod. Samo u Hrvatskoj leži voćar¬ 
stvo još u povoj ih. Zemlja nam je za voćarstvo prikladna kao malo 
koja, imamo domaćih voćaka, osobito šljiva i jabuka, kojim treba 
para tražiti, pa nam se ipak voćarstvo nemiče. Srdee čovjeka boli, 
kada na to pomisli. 

Breskva i kajsija, trešnja i višnja, šljiva i gunja, kruška i ja¬ 
buka najglavnije je naše voće. Osim plemenite ove družine ima još 
i drugoga voća po južnijih krajevih, a i kod nas uz Jadransko more, 
nu tim voćem zabavit ćemo se drugom sgodom. Koliko se može 
naše voće ponositi svojim plodom, toliko može i svojim rodbin¬ 
stvom, svojim plemenom. Sve naše voćke, što smb ih spomenuli, 
djeca su jednoga velikoga plemena, upravo kraljevskoga roda. Malo 
je bilinskih plemena, koja bi nam mogla pokazati tako plemenite 
članove, kao što upravo ovo. Nije li ruža kraljica međju cviećem, 
nije li joj dostojna družica jagoda i malina? Pa svi ti odličnici 
bilinskoga svieta istoga su plemena, kojega su i naše voćke. Veliko 
je to pleme, kao Što se dolikuje njegovu dostojanstvu, a nijednoga 
se svoga člana neima stiditi. Ima u tom plemenu doduše i nizkih, 
zeljanih stvorova, nu ni ti nezaostaju u ljepoti svoga tiela za ro- 
djaci svojimi, koji su se kao drveta iznad zemlje uzdigli. Prirodo¬ 
slovci nemogoše sgodnije okrstiti to pleme, nego ga nazvati po 
prvom njegovom dostojanstveniku. Oni ga nazvaše ,,ružičnjače“ 
(JRosaceae). Svi članovi toga plemena imadu upravo takve cvjetove, 
kao i ružica, a samo se u plodovih razlikuju, a ta razlika stvorila, 
je medju ružičnjačami razne rodove, razne familije. 

Kada mladica iz zemlje iztjera, tanahna je to šibka, slabašno 
sirotče, koje se samo za se brine, a na potomstvo svoje još ni 

nepomišlja. Na stabalcu poredalo se na izmjenu nježno lišće, koje je 

* 

sad uže sad šire, ali je uviek jajolika oblika, a i uviek je na rubu 
naokolo fino nazubčano. U tom Iišću sva je budućnost mladice. 
Lišće upija iz zraka ugljičnu kiselinu, a korienje mu siše iz zemlje 
i dovodi vodu i drugu raztopljenu hranu, pa sve to mora lišće da 
preradi, da od toga stvori životnu hranu, kojom će ojačati stabalce. 
I evo od godine do godine postala mladica sve viša i sve deblja. 
Sva hrana, što ju je lišće stvorilo, otišla je u stabalce i korienje, 
pa se od nje stvorile nove stanice. Stabalce od toga odebljalo, a 
korienje se razgranilo. Na stablu se stvorio svake godine nov prsten 
drveta, u tom je krstni list stabla, jer koliko se na prerezu njegovu 
može prstenja odčitati, toliko mu je godina. Prošla jedna godina 
za drugom, a mladica se uzdigla u čvrsto stablo, razširila grane i 
sada je nastupio za nju nov život, nova briga, koje dotle nije po¬ 
znavala. Voćka je stupila u muževnu dobu, pa joj se sada valja 
za podnrladak, za potomstvo brinuti. Toplo proljetno jutro izma¬ 
milo iz stabla prve cvjetove, voćka zarumenila od veselja, da je 
dočekala taj sretni dan, gdje će se zaodjeti najljepšim uresom. 

Kada jesenski mrazovi odnesu zadnje listove, ostane stablo golo 
i pusto, rekao bi, slika je to i prilika smrti. Pa ipak je to samo 
varka oprezna stvora. Neka puše bura, vije snieg, drvo previja svoje 
gole grane, škripuće i cvili, ali nesdvaja. Neima stvora, koji bi na 
svietu živio bez "nade i'ufanja. Mi nosimo naše nade u srđcu, a 
drvo je svoje skrilo u sićušne i uztrpljive pupove. Dok je drvetu 
pupova, dotle je u njega nade, da će opet s proljetnim suncem ugle¬ 
dati svjetlo božje. II pupovih spavaju sićušna djeca lišća i cvieća, 
njihovi listići stisnuli su se na gusto, da im što toplije bude. Iz¬ 
vana omotale ih debele i tople ljuske, da nebi ledeni dah dotaknuo 
nježnu dječicu. U tih povojih mirno spavaju, mora da im je tu 
udobno i ugodno, kao što je nama u toploj sobi, kada vani bjesni 
sniežna vijavica. 

Pogledajte zimi voćku ili ma koje drugo drvo, pa ćete vidjeti, 
kako su se na njem pupovi pravilno poredali. Jedne pupove vi¬ 
dimo, kako sjede upravo na vršku grančice. To su ovršni pupovi. 
Drugi opet sjede postrance na grančici. Postrani su to pupovi, 
a izpod svakoga vidimo još mjesto, gdje je prošloga ljeta sjedio list. 
Ima još i potajnih pupova, koji su skriti pod koru, gdje znadu 
kadšto i po više godina mirovati, dok ih nužda neiztjera. Svi očiti 
phpovi nisu jednaki. Ima cvjet.natih pupova, iz kojih se samo 
cvjetovi razvijaju^ kako ih nalazimo na kajsiji i breskvi, nu uz njih 

su na blizu odmah i listnati pupovi, iz kojih se izmataju listovi i 
listnati ogranci. Ima napokon još i mješovitih pupova, gdje se iz 
jednoga te istoga pupa razvijaju i cvjetovi i listovi, kao što u šljive 
i višnje, jabuke i kruške. Vješto oko lako razpoznaje cvjetnate i mješo¬ 
vite pupove od listnatih, pa čovjek može već zimi znati, kakvomu 
se rodu smije do godine nadati, ako mu mrazovi te nade nepopure. 

Kada drvo ljeti u obilju hrane izradjuje korien i stablo, ogranke 
i plodove, onda nesmije ni na pupove zaboraviti, jer se mora i za 
budućnost brinuti. Sjeme odpadne od stabla, pa samostalno za sebe 
život provodi, a kad nebi na stablu ostalo pupova, nebi mu ni 
podmladka bilo. Stablo bi odumrlo. U listnatih i mješovitih pupovih 
je temelj nove biline, koja je primila kao baštinu sva svojstva 
svoje matere. Voćarstvo i vrtlarstvo umjelo je iz toga znamenitu 
korist izvući. Kada nam se iz sjemena razvije mladica, onda mo¬ 
ramo mnogu godinu čekati, dok nam plodom urodi. Kada i to do¬ 
čekamo, onda često vidimo, kako mlada voćka neima u svem i sva- 
čem sva ona plemenita svojstva, radi kojih nam se je majka toli 
milila. Ako su te promjene i vrlo neznatne, to se one ipak znadu 
upravo ondje pojaviti, gdje bi ih najmanje željeli. Nu mladica, koja 
se iz pupa razvije, u svem je slika i prilika matere svoje, pa kada 
bi pupom razplođili bilinu, nebi se tako lako imali pobojati, da će 
nam se u ičem promieniti. Svakomu će biti dobro poznato, da se 
u vrtlarstvu biline u istinu vrlo često pupovi razplođjuju, jer se 
tim još jedna korist postigne. Čovjek nađje divlju bilinu, divlju 
voćku, nadje mladicu, koja je uzrasla, a da za nju nije ni znao, pa 
ju plemenitimi pupovi oplemeni. Stablo divlje ili pitome ruže čo¬ 
vjek zareže, zarezanu koru razmakne i u tu ranu zatakne odrezan 
pup (oko) plemenite ružice, pa ga onda zaliepi i obmota, a iz pupa 
mu se razvije oplemenjena ruža, kakvu je želio. Svatko je vidio, 
kako se voćka kalami, ciepi. Stabljika ili grana se na voćki lavno 
odreže i razkala, a u tu razcjepinu utakne se zatesana, plemenita 
grančica sa pupovi, pa se zamaže i obmota. Kad se s proljeća 
stanu sokovi u stablu dizati, sraste kalamak sa stablom, pupovi 
mu potjeraju i evo nam doskora plemenite voćke, koja se hrani 
korienjem staroga stabla. Od onoga mjesta, gdje se je srasao kala¬ 
mak sa stablom pa sve do vrška razvija se plemenita voćka sa 
svimi svojstvi nakalamljene mladice. Ako dolje izpod toga mjesta 
stablo propupa, onda ti ogranci ostanu onakvi, kakvo je stablo bilo. 
Ovo prenašanje kalamaka možemo obaviti samo nieđju vrlo srod- 

nimi bilinami, medju bilinami istoga roda. Najljaglje se dakako na- 
kalamljuju suvrstice medju sobom, jabuka na jabuci ili kruška na 
kruški. Nu nakalamiti se dade i jabuka na kruški, kruška na gunji, 
šljiva na breskvi, breskva na kajsiji, višnja na trešnji i obratno, jer 
su to srodne vrsti. 

Tužni zimski dani prodjoše, kalamci stoje gotovi, voćke su ob¬ 
rezane, a ciela priroda čeka u svečanu miru, da ju sunce na nov 
život preporodi. Pod konac ožujka ili u početku travnja otoplili već 
dani, a kajsija se medj voćem prva požurila, da nam bude viestni- 
com proljeća. Sokovi se stali u stablu micati, nebrojene stanice, ti 
neumorni radnici, uhvatiše se posla, koji će do kasne jeseni trajati. 
Preporodjen život navalio i u pupove, a tiesni oklop, koji ih je 
preko zime stiskao i čuvao, postao je do mala preuzak. Pupovi bu- 
braju sve više i više, grudi im se šire u pohlepi za zrakom, a oklop 
evo već puca i pobjeda je gotova. Ljuske se razmakoše, a iz pu¬ 
pova se pomoliše cvjetovi. Par je dana prošlo, a kajsija se evo već 
zaodjela u prekrasno ruho. Na njoj neima još ni jednoga listića, 
ali je sva osuta bielimi cvjetovi, koji su se malo zarumenili, kao 
da se vesele proljetnomu suncu. Odmah za kajsijom evo i breskve, 
pa se požurila i ona, da razvije svoje cvjetnate pupove. Cvjetovi 
kao du su se za stid i Ii, što ih je kajsija pretekla, pa ih od srama 
oblilo prekrasno crvenilo. Doista neima u proljeće veće ljepote 
nego breskva i kajsija bez lišća, kada ih cvjetovi ospu. Netraje dugo, 
a već počeše i listnati pupovi pucati. Sićušni listovi stanu se prama 
suncu izvijati, da ih ono zelenilom oblije. D to se već primakao 
travanj koncu, a ako se je zima dulje zadržala, došao već i svibanj, 
pa sada je red na šljivi, trešnji i višnji. D šljivi pomaljuju se 
bieli cvjetovi iz pupova zajedno sa listovi, dočim na trešnji i višnji 
neuhvaju se cvjetovi odmah u sviet, nego čekaju, dok listovi nješto 
ojačaju, onda i oni pomole svoje biele glavice. Početkom svibnja 
nješto iza trešnje počeše i na kruški pupovi bubrati, a domala evo 
se iz pupova izvaljuju bieli cvjetovi zajedno sa listovi. Iza kruške 
došao na koncu red i na jabuku, pa i ona sada sa listovi zajedno 
pomolila svoje biele cvjetove, koje je slabo rumenilo polilo. 

Cvjetovi svih naših voćaka sastavljeni su kao i u ruže. Ozdol 
se uhvatila malena zelena časka, koju ćete vidjet još i onda, kada 
već plod dozrieva. Na jabuci i kruški vidjeti ćete posušenu časku, 
kako je na vrhu ploda prirasla, dočim se na šljivi i trešnji, breskvi 
i kajsiji dolje i izpod ploda na peteljci odlupljuje. U čaški usadjeni 

su bieli ili crvenkasti listovi vjenčića, a ima ih pet na broju. Oni 
iza cvatnje odmah odpadnu. Unutra u vjenčiću sredalo se naokolo 
mnogo prašnika, a sred njih uzdiže se pestić, kojemu se na dnu u 
plodnici ima plod razviti. 

Razvijeni cvjetovi domamljuju cielu vojsku kukaca, koji od 
cvietka do cvietka oblieću. Na krilca i nožice hvata im se prah iz 
zrela prašnika, pa tako oni i nehotice prenose prah na pestić 
drugoga cvieta, da ga tim oplode. Kukci vraćaju tim samo dug, što 
ga duguju za sladki sok, koji su iz cvieta dobili. Čemu nedospiju 
kukci, tomu pripomogne lako povjetarce. Što se neoplodi i što se 
pokvari, to doskora ođpadne, a samo oplodjeni i zdravi cvjetovi 
doniet će nam plod. Vjenčić iz cvieta opađne, a plodnica u njem 
stane bubrati. Dan za danom prolazi, a plodnica već narasla i uob¬ 
ličila se kao plod. Nu odkle mladomu plodu sokovi, odkle mu hrana? 
Pitajte listove, oni vam za to najbolje znadu. Oni se od proljeća 
do jeseni muče, da mlado svoje gojence prehrane. 1 kada bi to bila 
jedina briga i muka, bilo bi im lako, ali oni moraju prirediti još 
i hranu, od koje će stablo udebljati, kojom će se mlade grančice iz¬ 
graditi, pa i pupove za sliedeću godinu stvoriti. Briga je to velika, 
posao težak, ali je tu mara i reda, pa sve ide svojim putem, na ni¬ 
šta se nezaboravlja, sve se na vrieme obavi. Korienje dovlači kroz 
stablo vodenastu hranu, a iz zraka hvata samo lišće plinovitu ug¬ 
ljičnu kiselinu. Iz jednoga i drugoga stvara lišće životnu hranu, pa 
pa ju razdjeljuje i šilje u plodove, stablo i korienje kao brižljiva 
majka svojoj djeci. U plodu se kupe bjelanjci, kupi škrob, kiselina 
i druga gradja. Nezreo plod neima slasti, jer je pun kiseline, pa jer 
neima u njem još sladora. Ali i to se skoro promieni. Škrob se 
stane polagano pretvarati u slador, a kada je voće dozrelo, onda 
ga gotovo ništa neima, je se je pretvorio u slador. I sada u mno¬ 
gom voću kiseline više i neosjećamo, jer ju slador pokriva. 

Plodovi naših voćaka su dvovrstni. Jedni imadu tvrdu koštu¬ 
nicu, oko koje se izvana omotalo meso, dočim joj se unutri smje¬ 
stila sjemenka. Takvo voće zovemo koštičavim voćem, kao što 
je to u breskve i kajsije, trešnje, višnje i šljive, Drugo je voće opet 
sasvim mesnato, samo je u sredini malena jezgra, a u njoj više pre- 
gradaka sa sitnimi sjemenkami. Plodovi ti, kao što ih ima kruška 
i jabuka, zovu se jezgričavi plodovi. 

Spomenuli smo već, da voće nemože biti čovjeku izključivom 
hranom, a razlog tomu naći ćemo u sastavu voća. Najglavnija i 

najobilnija sastavina svega našega voća je voda. Kada voće posve 
đozrije, onda nalazimo, da 

Već sama ova velika množina vode jasno nam kaže, da mora 
liranivost voća biti veoma malena, jer ako se odbije još velika 
množina staničnih kožica, kojih želudac nemože probaviti, onda pre- 
ostaje u voću vrlo malo drugih tvari. Draga važna sastavina zre¬ 
loga voća je slador. U prvašnjem članku čuli smo, da je slador 
kao hrana za naše tielo u toliko važan, što se on u krvi pri disanju 
raztvara, pa tim stvara tjelesnu toplinu. Od velike je to vrieđnosti 
po obstanak našega tiela, pa za to nam nesmije u hrani manjkati 
takvih tvari, kao što je slador, škrob, mast ili gumi, jer nam one 
uzdržaju toplinu tiela. Sladora imadu zrele 

- Škroba u zrelom voću neima gotovo ništa, jer se je on sav 
pretvorio u slador. Posušeno i ukuhano voće ima uviek znatnu mno¬ 
žinu škroba, jer se za sušenje i ukuhavanje uzimlje voće, koje nije 
posve dozrelo. 

Bjelanjka ima u voću riedko kada više od pol postotka, 
a to je najglavniji razlog, za što nam nemože voće biti izključivom 
hranom. Za izgradjivanje našega tiela i za nadomještivanje iztro- 
šenih česti služe samo bjelanjkaste tvari, u tom ih nemože zamie- 
niti ni slador ni škrob, ni mast ni gumi, a ona malena množina 
bjelanjka, što ga voće ima, nemože ni iz daleka da podmiri potrebe 
tiela. Napokon moramo da spomenemo još i jabučnu kiselinu, 
koja u našem voću nikada nemanjka, ali je opet riedko kada više 
ima od jednoga postotka. 

Ako uzmemo u obzir sve ove sastavine našega voća, morat 
ćemo priznati, da je njegova hranivost vrlo slaba. Voće nas osvje¬ 
žuje i zasladjuje, pa je upravo u tom uz drugo jelo njegova naj¬ 
veća vriednost, jer druge neima. Kada bi se htjeli izkljueivo voćem 
hraniti, onda bi morali od glada umrieti, jer nebi mogli u voću 
dobiti toliko bjelanjaka, koliko nam tielo treba. Ako uzmemo, da 
odrasao čovjek treba na dan 120 grama bjelanjaka, on bi morao 
preko dan pojesti 25 kilograma voća. Nu to nemože nitko svladati, 
pa ako bi to i učinio, onda bi u tielo dobio toliko kiseline, da bi 
već od toga obolio. Vegetarijanci u velike hvale suho voće kao 
hranu, pa kada bi ih tko Jitio poslušati, te se stao hraniti izklju- 
čivo suhimi šljivami, to bi taj morao na dan pojesti 9160 grama 
ili 1282 komada, premda u suhoj šljivi ima razmjerno mnogo više 
bjelanjka nego u svježem voću. Bili bi to vrlo liepi obroci, koje 
bi čovjek težko podnio, jer bi s njimi dobio još i silnu množinu 
kiseline. Od voća nesmijemo više tražiti, nego da nas osvježi i raz- 
folaži, da nas zasladi i ugodnim mirisom razdraži. 

Slast i ukus u voću mienja se u prvom redu prema podnebju. 
Ako naše plemenite voćke prenesemo u južnije krajeve, to će im 
plod postati puno veći i sladji, ali će izgubiti onaj fini tek i miris, 
■što ga u naših krajevih ima. Naše voće siže daleko u toplo pod- 
nebje, ono je tu uviek sladje, ali mu je aroma puno slabiji. To je 
uzrok, da se ono tu polagano gubi, pa ustupa mjesto južnomu voću. 
Prema sjeveru nalaze voćke ondje svoju granicu, gdje je ljeto tako 
kratko, da mu plodovi nemogu dozreti. Najprije se zaustavljaju 
breskve i kajsije, koje najprije cvjetaju, a najdalje dopiru trešnje, 
jabuke i kruške. Voćke su selile prema sjeveru sa vinovom lozom, 
nu ova ih je morala na putu ostaviti, a voćke odoše još dalje na 
sjever. U Englezkoj uspievaju još sve naše voćke. U Norveškoj do¬ 
piru na zapađnaj obali jabuke i kruške kod Drontheima do 64. stup¬ 
nja, a samo trešnja dosiže još do 66. stupnja. Prema iztoku spušta 
se sjeverna granica voća u Švedskoj do 61. stupnja, a odavde ide 
preko Narwe (59") do Moskve (56") i Kazana (56°), gdje se onda 
po drugi put prema stepi na jug spušta, pa se samo prema iztočnoj 
obali Azije opet na sjever uzdiže. 

Današnja domovina voćaka vrlo je velika i široka. Ćuli smo, 
kako su se voćke n historijsko vrieme širile, pa nam nepreostaje ništa 
više, nego da još sa dvie tri rieči spomenemo, što se znade i na¬ 
slućuje o njihovoj prvoj domovini. 

Breskva (Persica vulgaris) došla je u Grčku i u Italiju oko 
Krstova poroda. Rimljani ju nazvaše „persica* i perzijskom jabu¬ 
kom (malum persicum ), jer su ju iz Perzije dobili. IJ to vrieme po¬ 
znavali su samo četiri vrsti, đočim danas broje vrtlari na 170 vrsti. 
Od latinskoga imena postalo je njemačko „Pfirsich* i naše „breskva*, 
koje se u svili slovjenskih narječjih opetuje. Kako je breskva ne¬ 
dvojbeno iz zapadne Azije u Europu došla, to se je od početka pa 
sve do najnovijega vremena vjerovalo, da je njena prava domo¬ 
vina u Perziji i Armeniji. Nu kada je stao De Candolle pomnije 
iztraživati. uvjerio se je, da domovina breskve nemože biti u za¬ 
padnoj Aziji. Da su breskve u tih krajevih od najstarijih vremena uz¬ 
gajali, nedvojbeno bi ju stari Feničani sa vinovom lozom i drugim 
voćem već odavno u Europu donieli. Nu mi znamo, da breskve nisu 
ioš ni stari Hebrejci poznavali. U sanskrtskih jezicih neima za bre- 
skvu niti u Aziji sanskrtskoga imena, a to je najbolji znak, da su 
ju sanskrtska plemena dosta kasno upoznala. Sve to jasno go¬ 
vori, da kultura breskve nije u zapadnoj Aziji odveć stara. Nu u 
ono vrieme, kada breskve nisu u zapadnoj Aziji poznavali, uzgajali 
su ju već dugo u Kini. Do blizu 4000 godina je tomu, od kako 
breskvu u Kini uzgajaju. Pred jedno 3000 godina mogla je breskva 
doći u srednju Aziju, a iz Perzije dospjela je u Europu pred jedno 
2000 godina. U Kini nalazimo najznačajnije suvrstiee, a odatle je ona 
već u prastaro doba prešla u Japan. Pravih divljaka nenadjose 
nigdje u Aziji, a samo dvie srodne vrsti (Persica Simonii i Persica 
Davidii ) rastu divlje u Kini. U novije vrieme stalo se je tvrditi, da 
je breskva postala uzgojem badema, a to mnienje branio je i sam 
Darwin. Nu da je to mnienje krivo, vidjet ćemo već odatle, što je 
domovina badema u zapadnoj Aziji, pa što je badem došao u Kinu 
tek prije 2000 godina, dočim su Kinezi već 2000 godina prije toga 
breskvu uzgajali. Kada je opet breskva došla iz Kine u zapaduu 
Aziju, onda je tu badem već davna bio poznat, pa tako nije mogao 
ni badem od breskve postati. 

Kaj šija (Pruntts Armeniaca ) ima po svoj prilici istu prošlost 
kao i breskva. U Grčku i Italiju došla je kajsija oko Krstova po¬ 
roda, a Plinij sam pripovieda, da je ona u Rimu tek trideset go¬ 
dina poznata. Rimljani i Grci ju nazivahu armenskom jabukom, jer 
su tim htjeli označiti, da potiče iz Armenije. Odatle je postalo njeno 
ime u staro-francezkom „Armegne* i njemačkom „Armenellen* i 
„Marillen*. Rimljani zvahu kajsiju još i „Praecocia* i „Arbor prae- 

eox a i to valjda za to, što joj cvjetovi pobrzaju, da prije lišća iz- 
tjeraju, ili možda što joj plod rano dozrije. Odatle postalo je u 
francezkom „Abricot“ i njemačkom „Aprikose“. Malo ne svi bota¬ 
nici i u novije vrieme mislili su, a još i sada tvrde, da kajsija po¬ 
tiče iz Armenije ili Perzije, pa su ju u tih krajevih kao divljaku 
tražili, ali je nisu nigdje našli. Da je tu u istinu domovina kajsije, 
bilo bi vrlo čudno, da su voćku, koja ima osobito plemenite i 
ukusne plodove, tako kasno u Europu donieli. Kao što za breskvu, 
tako neima ni za kajsiju hebrejskoga, ni sanskrtskoga imena, što je 
znak, da je u zapadnoj Aziji nisu od davna poznavali. Nu ako pre- 
djemo u Kinu, to ćemo naći na mnogih mjestih, i oko samoga 
Pekinga, divljih kajsija, kojim je plod doduše sitan i kiseo, ali se 
ipak dade jesti. Kinezke nam knjige svjedoče, da se oplemenjena 
kajsija u Kini od najstarijih vremena uzgaja, da su ju tu poznavali 
2—3000 godina prije Krsta. Ako pomislimo, kako Kina odieljeno 
živi, to ćemo Iako pojmiti, kako je mogla kajsija tako kasno do¬ 
spjeti u zapadnu Aziju i odatle u Europu. Prema tomu možemo lako 
uztvrditi, da je Kina prva domovina kajsiji kao i breskvi. 

Šljiva (Prunus domestica) bila je u Plinijevo vrieme u Italiji 
već dosta razširena. U južnih krajevih Europe ima podivljalih šljiva, 
ali neima pravih divljaka. Divljake nalazimo tek u Anatoliji, za tim 
južno izpocl Kavkaza i onda u sjevernoj Perziji, pa je vrlo vjero- 
vatno, da su ih tu počeli i uzgajati. I u Kini goje mnogo vrsti 
šljiva več od najstarijih vremena, ali kako nam te kinezke šljive 
nisu poznate, to neznamo, da li nisu posve različite od naših. Naše 
okrugle šljive (torgunje, zerdulije itđ.) potiču od jedne druge div¬ 
ljake (Prunus insititia ), koju nalaze u južnoj Europi i zapadnoj Aziji. 
Uzgojene okrugle šljive mora da su puno starije u Europi, jer su 
ih i u švicarskih sojenicah našli. Vrtlari poznaju danas preko 300 
suvrsti šljiva, a med njimi je jedna, koja neima tvrde koštice. 

Trešnja (Prunus avium) raste kao divljaka po svih krajevih 
Europe, osim na sjeveru, za tim u sjevernoj Perziji, južnoj Kav- 
kazkoj i Armeniji. Najobilnija je ona oko Kaspijskoga i Crnoga 
mora, a sto se dalje odatle odmičeno, to biva sve rjedja, pa se čini, 
kao da se je ona tu kasnije udomila. Mi znamo, da se ptice oso¬ 
bito rado trešnjami hrane, pa je vrlo vjerovatno, da su ih one već u 
najstarije doba raznesle. U početku historijskoga doba bile su trešnje 
već poznate u Grčkoj i Italiji. Theophrast nazivlje trešnje „kerasos“, 
pa to ime prešlo je kasnije u sve europske jezike (hrvatski trešnja, 

njemački Kirsche, taljanski ceriegio, francezki cerise, englezki cherry). 
To ime u grčkoj i rimskoj literaturi stvorilo je kasnije veliku po¬ 
metnju, jer su u njem stali tražiti višnju (Prunus Oerasus). Tako 
su mislili, da grad Kerasunt u Maloj Aziji ima svoje ime zahvaliti 
višnji, pa da višnje odatle i potiču. 0 istinu rastu oko Kerasunta 
mnoge divlje trešnje, koje su tamošnji stanovnici već u uajstarije 
vrieme stali uzgajati, pa im je odatle i grad ime dobio. 

Višnja (Prunus Cerasus) pojavljuje se kao divljaka poglavito 
u Maloj Aziji, Armeniji i sjevernoj Perziji, a gdje se ona vidja u 
južnoj Europi, tu se ona prikazuje u obličju stranoga drva. Uza 
sve to neima dvojbe, da su Grci višnju poznavali već na početku 
svoga duševnoga pokreta, a odatle da je prešla u Italiju prije Lu- 
culla. Albanezi, ti potomci starih Pelazga, imadu posebno ime za 
trešnju i višnju. Trešnju nazivlju ,,kerasie ;I , a višnju ,,vyssine“. 
To staro ime za višnju prešlo je u mnoge europske jezike (višnja, 
Weichsel, visciola). Odatle zaključuje De Candolle, da su Pelazgi 
morali odavna poznavati trešnju i višnju, možda prije nego što su 
Heleni u Grčku došli. 

Kruška {Pyrus comunis ) raste kao divljaka u zapadnoj Aziji 
(Anatoliji, Kavkazkoj i sjevernoj Perziji) i po svoj umjerenoj Europi, 
pa tu joj je nedvojbeno i prva domovina. U Grčkoj spominje krušku 
već Homer, a u Italiji se je za Plinijeva vremena u velike uzgajala. 
Slike, što su se sačuvale po zidovih pompejanskih kucah, prikazuju 
nam vrlo često krušku sa plodovi. Stanovnici u švicarskih i ital¬ 
skih sojenicah kupili su po šumah divlje jabuke i kruške, pa ih 
sušili i jeli. Za krušku nalazimo dosta različita imena (slovjenski 
kruška, grčki ohnai, apios, ahras, latinski pirus, fran- 
cuzki poire, talijanski pera, englezki pear, njemački Birne 
armemski pauta itd.), a to govori za vrlo veliku starost. 

Jabuka (Pyms Malus ) raste kao divljaka po svoj Europi osim 
na krajnom sjeveru, za tim u Anatoliji, južnoj Kavkazkoj i sjevernoj 
Perziji (Ghilan). Oko Trapezunta nadjoše ciele šume divlje jabuke. 
Na iztoku u Aziji neima divlje jabuke, pa ju iztočni Arijci nisu ni 
poznavali. Zapadni Arijci morali su dobro jabuku poznavati, pa kada 
su u Europu došli i tu ju našli, dali su joj svoje sanskrtsko ime. 
Odatle dolazi, da se u mnogih europskih jezicih isto ime vraća 
(irski a bali, staro njem. aphal, novo njem. Apfel, anglosaski 
appel, skandinavski apli, litavski obolys, slov. jabuka), samo 
Grci (mailea) i Rimljani (malus') imali su posebno ime. U soje- 

nicah nalazimo veliku množinu posušenih jabuka, a po toj množini 
mogli bi povjerovati, da su to bile već uzgojene jabuke, premda su 
bile još vrlo malene. Kao što kruški, tako je nedvojbeno i jabuci 
bila domovina od iskona isto tako u Europi kao i u Aziji. 

Gunja (Ggdonia vulgaris ) potiče iz sjeverne Perzije, južne 
Kavkazke i Anatolije, jer ona tu kao divljaka raste, dočim u iz- 
točnoj Europi mora da je već od prastarih vremena podivljala. 
Grci imali su jednu prostu vrst (s trut ion), a na njoj su naka- 
lamili jednu plemenitiju od Cyđona sa Krete. Odatle je nastalo grčko 
ime Kydonion, latinsko malum eotoneum, talijansko co- 
dogno, francezko coing, njemačko Quitte, a i slovjensko 
tunja, gunja. 



Povrće. 


Divlji narodi i njihova Vilinska hrana — Kako se Vitine uzgojem mienjaju. — 
Uzgoj vrzine, repe i repice. — Povrće starih naroda. — Kazne vrsti hrane. — 
Hranite tvari u biljni. — Hranite sastavine našega povrća — Priređjivanje 
povrća za jelo. — I'orieklo najglasnijega povrća: rotkva, blitva, repa. tmina, 
celer, peršin, špinat, loćika, češnjak, crveni luk, leća, grašak, bob i grah. 

ada su se ođkrićem Amerike otvorili putovi u nove i ne¬ 
poznate krajeve, nadjoše na sve strane ljudska plemena, 
koja nisu poznavala ni domaćih životinja ni uzgojenih bi- 
lina. Prema našim nazorom bijahu ti ljudi divljaci, pa ih tako i 
nazvasmo, premda oni toga imena nezaslužuju. Svi putnici novijega 
vremena opisuju nam vrlo povoljno ćud i narav divljih plemena. 
Neka nitko nemisli, da je tim Jjudem samo divljaetvo, prostota i 
surovost prirodjena. Sviet je to vrlo naravan i dobroćudan, u njega 
ima vrlo često poetična uzleta, a duh mu je uviek oštar i bistar. 
Da taj sviet neima vjere u strana čovjeka, pa da je tajinstvene i 
lisičje naravi, to mu sigurno nećemo zamjeriti. Tko je vidio onu 
okretnost i domišljatost, što ju divljaci pri lovu pokazuju, taj se je 
morao diviti njihovu oštroumju. Divljaci poznadu dobro svoj kraj, 
u kom žive, poznadu mnogo bolje životinje i biline oko sebe nego 
mnogi naobražen Europejac. Svojim životom i svojimi potrebami 
stoje oni prirodi mnogo bliže nego mi, pa ju bolje i poznadu. Glavno 
zanimanje divljih plemena je lov, a glavna hrana meso, pa ipak 
se svuda vraćaju ljudi i na bilinsku hranu. Kod jednih biva to re¬ 
dovito, a druge opet dovodi do toga samo nužda i glad. Ima tu 
plodova i sjemenja, zelenja i korienja, koje nam nebi nikada pri¬ 
jalo, a divlji ljudi se tim ipak prečesto prehranjuju. Jung, bivši 
školski nadzornik u južnoj Australiji, pripovieda, kako Australci 
kupe uz raznovrstne plodove još i mnogo korienje i zelje, pa to ili 
priesno jedu ili na žeravici malo ugriju i sprže. Dr. Hooker našao 
je izgladnjele stanovnike jednoga sela u Sikhimu kako su užasno 
bolovali, jer sn jeli otrovno korienje od kozlaca (Arum). Korienje 

su razkomadali, pa su ga vise dana kuhali, nebi li tim iz njega 
otrov odstranili. Smith pripovieda, daje u južnoj Africi našao mnogo 
divljaka, koji su ciele godine jeli samo korienje i lišće. Neprijatelj 
ih je pobiedio i zatjerao u pustoš, gdje su od slabe hrane užasno 
omršavili, premda im se je želudac vidljivo razširio. Nedvojbeno se 
je to đogađjalo vrlo često, da su ljudi u nevolji posizali za ko- 
rienjem i lišćem, pa su tom sgodom i našli, boja je bilina bolja, 
koja tečnija. Dogadjalo se je to i u onih zemljah, gdje je nikla 
prva naša kultura. Tu je čovjek našao trave, koje je kao žitarice 
uzgojio, tu je upoznao mnoge zeljane biline, koje je kao povrće 
odhranio. Jedna i druga kultura, uzgoj žitarica i povrća, začela je 
nedvojbeno u najstarije doba u isto vrieme. Svi dokazi, što su ih 
našli, govore jasno, da je uzgoj mnogoga povrća vrlo star. Nikoje 
kulturno bilje nije se uzgojem toliko promienilo kao upravo povrće. 
Najveće i najznamenitije promjene dogodile su se tek u novijem 
vieku, pa kada bi imali pred sobom povrće najstarijih naroda, to 
sigurno nebi u njem prepoznali današnje njihove potomke. 

Ako se divlja bilina zasadi u obrađjeno i ugnojeno zemljište, onda 
ona nastupi posve nov život. Čovječja ruka izkrčila je tu sve druge 
biline, pa se čovječjemu gojenčetu netreba sada otimati za hranu, 
nego može u miru i obilju da raste i napreduje. Naravno je, da će 
takva bilina bujnije porasti, pa ako joj se je korien ili stablo, cviet 
ili plod već od naravi odlikovao plemenitijimi svojstvi, da će joj 
se ta svojstva još povećati. Netreba mnogo naobraženja, da čovjek 
za razplod izabire sjeme samo od onih bilina, koje su mu se u uz¬ 
goju što više na bolje promienile, pa ako to čini kroz mnogo go¬ 
dina, onda će doći do uspjeha, na koji nije ni mislio. I danas znade 
čovjek kadšto posijati i posaditi koju divljaku u svoj vrt, nu on 
obično neima toliko uztrpljivosti, da ju dugotrajnim i mučnim 
uspjehom oplemenjuje, nego posiže za umjetninu sredstvi, da svoju 
svrhu što prije postigne. Nu gdje je čista znanost vodila čovjeka 
na takve pokuse, tu se je pokazalo, koliko se bilina dugotrajnim 
i razboritim uzgojem promieniti dade. 

Prikazat ću vam evo ovdje na slici 14., 15., 16. i 17. četiri 
najobičnije vrsti našega povrća i to korabu (kranjsku repu), kelj, 
kupus i karfiol. Ako ih i pomno pogledate, to ćete ipak težko po¬ 
misliti, da te sve četiri vrsti potiču od jedne te iste biline. Pa ipak 
je tako, premda bi mogli još nabrojiti cielu hrpu drugih suvrstica, 
koje potiču od istih roditelja. Divljaka, od koje potiče spomenuto 

povrće, zove se vrzina ili kupusi na (Brassica oleracea), a 
raste na pojedinih obalah Englezke, Danske i Francezke, te uz 
Sredozemno more kod Genue i Nizze. Kada bi tu divljaku po¬ 
znavali, sigurno nebi pomislili, da od nje potiče naše najplemenitije 
povrće, jer je ona posve drugčija i u stablu i ograncih, u lišću a 
gdješto i u cvjetovih. Nu sigurno poznate drugu jednu bilinu, koja 
je našoj divljaci posve slična, jer je s njom u najbližem rodu. 
Vi poznate pitomu repicu (Brassica Napus ), koju u mnogih naših 
krajevih u velike siju radi sjemena, iz koga dobivaju repičino 
ulje, pa njoj je divlja vrzina posve nalik. Pomislite si žilav, mesnat 
korien, koji je iztjerao iznad zemlje u razgranjenu stabljiku, gotovo 
metar visoku. Na tom stablu poredali su se pojedini listovi osebice, 



dolnji su kao lira izrezani, dočim su gornji jezičasti. Na vrhu stab¬ 
ljike razvio se je cio grozd bliedo žutih cvjetova, a iz svakoga 
cvieta izraste uzka mohuna sa mnogimi crnkastimi sjemenkami. To 
je obličje, u kom nam se divlja vrzina prikazuje, a mi ćemo ga 
samo donjekle opet prepoznati u kelju i kupusu, kada nam jedno 
i drugo u vrtu u prorast ode. Pa ta jednostavna bilina, koja neima 
niti debela stabla niti mesnata lišća, stvorila je uzgojem nebrojene 
suvrstice najtecnijega povrća. Najneobičniju surodicu divlje vrzine 
uzgojiše na otoku Jersey. Uplivom podnebja i posebnoga uzgoja 
izrasla je tu vrzina do visine od 5 metara, tako da nalikuje pra¬ 
vomu drvetu. Samo stablo je 3 do 4 metra visoko, pa je tako i 

tvrdo i drvenasto, da od njega prave rogove za kue'e i palice. Na¬ 
vode jedan primjer, kako je na vrhu proljetne mladice toga drveta 
svraka svoje gniezdo sagradila. Kada čovjek motri ovu drvoliku 
vrzinu, nebi gotovo vjerovao, da je od istih roditelja, kao i naš 
nježni karfiol i kelj. Uzgojem divlje vizine promieniše se mnogi 
njeni dielovi, pa se tako od nje stvorilo i koristno povrće. Dogodilo 
se je, da je uzgojem stablo u vrzine mjesto u visinu stalo rasti u 
širinu, pa tako je nastala kranjska repa ili koraba (chou rave, 
Kohlriibe, si. 14., kojoj glavato stablo stoji iznad zemlje, te 



SI. ie. Kupus. 


nalikuje na pravu repu. Tomu je jedno trideset godina, kako su 
od korabe uzgojili novu suvrsticu, kojoj je glava pod zemljom 
kao i u obične repe, pa od te suvrstice imadu danas već devet 
raznih vrstih. — Gdje se je vrzini lišće na okup skupilo, razširilo i 
i omesnatilo, pa kadšto i u glavicu zamotalo, tamo je postao kelj 
(Kohl, chou cabus) i kupus (Kraut, chou pomme). Nebrojene su tu 
suvrstice, koje se razlikuju sad uzrastom, sad oblikom lišća, a sad 
opet bojom. — Gdje su se u vrzine cvjetovi na gusto sbili i onda 
omesnatili, te se tako rekuć unakazili, tamo je postao karfiol (Blumen- 

Iz bilinskoga svieta. II. 8 

kohl, Carviol, chou-fleur), a gdje su se izbojci sa cvjetovi ome- 
snatili, tamo je postala prokola (Spargelkohl, Broccoli). 

Kada čovjek promatra silnu ovu razliku, što se je kod poje¬ 
dinih suvrstica uzgojene vrzine razvila, mislio bi, da se je tim eiela 
narav biline promienila. Nu čim naše povrče poraste, pa razvije 
cvjetove i plodove, to odmah i pokaže svoju srodnost i sličnost, 
jer sada vidimo, da tu neima gotovo nikakve razlike ni u cvjetovih, 
ni u mohunah, ni u sjemenju. Zanimiv je to pojav, da uzgojene 



SI. 17 . Karfiol. 


biline pokazuju znamenite promjene poglavito samo u onih dielovih, 
radi kojih ih uzgajamo. Pri vrzini nije bilo čovjeku stalo do sje¬ 
mena, za to nije ni pazio, da li joj je sjeme postalo bujnije i ljepše, 
da bi ga onda odabirao i samo odabrano sjeme sijao. Prispodobite 
s tim povrćem našu pšenicu ili kukuruz, pa ćete vidjeti, da je ovdje 
kod raznih suvrstica sva razlika samo u sjemenu, jer je čovjek pri 
razplodu pazio samo na sjeme, a nije se obazirao, da li to sjeme 

potiče od biline, kojoj je stablo ili lišće bujnije poraslo, kao što je 
to pri povrću činio. Koliko se bilina ovakovim izborom promieniti 
može, najboljim su nam primjerom repica (Brassiea Napus) i repa 
(Brassica Rapa ), biline istoga roda, kojega je i vrzina. Jedna vrst 
repice sije se samo radi obilnoga i bujnoga sjemena, iz kojega do¬ 
bivaju repičino ulje, olaj. Druga jedna suvrstica repice ima korien 
debeo kao repa, pa se samo radi toga koriena sije, a zovu ju 
broskva (Steckriibe). Još je jedna treća suvrstica repice, koja se po 
vrtovih sadi radi mesnata lišća, koje se kao varivo jede, a zovu ju 
raštan (Schnittkohl). Repa opet ima dvie glavne suvrstice. Jedna 
suvrstica, ogrštica (Rubenreps), ima bujno sjeme, iz koga se ulje 
vadi, ali neima glavatoga koriena. Druga suvrstica, biela repa 
(weisse Rube), sije se samo radi debela, mesnata koriena. Svaka 
ova suvrstica u repe i repice, koja ima mesnat korien, stvara tako 
slabo sjemenje, da se iz njega nebi izplatilo ulje vaditi, dočim opet 
suvrstice sa uljevitim sjemenjem imađu uviek tanak i žilav korien. 
Gdje bilina iztroši hranu na stvaranje uljevita sjemena, tamo ona 
neđospije, da izgradi mesnat korien, a gdje opet hranu u korien 
6trpa, tamo malo preostane za sjemenje. I sve te suvrstice repe i 
repice stvorio je čovjek samo izborom sjemena. Uljevitu bilinu 
stvorio si je tako, da je izbirao samo bujnije i punije sjeme, ne- 
obziruć se, da li ono potiče od biline, koja ima tanji ili deblji korien. 
Nu kada je čovjek uzimao sjeme samo od one biline, kojoj je ko¬ 
rien deblji i mesnatiji, onda si je uzgojio bilinu, koja je imala slabo 
sjemenje, ali tim glavatije korienje. 

Uzgoj povrća išao je istim onim korakom, kojim i kultura čo¬ 
vječja. Kad je čovjek postao izkusniji, onda je i uvidio, koliko 
može vlastitim izborom svoje povrće što više oplemeniti. U staro 
vrieme poznavao je čovjek samo najglavnije vrsti našega povrća, 
dočim je sva velika množina raznovrstnih suvrstica tek u novom 
vieku nastala i to poglavito samo umnim uzgojem i izborom. 

U kolievci čovječje kulture, u zapadnoj Aziji i u Egiptu, mo¬ 
ralo se je povrće uzgajati već u najstarije vrieme, jer najstariji 
spomenici i najstarije viesti, koje su se mogle do danas sačuvati, 
govore nam već o uzgoju povrća. Povrće nije nikada sizalo u ve¬ 
liku svjetsku trgovinu, niti je bilo od velike znamenitosti po dr¬ 
žavni život, pa je posve naravno, da se spomen o uzgoju najsta¬ 
rijega povrća nije mogao onako sačuvati kao spomen o znamenitijih 
i uglednijih bilinah. 

Izrajelski i grčki spomenici pripoviedaju nam, da je u Perziji 
i Babiloniji bilo vrtlarstvo u velike razvijeno, pa da je tn bilo 
obilje ne samo razna cvieća i voća, nego i povrća. Tu su već naj¬ 
starija azijska plemena uz žitarice i povrće uzgajala, pa odatle je 
mnogo povrće prešlo na zapad i onda u Europu. Stari Izrajeli- 
ćani bavili su se uzgojem povrća već u Egiptu. Kada u pustinji 
nisu imali druge hrane do mane, stadoše mrmljati i govoriti: „Ope- 
menusmo se riba, što jedjasmo u Egiptu badava, i krastavaca i lu¬ 
benica i luka crvenoga i bieloga :< (Moj. IV. 11, 5). U svojoj novoj 
domovini uzgali su Izrajelićani leću i grašak, te jednu vrst graha, 
sadili su luk i češnjak, kelj, bundeve i lubenice. Neima dvojbe, da 
su davno već prije stari Feničani u svojih liepo uredjenih vrtovih 
mnogo povrća gojili, jer se znade, da su uprav oni njeko povrće 
u Grčku prenieli. Stari Egipćani poznavali sve ono povrće, što 
su ga kasnije i Izrajelićani uzgajali. Osobito na glasu bijahu tu luk 
i češnjak. Herodot pripovieda, da su radnici pri gradnji Keopsove 
piramide potrošili za 4 milijuna forinti repe, češnjaka i luka. Uza 
svu tu veliku porabu luka i češnjaka nenadjoše ipak na egipatskih 
spomenicih nigdje ni traga, i to valjda za to, što su ih svećenici 
smatrali za nečiste biline. Prije jedno 50 godina nadjoše ipak u 
ruci jedne mumije glavicu luka, koja bi imala biti preko 2000 go¬ 
dina stara. Kada su ju u zemlju metnuli, iztjerala je u podpunoj 
snazi. Neima dvojbe, da je tu bila prevara, kao što je bila i ona 
sa pšenicom, što ju je grof Sternberg iz jedne egipatske grobnice 
dobio. 

Stari Grci bavili su se gospodarstvom prije nego što su došli 
u doticaj sa Feničani, pa je vrlo vjerojatno, da su već u najstarije 
doba poznavali razno povrće. Homer spominje međj povrćem samo 
grah, leću i luk, a Theophrast razlikuje samo dvie vrsti zelja, jedno 
sa gladkim a drugo sa hrapavim lišćem. Za njegova vremena nije 
još bilo glavate salate, đočim Athenaeus već spominje loćiku. Po 
vrtovih grčkih rastao je češnjak, celer, rotkva, razne vrsti repe, 
te blitva (cikla). Aristophan predbacuje Euripiđu, da mu je majka 
povrćem trgovala, i da je blitvu prodavala. Bundeve i krastavci 
došli su u Grčku tek oko petoga stoljeća prije Krista, a u to vrieme 
po prilici dospješe onda i u Italiju. 

Stari Rimljani bijahu već nješto bogatiji u povrću. Oni po¬ 
znavahu već više vrsti zelja, a medj njimi kupus, kelj i prokolu. Si¬ 
jali su blitvu, mrkvu, pastrnjak (pastinak), rotkvu i više vrsti repe. 

Pripoviedaju, da su samnitski poslanici našli diktatora Curija, kako 
u toplu pepelu prži* repu. Kupusa nisu znali kiseliti, ali su kiselili 
repu. Od luka su imali crveni luk, češnjak i drobnjak (Sclinittlauch). 
Kako je češnjak već onda bio zazoran, svjedoči jedna Horačeva 
oda, gdje ga pjesnik proklinje. Za salatu jeli su Rimljani štrbku 
(Endivie) i loćiku, a uz to su još poznavali špargu, bundeve i kra¬ 
stavce. Od sočivnica imali su Rimljani više vrsti, a kao začin uzi¬ 
mali su gorušicu i mnoge druge mirisave biline, a možda i peršin. 
U kolikoj su cieni bile sočivniee u Rimu, svjedoči nam najbolje to, 
što su po njih mnogi svoja imena dobili. Tako dobiše Fabijci 
svoje ime od boba (/ut«), Pisonci od graška ( pisum ), Cicero od sla- 
nutka (ctcer, Kichererbse), a Lentulus od lece (lens). 

Koliko su se ostale europske zemlje prije Rimljana bavile uz¬ 
gojem povrća, nije nam gotovo ništa poznato, osim što se je našlo 
u švicarskih sojenicah. Za kamenoga doba zna se sigurno, da su so- 
jenički stanovnici uzgajali grašak, a za bob i lecu se pravo nezna, 
da li su ih sojenički stanovnici sijali u doba kamena ili brončana 
oruđja. Sve te sočivniee bijahu vrlo sitna zrna. Od ostaloga povrća 
nadjoše u sojenicah jedino još sjeme od mrkve i pastrnjaka. Prema 
tomu neima dvojbe, da su u srednjoj Europi uzgajali povrće kao 
što i žitarice davno prije, nego što je onamo rimska moć zasegnula. 
Nu rimsko gospodstvo je sve grane gospodarstva pokrenulo novim 
životom. Rimljani ne samo da su raznesli po svojih naselbinab obilje 
novih kulturnih bilina, nego su još postali učitelji naprednijega i 
umnijega gospodarenja. Mnoga latinska imena u gospodarstvu, koja 
su prešla u mnoge europske jezike, najboljim su nam dokazom, od 
kolika je upliva bio Rim. I za povrće ostadoše nam, kako ćemo 
kasnije čuti, mnoga latinska imena. U kasnija vremena napredovao 
je uzgoj povrća sve to više, a od 1(3. stoljeća pa do danas stvoriše 
u toj grani gospodarstva upravo čudesa. 

Razgranjena kultnra povrća najboljim nam je dokazom, da je 
ono kao brana za čovjeka od velike vriednosti. Čovjek je u prirodi 
odabrao onakve stvari za hranu, za koje je u sebi osjetio, da mu 
najbolje tielo hrane, da mu najviše zdravlju prijaju. Čovjek nije 
znao, koje mu kemijske sastavine sadržaje hrana, pa je ipak po¬ 
godio, što je za njega najbolje. Uz meso je čovjek stao jest.i kruh 
i povrće, pa mi vidimo, da nam ovakova mješovita hrana najviše 
prija. Cieli naš organizam je za mješovitu branu tidešen, pa mi ne- 
imamo razborita razloga, za što bi takovu hranitbu promienili. 

Kada smo u prijašnjem jednom članku govorili o brašnu, spo¬ 
menuli smo, da se sve hranive tvari dadu u* dvie hrpe razđieliti. 
Svaka ta hrpa ima drugu zadaću u tielu. U prvu hrpu idu sve bje- 
lanjkaste sastavine hrane. Svi bitni dielovi našega tiela izgradjeni 
su od bjelanjkastih tvari. Bjelanjci izgradjuju ne samo meso i živce, 
nego i hrskavicu u kosti, pa i vlasi i nokte. Svi se dielovi našega 
tiela se životnim radom troše, a taj gubitak mora se opet bjelanj- 
kastom hranom nadoknaditi. Nu za tielo naše nije dovoljna samo 
građja, ono treba još i topline, jer bez nje neima u tielu gibanja, 
neima nikakva rada. Za stvaranje topline služi druga hrpa hranivih 
tvari, a to je mast, škrob, slađor i druge srodne stvari. Te se tvari 
u našem tielu raztvaraju i pri tom stvaraju potrebitu toplinu, 
one u nama upravo izgaraju, a za izgaranje potrebiti kisik sišemo 
u sebe kroz pluća. Jedna i druga, hrpa hranivih tvari je za naše 
tielo od jednake vriednosti. Zdrav čovjek treba da dobije na dan 
u svojoj hrani u prosjeku 120 grama bjelanjaka, a jedno 500 grama 
onakvih tvari, koje toplinu stvaraju, nu toga razmjera nećemo naći 
gotovo u nijednom jelu, pa za to čovjek mieša hranu. 

Meso kao i svaka druga životinjska hrana vrlo je jednostavna 
sastava. Tu nalazimo poglavito bjelanjak, mast, soli i vodu i to 
uviek u takvom razmjeru, da bjelanjci zauzimlju važno mjesto. Sa¬ 
stav bilinske hrane mnogo je više zamršen. Bjelanjci stoje ovdje 
daleko za ostalimi sastavinami, a onda dolaze ovdje i takve tvari, 
kojih u životinjskoj hrani nenalazimo. Najglavniju ulogu imaju tu 
škrob, slađor, bilinski sluz i stanična koža. A i u probavi samoj 
velika je razlika izmeđju životinjske i bilinske hrane. Čovječje tielo 
može se samo onim iz hrane okoristiti, što se u želudcu i crievih na 
toliko promieni i raztopi, da može kroz crieva probiti i u krv preći. 
Sve, što se nemože raztopiti, to ode iz nas neprobavljeno. Neima 
bilinske hrane, koju bi mogao želudac i crieva posve probaviti, od 
nje ostane uviek znamenita množina neprobavljena, dočim meso 
može zdrav čovjek mal ne posve probaviti. Ima tomu više uzroka, a 
najglavniji je u sastavu bilinskoga tiela. Bilina sastoji od samih 
stanica, koje se medjusobno vrlo čvrsto drže. Svaka stanica ima 
sad tvrdju sad meklju kožu, a najglavnije hranive tvari, bjelanjak, 
■škrob i slađor nalaze u toj kožnatoj vreći. To je glavni razlog, radi 
čega obično bilinsku hranu kuhamo. Kuhanjem se staničje razklima, 
a stanična koža umekša, pa sada imadu crieva i želudac manje i 
lagljega posla. Prije se je mislilo, da čovjek nemože staničnu kožu 

(celuloza) probaviti, nego samo bjelanjak, škrob i slador. Nu u no¬ 
vije vrieme dokazao je sa pokusi Weiske, da iz čovjeka izadje do¬ 
duše dosta neprobavljeno stanične kože, ali da se ipak znamenit 
dio probavi. Upravo u našem povrću nalazi se velika množina sta¬ 
nične kože, pa se je uviek pokazalo, da iz čovjeka neizađje toliko 
neprobavljenih tvari, koliko je u zelenoj hrani stanične kože bilo. 
Uza sve to neima dvojbe, da čovjek nemože da probavi toliko sta¬ 
nične kože koliko životinja. Poradi toga i nemože čovjek da se 
brani svakom onom bilinskom hranom, uz koju životinja dobro 
uspieva. Mi u obće neuzimljemo za hranu nijednu bllinsku čest, u 
kojoj su stanične kože otvrđnjele i odrvenile, nego ih jedemo samo 
onda, dok su joj stanične kože mlade i nježne. Gjegođ uz hranive 
tvari nalazimo tvrdili stanica, tamo nviek odstranimo najprije tvrde 
česti. Radi toga se pri žitu uviek odstrani izvanjska kora, radi toga 
olupimo često sočivnice, radi toga ogulimo korun, a od zeljana po¬ 
vrća odstranimo tvrda rebra i žilave stabljike. Ako se branimo 
zrelim graškom, grahom i lećom, to bi uviek dobro učinili, kada bi 
zrna najprije olupili. Ako nam se to neće, onda bi bar morali sku¬ 
hana zrna na situ razdrobiti, da ljuske u situ ostanu, da nam one 
želudca nemuče. Ljuske su u želudcu samo teret, koji će djeca i 
ljudi slaba želudca. uviek osjetiti. Dobro je poznato, da moramo 
s vako zrno leće zubi sclrobiti, jer nam ono inače iz tiela cielo izadje. 
Više puta možemo čuti prigovor, da su sočivnice težko probavljive, 
a taj prigovor vriedi samo onda, ako se dobro nepriređe i ljuske iz 
njih neodstraue, jer su one ne samo vrlo hrani ve nego i lako pro¬ 
bavljive. 

Međju svim povrćem zanzimlju sočivnice prvo mjesto. One se 
vrlo često zelene jedu, pa ih samo radi toga ovdje u povrće ubra¬ 
jamo. Jedinu leću jedemo samo u zrelom stanju. Zrelo zrnje so- 
čivnica razlikuje se znamenito u svojih hranivih sastavinah od 
brašna naših žitarica. Vode nalazimo u brašnu kao i u zrelih so- 


čivnicah po prilici istu množinu i to oko 12 do 14 postotaka, nu za 
to imadu sočivnice obično bar dva puta toliko bjelanjaka koliko 
brašno. Škroba imadu sočivnice znatno manje. Zrelo zrnje 
graha ima 22 postotka bjelanjka 55 post. škroba i 2 post. masti 
giaska „ 2o „ „ 5G „ 2 „ r> ■ 


U zelenom grašku kao što i u mohunah našega graha razmjerje 


je ovo posve drago. U tom stanju se te sočivnice približuju po sa- 




120 


stavinah običnomu zeljanomu povrću. U njih ima onda oko 82 po¬ 
stotka vode, 4 do 6 postotaka bjelanjaka i 5 do 10 postotaka 
škroba i sladora. 

Sve ostalo naše povrće odlikuje se velikom množinom vode, 
đoeim bjelanjci znamenito zaostaju. Radi pregleda navest ćemo 
ovdje redom naše najglavnije povrtno bilje i u postotcih označiti 
najvažnije njegove sastavine. 

Voda Bjelanjak Škrob Slador 


Rotkva. 

86 

2 

7 

l’/2 

Mrkva. 

86 

1 

7 

2 

Biela repa . . . 

91 

1 

4 

2 

Kranjska repa . 

88 

2 '/a 

5 

— 

Kelj i kupus . . 

92 

1 .'ii 

3 

2 

Šparoga . . . . 

92 

2 

2 ' ; ■> 

v* 

Karfiol. 

90 

3 

5 

3 /4 

Celer. 

84 

l’/s 

r> 

J ’ n 

Crveni luk . . . 

83 

2 

10 

2-4 

češnjak. 

64 

6 

24 

— 

Špinat. 

93 

2 

2 

— 

Loćika. 

94 

0 

LJ 

2 

Kada se povrće za hranu priredjuje, onda se uviek od njega 
moraju najprije odstraniti sve tvrde česti, a onda se tek kuhanjem 
na razne načine za jelo pripravi. Gđjekoje povrće, kao što n. pr. kelj, 
mora se prije kuhanja u vreloj vodi opuriti i onda tek ii novoj vodi 
prokuhati. Takvo povrće ima neugodan i oštar tek, a taj mu tek 
vruća voda izvuče. Voda, što se pri tom odlije, odnese ne samo 
neugodan tek, nego još i nješto hranivih tvari, koje su se u vodi 
mogle raztopiti. Pri kuhanju domeće se povrća mast, razni začini i 
i sol, da bude ono hranivije i teenije. Neslano kuhano povrće ne- 
možemo kasnije solenjem napraviti tečnim. 

Koje se promjene kuhanjem u povrću dogode, to nam je do 
sada još malo poznato. Mi znamo, da se toplinom ponajprije ubiju 
bilinske stanice. Žive stanice imađu napeta kožu, nu čim ih vrela 
voda opuri, odmah koža omlitavi, pa tako omlitavi i ciela bilina. 
Lišće, koje je dotle bilo gibko, sada je posve gnjecavo i mlitavo. 
Druga promjena, što kuhanjem nastane, je ta, da se svi tekući bje¬ 
lanjci u bilini sgrušaju. Napokon se kuhanjem jošte sav škrob u 
toliko promieni, da se on napije vode i nabubra. Poznato je, da priesan 
škrob niti u žitnom brašnu niti u korunu čovjeku neprija, nego da 

on mora uviek kuhanjem ili pečenjem nabubrati i onda ga tek može 
čovjek jesti. Kada u povrću, nebi trebali kuhanjem nikakve druge 
promjene proizvesti nego ove tri, koje smo sada naveli, onda bi 
bili s kuhanjem brzo gotovi. Na poznato je, da najveći dio povrća 
moramo više sati kuhati, da dobijemo tečno i probavljivo jelo. Koje 
ee promjene tim dugim kuhanjem dogadjaju, to nam je gotovo sa¬ 
svim nepoznato. 

Pri kuhanju povrća a osobito sočivnica od velike je znameni¬ 
tosti i sama voda. U tvrdoj vodi, u kojoj ima mnogo vapna, mora 
se povrće vrlo dugo kuhati, dok posve omekša, dočim se u mekoj 
vodi svako povrće brzo prokuha. Nu i tvrda voda neće kuhanje 
ništa zategnuti, ako samo u nju dodamo bikarbone sode. Ipak se 
dogadja kadšto, da se gdjekoje sočivnice nikako nedadu prokuhati. 
Takve sočivnice imadu u sebi njeke soli, a od njih postaju zrna 
kuhanjem još tvrd ja, pa ma kakvu vodu upotrebili. 

Ocrtav u kratko sastavine povrtnoga bilja i njegovu kulturu, 
preostalo bi nam samo jošte, da se osvrnemo na porieklo i domo¬ 
vinu najpoznatijega povrća. Sto se o tom znade, svest ćemo ovdje 
u glavnih crtah. 

1. Rotkva ili povrtnica (liaphanus sativus, Radie3, Garten- 
rettich, radice) uzgaja se od pamtivieka po vrtovih u Europi, u 
svih umjerenih krajevih Azije, a osobito u Kini i Japanu, pa je 
Linne i mislio, da joj je domovina u Kini. Divlje rotkve nenađjoše 
nigdje u Europi, a čini se, da je ima jedino oko Kavkaza. Na 
ogromnom prostoru od Grčke pa sve do Japana nalazimo za rotkvu 
vrlo različita imena, pa odatle zaključujemo, da je u tih krajevih 
njena kultura jako stara, pa ako je domovina rotkve u istinu u 
zapadnoj Aziji, to se je ona morala već u najstarije doba na zapad 
i na iztok razsiriti. II Europi raste druga jedna bilina, koja je 
rotkvi posve srodna, a to je liaphanus Eaphanistrum , nu u nje je 
tanak i žilav korien. Parižki jedan vrtlar došao je na misao, da 
pokuša tu bulinu na ugnojenom zemljištu uzgajati, i u četvrtom ko¬ 
ljenu uzgojio je biline, kojim je korien u obliku i boji, pa i u 
oštrom ukusu posve naličio korienu od rotkve. Mi dadako nećemo 
povjerovati, da su prastari, nenaobraženi narodi pravili onakve po¬ 
kuse, kako ih je izveo parižki vrtlar, ali je lako moguće, da su oni 
našli koju bilinu na ugnojenom zemljištu, pa vidjeli, da je u nje 
korienje nješto mesnatije, pa onda im nije bilo težko odlučiti se, 
da idu takvu bilinu uzgajati. Tim bi si lako protumačili porieklo 

naše rotkve, šarao je jedno, što nam na putu stoji. Raphanus Iia- 
phanistrmn je europska bilina, u Aziji je samonikle nigdje neima, 
pa su stanovnici Indije, Kine i Japana morali imati drugu bilinu, 
od koje su rotkvu uzgojili. Kulturne biline su malne sve putovale 
iz Azije u Europu, a ne obratno. Iz svega vidimo, da dosada nismo 
još na čistu glede domovine i poriekla naše rotkve. 

2. Blitva (Beta vulgaris ili maritima , Runkelriibe, Mangold, bie- 
tola) raste kao divljaka po svih krajevih oko Sredozemnoga mora, te 
u zapadnoj Aziji. U tih krajevih je ona i uzgojena, nu čini se, da 
njena kultura nije začela prije petoga ili šestoga stoljeća prije Krsta. 
Stari Grci i Rimljani poznavali su već blitvu sa bielom i crvenim 
(cikla) korienom. Kultura blitve razširila se je najviše tek onda, kada 
su našli, da njeke vrsti imadu u korienu veliku množinu sladora, 
Bilo je to god. 1747., kada je berlinski kemik Marggraf našao, 
cla bi se iz njekih vrsti blitve mogao u velike vaditi slador, pa 
s tim iztisnuti sa domaćega trga slador od sladorove trske. Tek 
52 godine kasnije izveo je tu osnovu njegov učenik Achard, a 
danas je slador od blitve (burak, Zuckerrube) prevladao posve 
europskim tržištem. To je izvelo velik pokret u uzgoju raznih vrsti 
blitve ili burka, a tim se je uzgojila velika množina novih suvr- 
stica, koje imadu sad biel, sad crvenkast, a sad opet žućkast korien. 

o. Itepa (Brnssica Uapn , Rube, rapa) pojavljuje se kao divljaka 
u pojedinih krajevih Europe, pa je tu nedvojbeno prvi put i uzgojena. 
Malo ne svi europski jezici nazivlju ju sličnimi imeni. Izrajelićani 
neimaju imena za repu, a sva azijatska imena su mladjega poriekla, 
a odatle zaključujemo, da se je repa po zapadnoj Aziji razširila tek 
iza starih Hebrejaca. 

4. Vrzina (Brassica oleracea, Gartenkohl, cavolo) izvrgla se 
je uzgojem, kako smo već prije spomenuli, u mnogobrojne su- 
vrstice, te stvorila kranjsku repu, raznovrstno zelje, karfiol i pro- 
kolu. Imena za glavne suvrstice su čisto europskoga poriekla. Kel- 
tički „kap“, naš „kupusfrancezki „eabus" potiče od latinskoga 
„capiti* ili glava. Isto tako potiču od latinskoga caulis “ (zeljana 
stabljika) imena kelj, Kobi, Cal itd. Sa latinskim „ brassica “ srodna 
su keltički ,bresic !! , španjolski ..berza 1 ', rumunjski „varza“ i naše 
„vrzina. 4 Ako se još tomu uzme, da se divlja vrzina nalazi na 
njekih obalah u Europi, onda je vrlo vjerovatno, da je kultura uz¬ 
gojnih vrsti u Europi i počela, a De Candolle misli, da je ona tu 
starija od arijske selitbe. 

5. Celer [Apiuni (jraveolens , Gartensellerie, sedano) raste 
kao divljaka po svoj Europi, sjevernoj Africi i velikom dielu za¬ 
padne Azije i tu se celer već od najstarijih vremena uzgaja. Već 
ga spominje Homer u Odiseji i nazivlje ,,selinon,“ a Dioskorid i 
Plinij poznavahu ne samo pitomi nego i divlji celer. Domovina ce¬ 
leru je dakle tako široka kao malo kojoj kulturnoj bilini. 

0. Peršin (Pelroselinum sativum , Petersilie, prezzemolo) na¬ 
lazimo kao divljaku u južnoj Europi, zatim u Alžiru u Africi, te 
oko Libanona u Aziji. Dioskorid i Plinij spominju peršin kao divljaku 
za liek, nu nije sigurno, da li su ga u vrtovih uzgajali. Tek u sred¬ 
njem vieku nalazimo peršin u popisu Karla Velikoga, gdje se od- 
redjuje, koje se biline imađu u njegovih vrtovih sijati. IT Englezku 
došao je peršin tek god. 1548. Prema svemu tomu vidimo, da kul¬ 
tura peršina nije jako stara. 

7. Špinat (Spinacia oleracea, Špinat, spinacio) nisu poznavali 
ni Grci ni Rimljani, a u šestnaestom vieku bio je on u Europi još 
nova bilina. U to vrieme su se prepirali, da li se ima zvati „spa- 
nachia“, jer da iz Spanije potiče, ili ..spinacia“, što ima trnoviti 
plod. Kasnije se je medjutim našlo, da mu ime dolazi od arapskoga 
..isfanadž", a ovo opet od perzijskoga „ispanajL Kinezi zovu špinat 
„perzijskim zeljemL Vrlo je vjerojatno, da je kultura špinata za¬ 
čela u Perziji iza rimske dobe, pa da su ju odatle primili Arapi, 
i onda možda sami u Europu donieli. Za perzijsko porieklo govori 
i kinezko ime, premda se dosada nezna pravo, da li ima gdjegod 
divljega špinata. 

8. Loćika ili obična salata (Lactuca saliva, Gart.ensalat, 
Gartenlattich, latfcuga) uzgajala se je već kod starih Grka i Rim¬ 
ljana kao povrtna bilina. Theophrast poznavao je tri vrsti salate, 
a danas je ima preko četrdeset vrsti. U zapadnoj Aziji, čini se, 
da su salatu već prije Grka i Rimljana uzgajali. Sudeć po raznih 
imenih, kao da nije kultura salate odveć stara, a i neima dvojbe, 
da je nisu posvuda onako obćenito uzgajali, kao ostalo povrće. Po 
Europi razširila je salatu najviše rimska moć, pa je tu i rimsko ime 
,,laetuca“ prešlo u slavenske i germanske jezike. I u Kini nije kul¬ 
tura salate odveć stara. Neima dvojbe, da ju Kinezi nisu sami uz¬ 
gojili, nego da su ju sa zapada dobili, jer najstarije kinezko djelo, 
koje salatu spominje, potiče iz godine 600 do 000 poslije Krsta. 
Naša uzgojena loćika je samo suvrstica divlje vrsti Lactncn Scariola, 
koja raste po svoj umjerenoj i južnoj Europi, za tim u sjevernoj 

Africi i zapadnoj Aziji. Uzgajati su ju počeli po svoj prilici u za¬ 
padnoj Aziji, ođkle je njena kultura prešla već u starom vieku na 
zapad u Europu, a nješto kasnije na iztok u Kinu. 

9. Češnjak ili bieli luk (Allium satioum, Knoblauch, aglio) 
raste kao divljaka samo u kirgižkih stepah, a da li ga ima u 
umjerenih krajevih zapadne Azije, još nije sigurno. U Kini se je 
češnjak već od najstarijih vremena uzgajao, a De Oandolle misli, 
da su ga Mongoli u Kinu donieli. Isto tako znamo, da su ga 
stari Egipćani već u najstarije vrieme u velike gojili. U Europi i 
Aziji nalazimo za češnjak vrlo različita imena, a po tom zaključu¬ 
jemo, da je njegova kultura vrlo stara, premda se to neda u sklad 
dovesti sa onim, što znamo o njegovoj domovini, jer da su ga 
A rij ci raznesli iz kirgižkih stepa, to bi mu i ime prešlo u ostale 
jezike. Možda će nas kasnija istraživanja i tu izvesti na cisto. 

10. Crveni luk {Allium Čepu, Sommerzwiebel, cipolla) raste 
kao divljaka u Perziji, Afganistanu i Beludžistanu, pa su ga ne¬ 
dvojbeno u zapadnoj Aziji već od najstarijih vremena uzgajali. 
Grc-i i Rimljani su ga dobro poznavali. U Rimu je bila jedna egi¬ 
patska vrst vrlo cienjena, pa su joj na veselje razkalašenih Rim¬ 
ljana izkazivali počast kao kakvom božanstvu. Stari Egipćani jeli 
su jako mnogo luka, pa ga za to i nalazimo na starih spomenicih 
često narisana. U Indiji, Konkinkini, Kini i Japanu uzgaja se on 
već od davna. — Ozimi crveni luk Alli-um fisttdosnm, \\ r inter- 
zwiebel, cipolla đ’ inverno) potiče iz Sibirije, odkle su ga njegdje u 
srednjem vieku u Europu donieli. U starom vieku nije on bio po¬ 
znat.— Kozjak ( Allium Ascalonician. Schalotte, scalogno) je po 
svoj prilici samo suvrstniea našega običnoga luka, koja je postala 
uzgojem oko početka kršćanskoga doba. — Drobnjak ili vlasac 
(Allium Schoenoprasum, Schnittlauch, Porro) raste kao divljaka po 
svoj umjerenoj sjevernoj Europi, te po sjevernoj Aziji, nu nezna se, 
kada su ga počeli po vrtovih uzgajati. 

11. Bundeva ( Cucurbita Pepo, Kiirbis, zucca) raste danas 
po svih toplih i umjerenih krajevih svieta, ali joj domovinu još ne- 
znamo. Stari narodi i napose Rimljani uzgajali su već bundeve, a 
De Canđolle misli, da je to bila druga jedna vrst, i to gorostosna 
bundeva ( Cucurbita maxima). Od obične naše bundeve nisu u 
starom svietu nigdje našli divljake, a sigurne i točne opise na¬ 
lazimo tek u šestnaestom stoljeću, dakle istom poslije odkrića 
Amerike. U Mexiku i Texasu nalaze divljake, koje su našoj bun- 

devi vrlo slične, pa je moguće, da je domovina obične bundeve u 
Americi. 

12. Krastavac ili ugorak (Cucumis sativus, Gurte, cetri- 
uolo) potiče iz Indije, gdje su ga već od najstarijih vremena uz¬ 
gajali. Iz Indije dospio je krastavac u Kinu tek u drugom stoljeću 
prije Krsta. Na zapad u Europu morao je krastavac doći vrlo rano, 
jer su ga stari Grci i Rimljani mnogo uzgajali. Grci ga nazivahu 
„sikuos", a danas ga u Grčkoj zovu ,,agguria“, od čega potiče 
slovjensko ime ugorak i njemačko Gurke. 

13. Leću ili soci vicu (Enmm lens, Linse, lente) nenadjoae 
nigdje u divljem stanju. Njena kultura je vrlo stara. Spomenuli 
smo, da su ju poznavali već sojenički stanovnici u Švicarskoj. 
Kako nam grčki pisci svjedoče, hranili su se stari Egipćani mnogo 
lećom. I kod starih Izrajelićana morala je leća biti vrlo obljubljena, 
kako nam to svjedoči i pripoviest o Ezavu, koji je pravo svoga prvo- 
rod;enstva prodao za zdjelu leće. Kod Grka spominje već Aristo- 
phan, da su se siromasi lećom hranili. Rimljani nazivahu leću 
n lens‘ ! pa to je ime prešlo u slavenske i mnoge druge europske je¬ 
zike. Iz svega togo vidimo, da je kultura leće u zapadnoj Aziji, 
Grčkoj i Italiji vrlo stara, pa je u tih zemljah valjda i njena do¬ 
movina. 

14. Grašak (Pisum sativum , Erbse, pisello) nenalazi se kao 
ni leća nigdje u divljem stanju, nu De Canđolle misli, da mu je do-, 
movina u zapadnoj Aziji. U starom vieku uzgajali su ga u Grčkoj 
i Italiji, a našli su ga i u švicarskih sojenicah. Stari Egipćani i 
Hebrejci kao da ga nisu poznavali. U Kinu donesoše ga iz za¬ 
padne Azije. 

15. Bob (Vicin Faha , Saubohne, fava) raste danas kao div¬ 
ljaka samo na jugu od Kaspijskoga mora, a kao uzgojenu bilinu 
nalazimo bob već u najstarije doba. Sojenički stanovnici u Švicar¬ 
skoj uzgajali su malu jednu suvrsticu. U Egiptu su ga već u naj¬ 
starije doba uzgajali, premda ga nigdje u egipatskih spomenicih 
nenalaze, a to valjda za to, što su ga svećenici smatrali gadnom bi- 
linom. Herodot pripovieđa, da egipatski svećenik nije htio boba ni 
pogledati. Po svoj prilici se je tu samo sirotinja bobom hranila. 
Izrajelićani poznavali se bob već pred 3000 godina, a u Kinu došao 
je on tek jedno sto godina prije Krsta. U Grčkoj bio je bob već 
za Homerovo doba poznat. U Rimu bio je bob već pri najstarijoj 
službi božjoj kao posvećena bilina, jer su ga kao žrtvu prinosili 

boginji H Carna“. Rimljani nazivahu bob ,,faba“, a od toga postade 
slavenski ,,bob“, staropruski ,,Babo“, pa je to ime i prešlo u druge 
europske jezike. 

16. Grah ili pasulj (Phaseohis vulgaris, Schminkbotme, Fisole, 
fagiolo) nije se još nigdje našao u divljem stanju, a što je najza- 
nimivije, mi još danas neznamo, da li on potiče iz Amerike ili iz 
zapadne Azije. Još u zadnje se vrieme mislilo, da se je pasulj 
već od prastarih vremena u Europi i Aziji uzgajao. Mislilo se 
to tim više, što je latinsko ime „phaseolus 4i prešlo u muoge eu¬ 
ropske jezike, pa svuda znamenuje grali, pasulj. II europskih so- 
jenicah nenadjoše nigdje graha, a čini se, da ga nisu ni Egipćani 
poznavali, kao što nisu ni Hebrejei imali imena za grah. I kinezki 
spisatelji ga nespominju, premda se znade, da su oni počam od 
drugoga stoljeća počeli uvoditi naše povrće iz srednje Azije, pa 
bi sigurno i grah uveli, da su ga tamo našli. Prvi točni opisi i 
slike našega graha pojavljuju se u Europi tek u šestnaeatom sto¬ 
ljeća, dakle tek iza odkrića Amerike, pa ipak nitko nije na to 
ni pomislio, da bi grah mogao iz Amerike poticati. Na to nađjoše 
u peruanskih grobovih razne biline, a međj njimi i grali. Ako se 
bude moglo dokazati, da su ti grobovi stariji od odkrića Amerike, 
onda je nedvojbeno grah amerikanskoga poriekla, a rimski „pha- 
seolus' mora da je koja druga sočivniea. Pitanje je to danas još 
neriešeno. 



Vinova loza i vino. 


i. 

Mlinska dražila. — Pogubnost tih dražila. — Grčke priče o vinovoj loši. — 
Upliv vina na kulturu. — Obličje vinove lose u rasnih krajevih 

W ^eselje i žalost dvie su družice, koje čovjeka prate izmjeniee od 
kolievke pa do groba. Prvi glasovi novorodjenčeta su plač, a 
* zadnji na smrtnoj postelji uzdisanje, a sav ostali život priliči 
mu nebu, koje se sad vedri sad oblaci. U tuzi i nevolji posizao je 
čovjek od uviek za sređstvi, kojimi će razbiti brigu i zlovolju, da 
zaboravi na sve jade ovoga svieta. I kao što se je čovjek umio 
uzdići do one visine, da gospođuje svietom, da si obezbiedi život, 
tako je on znao naći i za tužne časove sredstva, kojimi će raz- 
dražiti živce i razblažiti ćud. I sva ta razđražujuća sredstva znala 
bi nam pričati velik dio kulturne prošlosti čovječje. Ona su se uzko 
splela sa životom mnogih naroda, udarila im poseban biljeg i povela 
ih raznimi stazami. Neima kraja, neima zemlje, gdje si čovjek nije 
našao sredstvo, kojim će si razveseliti dušu, ili ublažiti bol i tugu, 
brigu i nevolju. I hladni sjever i žarki jug, naobražen Europejac i 
poludivlji crnac imadu svoja razđražujuća sredstva, bez kojih ne- 
mogu živjeti. Pri odkriću takvih sredstava trebalo je čovjeku upravo 
toliko oštroumlja i izkustva, koliko ga je morao smoći, da nađje 
čim će se prehraniti i čim zaođjeti. S jednim i s drugim počimlje 
čovječja kultura, jedno je i drugo još i danas od najveće vriednosti 
ne samo za život pojedinaca nego i za život cielih naroda. 

Sve te tajinstvene moći, koje imađoše razgaliti dušu čovječju, 
našao je čovjek u bilinskom svietu. Tu u skrivenih radionicah pri- 
redjuje i stvara priroda ne samo ono obilje slađkih i hranivih tvari, 
kojimi se čovjek prehranjuje, nego i sva razđražujuća sredstva, koja 
će mu zasladiti život i opojiti dušu veseljem i bezbrigom. Nije veliki 
broj tih bilina, koje je čovjek odabrao radi njihovih razđražujućih 
sokova, ali ih za to ima po svem svietu. Najglavnije te biline opi- 

sat ćemo redom u ovoj i sliedećoj knjizi. Prošlost njihova u velike 
je zanimiva, jer nam i ona odkriva onu znojem nakvašenu stazu 
kulture, kojom je čovjek napried koracao. 

Kao što za mnoge druge kulturne biline, tako i za ove neznamo 
njihove početke, kada i tko ih je prvi uzgojio i kako razširio. Prva 
njihova prošlost skrivena je u tamnoj davnini. Proste su samo 
priče i bajke, pune često najčišće poezije, koje nam ođkrivaju, tko 
je te darove božje čovjeku poklonio. Potreba a i pohlepa razširila 
ih je danas po svem svietu, uvela u najsiromašnije kolibe i kra¬ 
ljevske palače. Da spomenemo samo vino i čaj, kavu i duhan, opium 
i kakao, pa ćemo shvatiti njihovu kulturnu vriednost. Nu čovječja 
požuda za uživanjem posiže često dalje, nego što to dopušta zdravlje 
njegova tiela. Ona ga vodi do strasti, pa ga svaljuje u propast, sni- 
zuje sa dostojanstva čovječjega i izjednačuje sa životinjom. I tako 
te kulturne biline, koje bi imale čovjeku razveseliti život, znadu 
postati nesrećom ne samo pojedinaca nego i cielih naroda. Državnici 
i vlade, kojim je na srđcu bilo blagostanje njihovih naroda, bili su 
vrlo često zabrinuti, kada su vidjeli, kako im narodi prekomjernim 
uživanjem razđražujućih tvari hrle u propast, pa su u toj brizi smiš. 
ljali sredstva, kako da zlu predusretnu. Poviest nam priča mnogo 
primjera, kako su strogimi zakoni i zabranami htjeli učiniti konac 
toj nevolji. Već u Americi znala je domaća vlada prostomu peruan¬ 
skomu puku zabraniti žvakanje koke. Muhamed je svojim vjernikom 
zabranio vino. Kršćanska je crkva u Etiopiji branila piti kavu, u 
Aleksandriji, Kaira i Carigradu izdavali su slične zabrane proti piću 
kave. U Kini postoji još danas najstrože zabrane proti opiumu, a 
proti duhanu ustajala je u Europi crkva i država. Kako su sve te 
zabrane imale pred očima najplemenitiju svrhu, to neuspješe one 
ipak nigdje. Čovječja strast i pohlepa za uživanjem tako je velika, 
da se ona neda lako obuzdati. Ako ima kakva sredstva proti tomu, 
to je samo naobraženje, koje čovjeka oplemenjuje. Dobro znamo, 
da Peruanci još uviek svoju koku žvaču. da Muhamedanci potajno 
vino piju, da se opium u Kinu sve više kriomčari, pa da je duhan 
u Europi ne samo dozvoljen, nego da njim još i mnoge države 
trguju. 

Međju svimi timi bilinami zauzimlje nedvojbeno prvo mjesto 
vinova loza. I ljepotom svoga lika i plemenštinom svoga ploda 
prednjači ona svima, a u kulturu čovječju nije nijedna toliko uti¬ 
cala, kao ona. Vinova loza upravo je dar božji, i to najplemenitiji. 

U najdavnijoj prošlosti nije čovjek u svojoj čednosti ni htio vjero¬ 
vati, da je on sara taj prirodni dar uzgojio i oplemenio, nego je 
držao, da su ga samo bogovi mogli čovječanstvu pokloniti. U Indiji 
i u Egiptu, u Grčkoj i Rimu klanjalo se čovječanstvo bogu vina, 
koji je zemlju usrećio vinovom lozom i njenom plemenitom kaplji¬ 
com. Sve vjerske priče o postanku vinove loze odišu najčišćom poe¬ 
zijom, koju može nadahnuti samo najbujnija mašta. Grci, taj naj¬ 
duhovitiji narod, što je ikada na zemlji živio, smatrahu u. vinovoj 
lozi najveću svetinju. Oni su duboko osjećali, da vino nije jedino 
za to, da čovjeka razveseljuje, nego da ga ono i dovodi u takvo raz- 
položenje, u kom će najbolje shvatiti sve, što je liepo i uzvišeno. 
Grčki narod imao je silnu množinu bogova, ali nijedan nije bio ob¬ 
ljubljeniji i popularniji od boga vina i zemaljske plodnosti, od Dio- 
nizailiBaha. Svaki vinorodni kraj imao je svoje priče o porodu 
i životu svoga miljenčeta, svaki ga je za se svojatao. Otac mu je bio 
sam bog Zeus, a majka Semela, predstavnica proljetne plodnosti. Kada 
se majci po želji njenoj ukazao bog Zeus u svom najvećem veli¬ 
čanstvu sa munjom i gromom, planula ona ognjem i porodila ne¬ 
razvijeno diete, koje je onda Zeus skrio u svoje bedro, da tu do- 
zrije. Kada je Dioniz odrasao, zasadio je vinovu lozu, opio se i 
opio svoje dojilje i šumske duhove, te sa svojom razkalašenom 
družinom stao se svietom potucati, pa kamogod je došao, sve je 
predobio. 

Druga jedna priča pripovieda, da su mladoga Dioniza Titani pri 
igri napali, pa ga na komade raztrgali. Nu božica Atena našla još 
živo srdce, te ga đonesla Zeusu, a iz srca niknula vinova loza, taj 
najplemenitiji božanski dar. 

Atički kraj se je hvalio, da je njemu Dioniz prvu lozu po¬ 
klonio. Kada se je Dioniz Ikaru svrnuo, primio ga je ovaj gosto¬ 
ljubivo, pa mu je za nagradu poklonio vinovu lozu. Da razširi ple¬ 
meniti taj dar po zemlji, napunio je Ikar mjehove vinom, pošao 
zemljom, te stao napajati pastire i seljake. Kad su se ljudi opili, 
pomisliše, da su otrovani, pa ubiše Ikara. Njegova kćerka Erigona 
objesi se od sdvojnosti na drvetu, pod kojim joj je otac ležao po¬ 
kopan, Radi toga zločina razsrdio se Dioniz, te poslao na kćeri 
atičke takvo bjesnilo, da su se redom kao i Erigona vješale. Ta 
nevolja trajala je sve dotle, dok nisu boga izmirili. 

I takvih priča puna je grčka mitologija. Svuda je bog Dioniz 
usrećitelj ljudi. Kamo on stupa, tu se radja veselje i radost. On 

Iz bilinskoga svjeta. II. 9 

sprijateljuje i ublažuje ljude, ukroćuje divlje šumske duhove i divlje 
zvieri: panteri i lavovi sliede ga ukroćeno za koli njegovimi. On pu¬ 
tuje u strane zemlje, da pokori divlje narode. Tko da opiše sve 
one sjajne i vesele svečanosti, što su ih slavili ljeti i zimi, na selu 
i u gradovih, da uzveličaju Dioniza i njegov dar. Sve to jasno i 
očito pokazuje, koliko je grčki narod umio cieniti vrieđnost vi¬ 
nove loze i vina. Nesmijemo se dakako čuditi, što su se mnoge te 
svetkovine u Grčkoj i onda u Rimu u slavu boga Baha vrlo često 
izrodile u najužasniju razuzdanost. 

Slava vinu nije nikada jenjala. Prošle su tisuće godina, a vino 
je ostalo još uviek najboljim prijateljem i drugom čovječjim. Neima 
veselja, neima slave bez vina. Božanska kapljica svuda i uviek raz- 
veseljuje ćud i sdružuje srdca, sklapa prijateljstva i razbija brige. 
Vještina čovječja priređjuje mnoga jela i pića, a med svim tim je 
jedino vino, koje zaslužuje, da ga pjesnici opjevaju. Već stari Homer 
opjevao mu je slavu, a rieČ kralja Davida, da vino razveseljuje 
srdce čovječje, odjeknula je nebrojenimi pjesmami. Težko da će 
biti pjesnika, koji ga nije veličao, pa upravo u tom veličanju izlio 
je mnogi pjesnik najkrasniji biser svoje duše. Nebrojene su pjesme, 
nebrojene zdravice i napitnice, med kojimi je upravo hrvatski narod 
stvorio mnogu ljepotu, što ju je nadahnula božanska kapljica. 

Gdjegod se je vino udomilo, svuda je ono svoju moć pokazalo. 
Gdjegod je vino obično piće, tu je i narodni značaj posve drugčiji. 
Takvi su narodi oštroumniji i veseliji, ljubezniji i družtveniji. Pri¬ 
spodobite samo na jednoj strani Engleze i sjeverne Niemce, a na 
drugoj Franceze, Španjolce, Talijane i Hrvate, pa kolika je tu raz¬ 
lika u cjelokupnom družtvenom životu. I taj narodni značaj, što 
ga je vino stvorilo, povadja i kulturni napredak pojedinih naroda 
za sobom. U stara vremena, gdje je narodni život bio puno jedno¬ 
stavniji, vidi se puno jasnije, koliko je vino uplivalo na kulturni 
razvoj ljudstva. Da spomenem opet Grčku kao primjer. Grci bijahu 
bistri i oštroumni, veseli i okretni, a uz to imađu vinu još zahva¬ 
liti velik dio svoje kulture. Bi li vjerovali, da je veličanje vina stvo¬ 
rilo u Grčkoj sve uzvišenije i savršenije pjesničtvo, dramu i tra¬ 
gediju, komediju i lakrdiju? Sve veće narodne svečanosti u Grčkoj 
držale su se u slavu Dioniza i njegova dara. Svetkovine te nazi¬ 
vahu dionizije. U Atici počele su te svečanosti na ladanju u pro¬ 
sincu, a zvahu ih male dionizije. Po svih selih, gdjegod je 
vino rodilo, slavile su se onom živahnošću, kojom se odlikuje samo 

južna vesela ćud. U tom veselju niknulo je atičko kazalište, pa 
je u jednostavnom i seoskom liku uzdiglo ove svečanosti na ljepšu 
i plemenitiju visinu. Putujući predstavljam išli su od sela do sela, 
da uzveličaju pučku svetkovinu. Male dionizije nastaviše u siečnju 
i veljači po gradovih, gdje su i djeca imala svoje posebne sveča¬ 
nosti. Najveća slava razvila se je u ožujku pri velikih ili grad¬ 
skih diouizijah. Sve što je moglo, hrlilo je tada u Atenu, da 
vidi taj grad najfinijega ukusa u najvećem njegovom sjaju. Pri tih 
svečanostih je niklo i razvilo se najsavršenije grčko pjesništvo. Naj¬ 
glasovitiji pjesnici natjecali su se tu svojimi pjesmami, a kao 
krunu slave uzeše predstavljanje najizabranijih tragedija i komedija. 
I sve druge pokrajine grčke natjecahu se s Atikom, pa ako je gdje 
razkalašenost i razuzdanost i preotela mah, to je ipak svuda pleme¬ 
nitiji ukus znao za koji čas na površje izići. Grčke dionizije stvo- 
riše neumrla pjesnička djela Eshila, Sofokla, Euripida i Aristo- 
fana, jer su sva ta djela pisana u slavu vinskih svečanosti. Bez 
njih valjda ih sviet nebi nikada ni ugledao. 

Plemenita vinska kapljica vriedna je i dostojna svoga roditelja. 
Vinova loza ima divljih srodnika u iztočnoj Aziji, Indiji i sjevernoj 
Americi, a medj svimi je ona najveličanstvenija, pa ju za to i 
zovu p I e m e ni t o m (Vitis vinifera). I ta plemenština njena očituje 
se na njoj od koriena pa do vrška, narav ju je upravo liotomice 
uresila dražestnom ljepotom. Na vitkom i vijugavom stablu uhva¬ 
tile se nježne vitiee i prekrasno narezano lišće, u kom često umjet¬ 
nici uzorke za svoje uresnine traže. Ti dražestni oblici toli se često 
izmjenjuju, svaka suvrstica umjela se đrugeije zaodjeti, a u svakom 
kraju prikazuje se ona u drugom liku i uzrastu, pa tim i okolici 
drugo lice stvara. 

Tko je prošao vinorodne krajeve od sjevera pa do do juga, taj 
je mogao vidjeti, u koli raznoličnom liku se loza prikazuje i kako 
raznovrstno okolicu uresuje. U sjevernih krajevih Francezke i Nje¬ 
mačke nežari joj sunce jošte dosta jako, pa za to se ona tu skriva 
samo u staklene kućice. Sto nemože sunčani žar, to stvara tu 
umjetna toplina, pa tu dozrije groždje sa isto tako plemenitim so¬ 
kom, kao da ga je žarilo grčko sunce. 

Kada prekoračimo u Njemačkoj oko Rajne 52. stupanj, a u iz¬ 
točnoj Francezkoj dospijemo do 50. stupnja, onda ćemo sresti prvi 
put vinovu lozu, kako stupa pod otvoreno nebo. Nu tu se ona još 

uviek pritište na tople zidove, te jedino još pred kućami stvara 

* 

zelene sjenice. Na brežuljke i na otvorena polja još se onanepušta, 
jer nenalazi tu dovoljno zaštite. 

Po prilici oko 50. stupnja stupamo na granicu, do koje se je 
njekada rimska moć širila. Dotle je Rim donio i vinovu lozu, a 
dalje bez loze kao da se je slab osjećao, pa tu i zaostao. Tu loza 
stupa slobodno iz ograda i vrtova, pa se nastanjuje na nježnih ob- 
roncih, koje sunce cio dan ogrieva. Jedino uz Rajnu, Saalu, Labu 
i Odru popinje se loza za jedan do dva stupnja više prema sjeveru, 
dočim u Francezkoj za isto toliko prema jugu zaostaje. Vinova loza 
sredjala se tu u pravilne redove, oslanjajuć se o zabite kolce, da 
pod trhom svoga ploda na zemlju nepadne. Redovito i pravilno za- 
lamanje i obrezavanje zaustavlja razvoj stabla i stvara čistinu, u 
koju lako ulaze sunčane zrake, da uzvare plemeniti sok u plodu. 
Iz tamnoga toga zelenila, kojim se brežuljci zaodješe, proviruju kao 
labuđi biele vinogradarske kućice. U tom se liku prikazuje vinova 
loza malo ne po svoj srednjoj Europi a i kod nas. Samo u kra- 
jevih, gdje je drvo riedko, neima vinovoj lozi kolca za podporu; 
ona se tu svojimi izbojci po zemlji povlači. Tako su lozu uzgajali u 
prastaro doba u sjevernoj Africi, Palestini i Grčkoj, a čine to još 
i danas po obalah Francezke i Španjolske uz Sredozemno more. 

Čim predjemo preko Alpa i dospijemo pod toplije nebo, evo 
nam odmah i loze u novom i ljepšem obliku. Tko nije čuo još za 
blagoslovljene krajeve Merana, kamo bolestnici sa sviju strana hrle, 
da se u blagom podnebju sladkimi plodovi vinove loze lieče. Vino¬ 
gradi su tu prave vinove sjenice. Izgradjeni kameniti stupovi sre- 
dali su se jedan do drugoga, a na njih položiše cielu mrežu mo- 
taka, da se preko njih izplete loza. Ciela su tu stabla, koja su se 
u sjenicu digla, stvarajuć zelen krov, sa koga vise plemeniti groz¬ 
dovi. Izmedju loze nalazi dovoljno hrane još kukuruz i heljda, a 
pokraj sjenica šire se voćnjaci, puni bresaka i badema. U takvih 
sjenicah raste glasoviti „medoc“ kod Bordeauxa, one su najkrasnijim 
uresom talijanskih jezera a i mnogih krajeva u Italiji i u našoj 
Dalmaciji. Bio je to već prastari običaj uzgajati vinovu lozu u 
takvih slikovitih sjenicah; svjedoče nam to slikarije odkopane u 
pompejanskih kućah i egipatskih grobovih. 

Još je jedan treći lik, u kom se vinova loza prikazuje, i to 
upravo najljepši i najdražestniji. Nalazimo ga u zemlji, odkle je 
malo ne sva Europa lozu kao uzdarje primila, u Italiji, čim se sa 
Alpa pustimo u Lombardiju, otvara se pred nama plodna ravnina, 

u kojoj ima toliko snage, da u isto vrieme na istom mjestu pod¬ 
nosi i prehranjuje drveće, žito i vinovu lozu. Nepregledne oranice 
zasijane raznovrstnimi žitaricami prostiru se na sve strane, a ništa 
im nesmeta, što su se sred polja pravilno poredjali dudovi, s kojih 
pobiru list za svilenu bubu. I ti dudovi tvore ujedno i vinograd. 
Vinova loza se popela na krošnju sve do vrška, a odatle zahva¬ 
tila, do drugoga stabla, kao da je htjela u zraku stvoriti pre¬ 
krasne zelene slavoluke. Vinograd sdružio se tu sa oranicom u 
jedno, pa tako se pretvorio cio kraj u jedan vrt, u kom rodi žito 
i vino, iz koga dobivaju drvo i hranu za svilenu bubu. Dalje prema 
jugu, osobito u Toskani i Campagni diže se loza na još više drveće, 
osobito na topole i briestove. Narod je tu već u starom vieku rado 
uzpinjao lozu uz briest, da ga vjenča sa veselom zaručnicom, jer 
je samotno drvo nazivao žalostnim udovcem, koji turobno dane trati 
bez vjereničina zagrljaja. 

Po svih krajevih i u svakom liku vinova je loza uviek naj- 
dražestnijim uresom okolice. Oko čovječje rado o njoj zapinje, 
rasla ona u otvorenih vinogradih ili zatvorenih vrtovih, kao da se 
već unapried veseli sladkomu plodu i plemenitoj kapljici. 

IX. 

Geografsko razprostranjcnje vinove loze. — Sjeverna i jušna granica vinove loze. 
— Divlja loza u Americi. — Pokusi sa europskom lozom u Americi. —Uspjeh 
sa američkom lozom. — Trena uš. — Vinova loza na južnoj polovici zemlje. 

Vinova se loza razširila danas malo ne svuda, gdjegod joj 
tlo i podneblje prija. Gdjegod groždje do jeseni dozreti može, 
tu se je svuda i vinogradarstvo razširilo. Vinova loza oživi s pro¬ 
ljeća u travnju, a dovrši svoj rad u listopadu. Da za vrieme toga 
rada loza dobro uspieva i sočne grozdove ponese, to ona treba, da 
srednja mjesečna toplina nepadne izpod 15 stupnjeva, a za pod- 
puno dozrievanje traži ona bar prosječnu ljetnu toplinu od 20”. Gdje 
toga neima, tu vinogradarstvu neima pristaništa. Sama zima nije 
za vinovu lozu od velika upliva. U krajevih, gdje se znadu voćke 
od ciče zime posmrzavati i propasti, ostane loza još na životu, jer 
smrzavica nemože da dopre u onu dubljiuu, u koju se je korienje 
zakopalo. Kada je loza jednom već potjerala, onda je prama zimi 
vrlo osjetljiva. Proljetni mrazovi u svibnju najveći su neprijatelji 

vinogradarstvu. Toplo i kišovito ljeto sve do pod jesen stvara dobru 
i obilnu berbu, dočim ju jesenske kiše u velike kvare. Od maglo¬ 
vitih i vlažnijih morskih obala bježi loza, premda joj blizina vode 
prija, a i jutrnja magla uz rieke ništa nesmeta. Vlažno i močvarno 
tlo nije za uzgojenu lozu, premda se divljaka najradje zavlači u 
močvarne šumske dolove. Za plemenitu lozu najprijatniji su maleni 
brežuljci, koje sunce ogrieva. 

Kako se klimatski odnošaji, s kojih ovisi uspjeh vinove loze, 
duž ciele Europe vrlo mienjaju, to nedosiže ni loza svuda do iste 
visine. Kada bi rekli, da je 50. stupanj sjeverne širine sjeverna 
granica loze, onda bi to vriedilo samo za vinorodne krajeve iztočne 
Francezke i južne Njemačke, jer se u istinu ta granica sad spušta 
sad diže iznad 50. stupnja. Na iztočnoj obali Europe nalazimo u 
Francezkoj najsjevernije vinograde pri Vannesu (pri 47‘, 2 ° sj. š.). 
Iznad toga u Bretagni i Normandiji neuzgaja se danas više vinova 
loza, piemda se znade, da je i tu jednoć bilo vinograda. Moralo je 
tu vino biti vrlo loše, pa su se ljudi vinogradarstva kanili. Pripo- 
vieda se, da se je jedan plemić iz Bretagne na dvoru Franje I. 
hvalio, da u njegovu kraju ima tri stvari, koje su bolje, nego 
igdje drugdje u Francezkoj, a to da su ljudi, psi i vino. Za prvo 
dvoje dopustio mu je vladar, da može biti bolje, ali za vino mu 
reče, da je najkiselije i najgore u svoj zemlji. Naravno je, da su 
ljudi tuđe radje uvažali strano pivo i vino, pa tako svoje vinograde 
zapuštali, a pravili samo vino od jabuka. To se isto moralo do¬ 
goditi i u Englezkoj. Zna se, da je car Probo izdao dozvolu, da 
smiju vinovu lozu i po Englezkoj saditi, nu nezna se, da li su mu 
savjet poslušali. Iz kasnijih vremena sačuvalo se je više spomenika, 
koji dokazuju, da je u južnoj Englezkoj bilo više vinograda, a oso¬ 
bito da su se samostani vinogradarstvom bavili. U jedanaestom i dva¬ 
naestom stoljeću bralo se je u Englezkoj mnogo vina, ali je to 
moralo biti vrlo slabo. U izvješću jedne crkve navodi se, kako jedne 
godine nisu vino, nego kiselicu nabrali. Još u šestnaestom i sedam¬ 
naestom stoljeću imala je Englezka svoga vina, a u osamnaestom 
stoljeću pravili su u grofoviji Surrey njeku vrst šampanjca; od toga 
vremena gubilo se je vinogradarstvo sve više, a danas neima o njem 
više ni govora. Umjetnom toplinom uzgajaju u Englezkoj, kao što 
i u Petrogradu najljepše groždje, što ga ima na svietu, ali i naj¬ 
skuplje. U kraljevskom vrtu u Hamptoneourt-u blizu Londona na¬ 
lazi se jedna vinova loza u posebnom za nju gracljenom a ljeti otvo- 



135 


renom bilinjaku. Ova bi god. 1769. sadjena. Njezino stablo ima 
80 em. u obsegu, a njezine grane razširuju se na 38 metara da¬ 
leko. 0 dobroj godini nosi do 3000 grozdova. U sjevernoj Fran- 
eezkoj kao što i u Englezkoj zima je vrlo blaga, ali je ljeto vlažno 
i hladno, pa groždje nemože pođpuno da dozrije. To isto nalazimo 
mnogo južnije u »Španjolskoj, gdje na sjevernoj obali n. pr. u Astu- 
riji nemože vinogradarstvo da napreduje. 

Kada podjemo od Vannesa u nutarnjost Francezke, onda vi¬ 
dimo, kako se granica vinove loze sve više prema sjeveru diže, te 
iznad Clermonta i Pariza dopire blizu do 50. stupnja. Iz Francezke 
zahvaća loza u južnu Belgiju, a odatle prelazi u Njemačku i diže se 
uz Bajnu iznad Bonna do 51. stupnja. Tu prelazi loza na drugu 
stranu Rajne, te se uz nju spušta opet prema jugu sve do Mainza 
i onda prelazi prema iztoku u dolinu Maine pod 50. stupanj sve do 
Bamberga. Odatle se diže granica vinove loze opet prema sjeveru, 
dotiče se Lipskoga i onda na Odri kod Gubena siže najdalje prema 
sjeveru, naime do 52. stupnja. Odavde se spušta granica ta naglo 
dolje i vraća se prema Labi, te prolazi kroz Češku i spušta se u 
Austriji prama Dunavu, tako da Slezka i Galicija ostaju na strani. 
Od Dunava zalazi vinogradarstvo izpod Karpata u Ugarsku i onda 
u Sedmogradsku, te kroz Molđavu dopire do Crnoga mora. U Rusiji 
nalazimo vinogradarstvo na jugu uz Crno more, a samo po dolovih 
uz Dnjepar, Bug, Dnjestar i Don uzdiže se ono prema sjeveru do 
47. i 48. stupnja. Od Dona prelazi vinogradarstvo iznad Astrahana 
do Kaspijskoga mora, pa tu dopire gotovo do istoga onoga stupnja, 
pri kom je začelo na zapadnoj obali Europe u Francezkoj. Sjeverno 
iznad ove granice, što smo ju u Europi opisali, naći ćemo na više 
mjesta dosta dobro razvijeno vinogradarstvos Nu to su uviek osam¬ 
ljene točke, pa je tu vino obično takvo, kao što ono kod Pots- 
đama, o kom Humbolđt veli, da nije za piće, ali da ga ipak piju. 

Čovjek bi mislio, da ćemo na sjevernoj granici vinove loze naći 
najlošije vino, pa ipak nije tako. Upravo naša najbolja vina potječu 
malo ne sa krajne granice. Valoviti brežuljci u Champagni, strmi 
obronci Rajne, gorje kod Tokaja, obronci Kavkaza rode najpleme¬ 
nitijim vinom, akoprem njekoliko milja iznad tih krajeva prestaje 
svako vinogradarstvo. 

Iznad Kaspijskoga mora prelazi sjev. granica vinove loze u Aziju, 
provlači se kroz Turkestan, te izpod velikoga gorja Tianšana ide iz¬ 
ravno visoeinami sve do Žutoga mora, završujuć tu pri Pekingu i Koreji. 

Svi krajevi, koji leže izpod ove crte, koju smo povukli Europom i 
Azijom, od Vannesa pa do Pekinga, prikladni su za vinogradarstvo, 
samo ako je tlo lozi povoljno i ako bregovi nisu previsoki. Od prije 
već znamo, da na visokih bregovih od podnožja pa do vrhunca 
nevlađa ista toplina, pa da radi toga u raznih visinah i razno 
bilinstvo raste. To je uzrok, da i vinova loza ima na bregovih svoju 
granicu, koje nemože prekoračiti. Ćim je gora dalje prema jugu, tim 
se više na nju može loza popeti. U Hrvatskoj popinje se loza do 
300 metara visoko, u sjevernih i centralnih Alpah do 500 metara, 
dočim na južnih obroncih dosegne visinu od 850 metara. Na Etni 
i Andaluziji popinje se loza do visine od 1300 metara, a u Armeniji, 
Kašmiru i obroncih Sinaja do 1800 metara. U Himalaji ima obro¬ 
naka, gdje vinogradarstvo počimlje tek u visini od 2700 metara. 

U južnih krajevih popinje se loza u veliku visinu, jer ona 
tu bježi iz dolova, gdje tropsko sunce žeže i peče. Veliku tu 
toplinu nemože loza da podnese, nego se diže na bregove u 
pojas, u kom je blaži zrak i blaža toplina. Veća toplina više škodi 
vinovoj lozi nego što joj koristi. Već u južnoj Europi moraju s 
lozom drugčije postupati nego kod nas. Zemlja pod lozom mora kod 
nas da bude čista, da i ona svojom toplinom pospieši zrijanje groždja. 
Već u Italiji dižu lozu visoko u zrak, drveću na vrhunce, jer je tu 
već sama toplina zraka dovoljna za zrijanje. Kod nas sade vinograde 
uviek na južne bočine brežuljaka, dočim su u sjevernoj Africi već 
od najstarijih vremena vinograde smještali na sjeverne bočine, da 
ih zaštite od prevelika sunčana žara. U Perziji kopaju 2 do 3 metra 
duboke jame, u kojih lozu uzgajaju, da im ona ostane u sjeni i 
vlazi, pa da se groždje neosuši. Gdjegod dalje na jugu srednja go¬ 
dišnja toplina prelazi 21°, tu više neima o vinogradarstvu govora. 
Uz tu toplinu se loza nikada neumiri i neodpočine, pa se ona prije 
reda iztroši. Na lozi nalazimo tu kroz cielu godinu i cvieta i zrela 
i nezrela groždja, a samo groždje se brzo posuši. Ako u tih krajevih 
i drže lozu, to ju sade samo radi groždja a nigdje radi vina. I tako 
toplina povlači i prema jugu vinovoj lozi granicu, preko koje ona 
neprelazi. Ta granica dosiže do 30. rjeđje do 28. stupnja širine. 
Pravo pristanište loze nalazi se dakle na prostoru izmedju 50. i 
30. stupnja. U Africi nalazimo lozu samo na sjevernoj obali uz Sredo¬ 
zemno more. U Arabiji je neima, a isto tako u Indiji. U Japanu i 
u južnoj Kini neuspieva loza. U sjevernih krajevih Kine bilo je loze, 
ali sn ju često zabranili saditi. Izvan južne granice prelazi vinova 

loza na bregovite otoke i u samu blizinu ekvatora, jer tu vlada 
vječno proljetno podneblje. Na glasu su vina, što rastu na Madeiri 
i Tenerifi, pa na kapverdskih otocih i sv. Heleni, jer tu nalazi 
vinova loza sve uvjete za svoj život. 

Na južnoj granici, gdje prestaje vinova loza, počimlju palme 
svoje carstvo širiti, a priroda kao da je htjela odštetiti tropske kra¬ 
jeve, pa je stvorila u palmah sok, od koga prave vino. Jedna i 
druga bilina povukoše granicu izmeđju umjerenoga i žarkoga pod¬ 
neblja. Gdje jednoj godi, tu neima drugoj obstanka, a ima samo 
malo bregovitih zemalja, gdje se palma sa vinovom lozom grli. Nje- 
kada su se u đolovih Palestine uzdizale obje te najplemenitije biline, 
podizale blagostanje zemlje. Danas je palma odatle opet izčezla. 

Još jednu zemlju moramo spomenuti, koja se može ponositi 
svojom vlastitom lozom, a to je sjeverna Amerika. Krajevi od 
Kanade pa sve do otočja u mexikanskom zaljevu puni su divlje 
loze. Nu ta loza nije ona ista, što kod nas raste, ali joj je vrlo 
srodna. Groždje u te loze prilično je sladko, ali u divljem stanju 
nije za vino. Kada su normanski brodari oko godine 1000 zalutali 
u sjevernu Ameriku u one krajeve, gdje su danas Savezne države, 
nisu se mogli dosta načuditi silnoj množini groždja, što je visjelo 
po raznom drveću. Eadi toga nazvaše tu zemlju vinelanđ. Kada 
je 500 godina kasnije Kolumbo stupio prvi put na antilsko otočje, 
našao je obilje divlje loze, kako se uzpinje na palme i najviše 
drveće. I na kopnu našao je Kolumbo (na trećem putu g. 1498.), 
kako opisuje Irving, uz stanove ljudske lozu, kako se po drveću 
uzpinje. Četiri godine kasnije našao je jedan španjolski vitez po 
gorak Hispanjole ogromnu lozu sa sladkim i ukusnim groždjem. To 
isto nadjoše Španjolci na južnoj obali Kube, a Kolumbo je poslao 
velike grozdove sa divlje loze kraljici Izabeli u Španjolsku. Nu 
đolazkom Europejaca đonesoše u Ameriku i europejsku lozu. Već 
je sam Kolumbo ponio na svom drugom putu osim mnogih kulturnih 
bilina i vinovu lozu, pa je ta tuđe već u drugoj godini poniela 
liepo groždje. Do mala počeše lozu sve više u Ameriku uvažati, pa 
zasadiše mnoge krajeve u Čile, Braziliji, Mexiki i Kaliforniji. Nu 
lakomi Španjolci stadoše doskora zazirati od amerikanskoga vino¬ 
gradarstva, bojeći se, da nebi njihovo vino ondje prodje našlo, pa 
ga stadoše silom zatirati. Tako su u Braziliji zabranili saditi vino¬ 
grade, a zasadjene su dali izkrčiti, da neimaju niti za domaću po¬ 
trebu dosta vina. Isto tako nedadoše u Čile niti maslinu niti vinovu 

lozu saditi. I od toga vremena nikako se nije moglo u tih krajevih 
više vinogradarstvo uzdići. 

Kada su se u prošlom stoljeću stale sjevero-amerikanske države 
samostalnije razvijati, počeše na to pomišljati, kako bi u velike 
europsku lozu razsađili, da nebuđu ni u tom više ovisni o Europi. 
Dva bogata muža, Švicarac Dufour i Francez Lacanal, preuzeše si, 
da sjevernu Ameriku vinovom lozom obogate. Oni donesoše najbolje 
vrsti loze iz Francezke i Njemačke, pa zasadiše silne vinograde u 
najprikladnijih krajevih po mnogih državah , dovedoše k tomu još 
i izvrstne vinogradare iz Europe, uložiše silne novce, da uspjeh 
bude što sigurniji. Nu sav taj trud i trošak bijaše uzalud. Euro- 
pejska loza nehtjede nikako da u toj novoj domovini uspieva. Za 
kratko vrieme stade loza na sve strane pobolievati, pa napokon i 
odumre. Uroždje je trunulo ili je odpadalo prije nego što je dozrelo. 
Pokušaše još jednom. Iz Francezke donesoše u Pensilvaniju 17.000 
komada najplemenitije loze, ali neprodje dugo vremena, a od sve 
te loze nebijaše više ni jedne na životu. Francez Lacanal sdvojio je 
nad tim, pa je god. 1836. morao francezkoj akademiji priznati, da je 
svrhu svoga života promašio, jer da se europska loza neda u Americi 
udomiti, pa da se Amerika neće nikada vinogradarstvom usrećiti. 

I Lacanal se je ipak donjekle prevario, jer Amerika ima danas 
ipak svoje vinogradarstvo i pije svoje vino, pače i Europa upire 
svoje oči u ameiičku lozu kao jedini spas. Dztrajan amerikanski 
duh nije mirovao, dok nije došao do željena uspjeha. Cim su uvidjeli, 
da im europejska loza neće pomoći, obratiše svoju pozornost na 
domaću divlju lozu. Stadoše s njom u veliko pokuse praviti, te ju 
oplemenjivati i posao im sjajno uspije. Divlja loza — Vitis La¬ 
fa ruse a — što raste u sjevernoj Karolini i Arkansasu, dala je 
do mala mnoge plemenite suvrstice, međju kojimi bijahu najbolje 
suvrsti Catawba i Izabela. Uz dobru njegu stadoše te nove loze 
obilno roditi i davati izvrstno vino. Iz njih se razviše đoskoro nove 
odlike, a poduzetni Amerikanci zasadiše u brzo veliku množinu 
vinograda, tako da je već godine 1870. rodilo u Americi od domaće 
loze 12 milijuna litara vina. I ta vina mogla su se već takmiti sa 
najboljim! vrstmi, što ih ih Europa ima. Iza toga nije prošlo 10 
godina, a svi krajeyi u sjevernoj Americi izmeđju 45. i 30. stupnja 
imadoše svoje vinograde. San Francisco, Cincinati i St. Louis po- 
stadoše najglavnije vinorodne države, a rieku Ohio nazivlju danas 
već američkom Rajnom. 

Uspjeh američke loze postade za europsko vinogradarstvo 
koban. Sada tek doznadoše, za što europejska loza nije mogla u 
Americi uspievati. Evo za Što. Europejski vinogradari zaželješe u 
svojih nasadih imati i plemenitije američke vrsti. Kada je ame¬ 
rička loza došla u europejske vinograde, počeše se na našoj lozi 
pokazivati one iste bolesti, radi kojih je ona pri prvih pokusih u 
Americi propala. Iztražujue uzrok toj bolesti, nadjoše na korienju 
oboljele loze veliku množinu sitnih životinjica, koje slabe i uništuju 
našu lozu. Životinjica ta je zloglasna trsna uš — Phylloxera vasta- 
trix. — Životinje te doslje u Europi mesu poznavali. I sada tek 
nadjoše, da su ju sa američkom lozom u Europu donieli. Trsna 
uš živjela je od vajkada u Americi na korienju divlje loze. Kroz 
nebrojene godine prilagodila se je i osnažila američka loza proti 
svomu neprijatelju, te ga je mogla na svom korienju hraniti, a da 
joj ništa neškodi. Nu europejska loza postala je dugom kulturom 
nježnija, pa nemože da odoli svomu novomu neprijatelju. Svatko 
zna, u kolikom strahu žive danas europejski vinogradari radi trsne 
uši. Ona se sve više i više Širi, pa je već dosada poharala mnoge 
vinorodne krajeve. Sve dosada nesmisliše pravoga Iieka proti trsnoj 
uši, pa u koliko nam je danas stvar poznata, neima nam druge 
pomoći, nego posizati za američkom lozom, pa ju u naše tlo 
presadjivati. Američka loza nam je tu nevolju doniela, ona nas 
mora od nje i spasiti. Ona kod nas dobro uspieva, a trsnu uš lako 
podnosi. Svakako je to po nas tužno, kada moramo skrštenih ruku 
motriti, kako plodovi tisućgodišnje kulture pred našim očima 
propadaju. 

Sjeverna granica vinove loze u sjevernoj Americi dopire, kako 
čusmo, do 45. stupnja širine. Ona je tu nješto niža nego u Europi. 
Južna granica dopire kao i u starom svietu do 30. stupnja. 

U novije vrieme dobila je i južna polovica naše zemlje vinovu 
lozu, pa i tu se je ona smjestila samo u umjerenom pojasu. U 
Australiji ju nalazimo sada u novom južnom Walesu, u Africi na 
rtu Dobre nade, a u južnoj Americi u Buenos-Airesu i Čile, gdje 
najjužnije pri 40. stupnju do Valdivije dopire. Svi ti krajevi Ježe 
međju 30. i 40. stupnjem južne širine. Kako na južnoj polovici 
jesen pada u ono doba, kada je kod nas proljeće, to i groždje 
dozrieva u drugo vrieme. Dočim je kod nas berba u rujnu i listo¬ 
padu, to je ona n. p. na rtu Dobre nade u siečnjn i veljači. 

XXI. 

Kulturne biline, njihove podivljale i divlje vrsti. — Divlja vinova loza i njeno 
razprostranjenje. — Domovina loze. — Kako se je vinom loza širila iz svoje 
prve domovine na iztok i zapad Azije. — Sirenje vinove loze u Grčku i Ita¬ 
liju. — Vinova loza i vino u Italiji u starom meku. — Galija i Longobardi 
— Rimske naselbine u Europi sa vinogradarstvo; c:ir Probo. — Sto je krš¬ 
ćanstvo za vinovu lozu učinilo. — Promjene u vinogradarstvu Europe. — 
Vinova loza na putu u nove krajeve svieta. 

Gdjegod vinova loza danas rodi velikimi i slađkimi grozdovi, 
tu je ona svuda pod okriljem čovječje njege, svuda je diete kulture. 
Nu čovjek je morao jednoč naći lozu u divljači, morao odkriti u 
njoj plemenita svojstva, pa ju povući u svoju blizinu i zasaditi u 
svoj vrt. I odatle je vinova loza sliedila uzastopce čovjeka na nje¬ 
govih selitbah širom daleka svieta. Nu gdje je domovina vinove 
loze? u kojem kraju i kada ju je čovjek počeo prvi put uzgajati? 

Od velika dohvata su ta pitanja, jer njimi zadiremo u najđav- 
niju prošlost čovječjega roda. Ona bi nam imala odkriti prve začetke 
naše kulture i razsvietliti tminu iz onih vremena, iz kojih nam se 
nije sačuvao nijedan jasan spomenik. Prirodne nauke bave se s velikom 
ljubavlju timi pitanji, pa ako još i nisu došle do željena cilja, 
to nam ipak bar pokazaše put, kojim nam valja dalje ići. Evo da 
nacrtamo u kratko, što danas o tome znamo. 

Prvi uzgoj vinove loze začeo je nedvojbeno u isto ono doba. 
kada je čovjek stao uzgajati razne žitarice i pitomiti pojedine 
domaće životinje. Bilo je to dakle još u ono vrieme, o kom nam 
čovječja poviest još ništa pričati nezna. Pa i to je vjerovatno, da 
je to bio narod bieloga plemena, koji je prvi za kulturom posegnuo. 
Dosadio mu je nestalan i nesiguran lovački život, pa si je pripi¬ 
tomio govedo i ovcu, da nemora više po pustarah i šumah za 
lovinom bježati, uzgojio žitarice i voćke, da nemora ovisiti o oporom 
plodu divljega bilja. Prve te stečevine lako su se sada od plemena 
do plemena širile. 

Današnja znanost drži, da je kolievka bieloga ili kavkazkoga 
plemena bila u prednjoj Aziji, pa tu da je čovjek uzgojio svoje 
najznamenitije domaće životinje i biline. Nu koji je to kraj bio, to 
je težko reći. Za gdjekoje žitarice smo čuli, da neima na svietu kraja, 
gdje bi ih u istinu u divljem stanju našli, kao što nalazimo mnogu 
drugu bilinu, koja oplemenjena po naših vrtovih raste, pa kako 
one niti danas nigdje neđivljaju, to ni neimaju nigdje prave domo- 

vine. Kada bi ih čovjek prestao uzgajati i prepustio ih podpuno 
slobodi, to bi one za kratko vrieme posve sa zemlje izčezle. Moguće, 
da su one tisućgodišnjom njegom na toliko omlitavile i oslabile, da 
se nemogu nigdje upustiti u boj sa urodjenim bilinstvom, da nepod- 
legnu u toj borbi. Jednom riečju, one se nemogu nigdje udomiti. 

Nu nisu sve kulturne biline takve naravi. Ima ih, premda dosta 
malo, koje niti uz najpomuije njegovanje nemogu da zaborave slobodu 
zlatnu, pa čim im se prilika pruži, odmah i pobjegnu izpod čovječje 
ruke. Takve biline udomit če se svagdje, gdjegod ih posijemo, a 
i pobjeći će same izvan dohvata čovječje ruke, zavući se u šume 
i šikare, gudure i samotna mjesta, da bez skrbništva čovječjega 
slobodan život provode. Botanik veli za takve biline, da su p o- 
divljale, da su se novim odnošajem prilagodile, da su se tu udo¬ 
mile. Podivljale biline se u svemkolikom životu tako izjednače sa 
ostalimi urodjenimi bilinami, da u ničem nemožemo razabrati, da su 
to strane pridošlice. I kada nam nebi poviest za mnoge takve biline 
znala pripoviedati, kada ih je čovjek sa sobom iz dalekih krajeva donio, 
mislili bi, da im je to od prvoga početka domovina. A više puta i 
uz sve povjestničke dokaze o selitbi jedne ili druge kulturne bi¬ 
line nismo sigurni, da li su divljake u zemlji, kamo su uzgojenu 
bilinu donieli, samo podivljale ili su od vajkada kao divljake rasle. 
Ima divljih bilina, koje po dalekih i širokih krajevih na zemlji žive. 
U malenu jednom kraju, gdje je živjelo naprednije pleme, mogao 
je čovjek takvu divljaku oplemeniti i uzgojiti kao kulturnu bilinu, 
dočim u drugih krajevih nije nitko pomišljao na to, da istu bilinu 
oplemeni i uzgoji. Pa tako oplemenjenu bilinu raznio je čovjek po 
svietu i donio u krajeve, gdje je ona već od prije kao divljaka 
rasla. I)a ima takvih primjera, dokazala su nam najnovija botanička 
iztraživanja. 

Medju biline, koje lako podivljaju, ubrajamo mnoge naše voćke 
a i vinovu lozu. Gdjegod vinova loza na toliko uspievati može, da 
joj sjeme dozrije, tu se ona znade oteti čovječjemu gospodarstvu, pa 
pobjegne u slobodnu narav i podivlja. Ptice se rado hrane njezinimi 
bobami, pa raznesu sjeme po šumah i šikarah. Kada sjeme padne 
u prikladno tlo, razvije se iz njega mladica, koja se s početka 
skriva u šikari, dok za njekoliko godina neojača na toliko, da se 
uzpne i na najviša drveta, gdje na sunčanom žaru svoje grozdove 
razvija. Čim je tlo i podnebje neprikladnije, tim se više divljaka 
promieni. U južnijih krajevih rodi i podivljala loza sladkim grož- 

djem, premda je ono mnogo sitnije, dočim u sjevernijih predjelih 
ne samo da postane groždje sitnije, nego jošte ostane i kiselo. 

Divlje vinove loze naći ćemo danas svuda, gdjegod je vino¬ 
gradarstva bilo. Nalazimo je u južnoj Njemačkoj i sjevernoj Fran- 
eezkoj. Podunavlje, a osobito južni krajevi oko Dunava skrivaju u 
svojih šumah upravo gorostasna stabla divlje loze, koja u jesen 
svojinu žutimi i crvenimi listovi šume vanredno ukrasuje. Špa¬ 
njolska i Portugal, Italija i Grčka razvijaju divlju lozu, kojoj stabla 
mjere gotovo jedan metar u promjeru. Vinova loza poćimlje tu već sa 
drvećem se takmiti. U prilikah, što ih spominje sveto pismo u knjigah 
o sudijah (9, 12), pozivlje drveće vinovu lozu, da im bude carem, a 
ona im odgovara: „Zar da ja ostavim vino svoje, koje veseli Boga 
i ljude, pa da idem da tumaram za drugo drveće ?“ Nu na iztoku 
Crnoga mora, na podnožju Kavkaza, postaje loza u istinu kraljicom 
šume. Tu ona dosiže u promjeru 1 do 2 metra širine, a svojimi 
viticami zahvaća najviše vrhunce hrastova, bukava i kestena, pa se 
u toj visini kiti prekrasnim grožđjem. Poslije zimskih rarazova do- 
zrije i osladi groždje, a ima ga toliko, da s proljeća idu ljudi u 
šumu, pa ga u obilju sa drveća otresu. Isto tako bujno raste divlja 
loza u šumah, što leže južno izpod Kaspijskoga mora, pa odatle 
zadire daleko u Persiju i Afganistan. 

Malo ne svuda u tih krajevih, što smo ih sada spomenuli, uz¬ 
gaja se oplemenjena loza, pa bi možda pomislili, da je ona tuđe 
samo podivljala. Nu stroga znanstvena iztraživanja ovlaštuju nas 
uztvrditi, da je u zemljah oko Sredozemnoga mora i onda u srednjoj 
Aziji vinova loza rasla prije nego što je bilo oplemenjenih vrsti, da 
je u tih krajevih njena prva domovina. Sjeme vinove loze na- 
đjoše u sojenicah u Italiji (Parma) i Švicarskoj (Wangen), dakle 
još iz dobe, gdje poviest nepočimlje. U Francezkoj nadjoše u vap- 
nenoj sedri otisnuto lišće vinove loze, pa i to potječe iz prastarih 
vremena. U sjevernih krajevih Europe sva je divlja loza u istinu 
samo podivljala, tu je u zadnje doba zemaljske prošlosti nije bilo. 
Nu prije toga doba u ono vrieme, kada je i u tih sjevernijih krajevih 
vladalo toplije podnebje, kada su tu još živjeli slonovi, nosorozi i 
lavovi, plele su se po šumah mnogobrojne vrsti loze, a međju njimi 
je najznamenitija bila loza, koju prirodoslovci prozvaše teutonskom 
lozom (Vitis teutonica). Ona se je penjala po drveću, od kojega je 
postao naš mrki ugljen. I u tom ugljenu sačuvale su se do danas 
posušene bobe i posve liepa zrna iz boba. Kada se je u srednjoj 

Europi podneblje proraienilo, te zahladilo, izčeznuše svekolike vrsti 
loze. Lako je moguće, da su se mnoge vrsti preselile na jug, tu se 
donjekle promienile, pa da je od njih postala današnja divlja loza. 

Ako prema znanstvenu iztraživanju i uzmemo, da je pradomo¬ 
vina divlje vinove loze u zemljah oko Sredozemnoga mora i u 
prednjoj Aziji, to je ipak vjerovatno, da nije u svih tih krajevih za¬ 
počelo oplemenjivanje loze. Gdje je dakle kolievka samoga vino¬ 
gradarstva? Prastara jedna semitska priča pripovieda, daje domo¬ 
vina vinogradarstva pod Araratom. Tu je arka Noemova okopnula, 
a kalugjeri u onom kraju pokazuju još danas ono mjesto, gdje je 
Noem prvi vinograd zasadio. Selo, gdje je taj vinograd, zove se 
Arguri, a to znači vinograd. Nu kako je Ararat visok, to na njem 
groždje podpuno neđozrieva, a vino njegovo nije za piće, pa tako 
nije ni vjerovatno, da bi baš tu bila prva kolievka vinogradarstva. 
Zemlje, koje leže izmedju Kavkaza i Hindukusa pune su divlje vi¬ 
nove loze. U tih krajevih je groždje i na samoj divljoj lozi dosta 
sladko, pa tu je i kolievka najstarijih kulturnih naroda. Kadi toga 
je i najvjerovatnije, da su upravo tu na divljoj lozi odkrili njena 
plemenita svojstva, pa ju onda počeli uzgajati. Tek uzgojem čo¬ 
vječjim postadoše sve plemenitije vrsti vinove loze i samo uz čo¬ 
vječju brigu mogle su se one dalje širiti. Mi znamo, da se sve te 
vrsti šire jedino korjenjaci i sađjenicami a nikada sjemenom. 

Kada je jednom vinogradarstvo u zapadnoj Aziji korien zahva¬ 
tilo, stalo se je ono polako sad uz promet i trgovinu sad seobom 
naroda u druge krajeve širiti. Nu iztok azijatskimi visočinami pu¬ 
tovala je oplemenjena vinova loza najlaganije. U Kinu je dospjela 
tek 120 godina prije Krsta. D to vrieme po prilici piše car Khongi 
u svojih spisih, da u Kini raste samo malo dobre loze, pa se hvali, 
da je sam iz Hamia uveo tri nove vrsti, pa da ga njegov uspjeh 
više veseli, nego da je sagradio sto porculanskih tornjeva. Nu u 
Kini nije se vinogradarstvo nikada moglo pravo udomiti. Cesto su 
ga zabranjivali i lozu izkrčili, tako da u mnogih pokrajinah loze 
ni nepoznaju. Gdje danas ima vinograda, tu ih drže samo radi 
groždja, da ga suše ili prodaju kao voće. 

Mnogo znamenitiji i zanimiviji bio je put, što ga je vinova 
loza na zapad učinila. Tu nas znanstvena iztraživanja dovode na 
pleme jedno, koje je najviše doprinielo razprostranjenju vinove loze. 
Bilo je to semitsko pleme, koje je medju svimi narodi oko Sredo¬ 
zemnoga mora ponajprije počelo lozu uzgajati, a čini se, da je to 

pleme i prvo naučilo vino praviti. Neima dvojbe, da su davno prije 
toga mnogi narodi brali sladko groždje sa divlje loze, pa se njim 
hranili, a mnogo je vremena moralo proći, dok su ljudi na to došli, 
da iz toga groždja sok izciede, pa da počekaju, dok taj sok provrije, 
pa da ga onda u mjehovih i posudju sačuvaju. Tek kada je to 
uspjelo, onda istom počeše lozu na obradjenom i ugnojenom zem¬ 
ljištu uzgajati i oplemenjivati. Kako su Semiti u svih granah obrta 
i gospodarstva najviše napredovali, to ćemo lako vjerovati, da je 
upravo semitsko pleme i u tom najviše učinilo. Sanskrtski narod 
nije još poznavao vina. Babilonci i Perzijanci poznavali su dobro 
u starom vieku vino, pa su ga rado i pili, nu oni ga nisu sami 
proizvodili, nego su ga od Feničana kupovali. Isto tako dovažali su 
Feničani mnogo vina u Egipat i tu onda i samu lozu udomili. 
Semitsko ime vina poprimili su Grci, Rimljani, a onda kašnje Slo- 
vjeui i Germani (jajin, wajin, oinos, vinum), pa to dokazuje, da su 
oni najviše đopriuieli razprostranjenju vinove loze i vina, a i da su 
se najviše uzgojem loze bavili. 

Sveto nam pismo svjedoči, da su Izrajelićani već u najstarije 
vrieme poznavali vino i uzgajali lozu. Već u prvoj knjizi Mojsijinoj 
(9, 20) stoji pisano: „ A Noem poče raditi zemlju i posadi vino¬ 
grad. I napiv se vina, opi se“. Pred Abrahama iznese stari kralj 
jerusolimski kruh i vino (Mojs. I. 14, 18). Kada je Mojsija poslao 
uhode u zemlju Kanansku, da ju razgledaju, nadjoše u njoj obilje 
svakovrstna ploda, te odsjekoše lozu sa grozdom jednim, koji 
morađoše dvojica na motki nositi (Mojsija IV. 13, 24.). Bilo je tu 
dakle vinogradarstva prije, nego što su zemlju Izrajelićani posjeli. 
Nije to bila možda divlja loza, koja bi rodila velikimi grozdovi, 
kao što to u tih krajevih često biva, nego su tu bili podpuno ure- 
djeni vinogradi, jer morade Mojsija poslati poslanike caru Amorej- 
skomu, da mu kažu: „Pusti, da prodjemo kroz tvoju zemlju; nećemo 
svrtati ni u polje, ni u vinograd, niti ćemo piti vode iz zdenaca; 
ići ćemo carskim putem, dok nepredjemo medju tvoju." (Moj. IV. 
20, 22.). U zakonih, što ih je Mojsija svojemu narodu dao, spo¬ 
minje se više puta i vinogradarstvo, a osobita blagost očituje se 
u onih odredbah, gdje se dozvoljuje u tudjem vinogradu uzabrati 
koji grozd za okrepu, a gospodaru zabranjuje, da poslije berbe 
više nepabirči u vinogradu, jer što je preostalo, neka bude strancu 
i siromahu. Na mnogo mjesta spominje se, kako se vinogradi ob- 
radjuju i vino priredjuje. Vino se slavi u slikah, u pripoviedkah 



i pjesmah, a pripušta se i službi božjoj. Berba je trajala od rujna 
do studenoga, a pratila ju je pjesma i veselje. Bila je to narodna 
svetkovina. Slađko vino Ijevali su u mjehove, ili u zemljene vrčeve, 
da tu provrije, ili su ga na gusto ukuhavali. U vino su kadšto 
davali mirodije, da bude jače i mirisavije. Najbolje vino raslo je u 
Siriji u dolini Eskol, pa i danas je to vino na osobitu glasu. Tu još 
danas rastu 5 do 10 kilograma težki grozdovi, koji nezaostaju puno 
za onimi, što su ih uhode iz iste doline donieli. 

Kultura, što je niknula u krilu semitskoga plemena, širila se sve 
više zapadnom Azijom. I dok je tu luč prosvjete svietlila, živjela 
je Europa još u podpunoj tmini i divljačtvu. Na to se na pragu 
Europe ukaza drugo jedno semitsko pleme, koje je đomalo Europu 
iz sna probudilo. Bijahu to Feničani, koji su već 1400 godina prije 
Krista zahvatili trgovinom svojom sav za onda poznati sviet. Njihov 
prometni duh potisnuo ih je iz Azije u Afriku, na otočje Egejskoga 
mora i na grčko kopno. Na sgodnih mjestih otvorile svoja skla¬ 
dišta, po brođovih donašahu proizvode svojih zemalja, da ih u za¬ 
mjenu prodadu sa svakovrstnimi proizvodi stočarstva. Uz ostalu 
robu donašahu i vino, jer su ga lako prodavali. Neima dvojbe, da 
su uz vino donieli i oplemenjenu lozu, te ju prvi na europejskom 
zemljištu posadili. Oni ju udomiše ponajprije na bližnjem otočju, 
na Cipru, Kreti, Naksu, Hiju, Lesbu i onda na onom sitnom 
otočju, što se je kao most protegnulo izmedju Azije i Grčke, da 
onda pređje na samo grčko kopno. I sav taj put prevalila je loza 
još u ono doba. o kom nam grčka poviest ništa pričati nezna. Kada 
se je grčki narod stao osvješćivati, našao je na svom zemljištu već 
zasadjenu lozu, pa je mislio, da ju je od boga dobio. A T rlo je vjero- 
vatno, da je vinova loza još i drugim putem u Grčku prodrla, da 
je naime prešla iz Male Azije u Traciju, Macedoniju i Tesaliju, dakle 
onim putem, kojim je u Grčku došla vjera u boga Dioniza. I se¬ 
mitsko ime vina i služba Dionizova kažu nam jasno, da je Grčka 
najplemenitiji dar bilinskoga svieta sa iztoka primila. Kad su postale 
Homerove pjesme, bilo je vino već po svoj Grčkoj poznato. U Ilijadi 
opisuje se na štitu Ahilovu medju ostalimi slikami ladanjskoga ži¬ 
vota i vinograd, u kom berači i beračice berbu drže. I druga mjesta 
Homerovih pjesama svjedoče, da su svuda bogati i siromasi vino 
pili, a da su Grci umjeli vino dugo čuvati, đoznajemo iz Odyseje, 
gdje se spominje jedanaest godina staro vino. Radi vesele i pjes¬ 
ničke ćudi lako se je grčki narod priljubio uz vino, jer ga je ono 

Iz bilinskoga svieta, II. 10 



još poticalo na veselje i živahnost, 11 a zabavu i udruživanje. I uži¬ 
vanje, što ga imađoše pri vinu, bijaše u istinu plemenito, jer je 
naobražen Grk malo ne uviek bio pri piću umjeren, pijuć vino 
uviek sa vodom. Vino se je uzko splelo kao što sa domaćim i 
javnim životom tako i sa bogoslužjem, a koji upliv je ono imalo 
na kulturni razvoj cieloga naroda, čuli smo već prije. 

Sa grčkoga poluotoka stade 'prelaziti kultura u Italiju, a s njom 
dospje na novo zemljište i vinova loza. Najprije se je nastanila na 
Siciliji, a onda je prešla u južnu Italiju. Na tom novom zemljištu 
uspievala je grčka loza tako liepo, da je već Sofokle nazvao đolnju 
Italiju najmilijom zemljom boga Baha, a i danas su još kalabrezka 
(lacrimae Christi i vino greco) i sicilijanska vina (faro i siraku- 
zanac) 11 a svjetskom glasu. Iz južnih krajeva širila se je vinova 
loza polagano prema sjeveru. Kada se je vinogradarstvo u Latiju 
bilo već podiglo, čini se, da ga još nije u Tuseiji bilo. Kada je 
naime kralj iz Tuseije od pobiedjenih Latinaca zahtievao, da mu 
moraju sve ubrano vino kao plien dati, pobuniše se Latinci iznova, 
pa se zavjeriše Jupitru, nebi li im u pomoć pritekao i od neprija¬ 
telja obranio, da će svake godine slaviti 23. travnja prve vinalije. 
Pri toj svečanosti žrtvovaše Jupitru iz svakoga suda po jedan vrč 
vina. 21. kolovoza slaviše Rimljani druge vinalije. Svećenici žrtvo¬ 
vaše taj dan Jupitru janje, uzabraše prve grozdove, a to bijaše 
svečan znak, da sada mogu berbe početi. Novo vino smjedoše tek 
poslije prvih vinalija piti. 

Za vrieme prvih rimskih kraljeva čini se, da je vino bilo u 
Kimu dosta riedko. Romulo je odredio, da se bogovom žrtvuje 
mlieko, a Kuma je zabranio, da se nesmije ljevati vino na lomače, 
na kojih će mrtvace spaljivati, dočim je za žrtve bogovom dozvolio 
samo vino od obrezane loze. Kako se je malo vina u to doba pilo, 
svjedoči i to, što je ono bilo zabranjeno ženam, pa i muževom 
izpođ 30. godine. Pa još i kasnije za trieznih vremena republike 
smio se je svaki rimski gradjanin razstaviti od svoje žene, ako 
je vino pila. Egnatija Mecenija oslobodiše pri sudu, što je svoju 
ženu ubio, kada ju je zatekao, gdje vino pije. Plinij pripovieda, da 
su jednoj rimskoj gospodji dosudili, da će izgubiti svoj miraz, ako 
bude bez dozvole svoga muža više vina pila, nego što joj zdravlje 
dopušta, a Katon misli, da su Rimljani samo radi toga došli do 
prava, da svoje rodjakinje smiju poljubiti, što na taj način mogu 
nadzirati, da li vina piju. 

Neima dvojbe, da je s prva kraja obradjivanje vinograda bilo 
slabo, pa da je u Rimu i loše vino raslo. Kineas, vrlo dosjetljiv 
čovjek, kojega je kralj Pyrrho iz Epira poslao u Rim, začudio se 
je, kada je vidio, kako grozdovi vise visoko po drveću, pa kada je 
okusio lošo i oporo vino, našalio se je, pa rekao, da je posve pravo, 
što majka takva vina na tako visokih vješalih visi. Uređjeno vino¬ 
gradarstvo počelo je tek iza punskih ratova cvasti, a tomu je naj¬ 
više doprinesao stariji Cato (j - 154. prije Kr.), koji je bio izvrstan 
gospodar i pisao prve gospodarske knjige. Sada stadoše sve više 
uvoditi nove plemenite vrsti iz Grčke i Azije, pa se u velike usa- 
vršiše u obradjivanju same loze. Za vrieme Plinijevo postade Italija 
prvom vinogradarskom zemljom. Sicilija i Italija proizvodila je u 
to vrieme preko 50 vrsti razna vina, a mnoga ta vina mogla su se 
natjecati sa najboljimi vrstmi iz Grčke i Azije. 

U razkošnom i putenom životu, koji su Rimljani provodili, nisu 
često znali prave mjere ni u piću. Pilo se mnogo i obično suho 
vino. Hladili su ga u ledu i dodavali mu svakojake mirodije. U 
kvarenju i priredjivanju vina bili su već daleko napredovali. Za 
gostbe dobavljahu najbolja i najskupocjenija vina iz Grčke i Azije, 
a od domaćih vina uzimahu samo najstarije vrsti. Mnoga vina nisu 
nikada prije 8. ili 10. godine ni pili, a eiena vinu je sve do 20. 
godine rasla. Mnogi su se upravo natjecali tim, da mogu podvoriti 
gosta što starijim vinom, pa se nećemo čuditi Pliniju, kada nam 
pripovieda, da je sam vidio dvie sto godina staro vino. Horac po¬ 
zvao je prijatelja na vrč vina, koje je bilo upravo tako staro, kao i 
on, a car Caligula pio je vino od najbolje godine, što je u Italiji 
bila, od god. 121. prije ICr. Plinij pripovieda, da se je to vino za 
njegova vremena tako sgustnulo, da su ga mogli rezati. H obće je 
bio običaj, gdjekoja vina stavljati na topla mjesta, da se vremenom 
egustnu, a često su, osobito lošija vina ukuhavali, da se dulje uz¬ 
drže. Nu čim je počela slava rimskoga duha i rimske moći jenjati, 
postadoše i rimska vina lošija. Današnja Italija neima toliko vina, 
da bi ga mogla u velike u trgovinu izvoziti, a i ono što ga ima, 
nije za izvoz, jer se neda dugo u bocah držati. 

Pojedine povjestničke crtice rimskih pisaca pripoviedaju nam, 
koliko je obilje vina znalo biti u Rimu i kako se je ono pilo. Lu- 
cullo je jednom sgodom medju puk razdielio 100 vedara grčkoga vina, 
a Hortensij je iza sebe ostavio 10.000 vedara. Kada je Caesar na 
22.000 stolova pogostio rimski narod, dao je za svaki stol dva vedra 

•vina. Napijanje zdravica pri gostbah bilo je u običaju već u Grčkoj, a 
odavde je prešlo u Italiju. Grci bi izpijali prvi vrč Dionizu u slavu, 
drugi Zeusu u slavu, treći gostima u zdravlje, a četvrti u slavu Mer¬ 
kuru, gospodaru noći, sna i slađkih sanja. U Italiji bijahu zdravice 
mnogo izdašnije. Kada su komu u zdravlje pili, izpili bi toliko 
vrčeva, koliko je slova u njegovu imenu. Tako bi u zdravlje Cezarovo 
(Caesar) izpraznili šest, a u zdravlje Germanikovo (Germanicus) deset 
vrčeva. Jedni su običavali izpiti po jedan vrč za svaku muzu, dočim 
su umjereniji pili po vrč za svaku graciju. Tko u veselu đružtvu nije 
htio piti, tomu bi doviknuli „aut bibat aut abeat“ (ili pij ili se nosi). 
Pri pijankah kitili se uviek vienci, pa za to je još danas ostao vienac 
kao oznaka gostione. 

Dugo vremena bile su Grčka i Italija jedine zemlje u Europi, 
u kojih se je vinova loza u veliko uzgajala. Feničani su doduše 
već i na zapadnu obalu Jadranskoga mora donieli vino i vinovu lozu, 
a u Španjolsku donašali su na trgovinu mnogo grčkoga i sirskoga vina, 
nu tek rimske naselbine počeše tu vinogradarstvo u velike širiti. Na 
obale južne Francezke donesoše lozu već u prastaro doba grčki nase- 
ljenici, koji su utemeljili Massiliju, današnju Marselju. Nu vinogra¬ 
darstvo je tu iz prvine slabo napredovalo, jedva da je doprlo u 
dolove Rone. Tu u staroj Galiji širile su se nepregledne prašume, a 
živio je divlji keltski narod, koji se nije htio lako sklonuti na 
miran i kulturan rad. Nu i ti se odnošaji vremenom promieniše. 
Domala dospješe i u te divlje krajeve glasovi o blagoslovljenih plo- 
dovih južnoga neba, pa i o sladkom piću, koje čovjeka razblažuje 
i usrećuje. I ti glasovi ih đomamiše u Italiju. Rimski pisci pripo- 
viedaju, da je jedno 400 godina prije Kista jedan galski kovač 
radio u Rimu. Kada se je taj iz Rima u svoju domovinu vratio, 
nije mogao svojim zemljakom dosta nahvaliti krasotu i plodnost 
sretne zemlje, iz koje je došao, a da ih uvjeri o svem tom, donio 
im je smokava i groždja, ulja i vina. I to pobudilo u njih neodo¬ 
ljivu želju, da upoznađu taj kraj, u kom takvi plodovi đozrievaju. 
Narod se stade sa svojim kraljem seliti, pa kada priedjoše sniegom 
pokrivene Alpe i ugledaše plodne ravnine i vedro plavetno nebo 
nad njimi, odlučiše, da se neće više povratiti u svoje divlje gudure. 
Zauzeše i popališe Rim, pa se iza krvavih borba nastaniše u gornjoj 
Italiji i utemeljiše tako novu Galiju. 700 godina kasnije domamilo 
je vino opet jedno pleme u Italiju. Narses, vojskovodja bizantin¬ 
skoga cara Justinijana, upoznao je Longobarde sa vinom, pa to ih 



149 


dovabilo, da su prešli preko Alpa. I ovi se nastaniše u novoj Galiji, 
pa od njih dobi zemlja ime Lombardija. Za dugotrajnoga kome- 
šanja i selitbe naroda dogadjalo se je često, da je upravo vino 
mnoga plemena prema jugu privlačilo. Rimski carevi moradoše stroge 
zabrane izdavati, da se nesmije vino prodavati barbarom, da ih 
nebi tim primamili na jug. Poviest nam priča, da se to nije dalo 
zaprieeiti. 

Galski naseljenici u gornjoj Italiji počeše prvi praviti drvene 
sudove za vino. Grci i Rimljani držali su svoje vino, kao što to 
još danas na iztoku čine, u zemljanih posudah i kožnatih mjehovih, 
koje su iznutra smolom namazali. Od toga je vino dobilo poseban 
tek, nu ljudem je on tako omilio, da su hotomice u novo vino pri 
vrenju terpentin uljevali. Tim su ujedno htjeli vino očuvati, da 
neukisne. Radi toga je bila pinija, od koje su smolu dobivali, Bahu 
posvećena, a bahantice su nosile u ruci trsku i na trski nataknut 
češer od pinije. 

Neima dvojbe, da su galski doseljenici mnogo doprinieli raz- 
prostranjenju vinove loze po Franeezkoj. Za cimbrijskoga rata cvalo 
je vinogradarstno kod Aquae Sextiae, jer nam rimski povjestničari 
pišu, da se je od poubijenih ljudi tlo tako ugnojilo, te je sliedeeih 
godina loza rodila tako dobrim vinom, kakva na daleko nije bilo, 
pa da su gorostasnimi kostmi Teutonaea još dugo vinograde ogra- 
djivali. Kada je Cezar Galiju osvojio, našao je u njoj već nješto 
vinogradarstva, ali se je ono sada tek počelo pravo razvijati. Gla¬ 
soviti i umni gospodar Varon bio je dulje vremena nainjestnikom u 
Galiji, pa je tu puno za gospodarstvo učinio. Na taj način poče se 
vinova loza iz južnih krajeva današnje Francezke sve više prema 
sjeveru širiti. Uz rimske posade, nastaniše se i rimski doseljenici, 
pa tako je vinova loza do mala zahvatila obale Seine, a na iztoku 
je po svoj prilici već u prvom stoljeću poslije Krsta dospjela do 
lieve obale Rajne, do koje je još u četvrtom stoljeću dopirala rimska 
granica. Tomu napredovanju vinove loze htjelo se je više puta na 
put stati. Godine 92. poslije Krsta urodiše u Galiji vinogradi van- 
ređno liepo, dočim žita gotovo ništa nije hilo, tako da je nastala 
glad i ciena žitu visoko poskočila. Tu je sgođu Domitijan jedva 
dočekao, te je obnovio staru zabranu, da se u provincijah uesmiju 
novi vinogradi saditi, pa još tomu naložio, da se polovica starih 
vinograda ima pokrčiti, navadjajuć kao razlog, da vinogradarstvo 
prieči razvoj ratarstva. Nu nedvojbeno učinio je to samo za to, da 



150 


osigura bolju prodju rimskomu vinu u provincijali. Te. odredbe pobu- 
điše veliku zlovolju, nu na sreću nedadoše se ni izvesti. Već Aure- 
lijan poče vinogradarstvo opet podupirati, a car Probo ukide god, 
280. Domitijanove odredbe posvema i do mala nakitile se brežuljci 
prekrasnimi vinogradi. Plemeniti taj vladar, rodom iz kitnjastoga 
Sriema, bio je velik ljubitelj vinogradarstva. Kada je naime spo¬ 
menute godine kod Kolina razpustio svoju vojsku, dozvolio je stra¬ 
nim legijam, Britom i Gralom, da smiju opet vinograde saditi, pa 
ih je uputio na vješte rimske vinogradare. Za kratko vrieme njegova 
vladanja razširiše se vinogradi u okolici Bordeauxa, u Burgundiji, 
oko Bajne, Mozele i Dunava, pa stoje tu još danas kao živi 
spomenici njegova plemenita nastojanja. A i Hrvatska ima njemu 
zahvaliti svoje najljepše vinograde. D Sriemu naime zasadio je Probo 
sam prve vinograde. Dao je lozu đonieti iz Grčke, pa ju tuđe zasa¬ 
diti. I čestiti taj vladar morađe vinograde te zaliti vlastitom svojom 
krvju, pa baš u rodjenoj zemlji, koju je najviše ljubio. Njegovi voj¬ 
nici, koji su morali prve vinograde u Sriemu obrađjivati, razgnje¬ 
vile se radi toga posla, kojemu nemogoše sviknuti, pa ga ubiše 
u vinogradu. I tako pogibe u šestoj godini svoga blagoslovljenoga 
vladanja upravo kao mučenik. Nu to nije moglo zatrti vinogra¬ 
darstva u Sriemu. Ono se je tu sve više dizalo i širilo, a sto godina 
kasnije opjevao je već Claudijan vinovom lozom nakićeni Sriem. 
I kasnije su Rimljani sriemska vina više cienili nego svoja vlastita 
iz Italije. Ni kasniji vladari rimski nisu napustili vinogradarstva 
u svojili naselbinah, svuda su ga širili i štitili. Car Julijan, koji je 
tri godine u Parizu živio, hvalio je pjesničkim zanosom plod vinove 
loze i smokve u Galiji. Oko godine 311. razširila se loza po sje¬ 
vernoj Galiji, a god. 378. hvali pretor Antonij u velike izvrstna 
vina oko Mozele i rodnoga mjesta Bordeauxa. Rimska vlada postade 
prava blagodat po zapadnu Europu. Južna Njemačka, Prancezka i 
Podunavlje pretvoriše se u cvatući perivoj, jnakieen bogatimi gra¬ 
dovi i prekrasnimi ljetniei; svako znanje i umjeće našlo je tu toplo 
zaklonište. Trgovina se je digla, poljodjelstvo cvalo. Uz obradjene 
oranice širili su se plodni voćnjaci, a po brežuljcili nastanili se 
vinogradi. Iz tog sretnog doba sačuvali su se u zakopanih ruševinah 
mnogi spomenici, koji nam jasno pričaju, kolika se je kultura u toj 
davnoj prošlosti u naših krajevih širila. Nalaze u kamenu izkle- 
sanili prizora, koji nam predočuju vesele beračice, kako u berbi 
plešu, koji nam slikaju kola i brodove natovarene sudovPvina, koji 



nam živo pred oči dozivlju vesele dane rimskoga života. Ako Rim 
svojimi duševnimi sposobnostmi nije dostigao slavljenu Grčku, to je 
ipak po čovječanstvo postao znamenitiji, što je znao stečevine kulture 
širom svieta raznieti. Rimske kulture nestalo je davno, ali ostadoše 
rimski vinogradi i s njimi mnoga uspomena. Ostade vinum, vino, 
Wein, ostade mustum, mošt, Most, ostade rieč brati (čitati), legere, 
lesen, a u njemačkom jeziku još mnogo više, kao zadnji ostanci 
rimske kulture. 

Propade rimska država, a s njom i rimska kultura, ta baština 
grčkoga naroda. Čopori poludivljih naroda razliše se Europom, te 
uništiše mnogu stečevinu, oko koje se čovjek stoljeća znojio. 
Mnogi prekrasni kraj stade opet divljati. Gdje je prije rimski plug 
zaoravao, nikoše sad iz zemlje opet drveta, a mnoge se oranice pre- 
tvoriše u pašnjake. Bogati i napredni gradovi pretvoriše se u 
ruševine, a mnogi nasadi vinove loze i uljike izčeznuše sa lica 
zemlje. Nu sve to komešanje nije moglo da iz koriena izčupa sve 
tragove rimske kulture. Barbarska plemena, koje je Rim kroz sto¬ 
ljeća podučavao, sačuvaše i u toj borbi po koju klicu rimske kul¬ 
ture. I ta klica razvijala se je neizmjerno polagano, pa ma da je 
trebala stotine i stotine godina, ipak se je razvila u gorostasno 
stablo. Pri tom razvoju preuze kršćanstvo najglavniju ulogu. 
Kršćanstvo je prisvojilo mnogu stečevinu grčke i izrajelske kulture, 
pa ju je uz čista i uzyišena načela božanske vjere širilo medju bar¬ 
barska plemena, koja su zatrla rimsku državu. Slieđeći rieči Krstove 
primila je kršćanska vjera i vino u svoja otajstva, pa je naravno, 
da je ona morala primiti pod svoje okrilje i samo vinogradarstvo, 
pa ga je sve dalje u nove krajeve širila. U cielom srednjem vieku 
nalazimo samostane kao uzorne škole, iz kojih se je vinogradarstvo, 
voćarstvo i ratarstvo u puk Širilo. Kako su samostanci u ono vrieme 
u svom naobraženju puno bliže stojali prostomu puku, tako su imali 
na puk i veći upliv. K tomu išle su im na ruku još i političke pro¬ 
mjene, koje su se poslije seobe naroda dogodile. 

Franci zaokupiše Galiju, preuzeše ua se ostavštinu rimske kul¬ 
ture, prisvojiše latinski jezik, te od njega stvoriše današnji fran- 
cezki. I tako se stade vinogradarstvo opet po malo dizati. Oko 
Mozele kao da nisu vinogradi nikada ni propali, a oko Koblenza 
prema Rajni stade biskup trierski u polovici šestoga stoljeća nove 
vinograde saditi. Nu najveće zasluge po vinogradarstvo stekao si 
je Karlo Veliki. Na svojih imanjih dao je pokrčiti šume, pa krče- 

vinu zasaditi vinovom lozom i voćem. On je izdao naredbe, kako 
se ima loza saditi, vino ciediti i posudje čistiti. Sudeć po pisanih, 
spomenicih morao je Karlo imati izvrstna vina, a zna se, da je u 
današnjoj Burgunđiji imao ogromne vinograde. Za vrieme, dok se 
je franačka država širila od Grarone do Labe, prešla je vinova loza 
i na drugu stranu Rajne, u koju nije rimska vlast zahvatila. Nu 
moralo je toga biti još vrlo malo, jer kada se je god. 843. Nje¬ 
mačka od Francezke odielila, dobio je Ljudevit njemački osim svoga 
diela na desnoj obali Rajne još i Mainz, Worms i Speyer na lievoj 
obali i to, kako izrično verdunski ugovor veli, radi vina. Znamo, 
da su njemački biskupi nastojali, da se vinogradarstvo i poradi 
toga njeguje, što su širenjem kršćanstva trebali više vina za službu 
božju. Mnogi svećenici postadoše pravi apostoli vinogradarstva. U 
U Švicarskoj poštuju sv. Gaiia kao utemeljitelja vinogradarstva. Za 
njegova učenika sv. Urbana ide priča, da je stvorio i digao vino¬ 
gradarstvo na Nekaru. Protestanti u Wiirtemberžkoj, a osobito u 
Stuttgartu slave još danas na dan 25. svibnja njegovu uspomenu, 
pa piju iz vrča, koji je iz vinove loze izrezan, ter ima sliku sv. 
Urbana. Pod konac 11. stoljeća zasadiše benediktinci glasovite vino¬ 
grade na Johannisbergu, u god. 1074. umnožaše vinograde oko Rtides- 
heima. 1 tih primjera ima mnogo, a samostansko vino „vinum 
t heolog i c um"' bilo je još dugo na vanređnu glasu. 

Do pod konac srednjega vieka bila je vinova loza razširena 
malo ne po svih krajevih Europe, gdje je uspievati mogla. Nu od to 
doba počelo je širenje loze više nazadovati nego napredovati. Tomu 
bijaše uzrok u prvom redu muhamedanska vjera. Kako je koran 
branio svojim sljedbenikom piti vino, to je moralo i vinogradarstvo 
svuda propadati, gdjegod je on do moči došao. Na iztoku i jugu 
Sredozemnoga mora, gdje je jednoć vinogradarstvo cvalo, nestade 
ga na jednom. Fanatični Muhamedanci uništiše najkrasnije vino¬ 
grade, pa su i priekim okom gledali, ako su zarobljeni narodi još 
dalje htjeli svoje vinograde obđjelavati. Nu i mnogi sjeverniji kra¬ 
jevi Europe prestadoše vinogradarstvom se baviti. Već smo prije 
jednom spomenuli, da je u srednjem vieku rodilo vino u sjevernoj 
Francezkoj (Normandija i Bretagne) i južnoj Englezkoj (Grloucester), 
nu danas neima u tih krajevih niti kapi domaćega vina. To isto do¬ 
godilo se je u mnogih krajevih Njemačke, gdje su razni samostanski 
redovi velike vinograde posadili. IVestfalska, Durinžka i Saska, pa 
i Pomerska, Brandeburg i Lužička trgovaše jednoć u velike svojim 

vinom, na danas o toj trgovini ni spomena neima. Mislilo da se, 
je tomu podneblje krivo, da se je ono vremenom pogoršalo, nu bit 
će to drugčije, Po svoj prilici bivalo je i u prijašnja vremena u 
tih krajevih vrlo malo godina, kada je groždje moglo tako dozreti, 
da je dalo dobro vino. Obično su tu ljudi svoje vino raznimi mi- 
rodijami, medom i priredjivanjem popravljali, pa ga pili. Nu kada 
se je trgovina razvila, pa kada su ljudi mogli dobiti bolje i jefti¬ 
nije vino iz drugih zemalja, ostaviše svoje loše vino, pa tako i vino¬ 
gradi propadoše. 

Nu uza sve to našla je vinova loza u novom vieku po gdje- 
koji novi kraj, u kom se je nastanila. God. 1421. donesoše brodari 
grčku malvasiju na kanalske otoke i Madeiru, pa danas rastu tu 
vina svjetskoga glasa. Jedno dva stoljeća kasnije zasadiše lozu na 
otoku Burbon. Franeezki protestanti, koji moradoše u 17. stoljeću 
pobjeći iz svoje domovine, prenesoše vinovu lozu na Kapland. Ka¬ 
menito tlo i maleni brežuljci osobito su prijali vinogradarstvu, j>a 
su domala ovamo snieli sa svih krajeva svieta najbolje vrsti loze. 
Najbolje se je diglo vinogradarstvo u blizini glavnoga grada, Cap- 
towna (Kapstadt), pa je još bolje procvalo, kada su Kapland Englezi 
(g. 1814.) zauzeli. Medju raznimi vrstmi vina najglasovitije tu vino 
,,Constantia“, kojega ima četiri vrsti. Ono se izvozi u Indiju, Englezku 
i južnu Ameriku, nu mnogo više, nego što u istinu rodi. I Au¬ 
stralija ima danas svoje vinograde. God. 1837. izselila se je jedna 
njemačka obitelj iz Rheingau-a u Novi južni Wales, pa je u okolici 
Siđney-a zasadila vinograde, koji su prekrasno uspjeli. I u južnoj 
Rusiji počelo se je vinogradarstvo tek u novije vrieme razvijati. U 
okolici Astrahana zasadio je god. 1613. jedan austrijski kaludjer 
po nalogu cara Mihajla Teodorovića prvi vinograd, a u njega se 
onda ugledaše ostali stanovnici. Nu najviše učinio je Petar Veliki, 
naloživ, da se u 11 gubernija ima loza zasaditi, pa je pri tom 
osobno pazio, da mu se zapoyied izvrši. Njegovom brigom dovezoše 
najbolju lozu i dobaviše izvrstne vinogradare. I samo njegovu na¬ 
stojanju ima se zahvaliti, da danas južna Rusija, a osobito Krim 
rodi izvrstnim vinom. D Krim su doduše već prije iz Grčke lozu 
donieli, nu tek oko početka 19. stoljeća digoše franeezki dose Ijenici 
vinogradarstvo u ovom kraju. Krim proizvodi obilje šampanjca a i 
mnogo drugih izvrstnih vina. Kako je vinogradarstvo u Americi 
prošlo, čuli smo već prije. 

i ■v. 

Život vinove Ione, — Sušenje lose. — Loza u zimi i u proljeće. — Pupanje. — 
Prvi rad Ušća. — Listovi i vitice na stablu. — Vriednost ritica. — Cvjetovi, 
— Razvoj bobe i grijanje grožđja. — Zimski počinak loze. — Bolesti vinove loze. 

Vinova loza kratke je mladosti. Prve tri četiri godine nepozna 
ona još druge brige, nego da raste i da jača. To je njena bez¬ 
brižna mladost, u kojoj se tek pripravlja za veliku zadaću, koju joj 
je priroda namienila. I istom sada dođju joj ozbiljna vremena, da 
se dade na đivotan posao, da se brine za svoj pomladak, da pri- 
ređjuje plemenit sok, koji prečesto ravna sudbinom sama čovjeka. 

Kada u proljeće zemlja okopni, zastruji nov život bilinskim 
svietom. Drvlje stane listati, a livada zelenjeti, nu vinova loza kao 
da još počiva. Oka su joj još zatvorena, kao da spava, kao da 
još nevjeruje proljetnomu suncu. Pa ipak se je i ona već probudila, 
ako i nevidimo na njoj vanjskoga života. U žilje, u stablo ušao je 
već nov život, pun tolike snage, da joj se ni triezna znanost ne- 
može dosta nadiviti. Već s rana proljeća, čim zemlja ođmrzne, late 
se žile trudna posla. One stanu požudno upijati vodu, kojom je 
zemlja navlažena, kao da znadu, da će jedino vodom posušenu lozu 
na nov život probuditi. I svu tu vodu nesiše korienje radi sebe, 
nego ju sve više i više u stablo tjera. U stablu se diže vođa od ko- 
ljenca do koljenca, od grane do grane, dok nezadje u zadnje vrške. 
Jeste li ikada vidjeli, kada su lozu u proljeće porezali? Na prerezu 
vidjeli st,e onda, kako iz rane vodenast sok iztiče, a znate, da narod 
veli, da loza suzi. Nu nije to možda samo po koja kap, nego sok 
teče dane i dane, pa i ciele nedjelje, a kada bi sav taj sok po¬ 
kupili, dobili bi ga više litara. 

Životni rad biline bio je dugo čovjeku posve nepoznat. Ljudi 
neznadoše, kako bi odkrili onu koprenu, koja je zast.irala tajin- 
stvene sile, koje upravljaju životom biline, dok nije glasoviti en- 
glezki državnik Franeis Bacon pokazao, da se jedino pokusi mogu 
prirodni zakoni ođkriti i utvrditi. 1 po tom načelu prvi je Stjepan 
Hales (1727.), englezki prirodoslovac i seoski svećenik posegnuo, 
da pokusi iztraži prirodne zakone, koje u bilini rade. I baš suzeća 
loza prva mu se je nametnula, da na njoj opredieli onu silu, koja 
vodu kroz stablo u vis tjera. Na odrezani kraj vinove loze nataknuo 
je dugu, izpravljenu staklenu ciev. Sok iz rane digao se je u eievi 
21 stopu visoko, a samo u jednom danu 10 stopa. Kada je pri 

drugom pokusu napunio ciev živom, vidio je, da je sila, kojom se 
voda iz stabla tjera, upravo tolika, koliko iznosi pritisak 32 palca 
visoka stupca žive. Veća je to sila, nego što ju ima kakov stroj, 
koji radi jednom atmosferom. Sila je ta, kako su pokusi kasnije 
dokazali, pet puta veća, nego što je sila, kojom velika žila kuca¬ 
vica u konju krv tjera, a sedam puta veća, nego što ju ima žila 
kucavica u psa. 

U konja, u psa je srđce, koje krv tjera, jesu žile, koje se stežu, 
pa tu znamo izvor sile, no gdje je lozi srđce, gdje su joj žile, koje 
bi vodu u vis tjerale? Ako iz bliza progledamo lozu, to ćemo vidjeti, 
da i ona ima u stablu svoje žile, kojimi voda prolazi, ali da se te žile 
stežu. Kada bi prorezali lozu, to bi u drvenom dielu stabla vidjeli 
neizmjernu možinu sićušnih šupljinica. Šupljinice te su ipak toliko 
široke, da bi u njih tanku dlačicu utaknuti mogli. Izt.ražujuć pod 
sitnozorom drveni dio vinove loze, naći ćemo, da ove šupljinice 
niesu ništa drugo, nego vrlo tanke, vlasaste cjevčice, koje se du¬ 
žinom stabla protežu. Takovih cjevčica ima u lozi vrlo mnogo, a 
mnoge med njimi teku neprekidno iz krajnih vršaka žila, pa sve 
do zadnjih ogranaka. Ljeti izpunjene su cjevčice zrakom. Kada hi 
uzeli komad odrezane grane, pa ga zamočili jednim krajem u sa¬ 
punicu i onda na drugi kraj puhali, to bi mogli mjehurčiće praviti, 
a to je dokaz, da su cjevčice u lozi otvorene i prazne. U proljeće, 
kada loza suzi, izpunjenjene su cjevčice vodenim sobom, jer se kroz 
njih sok u vis diže. I tako bi našli žile, kojim se vodeni sok u 
proljeće kroz vinovu lozu diže, nu badava bi se mučili, kada bi u 
lozi tražili srđce, koje bi se stiskalo, pa tjeralo sok u cjevčice. Žile 
su tu, ali srdca neima. Pa gdje je onda ona sila, koja sok u vis tjera ? 

Prije jedno petdeset godina napravio je francezki fizik Du- 
trochet jedan pokus, koji hi nam imao našu zagonetku o vinovoj 
lozi riešiti. Uzet ćemo staklenu ciev, pa ćemo ju ozdol dobro za¬ 
tvoriti tankom kožicom od mjehura. U ciev ćemo naliti vodu, u 
kojoj smo raztopili modru galicu ili slador. Zatvoreni kraj cievi 
utaknut ćemo sada u posudu, u kojoj ima čiste vode. Kožica na 
cievi nije nigdje probušena, pa ćemo ipak za kratko vrieme zapa¬ 
ziti, kako je naglo stala voda iz vana kroz nevidljive šupljinice ko¬ 
žice u ciev probijati. Naravno je, da će se tim raztopljena galica 
ili sladka voda u cievi razrieđiti, ali će se za to tekućina u cievi 
sve više dizati. U isto vrieme izaći će nješto raztopljene galice ili 
sladora iz cievi kroz kožu u posudu. Zapazit ćemo to odmah na 

vođi, jer će ona doskora pomodriti ili osladiti. Dogodilo se je tu 
dakle dvoje: čista voda probila je kroz kožu u ciev, a raztopljena 
galica (ili raztopljen slador) iz cievi u čistu vodu. ] pri tom ćemo 
zapaziti, da je mnogo više čiste vode dospjelo u ciev, nego što je 
raztopljene galice iz cievi izašlo. Vidjet ćemo naime, da sada stoji 
tekućina u cievi mnogo više, nego što je stajala s prva kraja. Pojav 
taj, što smo ga ovdje opisali, nazivlju probojnost ili difuzija, a naći 
ćemo ga svagdje, gdjegod tanka kožica đieli đvie tekućine, koje 
niesu jednake gustoće. 

1 pri vinovoj lozi đogađja se to isto. Kora na korienju loze sa¬ 
stoji od samih stanica. To su neizmjerno sitni mjehurčići, koji su 
se gusto jedan do drugoga stisnuti. Svaki takav mjehurčić ima svoju 
kožicu, a u nutri u toj kožici nalazimo raztopljen slador, bjelanjak, 
gumi i razne soli. Voda, što se u zemlji nalazi, pa d.o korienja 
đođje, stane naglo u stanice probijati. Stanice se vodom napune, 
pa nabubraju, te velikom silom iztisnu suvišnu usisanu vodu u 
obližnje cjevčice, koje već u korienju poći miju, pa se odatle u stablo 
pružaju. Stanice stanu sada iznova vodu iz zemlje sisati i opet ju 
u cjevčice tjerati, pa u tom je sva sila, kojom se voda iz korienja 
u stablo tjera. 

Rano u proljeće još su sve stanice u korienju pune bilinske 
hrane, pa za to u to vrieme ima korienje najveću silu za upijanje 
i tjeranje vode. Razne vrsti divlje loze u toplih krajevih suze kroz 
cielu godinu, pa tu izteče silna množina vode. Naša uzgojena loza 
suzi najjače u ožujku, a čim dalje u proljeće, sve se više suzenje 
gubi, dok sredinom travnja posve neprestane. Rana se na lozi onda 
posve posuši. 

Za što nesuzi loza još i dalje? Zar korienje neupija više iz zemlje 
vodu? Korienje radi još uviek, a mora raditi i kroz cielo ljeto, nu 
sad su se u lozi dogodile već znamenite promjene. Pupovi su prije 
toga spavali, nu sad su se već počeli razvijati. U lozi je gospo¬ 
darstvo dobro uredjeno, pa ona nesmije više da lakomišljeno raz- 
sipa onu tekućinu, koju je iz zemlje izvnkla. Sad ju loza treba, da 
njom izradjuje porasle mladice, da izradjuje cvjetove i plodove, 
pa ju odvodi novimi putovi, a do rane ništa više nedodje. I za to 
suzenje mora da prestane. 

Prije nego što predjemo na one promjene, koje su se u lozi 
dogodile, moramo još dvie tri rieci da spomenemo o unutrašnjem 
ustroju same loze, jer drugčije nebi razumjeli njena života. 

Uzmimo komad loze, pa ju prerežimo poprieko i uzduž. U sre¬ 
dini loze vidjet ćemo mekanu srčiku. Srčika sastoji od posve pra¬ 
vilnih šestostranih stanica. Ako ih pod sitnozorom motrimo, pričinifc 
će nam se, kao da imamo pred sobom stanice peelinih sati. Medju 
timi stanicami protežu se dugačke mjehuraste stanice. Oko srČike 
uhvatilo se je naokolo drvo, koje sastoji od spomenutih cjevčica i 
dugačkih drvenastih stanica. Na drvetu vidimo okrugle kolobare. 
Svaki taj kolobar odgovara jednoj godini života, jer se svake go¬ 
dine novi kolobar stvori. Oko drva opet uhvatilo se je liko, a oko 
lika vanjska kora. Kada bi u jesen iztraživali lozu, to bi vidjeli, 
kako se je ona kao dobar gospodar snabdjela hranom, o kojoj 
će u proljeće prve dane života proživjeti, dok izgradi prvo lišće. 
Šestostrane stanice u srčiki dubkom su pune škroba, te glavne sa¬ 
stavine brašna, a i same drvenaste stanice u drvu obiluju škrobom ; 
samo cjevčice stoje prazne, jer one čekaju vodenu tekućinu, koju 
će im korienje poslati, da njom samu lozu na nov život privedu. 
Na lozi stoje već gotovi i pupovi, pa čekaju sa proljetnim suncem 
svoje uzkrsnuće. 

I proljeće je evo ogranulo u svoj svojoj ljepoti. Ono je donielo 
zemlji toplinu i s njom čudesne sile, koje će nevidljivom rukom iz 
zemlje izmamiti sto i sto novih stvorova. Korienje počelo iz zemlje 
upijati vodu. Ali ta voda nije čista, u njoj ima svega, što je voda 
mogla raztopiti, a poglavito obilje rudnih soli, koje loza jedva čeka, 
jer ih kao hranu treba. Tekućina se sada digla u cjevčice i došla 
u stablo, te navlažila sve stanice. I evo sada stalo se čudo za čudom 
događjati. Škrob, koji je dotle mimo u stanicah ležao, stao se evo 
sada u slador pretvarati. Škrob i slador čine se nam toli različite 
stvari, pa ipak se škrob lako u slador pretvara. Možda ste već čuli, 
da danas u tvornieah prave od škroba, što ga ima u korunu, u 
velike slador. Netrebaju tomu ništa drugo do sumporne kiseline. 
Poznato će vam sigurno biti, da se pri pravljenju piva škrob u 
ječmu ponajprije u slador pretvara, a tomu da nije ništa drugo po¬ 
trebito do topline i vlage. I u našem vlastitom tielu mora se sav 
škrob, što ga u hrani pojedemo, u slador pretvoriti, jer nam inače 
nebi mogao u krv preći i tielo hraniti. Već u ustih poeme pljuvačka 
škrob u slador pretvarati, a posao se taj nastavi i dovrši u crievih. 
I u vinovoj lozi evo prva promjena, koja se je dogodila, bila je ta, 
da se je pomoćju topline i vlage počeo škrob pretvarati u slador. 
A je li taj posao nužđan za život loze? Znamo dobro, da priroda 



nikada ništa neeini bez razloga, pa tako i tu. Na vinovoj lozi po¬ 
redao se cio niz pupova, oka, pa sva ta oka čekaju samo proljetno 
sunce, da se razviju u nove grane i listove. U oku je samo zametak 
ogranka i lista, a da se ti dielovi podpuno razviju, treba stvoriti 
milijune i milijune novih stanica. Da se sav taj podmladak stvori, 
treba dakle hrane, građje. Svi ti dielovi sastoje, kako znamo, samo 
od stanica, a gradja, od koje stanice postaju, u prvom je redu slador 
i onda bjelanjak. I svu tu gradju za prvi razvoj mora da ima loza 
već u jesen pripravljenu, jer kada je nebi imala, nebi joj se u 
proljeće pupovi mogli razviti. Čuli smo upravo sada, da se je u 
stablu smjestilo obilje škroba. Sam škrob nemože se u vodi razto- 
piti, pa za to i nemože da probija od jedne stanice do druge, pa 
da dodje do pupova, gdje će dati gradju za stvaranje novih stanica. 
Bilina dakle mora škrob pretvoriti u drugu tvar, koja će se u vodi 
moći raztopiti i onda od stanice do stanice putovati. I loza pre¬ 
tvorila je evo škrob u slador, raztopila ga u vodi, pa s njim po¬ 
mela još i bjelanjke, koji su isto tako bili po stanicah smješteni, 
pa sve to đoniela do pupova. 

Sada tek stupa loza k novom životu. 

Oka, koja su do sada spavala, otvaraju se, pupovi pupaju. 
Gradja za nove stanice je tu. Nježni listići, koji su preko zime bili 
tvrđimi ljuskami obaviti, počeše se sada širiti. Zelenilo ih oblije, 
pa brzo i snažno stanu rasti. Na svakom koljencu stabla, gdje je 
prošle godine list stajao, počivao je preko zime pupoljak, a za nje- 
koliko toplih dana razvila se iz tih pupoljaka ciela hrpa listnatih 
ogranaka. Svaka takva mladica nabrekla je na više mjesta u ko- 
ljenca, a na svakom koljencu zasadio se po jedan list sa svojom 
petljom, a na dnu petlje izrasla su dva palista, koja brzo od- 
padnu. Mlado lišće nježno je izrezuekano i finom, bielom pahuljicom 
obraslo. Nu i ta pahuljica se doskora izgubi, najprije na gornjoj a 
onda na dolnjoj strani. Razvijen list je prekrasna oblika. On se je 
razvukao u obliku srdca. Dva dublja i dva plića ureza razdielila su 
ga u pet lapova, a okrajak im se je zubasto izrezuckao. Rebra na 
listu razgranila sa se u obliku stabla, pa su se gusto razprela i 
stvorila pođpunu mrežu, koja se osobito na dolnjoj strani lista jasno 
vidi, jer se tu iznad površja diže. Rebra ta su samo nastavci onih 
cjevčica i stanica, koje kroz stablo tekuću hranu u vis vode. 

Za razvoj prvih mladica potrošila se je sva gradja, što ju je 
loza preko zime u stablu spremljenu čuvala. Sad neima više gotove 

hrane, pa loza mora na svoj račun da poene živiti. I loza to dobro 
znade, pa ni neljenčari, nego se odmah na nov posao daje. Čim su 
se listovi razvili i ozelenili, poenu pomoeju sunčana svjetla i to¬ 
pline svoj tajinstveni rad. Oni dovuku sada k sebi sav sok, što ga 
korienje upije i stablo provede. Rane sada više nesuze, jer je sav 
sok lišće domamilo. A što će bilina s tim silnim sokom, što mu ga 
bez prestanka korienje i stablo dovodi? Cielom površinom lista 
neprestano se suvišna voda izparuje, a u listu zaostaju samo one 
stvari, koje je voda raztopljene doniela. I to izparivanje u lišću 
uredjeno je upravo divotno. Upravo koliko lišće vode izpari, 
upravo toliko korienje usiše i kroz stablo provede i ništa više i 
ništa manje. A to izparenje dosta je veliko. Hales je proračunao, 
da u jednakom vremenu list na lozi osam puta toliko vode izpari, 
koliko je čovječje tielo na jednako velikoj površini izgubi. Neima 
dakle dvojbe, da svi listovi na ovećoj lozi svaki dan više kilograma 
vode izpare. 

1 vinova loza neumorno radi ciele dane i ciele mjesece. Korienje 
neprestano upija tekućinu iz zemlje, stablo ju provodi, a lišće izparuje. 
Nu toga posla neobavlja bilina badava. Voda je u lišće doniela rudne 
soli i soli dušične kiseline i amonijaka. U lišću se izpari samo vođa, 
a sve što je sa vodom došlo, ostaje u stanicah. I to je plaća, što ju loza 
za svoj posao dobiva, to može zadržati, da tim gospodari po svojoj 
volji. Surova ta hrana smjesti se u zelene stanice lista, a k tomu 
se još pridruži ugljična kiselina, Što ju lišće iz zraka upije. Nu s 
tom hranom nemože loza ništa učiniti, jer njom nemože dalje da 
izgradjuje tielo, da razvija cvjetove, da puni grozdove i priređjnje 
vinski sok. Surovu hranu moraju tek zelene stanice lista da pre¬ 
tvore u životnu hranu. Sunčano svjetlo i zelenilo lista one su sile, 
koje sada izvode čudotvorni posao. Od vode, ugljične kiseline i 
rudnih sastavina soka stvara se preko dan žurno i burno životna 
hrana, stvara se škrob i druga potrebita gradja. Čim sunce zapadne, 
obustave tvornice taj svoj čudotvorni posao, upravo kao što parni 
strojevi prestanu raditi, kada se iz njih pusti vodena para. Noć 
nastane, nu pri tom stanice ipak nemiruju. Jedni su radnici iz 
tvornice otišli na počinak, a drugi su se već podvostručenom silom 
uhvatili drugoga posla. Tvornica se mora do sliedećega jutra očistiti 
i prirediti za nov posao. Stvorena gradja mora se odnieti onamo, 
gdje ju bilina treba, I sada, gdje čovjek misli, da i bilina spava i 
počiva, radi se u njoj žurno i neumorno. Niti časka nesmije se 

izgubiti. Da se stvoreni škrob odnese, pretvori se n slador, pa se 
u vodi raztopi, a tako se raztopi i ostala životna gradja, pa se 
sve to odnese onamo, gdje bilina želi, da joj novi dielovi porastu. 
A čim s jutra božje svjetlo na novo ograne, dade se lišće opet 
na stvaranje nove životne gradje. I tako to ide bez prestanka 
čislo ljeto. 

Neumornim ovim radom izradila je vinova loza svoje mlade 
grančice i razvila svoje lišće, pa je tim na toliko ojačala, da se 
može uputiti na najglavniji posao svoga života. Malo ne sva briga 
vinove loze ide sada jedino za tim, da stvori cvjetove i iz njih 
razvije slađke grozdove. Nu prije nego što orišemo taj rad, valja 
nam pogledati još jedan drugi izrastak, koji se u isto vrieme sa 
lišćem na lozi razvio. 

Ako uzmemo u ruke razvijenu granu vinove loze, to ćemo vidjeti, 
da je ona na više mjesta člankovito u koljenca udebljala. Listovi 
se nasadili, kako smo već spomenuli, na ta koljenca i to posebnim 
pravilnim redom. Botanik bi rekao, da listovi stoje na lozi izmje- 
nice, a to znači, ako je prvi list na desnoj strani stabla, to je 
drugi visi list iznad prvoga na lievoj strani, dočim je treći opet na 
desnoj strani i tako sve do vrba. Na dnu svakoga lista smjestio 
se je pupoljak, koji će tek na godinu da oživi. Na protivnoj strani 
od lista u istom koljencu razvila se je vitica, koja nam je svim 
dobro poznata. Najjednostavnija vitica sastoji samo od jedne niti. 
Nu ta jednostavna vitica dobije obično u sredini malenu Ijuštieu, 
a na dnu te ljuske poraste nov nitast ogranak, pa se čini kao 
da se je vitica razciepila. Jedan takav ogranak a gdjekađa i 
obadva znadu se opet na isti način razciepiti, tako da vitica zavr- 
šuje sa četiri brka. Svaki brk na vitici svinuo se je na kraju u 
kuku. Kada vitica raste, onda brkovi neiđu izravno naprvo, nego 
se polako u okrugu zavijaju, hvatajuć u sve većih lukovih, dok 
neuhvati koja kuka tvrd koji predmet. T kada ga uhvati, onda ga 
više nepusti, nego se sve više i više oko predmeta obavija. Vidjeli 
ste, kako se ovakve vitice obmataju oko žice, oko motke, oko grana, 
na voću, a gdjekad i oko petlje obližnjega lista. Kada se je brk 
oko svoje podpore obmotao, onda se stane i dolnji dio vitice u 
krugove zavijati, a tim vitica privuče cielu granu na pođporu. Kada 
se grana tako pričvrsti, onda se svi listovi u svojih đolnjih sglo- 
bovih tako okrenu, da im se petlje gore na koso izprave, dočim 
površje lista sa vrhom dolje nagnu, tako da je lice prama nebu 



161 


okrenuto. Vitice pako zakrenu se na protivnu stranu od svjetla. 
Ako se loza po plotu penje, onda vidimo sprieda samo listove, 
đočim su se vitice u nutri sakrile. Kada bi lozu prostu po zraku 
od jednoga stupa do drugoga povukli, onda bi na takvoj lozi svi 
listovi bili gore prema nebu okrenuti, a vitice bi dolje prema zemlji 
visjele. Kada bi pregledali listove i vitice na lozi, to bi našli, da 
od tri lista imađu uviek dva svoju viticu, đočim obično treći list 
neima na protivnoj strani vitice. 

Za život vinove loze vitice su od velike vrieđnosti. Vinova 
loza neima takva stabla, da bi se mogla sama u vis izpraviti i 
tako izpravljena snositi teret svojih grozdova. Ona nesmije da leži 
povaljena na zemlji sa grozdovi, nego se mora u vis penjati. U 
naravi penje se ona na draga drveta i biline, pa se tu izplete i 
učvrsti. I za penjanje mora da ima vitice, jer njeno stablo ne- 
može da se samo zavija i obmata, kao što to čine prave biline 
vijugavke. Tu joj mogu samo vitice pomoći. To su njene rake, 
kojimi se o podpora hvata, u vis diže i tu učvršćuje, da je nemogu 
ni težki grozdovi na zemlju povući. 

Nu nije u tom sva vrieđnost vitice. Kada ju promatrate svijenu 
oko tudje grane, nebi nikada pomislili, da bi od nje moglo još 
nješto drugo postati. Bi li htjeli vjerovati, da je vinova loza s prva 
kraja smislila od vitice napraviti cviet i grozd? Pa ipak je tako. 
Vitica nije ništa drugo nego zakržljali grozd. Rekli bi, da su te 
vitice prvi pokusi vinove loze, da napravi cvjetove, nu pokusi, koji 
joj neuspješe. Nu loza je to rado žrtvovala, jer zna, da će joj vitice 
više koristiti, nego da se prenatrpa samimi grozdovi. A odkle to 
znamo ? Ako promotrimo sve vitice na lozi, to ćemo lako naći, da 
ima medj njimi po koja, koja nije mogla zatajiti svoga poriekla. Na 
brku takve vitice naći ćemo sad po koji cvietak, a sad opet cielu hrpu 
cvjetova, a ima i cielih grozdova, gdje se pojedini ogranci još u vitice 
završujo. Gdje je podpun grozd cvjetova razvijen, tu vidimo, da on 
stoji upravo na onome mjestu, gdje bi viticu očekivali, dakle na 
protivnoj strani od lista. Svi su tu prelazi od čiste vitice do pod- 
puna cvjetnata grozda. 

Ako vitica procvjeta, onda i svoju narav promieni. Dragi joj 
je onda život, druga zadaća, pa moraju da budu i drugi običaji. 
Kao vitica bježi ona od svjetla, skriva se prama podpori ili okreće 
prama zemlji; Nu ako joj je priroda dosudila, da procvjeta, onda 
se uviek samo prama svjetlu okreće. Gdje nije vitica ciela pro- 

cvjetala, nego je na njoj ostao još koji brk, onda brk raste na jednu 
stranu, a cvjetnati dielovi na protivnu stranu prama svojoj naravi 
i običaju. Tek kada bobice nabubraju, onda se nagne i grozd sa 
svojom petljom prama zemlji, jer ga njegova vlastita težina dolje 
odvuče. 

Kada u drugoj polovici svibnja ili početkom lipnja otople dani, 
pa lipa i ruža cvjetati stanu, otvori i vinova loza svoje cvjetove, 
te nađahne zrak najljepšim miomirisom. Pojedini cvietei u grozdu 
vrlo su sićušni i neugledni, pa su ipak nježne pravilnosti. Svaki 
cvietak ima malenu, plitku čašicu. Iz čašice diže se maleno tielo 
nalik na bocu, u botanici ga zovu pestićem. Oko pestića uhvatilo 
se u okrugu pet sitnih žućkasto zelenih listića. To je vjenčić cvietu. 
Pod svakim tim listićem skrio se po jedan prašnik sa žutom gla¬ 
vicom. Listovi vjenčića su se na vršku srasli, pa kada pod njimi 
prašnici nabreknu i odskoče, onda vjenčić kao kapica sa cvieta 
odpadne. Rekli bi, da je cviet sada opao, a ipak je tek sada počeo 
cvjetati. Kod drugih bilina opadne vjenčić tek onda, kada cviet pro¬ 
cvjeta, a kod loze opada on već na početku cvjetanja. Prašnici do 
mala dozriju, iz njih se razprši silna množina praha, a samo jedno 
zrnce toga praha treba da padne na pestić, pa je on već oplodjen, 
iz njega se onda može razviti boba. 

Sav život vinove loze udari sada novim putem. Sva životna 
hrana i građja, što se u listovili stvara, putuje sada u cvjetove, da 
ondje stvori bobe i napuni ih sokom. Dolnji dio pestića je okrugao 
i zove se plodnica. Plodnica ta sada od dana do dana sve više 
bubra i raste, dok nestvori malenu bobicu. Stanice se u plodnici 
pri tom pretvore u velike mjehure pune soka, a samo na površini 
sbiju se u tvrdu ljusku ili čahuru. Stanice u toj čahuri znadu se 
napuniti crnim sokom i bobica onda pocrni; kod bieloga groždja 
ostanu stanice u čahuri bez boje. čahura se k tomu još prevuče 
sivim praškom, maskom, koji sastoji od voska, a ima bobu čuvati 
od kiše. D isto vrieme, dok boba raste, razvija se u njoj tvrda, 
uljevita zrnca, radi kojih se loza upravo muči i bobe stvara, jer to 
je njeno sjeme, koje joj ima podmladak stvoriti. 

Sićušna plodnica narasla je i promienila se u bobu, a u isto 
vrieme dogodio se u njoj cio niz drugih promjena. Kao što boba 
polagano raste, tako su se i te promjene vrlo polagano dogodile, a 
izveli su ju sokovi, što se u lišću stvaraju, a pomogla toplina. Sve 
te promjene zovemo jednom riečju: zrijanjem. 

Dok je boba zelena, nalazimo u njoj uz njeke rudne soli jedino 
bilinske kiseline, pa radi toga je ona opora i kisela teka. Kada u 
rujnu stane sunce pripicati, počne sunčana toplina n bobi izvoditi 
kemijske promjene, pa se na taj način velik dio kiseline izgubi. K 
tomu priskoči u pomoć jošte'i lišće. Škrob, što se u lišću stvara, 
stane putovati u bobe i tu se pretvara u slador. Cim je toplije pod- 
nebje, ili čim je toplija jesen, tim se više u bobah nakupi sladora, 
a tim manje ima u njih kiselina. Kada je dobra jesen, onda biva 
u bobi trideset puta toliko sladora, koliko kiseline, đočim ga u 
hladnoj jeseni jedva deset puta toliko ima. Neima ploda na svietu, 
koji bi imao toliko i tako raznovrstnih tvari u sebi, kao što ga 
ima grožđje. Ima tu sladkih i kiselih, osvježujućih i mirisavih, hra- 
nivih i ljekovitih tvari. Najplemenitiji je to plod, koji čovjeka ne samo 
hrani i razblažuje, nego još i lieči. I sami oni narodi, koji nepiju 
vina, uzgajaju vinovu lozu radi svježega groždja ili posušenih rozina. 
U tom joj nijedan narod ovoga svieta nemože hvalu da uzkrati. A 
ipak svi dobro znamo, da se vinova loza nemuci čovjeku za volju, 
da napuni bobe najplemenitijim! sokovi, nego da ona to čini samo 
svomu potomstvu za volju. Ona je zasladila i bojadisala svoje bobe, 
samo da domami ptice nebeske, koje nesiju ni nežanju. Za plaću 
im daje sladke sokove, samo da joj raznesu sjeme, koje se ni u 
želudeu njihovu nemože promieniti, pa da ga posiju opet u zemlju, 
odkle će niknuti nov podmladak. 

Kada je groždje dozrelo, onda je i vinova loza svoju zadaću 
za tu godinu dovršila. Izmučila i utrudila se je pri tom dosta, 
pa se sada daje na počinak, da se na proljeće s podmladjenimi 
silami na nov posao spremi. Onaj burni život, koji je dotle u 
lišću vladao, prestao je sada. Lišće počne odumirati i gubiti 
svoje zelenilo, pa da se još zadnji put u svom sjaju pokaže, boja- 
diše se prekrasnimi bojami. Loza bieloga groždja dobije lišće kao 
zlato žuto, a od crnoga groždja kao purpur crveno. Nu i ta slava 
netraje dugo. Lišće se posuši i odpadne. I korienje prestalo je već 
upijati iz zemlje sokove, a koncem listopada usnula je loza posve. 
Nu loza ipak nije otišla na počinak, a da se nije pobrinula zabranu, 
kojom će u proljeće izgraditi svoje prve mladice. Ona je izpunila 
već pod jesen srčiku i drvo škrobom i zasadila pupoljke u pazušcih 
listova. I tako je izvršila svu svoju dužnost, pa može mirno i bez 
brige na počinak. A je li to zima, što je lozu zastrašila, da odbaci 
svoje lišće, pa da se na mir dade? Sigurno nije. Ona zime valjda 

ni nepozna, pa kako da se je onda boji! Ona treba počinka, a i treba 
da obustavi rad, da nješto hrane u stablu nakupi, da ju nepre¬ 
stanim rastom neiztroši. Vinova loza raste i u toplijih krajevih, kao 
na primjer na Madeiri, gdje je još zima tako topla, kao kod nas 
ljeto, pa ona tu ipak koncem listopada, kada joj groždje dozrije, 
lišće odbaci, pa se na počinak dade i mirno spava uz toplinu, uz 
koju kod nas svoja oka otvara. Sve ostalo bilje uz nju bujno raste, 
ali se ona neda smetati u svom snu. I 160 dana traje joj tu san, 
a onda se u ožujku opet probudi i prolista. Nedvojbeno je dakle 
samo potreba za oporavkom glavni onaj razlog, radi kojega se loza 
na zimski počinak daje. 

U neumornom poslu, kojim se vinova loza kroz eielo ljeto muči, 
nebi ipak uspjela, da je čovjek nepodupire. Čovjek oko nje zemlju 
okapa, uništuje na okolo sav suvišni korov, da nemora s nikim u 
zemlji hranu dieliti; obrezuje joj grane, da se suvišnim podmladji- 
vanjem neiztroši. I čim čovjek svoje miljenče zaboravi, pa odvrati 
od njega svoju ruku pomoćnicu, već je ono i propalo. Stotine bi- 
linskih neprijatelja došulja se do vinove loze, pa joj stane otimati 
branu iz zemlje i zastirati svjetlo nebesko. U toj mučnoj borbi iz¬ 
gubi onu plemenštinu, koju je pod čovječjim okriljem stekla, pa do 
mala podivlja. Nu i uz najveću njegu čovječju namiču se više puta 
vinovoj lozi ljuti neprijatelji, koji joj i život zatrti znadu. Sad su 
to nametnici iz bilinskoga, a sad opet iz životinjskoga carstva, koji 
se na lozu priliepe, pa ju dotle sišu, dok neoboli i nepropadne. 
Dvie su glavne bolesti, od kojih naša plemenita loza pati, jedno je 
pliesan grožđja, a drugo je trsna uš. Pliesan, što se na lišća i 
grožđju pojavljuje, potiče od veoma sićušna bilinskoga stvora, koji 
kao nametnik na lozi živi. Stvor taj je sitna gljivica, koju nazvaše 
Oidium Tuekeri. Sve gljive, što ih botanika pozna, žive kao na¬ 
metnici na bilinskih i životinjskih tjelesih. One neimaju u svojih 
stanirah zelenila, pa za to i nemogu same da stvaraju iz surove 
hrane životnu hranu, nego se namiću na druge stvorove, da iz njih 
sišu već gotovu, priredjenu hranu, šumske gljive žive na truležu, a 
ogroman je broj sićušnih gljivica, koje se hvataju živih bilina i 
životinja, te tu prouzrokuju raznovrstne bolesti. Da spomenemo 
samo sniet i druge slične bolesti, koje uništuju naše žitarice. Glji¬ 
vice ubijaju korun i svilenu bubu, na čovječjoj glavi uništuju kosu, 
a-jedna gljivica Oidium albicans, srodna onoj, što na lozi živi, na¬ 
stanjuje se u usta malene djece i prouzrokuje mnoge boli. Danas 

poznaju veliku množinu raznih bilinskih, životinjskih i čovječjih bo¬ 
lesti, koje gljivice stvaraju. Nu ima gljivica, kako čemo odmah čuti, 
koje čovjeku u prilog rade, te mu tako koriste. 

Pliesan vinove loze pojavljuje se odmah iza cvjetanja na doljnoj 
strani lišća, pa se odavde razvuče po mladih ograncih i grozdovih. 
Vidimo ju kao biel, sitan mah, koji pojedine dielove loze sve više 
i čvršće zapreda. U unutrašnjost nezalazi, nego se samo površja 
drži. Kako znamo, da se u lišću sva hrana stvara i vino priredjuje, 
to je naravno, da će gljivice te već na samom lišću počiniti užasnu 
štetu. Bobe pod njimi nerastu više, pa se najednom razpuknu, a 
nezrelo meso izskoči. Englezki vrtlar Tucker zapazio je god. 1845. 
prvi pliesan na lozi, pa je po njem i ime dobila. God. 1850. po¬ 
kazala se je ta bolest u Versaillesu, a god. 1851. na raznih mjestih 
po Francezkoj, Italiji i Njemačkoj. D mnogih krajevih počela je 
ona tako harati, da su počeli vinogradarstvo napuštati. Na otoku 
Mađeiri, gdje su vinogradarstvo u petnaestom stoljeću uveli, na¬ 
valila je god. 1852. pliesan na vinograde u tolikoj mjeri, da su 
počeli napuštati vinovu lozu, pa se baviti uzgojem sladorove 
trske. Od toga vremena pojavljuje se ta bolest po svih vinorodnih 
krajevih, pa je velika sreća, da su naišli na sredstvo, kojim se bo¬ 
lest zapriečiti dade. Uzimlju naime fini sumporni prah, poznat pod 
imenom sumporni cviet, pa njim vinovu lozu osiplju. Kako se plie¬ 
san drži samo površja loze, a nezadire nigdje u nutrašnjost, to ga 
sumpor ubije, a da samoj lozi ništa nenaškodi. 

Drugu, mnogo opasniju bolest na vinovoj lozi prouzrokuje 
ušenac (Phyloxera vastatriz ), o kom smo već prije govorili. Trsov 
ušenac tako je sitan, da se prostim okom jedva vidi kao sitno zrnce 
blieđo žute boje. Razplodjuje se upravo u užasnoj množini, a prisiše 
se vinovoj lozi na korienje. Gdje se on zabode, tu se korien ogu- 
bičavi, pa stane i trunuti, a od toga mora za koju godinu cielo 
stablo uginuti. Taj užasni neprijatelj vinove loze živio je neopažen 
stotine, možda i tisuće godina u sjevernoj Americi na divljoj lozi, 
koja ga je bez ikakve pogibelji podnosila. Tek od god. 1868., kada 
su ga trgovinom američke loze u Europu donieli, upoznaše ga naj¬ 
prije u Francezkoj, pa ga đomala nadjoše i u Italiji, onda u 
Austriji, a zadnjih godina nastanio se je već i u Hrvatskoj. Kamo¬ 
god dospije, tamo nemilice uništuje vinograde. U mnogih okružjih 
srednje Francezke, gdje je vinogradarstvo bujno uspievalo, neimaju 
danas jednoga grozda za jelo. Naravno je, da su razna družtva, da 

su vlade neumorno tražile sredstva, koji mi će predusresti gospo¬ 
darstvenoj nesreći, pa je sav trud bio dosada -uzaludan. Nijedno, pa 
ni najbolje sredstvo, što su ga izmislili, nije moglo postići obeenita 
uspjeha. Jedinu nadu polažu danas u uzgoj oplemenjene američke 
loze, kojoj ušenac nemože ništa naškoditi. 


■V. 

Sok iz groždja. — Kcašćeve gljivice. — Vrenje đadkoga vina. — Dozrievanje 
vina. — Boja vina. — Bolesti vina. — Stvaranje octa. — Basna vina u 
prošlosti i sadanjosti. — Posljedice pijanstva. 

Koje se divotne promjene u lozi sbivaju, čuli smo malo prije. 
U korienje ulazi voda, koja gotovo nikakva teka neima, pa od te 
vode i ono malo ugljične kiseline, što ju lišće iz zraka upiju, stvara 
loza u groždju najplemenitiji sok. Ako taj sok podjemo iztraživati, 
to ćemo naći u njem razne soli i u njima vinsku, grozdovu, jubučnu, 
sumpornu i fosfornu kiselinu, za tim slador, sluz, ulje i mnoge 
druge stvari. Nu sve to još nije vino. Sama loza nemože od svoga 
soka vina da stvori. Da od soka, što ga grožđje u sebi ima, po¬ 
stane vino, to mora sa sokom da dodje u doticaj još jedna druga 
bilina i samo ona može od soka vino da napravi. I ta bilina iz 
istoga je onoga razreda, iz kojega je i ona, koja stvara pliesan na 
vinovoj lozi. Neizmjerno je to sitna gljivica, koju tek pod sitno¬ 
zorom razabrati možemo. Ona je tako malena, da je 25 milijuna 
posve lako u jednu kapljicu stati može, a zovu ju k vaš ševom 
gljivicom. Kada izciedimo sok iz groždja, pa ga držimo tako, da 
do njega može zrak doći, to se u njem već za par sati pojavi silna 
množina kvaščevih gljivica. Zameti tih gljivica nalaze se svuda u 
zraku, pa odatle lako padnu u sladko vino, a velika množina tih 
zameta priliepila se je i izvana na čahuru bobe i na ogranke grozda, 
pa odatle još laglje dospije u sladko vino. Sladki taj sok služi im 
za hranu, pa u obilju te hrane množe se gljivice u neizmjernoj 
množini. Svaka gljivica za sebe predočuje nam najniži bilinski stvor. 
Malen je to jajolik mjehurčić, malena stanica, koja za sebe samo¬ 
stalan život provodi. Svaka stanica u kratko vrieme izpupa u bez¬ 
broj novih stanica, a te opet domala stvaraju nove potomke, a često 
pod sitnozorom možemo vidjeti, kako se je jedna stanica na dragu 
nanizala, kao da smo biser na niti navezali. Sladko vino je s prva 
kraja čisto i bistro, nu čim se u njem stanu množati kvaščeve glji- 

viče, odmah se poene mutiti, a na površju mu se skupi onda biela 
pjena, koja sastoji od neizmjerne množina gljivica. Pjenu tu zovu 
vinskim kvascem. 

Kvaščeve gljivice rade u prilog gospodarici, kada kruh umiesi, 
one stvaraju u proklijalom, sladkom ječmu naše pivo, a ovdje stva¬ 
raju od slađka vinova soka vino. Kvaščeve gljivice izvedu u sladkom 
soku ono, što mi vrenjem zovemo. Od gljivica počne se sok već 
za njekoliko sati naglo burkati i komešati, a od dana do dana biva 
to burkanje sve to jače. Sve se čestice soka živo uznemire, pa se 
od toga sok stane dizati i komešati, vreti i pjeniti, a pri tom se 
mnoge sastavine soka promiene i raztvore, tako da sama narav soka 
sve više drugčija postaje. To jako burkanje i snažno vrenje traje 
po više dana, a gdjekad i dvie i četiri nedjelje, zavisi to o toplini i 
kakvoći sladka vina. I sada, kada je vino odvrelo, postalo je posve 
druge naravi: onaj sladki gotovo bljutavi tek je izčeznuo, pa je po¬ 
stalo sada vatreno, opojno mlado vino. Nu vrenje nije ni sada još 
posve prestalo, ono traje još više mjeseci, te polagano preobrazuje 
i oplemenjuje vino. 

Promjene, što ih izvedu kvaščeve gljivice u sladkom izciedjenom 
vinu, vrlo su znamenite. Gljivice tu rastu i vrlo se množe, a hrane 
se sladorom iz vinova soka. Pri tom hranjenju dovedu one najmanje 
sastavne dielove slađora u tako živahno gibanje, da se nemogu više 
na okupu držati. Cestice se te raztrgaju, sklope se u nove skupine 
i stvore tako nova tjelesa. Svaka najmanja čestica sladora se pri 
tom raztvori i pretvori u dva nova tiela. Jedno tielo, što se pri 
tom stvori, plinovito je, a drugo tekuće. Plinovito tielo je tu ug¬ 
ljična kiselina. Ona se diže iz sladkoga soka u obliku sitnih mje- 
hurčića, pa tim prouzrokuje ono burno komešanje i vrenje vina. 
Ugljična kiselina djeluje na čovjeka kao otrov, ona ga omamljuje i 
onesvješeuje. Kako je ugljična kiselina teža od zraka, to se ona 
uviek prema zemlji yuče. Ako se sudovi sa vrijueim vinom nalaze 
u zatvorenu prostoru, to je unj vrlo opasno ući. Čovjek se tu može od 
ugljične kiseline onesviestiti i pasti na zemlju, gdje seje najviše otrov¬ 
noga plina nakupilo. Kako u ugljičnoj kiselini nemogu stvari gorjeti, 
to je dobro, da čovjek u takov prostor ulazi sa gorućom sviećom, 
pa će odmah na plamenu zapaziti, da li smije tu dulje boraviti. 
Drugo i to tekuće tielo, što se iz sladora stvara, je alkohol, žesta 
(spiritns). Alkohol neizadje iz vina, nego u njem raztopljen ostane. 
On daje vinu jakost. Cim ima u vinu više alkohola, tim je ono 

uztrajnije, vatrenije i opojnije. Kako se alkohol samo iz sladora raz¬ 
vija, to je posve naravno, da će ga tim više biti u vinu, čim je 
više sladora bilo u groždju. Čim je dakle groždje slađje, tim će 
biti vino vatrenije. Za to u sjevernijih krajevih dobivaju samo u 
onih gođinah dobro i jako vino, puno alkohola, kada je topla i liepa 
jesen, da se može u groždju dovoljno sladora nakupiti, dočim na 
jugu, gdje je svake godine jesen tako topla, da groždje pođpuno 
do :reti može, vrlo je malena razlika, što bi ju u vinu od jedne ili 
druge godine našli. Kako dakle dobrota vina ovisi o množini sla¬ 
dora, to možemo i na umjetan način vino popraviti, valja nam samo 
slador u prociedjenom vinu pomnožati, a čini se to na razan način. 
Jedni suše bobe, da u njima postane sladki sok gušći, pa onda od 
šuška vino prave. Tako se priredjuje tokajski samotok, sekt, 
Strohvvein i mnoga druga vina. Drugi opet kuhaju na vatri izcje- 
djeni sok, da bude gušći i puniji sladora, pa na taj način su već 
stari Rimljani svoja bolja vina priredjivali, a tako prave kuhana 
vina u Španjolskoj, Italiji i Grčkoj. [Treći način, kojim se vino 
popravlja, je taj, da se u 9lađko vino meće kupljen slador. Na 
taj način u velike popravljaju lošija vina u Francezkoj i Njemačkoj, 
a tako prave i šampanjac. 

Kada je glavno vrenje prošlo, onda je u vinu i najveći dio 
sladora izčeznuo, ali ga je još uviek nješto malo ostalo, pa za to 
vino u suđovih i kasnije kroz više mjeseci polagano vrije. U pro¬ 
ljeće, kada vrieme iznova otopli, stane vino po drugi put jače i bur¬ 
nije vreti. U to vrieme počela je i loza iznova cvjetati, pa se za to 
nesrnijemo čuditi prostomu puku, ako misli, da je njeki tajni savez 
izmedju vinove loze i mlada vina, pa da ono samo za to vrije, što 
je loza na novo oživjela, pa ako nezna, da je samo toplina uzrok 
novom vrenju. Ako sladko vino, prije nego što podpuno dovrije, 
napunimo u boce, to će se slador i u bocah dalje u alkohol i ug¬ 
ljičnu kiselinu pretvarati. Kako ugljična kiselina nemože iz zatvo¬ 
rene boce izlaziti, to će ona ili bocu razbiti ili će ostati raztopljena 
u vinu. Ako ovakovu bocu otvorimo, vino će u njoj početi šu¬ 
mi ti i pjeniti, jer se tim ugljična kiselina oslobadja svoga zatvora, 
pa želi naglo u zrak pobjeći. Na tom se osniva pravljenje šampanjca 
i svakoga drugoga šumećega vina. 

Kada vino i po drugi put provrije, onda znade u njem kadšto 
ostati nješto malo sladora, o kom ovisi onda slast vina. A biva to 
onda, ako je u sladkom vinu bilo preko 25 postotaka sladora. 

Kada se u vinu 25 postotaka sladora raztvori, onda ima u vinu 
14 postotaka alkohola, a ta velika množina alkohola ubija kvaščeve 
gljivice, pa one nemogu više slador u alkohol pretvarati. I takvo 
vino će ostati uviek sladko. Iz toga razabiremo, da nijedno vino 
nemože naravnim razvojem imati više od 14 postotaka alkohola, 
jer kada do te jakosti vino dodje, onda se u njem nemože 
iz sladora novi alkohol stvarati. Ako je vino ipak jače, to mo¬ 
žemo biti sigurni, da mu je čovjek umjetno alkohol dodao. U 
provrelom vinu nalazimo i nješto vinove kiseline, koja je spojena 
sa pepelikom (kalijem). Cim je dakako lošija godina bila, tim je 
vino kiselije, nu i najbolja vina imadu u sebi nješto malo kiseline. 
Nu vremenom, čim je vino starije, tim se više iz njega kiselina 
gubi. Kiselina spojena sa pepelikom sjeda polagano u sudu i u 
bocah na stiene i tvori tu tanku koru biele, kisele soli, koja je po¬ 
znata pod imenom srieši (Weinstein), pa tako postaje vino svake 
godine sve bolje i vrednije. Nu još jedna druga promjena se tekom 
vremena u vinu stvori. U boljih vinih se naime kroz godine raz¬ 
vije onaj ugodni miris, cviet (Blume, Bouquet), koji vinu osobito 
vriednost daje. U vinu se naime stvaraju polagano njeke vrsti etera, 
koje mu upravo daju poseban vinski miris. Jedna vrst takvoga 
etera, tako zvani vinski cvjetni eter (Weinblumenather), ako se pre- 
kapljivanjem (destilacijom) iz vina izluči, prikazuje nam se kao 
tekućina, koja je jaka, neugodna ukusa i tako oštra vinskoga 
mirisa, da čovjeka gotovo opija. U samih bobah toga etera neima, 
jnego se on tek kasnije u vinu sa ostalimi eteri razvija. 

I boju dobiva vino tek vrenjem, jer svjež sok, kada se iz groždja 
izciedi, neima boje, pa ma on bio od crnoga groždja. Od prastarih 
još vremena običaj je vina dieliti na biela i crna, premda su jedna 
žućkasta, a druga rumena. Biela boja postaje uticajem zraka na 
njeke sastavine vina. U srednjem vieku mislili su alkemiste, da je 
vino pravo raztopljeno zlato, pa kako su smatrali zlato kraljem 
svih kovina, sunce opet kraljem svih zviezda, a lozu kraljicom svega 
bilja, to su držali, da postoji izmedju zlata, sunca i vinove loze 
njeko tajno rodbinstvo. Vino od crnoga groždja postaje samo onda 
crno, ako ono vrije zajedno sa čahuricami. Pri tom raztapa alkohol, 
koji se je vrenjem razvio, crveno mastilo, koje je bilo u čahuricah 
uloženo, pa to mastilo predje u samo vino. Crno je vino, kako 
znamo, uviek i nješto oporo. U čahurah i u petljah ima jedne opore 
tvari, tanina, koji pri vrenju u vino dodje. Tanin je vrlo razširen 

u bilinstvu. Najviše ga ima u babuškah i šiškaricah, te u kostanjevoj 
i hrastovoj kori, a upotrebljuju ga poglavito za pravljenje koža. Tanin, 
što se u crnom vinu nalazi, kupi i steže crieva. U vina, koja 
umjetno bojadišu, dođavaju gotov tanin, kao što znadu i razne vrsti 
etera a i sam alkohol gotov u vino metati, da vino postane jače i 
tečnije. Umjetnost, u pravljanju vina došla je danas već tako daleko, 
da se vino pravi bez kapi vinova soka. 

Osim kvaščevih gljivica ima u zraku a i na groždju još i za¬ 
meta od mnogih drugih gljivica, koji zajedno sa zameti kvaščevih 
gljivica u izciedjen vinski sok dospiju. I ti zameti bi rada, da se 
u vinu razviju i umnožaju, ali ih u tom dugo vremena prieče 
kvaščeve gljivice. Doklegod ima u vinu sladora, kojim se kvaščeve 
gljivice hrane i množaju, dotle nemogu zameti drugih gljivica da 
dođju do razvoja. Nu kada se sav slador potroši, kada se sav pre¬ 
tvori u alkohol i ugljičnu kiselinu, onda prestane i gospodstvo 
kvaščevih gljivica, pa one onda padnu na dno suda. I sada tek 
otvorilo se je polje rada drugim gljivicam, a tko želi dobro gospo¬ 
dariti vinom, taj mora svu pozornost na to obratiti, da se za- 
prieči razvoj tih gljivica, jer bi one mogle sve pokvariti, što su 
dobra učinile kvaščeve gljivice. Ako se na to nepazi, onda će nam 
vino oboljeti i pokvariti se. Gljivice te nazivlju bakterijami. To su 
neizmjerno sitne okrugle ili otegnute stanice, koje se upravo ne- 
vjerovatnom brzinom razmnožuju, pa ako ih u tom množanju ništa 
nezaprieči, to će vino za kratko vrieme oboljeti, ono će ukiseliti ili 
ogorčati, osliniti se ili pomutiti, da ga čovjek neće više moći piti. 
Ako je vino jako, da u njem ima više od 14 postotaka alkohola, 
onda se ono neima bojati bakterija. Alkohol je naime pravi otrov 
i za same gljivice i bakterije, pa kada ga ima u dovoljnoj množini u 
vinu, onda poubija sve žive bilinske stvorove u vinu. U lakom vinu 
mogu ti stvorovi dobro uspievati, pa radi toga domeću u laka vina 
alkohol, da ih uztrajnijimi naprave. Glasoviti kemik Pasteur u Parizu 
dosjetio se je mnogo boljemu sredstvu proti bolestim vina. Po nje¬ 
govu naputku treba vino, kada ga u boce napunimo, ugrijati na 
50 do 60°. Ta toplina ubije sve zamete gljivica, pa kako u zatvo¬ 
renu bocu nemogu iz zraka novi zameti dospjeti, te će se vino lako 
očuvati od bolesti. Grijanjem samim neizgubi vino niti svoga mirisa 
niti koje drugo plemenito svojstvo. 

Med ju mnogobrojnimi gljivieami, koje se u vinu razvijaju, ipak 
je jedna, koja može čovjeku od koristi biti. Gljivica ta je takodjer 

iz razreda bakterija, a stvara svojim razvojem iz vina ocat. Bak¬ 
terije te imađu oblik sićušnih stupčića, koji su sluzom obaviti. U 
doticaju sa zrakom se te bakterije na površju vina tako mnogo¬ 
brojno i brzo umnože, tako da se već za par sati vino prevuče 
bielom, sluzavom kožicom. Svojim životom i množanjem promiene 
one alkohol u vinu tako, da se od njega stvori vinski ocat. Danas 
ljudi prave i na umjetan način ocat iz obične žeste, nu on se ne- 
može u svojoj vriednosti ni iz daleka prispodobiti sa vinskim octom. 

Na svietu živi danas velik broj raznih suvrstica vinove loze, 
ali je jošte veći broj raznih vina, kojimi se Čovjek nasladjuje. Vi¬ 
novoj lozi dogodilo se je kroz vjekove ono isto, što i samomu čo¬ 
vjeku, pa i životinjam i mnogim bilinam, što ih je čovjek u svoju 
njegu uzeo. Čovječji rod razvio se je vremenom u mnogobrojna ple¬ 
mena. Svako pleme ima tako izražena stalna svojstva, kao da je 
od uviek takvo bila i da će doviek takvo ostati. To isto vidimo u 
mnogih domaćih životinja i bilina. Pa tako su se i od vinove loze 
razvile vremenom mnogobrojne suvrstice, koje se razlikuju ne samo 
veličinom i ukusom groždja, te dobrotom vina, nego i oblikom lišća 
i žilavošću proti nepogođam vremena. Već je Plinij u svoje vrieme 
poznavao u samoj Italiji preko 80 glavnih suvrstica vinove loze, a 
danas poznaju vinogradari preko 2000 suvrstica. A koliko je tek 
raznih vrsti vina! Neima dvojbe, da dobrota vina ovisi o tlu i pođ- 
nebju, o njegi loze i postupku sa gotovim vinom, pa ipak je toliko 
primjera, gdje vinova loza upravo svojeglavo bez obzira na zemlju 
i nebo stvara vinsku kapljicu po svojoj volji. Koliko je krajeva na 
zemlji, toliko je raznih vina. Ima krajeva, gdje vinogradi jedan do 
drugoga na blizu gotovo pod istimi uvjeti stvaraju toli raznovrstno 
vino. Progledajte predgorje Zagrebačke, Moslavačke ili Fruške gore, 
pa koliko tu ima raznovrstnih vina, pa često od iste vrsti loze i 
na jednakom tlu. Današnja znanost nemože još da raztumači, o 
čem ovisi ona velika razlika u vinu, što rodi u raznih vinogradih 
i u raznih položajih, kao što nemože da protumači, kako mogu 
đvie vrsti od iste hrane iz iste zemlje stvarati toli raznovrstno 
groždje i vino. Vinova loza je kao i čovjek. Sto je djece u školi, 
slušaju jedne te iste rieči od istoga učitelja, pa ipak se svako 
drugčije duševno razvije. 

Razna vina pa i njihova slava mienjala se je kroz vjekove upravo 
tako, kao što se je mienjala slava i moć pojedinih naroda. Danas 
neima više ni starih Grka ni starih Piimljana, a neima više niti 

onih plemenitih vrsti vina, kojimi su se oni zasladjivali. Neima više 
onih plemenitih vrsti iz Smirne i Sirije, koje je već Homer slavio, 
neima kampanjskoga i falernskoga vina, koje je Horaea uzhićivalo 
i nježne mu pjesme izmamljivalo. Njihova je slava još u starom 
Bimu već 100 godina kasnije zamrla, a zamieniše ih nove vrsti, na 
koje je čovjek do mala opet zaboravio. Slavu vina krojila je pro¬ 
mjenljiva moda, jer kako su se vremena mienjala, tako su i druga 
vina u modu dolazila. Kakvo je vino vladajući cesar u Rimu naj¬ 
više ljubio, takvo je sva ostala vina u nazadak potisnulo. I ta 
zemlja, koja je njekoč bila prva sa svojim vinom na svietu, da 
neima „lacrimae Christi“, što na Vezuvu raste, i sicilske maršale, 
nebi imala vina svjetskoga glasa. U srednjem vieku bila su prva vina 
na svietu grčka vina, a poglavito ciparsko i malvasija. Još prema koncu 
šestnaestoga stoljeća dovažali su godišnje 200.000 sudova malva¬ 
ši je sa Kandije u Mletke. Pod turskim gospodstvom počela se je malva¬ 
sija sve više gubiti, a danas ni neima više malvasije u onom kraju, gdje 
joj je njekoč bila prava domovina. Kasnije došlo je na još bolji glas 
ciparsko vino, nu i njega danas vrlo malo ima. Najglavnija trgovina 
grčkoga vinogradarstva sastoji danas u sušenom groždju (korinte). 
U srednjem vieku bila su odmah iza grčkih vina na najboljem glasu 
rajnska vina, nu danas su to izvan Njemačke postala vina drugoga 
reda. U Belgiji, Holandiji i Englezkoj pilo se je njekad samo rajnsko 
vino, nu danas misle mnogi o njem ono isto, što je rekao Friđrik 
Veliki, da naime rajnska vina stežu čovjeku gut, pa mu se čini, 
kao da će ga vješati (avant-gout de la penđaison). Sjeverna Eu¬ 
ropa, a osobito Englezka danas najvoli težka vina sa juga. Malo ne 
sva južnija vatrena vina popiju na sjeveru. Na samom jugu piju 
lošije vrsti ili miešaju u vino vodu, đočim za izvoz u Englezku do¬ 
daju vinu još 10 do 20 postotaka alkohola. U Španjolskoj su već 
od najstarijih vremena rasla izvrstna vina. Još danas su tu na 
svjetskom glasu malaga, xeres, tinto, alikante, i mnoga draga. Sami 
Arapi su malagu uza svu zabranu korana visoko cienili. 0 jednom 
kalifu pripoviedaju, da je na umoru Boga molio, da mu u raju ne- 
uzkrati malage i seviljskoga sekta. Burgundac i šampanjac bila su 
već u srednjem vieku najbolja francezka vina, a obje vrsti su se već 
u to doba borile, koja će lovoriku slave odnieti. Godine 1652. za- 
podjeo se vinski rat. izmeđju Rheimsa u Champagni i Beaune-a u 
Burgundiji, gdje se je mnogo učenih razprava napisalo u slavu jednoga 
i drugoga vina. Do sedamnaestoga stoljeća pili su šampanjac samo 

francezki vladari i velikaši, u Englezkoj ga još nisu poznavali. Tek 
Ljudevit XIV., koji ga je osobito obljubio i upoznao pri svom kruni- 
sanju u Rheimsu, digao ga je na svjetski glas, na kom se još danas drži. 
On ga je prvi poslao englezkom kralju na dar. Vino iz Bordeaux-a 
doveo je u modu i na svietski glas tek francezki maršal vojvoda 
Richelieu, premda su ga već u rimsko doba slavili. Gospodja Pom- 
padour prognala je vojvodu Richelieu-a u Bordeaux, gdje se je on 
s tim vinom upoznao, pa ga tako obljubio, da ga je pri svom povratku 
u Pariz donio na kraljevski stol i otvorio mu tako vrata u ostali 
sviet. Međju vini svjetskoga glasa zauzimlje vrlo častno mjesto 
ugarski tokajac. To vino spominju već koncem petnaestoga sto¬ 
ljeća, nu na svjetski glas došlo je ono tek god. 1650. Međju hrvat- 
skimi vini bili su sriemska vina već u rimsko doba na najboljem 
glasu, a danas svjetska trgovina za njih gotovo ništa ni nezna, nu 
ako bude sreće i dobra gospodarenja, mogla bi se sriemska vina danas 
sutra opet domoći svjetskoga glasa, pa se na njem i uzdržati. 

Svi narodi i svi vjekovi slave vino kao osobit dar božji. I pravo 
je, jer je to sbilja, doklegod ga čovjek umjereno uživa. Ono potiče 
i duh i tielo na življi i bujniji rad. Nu čim ga čovjek stane neu¬ 
mjereno uživati, odmah mu se ljuto osveti, kao da ga hoće kazniti, što 
nezna cieniti i štovati najplemenitijega dara božjega. Umor i ogavnost, 
bezsvjestica i vrtoglavica, ludost i pospanost, bjesnoća i svađljivost 
užasne su posljedice prekomjernoga pića, koje čovjeka povlači sa 
prestolja čovječjega dostojanstva, pa ga baca u životinjsku kaljugu 
i prostotu. Tko u neumjerenom piću traži žudjenu sreću, taj nalazi 
samo pustu i neutješivu prazninu. U pijanice neniču više uzvišene 
misli, koje stvara vino, kada ga umjereno pijemo, neima u njega 
uzhićenih grudi, da preljevaju pjesmami, koje bi slavile plemen- 
štinu i ljepotu ovoga svieta. U njega je ukočen pogled, srce pusto, 
a rieči prazne. Život mu je dosada, a jedini cilj pijana bezsvjestica. 
A koli su užasne posljedice ovakve zablude ! Pijanici se jelo gadi, 
pa mu radi toga i tielo radi slabe hrane sve više propada. Na to 
navale bolesti srdca i krvnih žila, krv navaljuje velikom silom 
prama mozgu, a konac takva promašena života je ludost — deli- 
rium tremens, a još je sretan onaj, komu kap prije reda učini 
konac jadnomu životu. Nesreća je to, koje će uviek biti, dok je 
vina i ljudi, al će za to ipak ostati vino uviek prvi i najljepši 
dar božji. 

Vino sjevernih i južnih krajeva: Vino izvan granice vinove loze. — Vino 
od jabuka i krušaka; sastavine mu i priređjivanje. — Vina od drugih naših 
plodova. — Vino od breze — Međica i njena prošlost. — Vino ođ palma: 
vino od datule, lontara, kokosa i drugih palma. — Vino od aloja; priprema 
i svojstva. — Razprostranjenje aloja. 

Priroda je vinovoj lozi potegnula granice, preko kojih nemože 
preći. Na zemlji ima mnogo krajeva, gdje prenizka ili prevelika 
toplina prieči razvoj loze i dozrievanje groždja. Pa i u tih kra- 
jevih, gdje vino nerodi, žive ljudi, koji su od uviek osjećali 
potrebu za razdražujućim pićem. I malo ne svuda našli su ljudi u 
bilinskom carstvu takva sredstva, koja će ih razveseliti i razblažiti, 
razdražiti i opojiti. Nu sva ta sredstva ostaju daleko i u plemen- 
štini i u djelovanju za vinom vinove loze. I za čudo, međju timi 
sredstvi nalazimo i takve proizvode, koji se u bitnom ni najmanje 
nerazlikuju od običnoga vina, tako da ih ljudi punim pravom tako- 
djer vinom nazivlju. Čovjek je našao kao što u hladnijih tako i u 
tropskih krajevih bilina, iz kojih se može sladak sok izvući, da od 
njega vino napravi. Hladniji krajevi iinađu svoja vina od voćaka i 
breze, a topliji od palma i aloja, pa sva ta vina, ako i neimaju 
one kulturne vriednosti, što ju ima vino od loze, ipak nam donjekle 
razsvjetljuju kulturni život onih naroda, kojim je priroda uzkratila 
blagodati vinove loze. I u njih nije mogla ugasnuti ona iskra, koja 
je čovjeka poticala, da si traži u prirodi lieka proti brizi i nevolji. 

Već prije čuli smo, kako i od čega postaje obično vino. 
Glavna i najznamenitija sastavina groždja je slador. Taj slador 
počne utieajem kvascevih gljivica vreti, pa se pretvara u alkohol i 
ugljičnu kiselinu. U tom se slažu i ostala vina. Svi oni bilinski 
dielovi, od kojih čovjek vino dobiva, moraju imati u sebi sladora, 
koji se može utieajem kvaščevih gljivica pretvoriti u alkohol i 
ugljičnu kiselinu. Nu u svem drugom se ta vina razlikuju od običnoga 
vina. U njih su druge kiseline, druge sastavine, pa za to ni neimaju 
onoga plemenitoga mirisa i ukusa, kojim se naše vino odlikuje. Nu 
kad neima boljega, moradoše se ljudi i njim zadovoljiti. 

Medju bilinami u Europi, od kojih ljudi vino prave, moramo 
u prvom redu spomenuti jabuku i krušku. Voćke te sižu mnogo 
dalje na sjever nego vinova loza, te rode sladkimi i obilnimi plodovi, 
pa Bog zna, kada je čovjeku palo na pamet, da iz njihova sladka 

soka priredi piće, koje će mu nadomjestiti vino od vinove loze. Lju¬ 
ćem, koji su rođjeni u vinorodnih krajevih, neide to piće u slast, 
jer je ono kiselkasto i preveć mlitava okusa, pa se čude, da se i 
takovo piće vinom zvati može. Pa ipak se to piće mnogo pravi i 
pije, a osobito u sjevernoj Francezkoj (u Normandiji), u sjevernoj 
Njemačkoj, Englezkoj, Irskoj i sjevernoj Americi. 

Ako prispodobimo sok iz grožđja sa onim iz jabuka, to ćemo 
naći, ća u jednom i drugom ima kiseline i sladora, nu u sasvim 
drugom razmjerju. U dobrom, zrelom groždju dolazi na jedan dio 
kiseline 40 dielova sladora, dočim u zreloj jabuci ima uz svaki dio 
kiseline 11 dielova sladora. Prema tomu je posve naravno, da vino 
od jabuka mora biti puno slabije i lošije od običnoga vina, ma 
bila godina kako mu drago dobra. Kiselina u voću nije vinova kise¬ 
lina, a ta kiselina nije tako oštra kisela okusa kao vinova kiselina, 
nego je više blaga, pa to je uzrok, da se ta vina ipak dadu piti. Svo¬ 
jom kiselinom ugasuju ona žedj, ali neimaju one Ijubkosti, kojom 
bi čovjeka razblažila. 

Za jabučno vino svaka je jabuka dobra, nu za to ipak imadu 
u svakom kraju posebne vrsti, kojim prednost daju. Kada jabuke 
đozriju, onda se oberu i razkomadaju, a za to imadu posebne sprave, 
posebne mlinove. Piazdrobljene jabuke dodju sada u onakva po pri¬ 
lici tiskala, kakva imadu i za groždje. Iztiskana se kaša još jedan 
put ili dva puta izmieša i onda opet protiska, da iz nje što više 
soka izadje. Izcieđjen sok nalije se u sudove, da u njih provrije. 
Što smo rekli o vrenju običnoga vina, to vriedi i ovdje. I ovdje 
dodju iz zraka u sok zameti kvaščevih gljivica, pa se stanu naglo 
množati i pretvarati slađor u alkohol i ugljičnu kiselinu. Alkohol 
ostane u soku, dočim ugljična kiselina ode u zrak. Glavno vrenje 
traje sad dulje sad kraće, prema tomu, da li je toplina veća ili manja. 
U proljeću dodje drugo vrenje kao i kod običnoga vina. Pri samom 
priredjivanju jabučnoga vina nežrt.vuje se nikada toliko pažnje i njege, 
pa se i nikada nečeka, da toliko vrije koliko obično vino, pa je 
za to još gorje, nego što bi moglo biti. Jabučno se vino mnogo pije 
odmah izpod tiskala, a piju ga za vrenja kao što i odmah poslije 
vrenja, tako da riedko kada dočeka nove zrele jabuke. Gdje se dobro 
gospodari, tamo se netoči do veljače. Do toga vremena se je vino 
pročistilo i onda ga u nove sudove pretoče, odkle se tekom godine 
potroši. Starijega vina od dvie godine nećemo gotovo nikada naći; 
uzrok je tomu poglavito i taj, što jabučno vino vrlo lako ukisne. 

Jabučno vino popravljaju i kvare na razan način kao i obično 
vino. Ako gospodar želi imati vino, koje će ljeti radnikom davati, 
onda naljeva u smljevenu jabučnu kašu vode, da sok iz nje laglje 
iztiče, pa da tim samo vino razriedi, jer se onda kiselina toliko 
neosjeća. Ako se koće dobiti jače vino, onda se postupa sa pro- 
ciedjenim sokom onako, kako je to Gali za obično vino preporučio. 
U prociedjen sok domeće se naime kupljen slador (grozdov slađor, 
Traubenzucker). Kada bi u sok metnuli sam slador, onda bi doduše 
poslije vrenja vino postalo jače, ali nebi za to bilo manje kiselo, 
jer bi u vinu ostalo još uviek razmjerno mnogo kiseline. "Vino bi 
bilo jako, ali kiselo. Kadi toga se uz slador naljeva u sok još i 
voda. Tim se sok pa i sama kiselina razriedi, pa se u gotovu vinu 
toliko neosjeća. Vino takvo zove se galizovano vino, pa kako je 
ono često dosta jako, to ga gospodari znadu često micšati i u obično 
bielo vino. 

Kao što ima od običnoga vina, tako ima od jabučnoga vrlo 
mnogo vrsti. Svaka vrst jabuke ima 9voje vino, pa i to se- opet 
mienja prama pođnebju, zemlji i položaju, u kom raste. I za jabučno 
vino ima dobrih i zločestih godina, pa i njemu dobrota mnogo ovisi 
o priredbi i njegi. Nu i najbolja vrst jabuke i najbolja godina i 
njega nemože da stvori vino, koje bi se moglo takmiti ma i s lo¬ 
šijim! vrstmi našega vina. Neima u njem one plemenštine, onoga 
mirisa, i ukusa, koji nam toli godi pri našem vinu, pa ipak puk u 
sjevernoj Francezkoj slavi svoje jabučno vino, pa mu u slavu i 
pjesme pjeva. 

Najbolje jabučno yino — zovu ga eider — rodi u Norman¬ 
diji, pa se tu i u velike pravi, a razlučuju tu preko 100 vrsti 
razna vina. Najobičnije i najlaglje razpoznaju oni jabučno vino po 
ukusu, što ga dobivaju od zemlje, u kojoj jabuka raste. Vino od 
jedne te iste vrsti jabuke drugoga je ukusa, ako jabuka raste 11 a vap- 
nenom, gliuenom ili pjeskovitom tlu, pa je ta; ukus tako jasno 
izražen, da ga čovjek lako razaznaje. 

Vino od krušaka pravi se upravo onako, kao i od jabuka. 
Kruške imađu u sebi puno više sladora, a manje kiseline nego ja¬ 
buke, pa zato je vino sladje i jače, jer ima više alkohola. Od samih 
krušaka se dosta malo vina pravi, a gdje ima puno krušaka, tamo 
ih obično sa jabukami miešaju, pa tim jabučno vino popravljaju. 

D Englezkoj i sjevernoj Njemačkoj prave kadšto vino od crvenih 
ribizi a. Kako su ribizle međju svimi plodovi, što ih jedemo, noj- 

kiselije, to se nebi dalo njihovo vino piti, da se ono dodavanjem 
vode i slađora negalizuje. Ribizle imadu vrlo ugodan tek i miris, 
pa za to može i vino od njih biti vrlo tečno i uz to jako, samo 
ako se s njim dobro zna postupati. U Englezkoj prave dobro i tečno 
vino i od ogrozda, pa se ono kao i prijašnje može više godina 
čuvati. I mnogo drugo naše voće procjedjuju i sok ostavljalju, da 
provrije, te tako priredjuju posebna vina. Ta vina neimaju nikakve 
vrieđnosti za svjetski promet, pa ih nalazimo samo u kućanstvu, 
gdje ih gospodarica po posebnih propisih i receptih samo za vla¬ 
stitu kuću pravi. Takva pića prave od malina, jagoda, dudova, tre¬ 
šanja, kajsija, gunja, šljiva i t. d. 

U Poljskoj, u pojedinih krajevih sjeverne Rusije i u Njemačkoj 
oko Harza prave kadšto posebno vino od breze (Betulu alba). 
Vino to nije baš neugodna teka, jer ponješto naliči slabomu, zasla- 
đjenomu vinu vinove loze, premda se od njega ipak razlikuje oso¬ 
bitim mirisom. Kada u proljeće breza oživi, počnu u njoj obilno 
sokovi teći. Već pred jesen spremila je breza znatnu množinu škroba 
u stablo, da tim pripravi prvu hranu za mlade izbojke, koji će u 
proljeće potjerati. Spremljen škrob nemože voda da raztopi i od¬ 
nese do pupova, nego se on mora najprije u slador da pretvori, 
pa sada ga tek voda ponese kroz stablo, nu tu ga na putu dočeka 
čoyjek. Koncem veljače ili početkom ožujka idu ljudi od stabla do 
stabla, pa ih na više mjesta nabuše, a pod ranu nataknu uzke 
žliebove, kojimi se sok izljeva u podmetnute posude. U sok, što je 
na taj način izcurio, znadu kadšto jošte dodati kupljena sladora, 
pa ga ostave, da kroz 5 do 6 dana povrije. Pri vrenju đogadja se 
ono isto, što smo rekli pri vrenju običnoga vina. Iz zraka dospiju 
u sok kvaščeve glivice, pa tu svojim rastom i množanjem stanu pre¬ 
tvarati slador u alkohol i ugljičnu kiselinu, pa tako prirede piće, 
koje je u velike nalično vinu vinove loze. 

Ovdje moramo spomenuti još jedno starinsko piće, kojim su se 
njekađa zaslađjivali stari Slovjeni, a to je vino od meda ili me¬ 
dovina. Med je bilinskoga poriekla. U cvjetovih izlučuju posebne 
žliezde sladke sokove, nu svuda u tako malenoj množini, da ih 
čovjek nebi mogao nikada pokupiti. Nu što čovjek nemože, to može 
neumorna pčela, koja od rana proljeća pa do kasne jeseni oblieće od 
cvietka do cvietka i svojim rileem pokupi svaku i najmanju kap¬ 
ljicu sladka soka. U malenu želudčiću pčele taj se sok ponješto pri¬ 
redi i onda izlije u satje za hranu mladoga legla. Poznato je, da 

Iz bilinskoga svicta. II. 12 



178 


su u Europi bili Slovjeni najbolji pčelari, pa da su od njih tek Ger¬ 
mani pčelarstvo naučili, pa i sami Niemci priznaju, da je medovina 
bilo slovjensko piče, kao što nam to svjedoči i sama rieč ,,Meth e . 
Kada su Germani od Slovjeua naučili pčelarenje, poprimiše od njih 
i medovinu. Narodno germansko piće bilo je već u to doba pivo, pa 
i kasnije su oni ljubili pivo više od medovine, doeim su Slovjeni uviek 
ostali vjerni svojoj narodnoj medovini. Stare pjesme i spisi slovjenski 
spominju nam toliko puta medovinu. 1 kraljevi na gostbah i junaci 
na ročištih ogrievali i razveseljivali su se medovinom. Pri narodnih 
svetkovinah i zabavah išao je rog napunjen medovinom od ruke 
do ruke, a pratila ga je pjesma puna uzhita i veselja. Nije bilo 
društva, nije bilo veselja bez medovine, kao što ga danas neima bez 
vina. Od Slovjena prešla je medovina u sve krajeve sjeverne Europe. 
Stari Skandinavci mislili su, da će im sreća na drugom svietu biti 
tek onda podpuna, kada budu mogli pri stolu boga Odina piti me¬ 
dovinu iz lubanja svojih neprijatelja, koje su sami poubijali. Neima 
dvojbe, da je medovina u kulturnom životu starih naroda imala onu 
istu vriednost, koju danas ima vino. U teku i jakosti najviše ona 
vinu naliči, pa je mogla pri svakoj sgodi lako vino zamieniti. 1 
danas je još uviek medovina kod sjevernih Slovjena najmilije piće, 
premda ju tu rakija i pivo sve više izgoni. Danas piju medovinu naj¬ 
više u Rusiji, Poljskoj, u pojedinih krajevih sjeverne Njemačke, gdje 
su njekad Slovjeni gospodovali, za tim u Švedskoj. 

Medovina se pravi vrlo jednostavno. Med se vodom razmuti, pa 
onda prokuha i prociedi. Tekućina ta bi i sama od sebe počela 
vreti, jer u nju iz zraka dodju kaščeve gljivice, nu da se vrenje 
pospieši, dodaju u nju uviek gotova kvasca. Posudu, u kojoj ima 
medovina provreti, postave na takvo mjesto, gdje ima 20 do 25° C. 
topline. Vrenje prodje tu upravo onako kao i kod običnoga vina, 
jer i tn stanu kvaščeve gljivice pretvarati slador u alkohol i ugljičnu 
kiselinu. Glavno vrenje traje 2 do B mjeseca, onda se medovina od- 
toči, pročisti i onda ostavi, da dozrije. 

Mlada medovina posve je još sladka, medena teka, a to je dokaz 
da se u njoj nije još sav slador raztvorio. Nu kada medovina dulje 
vremena poleži, onda izgubi medeni tek posve. Stara medica, ako 
se je s njom dobro postupalo, nezaostaje u svom teku niti za naj¬ 
boljim španjolskim vinom, samo što nije tako jaka. Medovina ima k 
tomu jošte vrlo aromatičan miris, pa je tako od svih drugih vina 
najsličnija vinu vinove loze. Ako uzmemo jošte, da je medovina naj- 

zdravije i najugodnije piće, to se nećemo čuditi, da su ju stari Slo- 
vjeni tako ljubili. 

U predjašnjem članku čuli smo, dokle se vinova loza na jugu širi. 
I upravo tu, gdje vinova loza prestaje, započimlju palme svoje 
carstvo širiti. Ovi veličanstveni stvorovi bilinski ne samo da pru¬ 
žaju čovjeku južnih krajeva jzvrstnu hranu, nego još i zamienjuju 
vinovu lozu, priredjujuć u svom soku opojno vino, bez koga tisuće 
i tisuće ljudi živjeti nemogu. Sok mnogih palma tako je pun sla- 
dora, da iz njega kadšto izkuhavaju čist slador, nu mnogo češće 
ostavljaju taj sok, da provrije, pa da tako dobiju opojno vino. U 
sok dospiju iz zraka kvaščeve gljivice , pa kako je toplina u tih 
krajevih velika, to on vrlo brzo provrije, slador mu se pretvori u 
alkohol, i opojno piće je gotovo. 

Palmino vino bilo je u starom vieku već davno poznato. 
Stari nam grčki pisci pripoviedaju, da seje u južnih krajevih mnogo 
pilo vino od datule, pa da su u tu svrhu uzimali i druge palme, 
a osobito kokosovu palmu. Herođot piše o Babiloncih: „da u nji¬ 
hovih krajevih rastu palme, a medju njimi da mnoge nose plodove, 
od kojih prave i jelo, vino i med“, pa da na svojih čamcih „po¬ 
najviše voze vrčeve pune vina palmina. “ To isto pripovieda i Xe- 
nofon, spominjue, kako vojnici na kožnatih čamcih idu preko 
Eufrata u obližnji grad, odkle donose „živež, palmino vino i prosen 
kruh i! , pa da u sjevernih krajevih Babilonije „ima obilje žita, palmina 
vina i palmina octa.“ Stari Egipćani znali su uz pivo i obično vino 
još praviti vino od palma. 

Gdjegod danas raste datula, tamo svuda prave od nje i vino. U 
jednih krajevih uzimlju sladke plodove njene, da iz njihova soka vino 
prirede, nu mnogo običnije je, da nabuše samo stablo, pa da po¬ 
kupe sok, što iz rana izteče. U plodnih oazah, što su se razasule 
u sjevernoj Africi po Sahari, stvorile su datule velike šume. One 
tvore tu sav imetak i cielo blagostanje pučanstva. Plodovi datule 
sa tu glavna hrana ljudi a i domaće stoke, pa premda ljudi znadu, 
da plodovi postaju lošiji, ako se iz stabla sok odtače, to ipak i 
Arapi i sva ostala plemena afrička nabušuju stabla obljubljenomu 
vinu za volju. Kada je datula u cvietu, onda ima u njoj najviše 
sladka soka, pa ju za to u to vrieme i nabušuju. Palmino vino na¬ 
zivlju tu „lagmi“, a iz svakoga stabla izteče u jednoj jeditoj noći 
1 do 1 */ 2 kvarta soka. U oazi Tozar, koja pripada državi Tunis, 

pije se toliko palmina vina, da neima kuće, gdje ga nebi našli, a po 
ulicah sreli bi često Arapina, koji se je od palmina vina tako opio, 
da tetura. Kako su oni strogi i vjerni Muhameđanci, to se iz- 
pričavaju tim, što vele, da lagmi nije vino, a da je Muhamed samo 
vino zabranio. I u pojedinih krajevih Indije, gdje đatula bujno raste, 
toče iz nje obljubljeno piće. Putnik Hooker opisuje, kako te đatule 
bušenjem upravo zakržljaju. Stabla im nisu izpravna, nego sir ko- 
Jjenčasto izprevijana. Svake godine se stablo na drugoj strani na- 
buši, pa radi toga se ono upravo unakazi. Zarez naprave odmah 
izpođ krošnje. Pod ranu pođvežu posudu, u koju sok kroz kratku 
ciev od bambusa dotiče. Tim što se sok iz stabla odvodi, postaje 
palma slabija, a plodovi nebudu nikada onako veliki i tečni, kakvi 
su u Africi, nu ljudi ih ipak jedu. Uz đatulu rastu u Indiji i mnoge 
druge palme, od kojih se vino dobiva, nu đatulu ipak vole za to, 
jer njen sok brzo provrije. Najbolje palmino vino dobivaju u iz- 
točnoj Indiji od lontara (Borassm f/abeiliformis si. 18.). Palma se ta 
u velike kao kulturna bilina uzgaja, pa daje svu onu veliku mno¬ 
žinu vina, što ju tu ljudi popiju. Jedina je nevolja, što ta palma 
vrlo polako raste, pa što je nemogu prije tridesete ili četrdesete 
godine za dobivanje vina upotrebiti. 

Uz đatulu najznamenitija je kokosova palma (Cocos nitcifera ) 
za dobivanje vina. Vino to poznato je po Indiji i po otocih Tihoga 
oceana, a zovu ga „tođdy”. Kokosova palma poeimlje plodom ro¬ 
diti u trinaestoj godini, a onda rodi svake godine sve obilnije, dok 
poslije 50. godine nepočne slabiti, pa do 80. godine posve nesma- 
lakše. Cim palma počne roditi, odmah se može od nje i vino do¬ 
bivati. Sok se tu nedobiva iz stabla, nego iz cvjetnatih klipova, 
na kojih bi se imali cvjetovi i onda plodovi razviti. Klipovi su po 
4 stope dugi, 2 palca široki. Kada se prvi cviet ukaže, onda se klip 
prema kraju proreze, a pod ranu se objesi kokosova ljuska, a sok, 
što sada počne curiti, pada u ljusku. Iz jednoga klipa iztiče sok 
kroz cio mjesec, a onda se posuši, nu dotle je već dozrio drugi 
klip. Obično teče sok iz dva klipa, a nikada iz više u isto vrieme. 
Gdje je dobra zemlja, tamo se todđy iz palme kroz cielu godinu može 
dobivati, nu gdje je zemlja lošija, tamo on samo kroz 6 mjeseci 
iztiee. Svjež sok, kada izteče, posve je čist, pa ga ljudi često odmah 
i piju. On počne brzo vreti, te se neđa dulje od tri dana držati, jer 
onda ukisne. Sto ljudi odmah nepopiju, to ukuhavaju, pa prave od 
toga slador i arak. 

U južnoj Aziji i na otocih Indijskoga i Tihoga oceana ima ve¬ 
lika množina drugih palma, koje nabušuju, da iz njih dobiju pal¬ 
mino vino. Najbolje palmino vino, kažu, da daju uljevite palme ( Elaeis 
guineensis), što na zapadnoj obali Afrike rastu. 

I topliji krajevi Amerike imadu svoje palme, od kojih se opojno 
vino dobiva. Tu je u prvom redu vinova ili kraljevska palma ( Cocos 
buti/racea ), koja obilje vina daje, a uz nju su još druge dvie, M.au- 
ritia vintfera i Mauritia flexuosu. Kako iz vinove palme vino dobi¬ 
vaju, opisao nam je Humboldt. Palma se povali, a u stablo se tik 
iz pod vrška nabuši velika i duboka luknja. D toj udubini nakupi 
se za njekoliko dana bistar, sladak sok, koji po teku u velike vinu 
naliči. Sok se sada dan na dan grabi, jer neprestance dotiče, 
a traje to više nedjelja. Iz jednoga jeditoga stabla može se do 18 
velikih boca vina napuniti. Upravo tako dobivaju vino od druge 
dvie palme, Muuritia vinifera i Mauritia flexuosa , tih najkrasnijih i 
najponosnijih bilina, što uresuju obale američkih rieka. 

Mi, koji živimo u vinorodnih krajevih, gotovo nikada ni neču- 
jemo, da ima na svietu palmina vina. Ta ono nikada u Europu ni 
nedodje, pa ipak ima nedvojbeno više na svietu ljudi, koji ga piju, 
nego što ih ima, koji se nasladjuju kapljicom vinove loze. Milijuni 
i milijuni ljudi gramze u toplih krajevih za opojnim sokom palminim 
upravo tako kao kod nas za vinom. Piće ih to podražuje i raz' e- 
seljuje, budi im maštu i usrećuje, jednom riečju, ono im je isto, 
što je nama vino. Mnogo je palma, kako smo čuli, koje vino daju, 
a od svake palme je vino drugčije, a i jedna te ista vrst palma 
daje u raznih krajevih razno vino. Kada sok iz drveta izteče, onda 
je sladak, te neopija niti najmanje čovjeka, nu čim malo postoji, 
odmah počne vreti, pa je onda opojan, a brzo za tim i ukisne. 
Naravno je, da ljudi uviek biraju takvu vrst palma, od kojih sok 
tako brzo neprovrije. Svjež sok od datule u Sahari ima tek kao 
mastno mlieko, nu čim 24 sata postoji, počne vreti, pa šumi kao 
šampanjac, kojemu i u teku naliči. Kada je vino provrelo, onda se 
više neda držati, pa za to ga ljudi destilacijom prekapljuju upravo 
onako, kao što to kad nas čine sa šljivom ili komom, pa dobivaju 
vrlo jaku rakiju, koja se svuda po Aziji i Africi pije. 

Još jednu kulturnu bilinu da spomenemo, od koje se dobiva opojno 
vino, a to je aloj (Agave americana , Amerikanische Aloe, aloe ame- 
ricano), si. 19.). U kulturnoj vriednosti stoji aloj odmah uz vi¬ 
novu lozu. Vino od aloja — pulque ili octli — izključivo je ame- 

ričko piće. Tu se je ono pilo od najstarijih vremena, pa i danas 
pije ga tu ne samo prosti puk, nego i gradjanski stalež. Vino od 



SI. 19. Američki aloj. 

aloja osvježuje čovjeka svojim sladkasto - kiselim tekom, a piju ga 
svuda po Mexiku i po visočinah srednje Amerike. Prastari sta- 

novnici srednje Amerike morali su već u davnoj prošlosti priređji- 
vati vino od aloja, jer kada sli Španjolci prvi put stupili u te 
krajeve, našli su već velika polja liepo obradjena i zasađjena aloji, 
iz kojih su svoje vino dobivali. 

Osim običnoga aloja ima u Americi još i drugih vrsti, od kojih 
se vino dobiva, kao n. pr.: Agave Milleri, Agave mezicana, Agave 
prostrata i druge, ali se ipak poglavito samo obični aloj Agave 
americana u tu svrhu uzgaja. Domovina običnoga aloja je visočina 
srednje Amerike, a prosto u naravi naći ćemo ga samo u visini od 
2.300 do 3000 metara. Najbujnije i najveće nasade aloja naći ćemo 
radi toga na ravnoj mexikanskoj visočini, a poglavito u blizini 
velikih gradova i većih sela, gdje mu se vino najviše troši, kao što 
kod Mexika, Pueble i Guanaxuarta. 

Nasadi aloja pružaju čovjeku vrlo neobičan i čudan pogled. 
Debeli, mesnati listovi, koji znadu preko 2 metra narasti, tvore ne¬ 
obične i slikovite žbunove, a ti žbunovi redaju se jedan do drugoga 
u pravilne redove, kao zeljani gorostasi. Čudan je to vinograd, a 
i neobično vino, što u njem rodi. 

Da se od aloja uzmogne vino dobivati, to on mora dotle đo- 
rasti, da je za cvjetanje zrio. Aloj raste vrlo polako; kod nas ga 
zovu stogodišnjim alojem, jer misle, da tek za 100 godina procvjeta. 
U njegovoj domovini počne se cviet razvijati na dobroj zemlji već u 
petoj godini; na slabijoj zemlji treba on 10, a kadšto i 16 godina. 
Debeli i nazubčani listovi aloja stoje pri zemlji, pa su se gusto u 
okrugu stisnuli. Posred toga lišća je srdee biline, a iz toga srdea 
ima se razviti stablo sa cviećem. Gospodari znadu iz izkustva posve 
dobro, kada će potjerati stablo sa cvjetovi, pa se prije toga dadu 
na posao, jer znadu, da je sada najsgodnije vrieme za dobivanje 
vina. Radnik uzme poseban nož, pa proreze srdee u aloju. Iz srdea 
izvadi populjak, iz kojega se je imalo razviti cvjetnato stablo, a u 
samom srdeu izdube jamu, koja je do 50 centimetara đoboka i do 
25 cmt. široka. Da radnik laglje do srdea đodje, pa ga izdube, to 
mora najprije dva tri lista s jedne strane posve odrezati i sada tek 
može raditi. Kada je posao obavljen, onda se preostali listovi ozgor 
skupe i svezu, da izđubena jama u srdeu ostane u hladu. Pupo¬ 
ljak, što ga iz srdea izvade, nabodu na šiljak ma kojega lista, da 
se znade, koji je aloj u poslu. 

Sok, što je bilina priredila za razvoj cvjetnaste stabljike, 
stane sada obilno teći u udubinu srdea, pa se tu skuplja. Glavna 

sastavina soka je ovdje slador. Znamo \ r eć od prije, da je glavna 
hrana, što se za pomladak biline u lišću stvara, škrob. Rekli smo 
već i to, da se škrob mora u bilini u slador pretvoriti, jer samo 
tako može putovati od stanice do stanice, da đodje onamo, gdje 
bilina raste, pa gdje treba gradje za stvaranje novih stanica. Aloj 
je sada došao do te snage, te se je spremio, da stvori stabljiku sa 
cvjetovi, pa tjera sav sok prama srdcu, a nezna jadan, da mu je 
čovjek pupoljak izrezao. I tako se sva tekuća hrana, koja bi imala 
izgraditi stabljiku, izljeva u udubinu srdca. 

Sok, što se u udubini srdca skuplja, grabi se sada posebnimi 
spravami. Sok utiče u udubinu tolikom brzinom, da se mora svaki 
dan dva ili tri puta izgrabiti, a traje to dva, a gdjekađa i puna tri 
mjeseca. Obično daje jedan aloj u 24 sata 4 litra soka, a snažnije 
biline i na boljem zemljištu preko 5 litara. Svjež sok zove se „agua- 
miel“ ili medena voda ; ukusa je sladka, a samo nješto malo kiši, 
pa se vrlo ugodno pije. Vreti počimlje vrlo brzo. Izgrabljen sok 
naliju u kožnate mjehove, pa ih onda odnesu u podrum i izliju u 
okrugle, otvorene zemljane posuđe, da u njima sok provrije. Vrenje 
traje prema većoj ili manjoj toplini 4 do 10 dana, a pri tom vrenju 
dogadja se ono isto, što i pri vrenju običnoga vina. Kvasinu, što 
na dnu posude sjedne, čuvaju, pa ju daju u nov svježi sok, da 
što brže povrije, pa sa takvom kvasinom netraje vrenje dulje od 
24 sata. Sada je vino gotovo i za piće prikladno. Po licu naliči 
vino na surutku, a po ukusu na cider, pa čovjeka ohladjuje i osvje¬ 
žuje. Mexikanci ga vrlo rado piju. Urodjeni Amerikanci pripisuju 
mu mnoga dobra svojstva. Vele, da je to izvrstno sredstvo za ja¬ 
čanje želudca, da unapredjuje probavu, da se od njega dobro i lako 
spava, pa da još lieči mnoge bolesti. Europejcu nemože to piće 
s početka nikako da omili, i to radi neobična mirisa po kiselu 
mlieku i trulih jajih, nu kada jednom prevlada te neugodnosti, onda 
ga radje pije nego ikoje drugo piče. Mexikanci misle, da neugodni 
miris leži u samom soku, nu točnija iztraživanja pokazala su, da 
potiče od kozjih mjehova, u kojih se sok drži i prenosi. 

Vino od aloj a vrije polako i onda, kada se pije, pa upravo u 
tom stanju je najtečnije. Nepotraje dugo, pa više nije za piće i za 
to ga priređjuju samo u blizini većih mjesta i gradova, gdje se brzo 
proda i potroši. Sto se nemože prodati, to se destilacijom prekap- 
ljuje i tako se dobiva dobra i tečna rakija. Rakija ta se na mnogih 
mjestih u velike pravi, pa se mnogo više pije nego samo vino. 

Kada iz aloja prestane teći sok, onda se počne sašiti i bilina te 
đomala propadne, a iz podanka, koji se je pod zemljom skrio, iztjera 
nova bilina, koja za njekoliko godina opet dođje na red. Aloj, koji 
nije nabušen, iztjera iz srdca 6 do 14 metara visoku stabljiku, na 
kojoj se poreda 3 do 4000 cvjetova. Svaki cviet bude preko 5 cen¬ 
timetara dug. Kada plodovi dozriju, onda se i takav aloj posuši, a 
iz podanka potjera nova mladica. 

Aloj ima kao kulturna bilina još i u drugom pogledu veliku 
vriednost, jer se čovjek njim znade vrlo raznovrstno okoristiti. De¬ 
belo mesnato lišće imađe u sebi srčiku, koju jedu ili svježu ili ju 
posebnim načinom za jelo pripravljaju. Q lišeu se protežu duga 
vlakanca, koja su tako žilava, da ih mogu za predju upotrebiti. 
U to ime se listovi jedno vrieme moče, a vlakna se onda ili rukom 
ili na željeznih češljevih izgrebu i izvuku. Izčešljana vlakanca bivaju 
po 1 metar duga, pa kako su vrlo laka, to užeta, što od njih 
spletu, na vodi plivaju. Od tih vlakanaea prave i finija užeta, za 
tim tkanine za umatanje robe, vreće za kavu, sagove, a i tkaninu 
za prostiju opravu. Belgijska i američka mornarica ima sva užeta 
samo od aloja. Nadalje liepe vlakanca iz lišća i prave na taj način 
dosta dobar papir. Već stari Mexikanci pravili su od tih vlakanaea 
papir, na kom su svoje hieroglife pisali. U novije vrieme počeše 
vrlo često u tehničkoj porabi uzimati ova vlakanca mjesto konjske 
i svinjske dlake. Lišćem napokon pokrivaju krovove, a bodljike sa 
lišća uzimlju za čavle i igle. Posušene stabljike, na kojih su cvje¬ 
tovi stajali, upotrebljuju mjesto remena za gladjenje britava, pa 
i mjesto pluta za čepove. Korienje i med iz cvjetova dolazi n tr¬ 
govinu kao liek. Ciela napokon bilina služi pročesto kao ograda, 
kroz koju se životinje neće nikada provući. 

Aloj se dosta lako širi. Iz kulturnih nasada znade on često 
pobjeći i pođivljati, pa ga za to često nalazimo po srednjoj Ame¬ 
rici, kako se je uhvatio kamenitih obronaka, držeć se obično hlad¬ 
nijih strana, koje su vjetru izložene. U tropskih krajevih zalazi 
aloj u dolove samo tamo, gdje ga čovjek donese. Iz srednje Amerike 
prešao je prama jugu u Peru i Čile, a prama sjeveru n Floridu. 
Iza odkrića Amerike preselili su ga na azorske i kanarske otoke, 
na Mađeiru, u Europu, na rt Dobre nade i iztočnu Indiju, nu 
nigdje ga te nesade radi vina, nego ga drže samo kao ures, ili 
radi vlakanca u lišću, od kojega predju predu, kao što to i u Me- 
xiku čine. 

U Europi nalazimo aloj već oko polovice 16. vieka. Nastanio 
se tu u Portugalskoj, u Španjolskoj, Italiji, Dalmaciji, Grčkoj, uz 
kanal na englezkoj i francezkoj obali, pa je svuda svojim neobič¬ 
nim oblikom stvorio okolici posebno bilinsko lice. U zakržljalom 
obliku dovukao se je i u vrtove srednje Europe, gdje je dobio ime 
stogodišnjega aloja. 

Ako još spomenemo, da i Nova Selandija, Tasmanija i Java 
imadu svoje biline, od kojih ljudi posebno vino priredjuju, onda ćemo 
uvidjeti, da ima vrlo malo krajeva na svietu, gdje čovjek nebi umio 
iz bilinskoga soka prirediti si opojno piće, koje će ga razblažiti i 
razveseliti. 



Kišpatić : Bilinstvo II 



BERBA U HRVATSKOJ. 

(RISAO PROF. HIKOLA MAŠIĆ.) 











Kava. 


i. 

Prvi glasovi o kavi. — Kava u Arabiji. — Priče o kavi. — Soljenje kave u 
Arabiji. — Sirenje kave u Egipat i Carigrad — Neprijatelji kave u Meki , 
Kairu i Carigradu. — Širenje kave u Indiji. — Širenje kave u Italiji, Fran- 
cezkoj, Engleskoj, Austriji i Njemačkoj. — Njezini prijatelji i neprijatelji. 

^©Hlo je godine 1582., kada se je prvi put po kulturnih zemljah 
etlilP Europe raznio glas o njekom novom, neobičnom piću, koje 
' se je u iztoku razširilo. Desetak godina prije toga uvuklo 
se je to piće već i u Carigrad, ali ostala Europa nije o tom ništa 
znala. Tek liečnik Bernhard Rauvvolf, koji je proputovao iztočne 
zemlje, spominje prvi put u svom putopisu god. 1582., kako je u 
Halebu (Aleppo) našao Turke, koji bez ikakva zazora piju njeko 
piće, koje je crno kao tinta, a vrelo, da se jedva pođnieti može. 
Bila je to kava, kojoj ni imena pravo nije mogao uhvatiti. Poslije 
njega učestali u Europi glasovi o kavi, a jedno sto godina kasnije 
počeše se otvarati pojedine kavane. Sviet u Europi brzo se priučio 
novomu piču i u dvie sto godina poplavila kava sve krajeve svieta. 
U kraljevskih dvorovih kao što i seljačkih kolibah postala je kava 
svagdanje piće. Na iztoku dizali su se svećenici, a u Europi lieč-nici 
i vladari, da iztisnu to crno piće, o kom su govorili, da ubija dušu 
i tielo. Nu sve prietnje odpuhnuše vjetrom, a kava se uzdigla do 
svjetskoga gospodstva, koje joj nitko više oduzeti neće. Mnogi kra¬ 
jevi na svietu neuzgajaju danas ništa drugo nego samo kavu. Sto¬ 
tine gospodara i tisuće radnika zaslužuju u kavi svoj svagdanji 
kruh. Nebrojeni brodovi križaju Atlantskim i Indijskim oceanom, 
pa snašaju ubranu kavu na europsko tržište. Državne uredbe u 
Europi nadjoše u kavi izdašan izvor svojih prihoda, a javan i ku- 
ćevan život svela je kava posve novimi putovi. Kavi netreba slave 
pjevati, ona će se i bez nje svietom širiti. Čovjek je našao u kavi 
sredstvo, koje ee ga razdražiti a i ublažiti, pa tim je kavi i bu¬ 
dućnost zajamčena. 

Ako sliedimo tragom, kojim se je kava po svietu razširila, to 
ćemo dospjeti napokon u sretnu Arabiju. I mislilo se je, da je Ara¬ 
bija domovina kave. Tu je ona u istinu tek došla do svjetskoga 
glasa i odatle se je dosta brzo po svietu razširila. U tom su nas 
utvrdjivale arapske priče i pripoviesti, koje su sa kavom u Europu 
došle, pa se je u to i vjerovalo, dok nam nisu točnija iztraživanja 
dokazala, da domovina kave nije u Arabiji nego u obližnjoj Africi. 
U samoj Arabiji nisu dosada još nigdje našli divlje kave; tu nala¬ 
zimo danas samo uzgojena drveta. Nu ako pređjemo iz Arabije preko 
Crvenoga mora u Abesiniju i Sudan, to ćemo po svih visočinah 
naći obilje divlje kave. Uz obale Modroga Nila protežu se gotovo 
ciele šume divlje kave, te sižu na sjever u pokrajinu ,,Kaffa“, po 
kojoj je kava i ime svoje dobila. Iztočni narodi nazivlju tim imenom 
piće, dočim zrno i samu bilinu zovu ,,bun“ ili ,,bon“. Arapski pisci 
i sami pripoviedaju, da se je kava odavna u Abesiniji pila, pa da 
je tek odatle prešla u Arabiju. 

Zabrana Muhamedova, da mu vjerni sljedbenici nesmiju vino 
piti, nedvojbeno je najviše dopriniela, da se je kava brzo u Arabiji 
udomila, pa se je domala već i mislilo, da je tu kava od iskona 
rasla. Tako nastadoše priče, koje nam kažu, da su Arapi sami po¬ 
čeli kavu piti. Stara jedna priča pripovieđa, da je siromašan derviš 
živio u prekrasnoj dolini sretne Arabije, pa imao samo razklimanu 
kolibu i njekoliko koza. Jedno veče vratiše mu se koze sa paše 
neobično vesele i živahne, a derviš zaželio, da sazna, od čega su 
mu se koze tako razdragale, pa pošao sutra dan za njima, da ih 
uhodi. Na paši ulovio koze, kako požudno brste lišće, cvjetove i 
plodove sa malena grmeljka, pa da od toga opet veselo skakuću. 
Zelja ga povukla, da i on okusi plodove sa grma, a do mala ob¬ 
ladalo ga njeko veselje i jezik mu se tako razvezao, da su mu se 
stali susjedi Čuditi. Rekao on sada to i drugim dervišem, pa se i 
oni osvjedočili, da i na njih kava isto tako djeluje. Oni stali kavu 
pržiti i kuhati, pa se tako kava sve više razširila. Na tu priču o 
dervišu i njegovih kozah nađovezaše odmah drugu. Pripoviest kaže, 
da je predstojnik u jednom arapskom manastiru čuo, kako je derviš 
sa svojimi kozami odkrio neobična svojstva na kavi, pa je odmah 
pomislio, nebi li se mogao tim pićem okoristiti. Pri noćnoj službi 
božjoj popadao bi mu svećenike uviek san, pa da ga razbije, na¬ 
umio je kavom pokušati. I pokus mu sjajno uspio, a svećenikom 
omililo to novo piće tako, da ga se nisu htjeli više kaniti, nego 

su ga sve više širili. Priča kaže, da se je to dogodilo njegdje oko 
trinaestoga stoljeća, nu u to vrieme nenadjoše putnici još kave niti 
u Siriji niti u sjevernoj Africi. U koranu se dakako kava još ne- 
spominje, niti ju je Muhamed poznavao, premda jedna perzijska priča 
kaže, da je arhangjeo Gabriel dao proroku, kada je bolovao, kavu 
kao liek. Nu u petnaestom stoljeću — znamo to sigurno — bila je 
kava u Arabiji već tako razširena, da su ju na sve strane sadili i 
uzgajali, gdje joj je samo zemljište prijalo. Primorje uz Crveno more 
osobito prema jugu u pokrajini Jemen odlikuje se divnom naravnom 
ljepotom i vanrednom plodnošću, pa za to i prozvaše Arabiju sretnom 
zemljom. D tih krajevih digoše se sada najljepši vrtovi kave. Neima 
kraja na svietu, koji bi boljom kavom rodio nego Jemen. Ovdje je 
tek kava došla do svoje slave, koja ju je onda po svem svietu raz- 
niela. U Arabiji bijahu svi uvjeti, koji su mogli kavu dići na ugledan 
glas. Arabija neobiluje mnogo vodom, a obično je ona još takva, 
da se neda piti, pa je kava kao piće mogla lako naći ljubitelja i 
štovatelja. Uz to je Arapom još i vjera branila opojna pića, pa u 
kavi nadjoše zamjenu za uživanje, kojega su se morali odreći. I 
tako je Arabija mogla lako postati drugom domovinom kave. 

Najstariji pisani spomenik o kavi čuva se danas u državnoj 
knjižnici u Parizu. Arapski je to rukopis, što ga je napisao jedan 
arapski učenjak pod konac petnaestoga stoljeća, a u njem se pri- 
povieda, kako je kava u Arabiju došla. U Adenu živio je njeki 
muftija Gemal-Eddin, koji je oko godine 1450. dulje vremena bo¬ 
ravio na zapadnoj obali Crvenoga mora, u afričkoj zemlji Ajam. Tu 
su arapski naseljenici u to vrieme kavu već pili, pa se tako on 
s njom upoznao. Kada se je u Aden vratio, oboli ponješto, pa 
se kavom izlieči. Radi te ljekovite moći pa i radi ugodna teka 
omilila Gemal-Eddinu kava na toliko, da ju je sada stao svaki dan 
piti. Kako je kava bila vrlo skupa, zamislio je, da ju sam počne 
saditi. I njegovi nasadi uspješe, pa se je domala preselila kava 
do Moke, a god. 1567. rasla je već prva kava i kod Meke. Kava 
je u svojoj novoj domovini vanredno uspjela, pa se je za to i brzo 
razširila. Gemal-Eddin umre god. 1459., a prije svoje smrti mogao 
je još vidjeti, kako je trgovina u Adenu upravo radi toga procvje¬ 
tala, što su se u okolici nepregledni nasadi kave uzgajali. Na kavu 
se sada priučilo bogato i siromašno, staro i mlado. Kada Arapin 
pije kavu, onda se uviek sjeća Gemal-Eddina, te mu od Boga želi 
raj nebeski, što je uveo kavu. 

Nije dugo trajalo, te je od Adena dospjela kava u Meku. Tu 
eu se sastajali hođočastnici sa svih krajeva, pa se sa kavom upo¬ 
znali i njim za volju otvoriše tu prve javne kavane. Hođočastnici 
raznesoše kavu sada po svoj Arabiji. Arapske kavane počeše odmah 
s prva kraja znamenito dizati đružtveni život. Tu se sada stadoše 
sastajati igrači, da uz partiju šaha kavu izpiju; tu se nadjoše pri¬ 
jatelji, da se u živahnu razgovoru zabave; ovamo nahrupiše pučki 
pjesnici i narodni pripovjedači, jer su znali, da će tu naći najviše 
zahvalna ljudstva, koje će njihove pjesme i priče rado slušati. 

Iz Arabije došla, je kava domala i u Egipat. Početkom šest - 
naestoga stoljeća nalazimo u Kairu već njekoliko kavana. Bijahu 
tu poglavito svećenici najveći prijatelji kave. Kava se je kuhala u 
samih džamijah, pa se je dielila ne samo svećenikom nego i ostalomu 
puku. U derviškom pređgradju imali su zajednički veliki lonac za 
kavu, a predstojnik bi sam svakomu svećeniku po jedan filđžan na¬ 
točio. Uz ovakove velike privrzenike kave nije čudo, da je g. 1630. 
bilo u Kairu već 1000 javnih kavana. Postadoše to škole mudrosti, 
kako ih sami nazivahu. U kavanah skupljale su se sve bezposlice, 
pa i onakav sviet, koji je htio od bezposlica da živi. Tu su naj¬ 
više zasluge nalazili svirači i pjesnici, pripovjedači i čarobnici, ple¬ 
sačice i sličan sviet. 

U prvoj polovici šestnaestoga stoljeća stadoše kavu piti po 
mnogih gradovih u Siriji, a osobito u Damasku i Halebu. God. 1534. 
■— njeke vele god. 1554. — za vladanja Solimana II. dospjela je 
kava i u Carigrad. Dođjoše ovamo dva stranca, jedan iz Da¬ 
maska a drugi iz Haleba, pa otvoriše dvie kavane i uredise ih sjajno 
prema zahtjevom turske udobnosti. Bile su to prve kavane na eu¬ 
ropskom zemljištu. S prva kraja zalazili su u te kavane samo naj- 
odličniji ljudi, svećenici i učitelji, suđci i liečnici, pa radi osbiljna 
razgovora, što se je tu vodio, nazvaše ih školom mudrosti. 

Piće kave našlo je u muhamedanskom svietu dosta rano žestokih 
neprijatelja. Prvi pokret proti kavi dogodio se je godine 1511. u 
Meki. Egipatski sultan imenovano je novoga namjestnika u Meki, 
koji kave nije nikada vidio. Kada je namjestnik došao u veliku 
jednu mošeju, užasno se je razžestio, jer je u jednom kutu našao 
derviše, kako kavu piju. On ih iz crkve iztjerao, pa sazvao sbor 
najučenijih bogoslovaca, pravnika i uglednika, da se odluči, da Ii 
vjera dopušta piti kavu. U sboru se povela vrlo žestoka rieč, jer 
je tu bilo velikih neprijatelja kao što i osobitih ljubitelja kave. U 

žestokoj prepirci nagnao jedan neprijatelj kave cio sbor u smieh, 
jer mu je izmakla rieč, da se je od kave upravo tako opio kao i 
od vina. „Ti si dakle vino pio!“ povikaše mu protivnici, a na- 
mjestnik dade nesretnika pred sborom po tabanih izlupati, što se 
je proti koranu ogriešio. U sboru se nemogoše nikako složiti, pa 
za to pozva namjestnik dva perzijska liečnika, dva brata, da oni 
svoje mnienje izreknu. I oni odlučiše, jer rekoše, da kava zdravlju 
škodi, pa daju onda nemože niti vjera dopuštati, premda nehtjeđoše 
svi u sboru to mnienje prihvatiti. Namjestnik dade ipak sve ka¬ 
vane pozatvarati, svu kavu spaliti i uništiti i izdade najstrožije za- 
poviedi, da se nebi nitko usudio kave piti, a tko zapovied prekrši, 
toga da će sramotno na magarcu kroz grad provesti. Medju tim 
posla glasnika sultanu u Kairu, da mu on poruči, je li pravo učinio. 
Đomala dobi od sultana pismo, koje nije ni najmanje laskavo bilo, 
jer je u njem stojalo: „Liečnici u Meki, pa i sam namjestnik, jesu svi 
skupa magarci. Naši liečnici i pismoznanci u Kairu, koji imadu bolju 
uvidjavnost nego vaši, kažu, da je kava dozvoljeno i zdravo piće, pa 
da radi nje neće ni jedan pravi sin prorokov raja izgubiti. “ Namjest- 
nika stadoše sada izsmj eha vati, a oba liečnika dade turski sultan 
Selim I., kada je god. 1516. Kairo zaposjeo, zatući, pa tako je kava 
slavila novu pobjedu. 

Godine 1525. ustadoše u Kairu iznovice proti kavi, a god. 1534. 
nastade u gradu cio rat proti kavi. Njeki zanesenjak stao propovie- 
dati proti kavi i stao dokazivati, kako je to bognmrzko piće, pa da 
će kavopije na sudnjem danu uzkrsnuti sa ernijim licem nego što 
je kava. Kada su pobožni slušatelji iz hrama izašli, bijahu tako raz¬ 
jareni, da su poletili u kavane, razbili posudje i pokućtvo, a goste 
izbili. Cio grad se na to pobunio, pa se stvorile đvie stranke, pri¬ 
pravne na ljut pokolj. U to vrhovni suđija sazvao sve pismoznance, 
a ovi se jednoglasno izjaviše, da je kava ne samo dozvoljena nego 
i koristna. Sudija ih na to sam pogostio kavom, pa je tako kava 
iznovice pobjedu slavila. 

U Carigradu naišla je kava takodjer na neprijatelje. Svećenstvo 
se stalo tužiti, da sviet više zalazi u kavane nego u hramove, 
a kada se je muftija očitovao, da se piće kave neslaže sa koranom, 
pozatvaraše sve kavane. Nu došao novi muftija, koji je kavu rado 
pio, pa se za njim povede svećenstvo, dvor i puk, i domala opet 
procvjetaše kavane. Sviet je iznova hrlio u kavane i u trieznom raz¬ 
govoru često razglabao politička pitanja. Vlada je stala sada od 

toga zazirati, bojeći se pobuna i urota, pa za to je veliki vezir za 
vlade malodobnoga Muhameda IV. pozatvarao sve kavane u samom 
gradu, a samo ih u predgradjih ostavio. Ni ta se zabrana nije mogla 
uzdržati. Ljudi su se bili već tako privikli na kavu, da su kasnije 
i same žene izvojštile to pravo, da smiju tražiti razstavu od svoga 
muža, ako im kavu uzkrati. 

Kava je kod muhamedanskih naroda nedvojbeno postala prava 
blagodat. Kadi njihove žestoke i razdražive naravi imala je zabrana 
vina dobre posljedice, a jamačno se nebi tako strogo držala, da nisu 
našli u kavi dobru zamjenu. Kava je tu u istinu vino posve zamie- 
nila. Arapski i turski pjesnici slavili su u svojih pjesmah kavu isto 
tako, kao što su u Europi i Aziji proslavili vino. Kao što kod nas 
dočekuju gosta čašom vina, tako po svem iztoku pružaju milu gostu 
napitak kave. Kavi se je tu svuda pridružio još i duhan, a Perzi- 
janae veli. da je kava bez duhana, što i jelo bez soli. 

Iz prednje Azije prešla je kava dosta rano i u Indiju. U ono 
vcieme, kada u kulturnih zemljah Europe nisu kave još ju pozna¬ 
vali, već su Holandezi kavu iz Arabije u Indiju prenosili. Tako se 
spominje, da su već god. 1642. Holandezi u Indiju prodali preko 
40.000 kilograma kave. Kako je u to vrieme bila kava za Euro¬ 
pejca još neobično piće, svjedoče nam rieči liolanđezkoga trgovca 
Wnrfbeina, koji ju ovako opisuje: ,,Cauwa je njeka vrst graha, koji 
obično raste samo po brežuljeih oko Moke, te kojim se preko¬ 
mjerno i svaki dan radi zdravlja služe ne samo u Turskoj, nego i 
po svoj Indiji. Taj grah oni u vatri spale, da bude crn kao ugljen, 
onda ga štuku i kuhaju, pa od toga piju tako vruću vodu, da još 
vrije i peče.“ 

Na zapad u Europu donio je prvi glas o kavi, kako smo to 
već spomenuli, liečnik Bernliard Rauvvolf god. 1582. Za njim 
je god. 1591. prvi točnije opisao samu bilinu, na kojoj kava rodi, 
Prosper Alpinus, koji je kao liečnik mletačkoga konzula u 
Egiptu živio. U trgovačkom svietu upoznaše kavu kao robu ponaj¬ 
prije Mletčani, koji su u velike trgovali sa iztokom. Oni ju pod 
konac šestnaestoga stoljeća prvi i donesoše u kršćansku Europu, 
ali ne za običnu porabu, nego kao liek. Pietro đella Valle 
pisao je god. 1615. iz Carigrada svomu prijatelju u Kim, da će mu 
donieti raznih zanimivih i riedkih stvari, a medju ostalim i kavu, 
koja je, kako mu se čini, u Italiji još posve nepoznata. God. 1624. 
spominju, da su Mletčani već donieli veću množinu kave u Europu. 

Iz Mlinskoga s vic ta. II. 13 

U Francezku dospjela je kava oko polovice sedamnaestoga sto¬ 
ljeća i to ponajprije u Marselju. Njeki Merville donio je ovamo 
god. 1644. prvu kavu sa svoga puta iz Levanta. Kako su marseljski 
trgovci mnogo iztokom prolazili, naučili su se sami na kavu, pa 
su i god. 1660. donieli u Marselju njekoliko vreća kave na prodaju. 
God. 1671. otvoriše kavanu u Marselji. Bila je to prva kavana u 
Francezkoj, Tu je imala kava odmah prvu borbu da podnese. Liee- 
nic-i se digoše proti kavi, pa sazvaše u gradsku viećnicu javnu skup¬ 
štinu. Proglas za tu skupštinu čuva se još danas, a bio je pisan 
kao kakav navještaj rata. Učeni govor doktora Colomba nije ipak 
mogao nikako Marseljce osvjedočiti, da je kava škodljiva. Prijatelji 
kave pobiediše, premda nisu znali osobitih razloga navesti u prilog 
kavi. Bilo ih je, koji su tvrdili, da kava mora biti dobra, jer se 
ona turski zove „bon lt , pa jer dolazi iz „sretne 11 Arabije. 

U Pariz donio je god. 1657. njeki Thevenot prvu kavu, te 
je njom dvorio svoje znance i prijatelje. Nu uza sve to bila je kava 
u Parizu sve do god. 1669. dosta nepoznata. U to vrieme posla 
turski car Muhamed IV. agu Solimana kao poslanika u Pariz, koji 
je do god. 1670. živio na dvoru Ljudevita XIV. Soliman đonio je 
sa sobom mnogo kave, pa je svakoga, koji mu je u pohode došao, 
podvorio kavom. Gospodjam je davao kavu na poklon i podučio 
ih, kako ju imadu pripravljati. Kada se je u Carigrad vratio, 
podupirao je trgovinu sa kavom, da je nebi pariškim gospodjam 
uzmanjkalo. Jedan francezki pisac piše iz toga doba: „Kada hi se 
Franeez htio gospodjam umiliti tim, da im ponudi crno i gorko 
piće, to bi ga one izsmijale, nu ovdje im ga pružahu robovi, klečeći 
i na jastucih, pa to je bilo dovoljno, da ga visoko ciene.“ Kada je 
Soliman otišao iz Pariza, neimadoše više Parižani, kamo bi na kavu 
zalazili, pa zato im Armenac Pascal otvori god. 1672. prvu kavanu. 
Njekoliko godina kasnije otvorio je Sicilijanac Procope drugu ka¬ 
vanu, koja još danas u Parizu postoji i nosi ime „Cafe Procope 11 . 
Parižlije se brzo svikoše na kavu, tako da su ju počeli već po 
ulicah prodavati. Najotmenije gospodje stale bi sa svojimi koči- 
jami pred kavane, da iz srebrnih posuda svoju kavu izpiju. Najgla¬ 
sovitiji učenjaci, a medj njimi i sam Voltaire, zalazili su u „Cafe Pro¬ 
cope 11 , pa ondje javno čitali svoje spise. To je goste sve više i više 
u kavanu vuklo i tako je je kava zavladala cielim Parizom. 

U Englezku dospjela je prva kava g. 1652. Trgovac Eđwards, 
koji je mnogo Levantom putovao , donio je spomenute godine sa 



sobom u London njekoliko vreća kave. Uza se imao je grčku rob- 
kinju, koja je umjela kavu kuhati. Kada su za to prijatelji i znanci 
mu doznali, bila mu je uviek kuća puna. Silni mu pohodi na¬ 
pokon dosadili, pa da tomu učini konac, udade robkinju i uredi joj 
prvu kavanu u Londonu. Na tom istom mjestu stoji danas „Virginia 
Caffeehouse. “ U jednih londonskih novinah od god. 1G57. nalazimo 
oglašeno: ,,U Bartholomew-Lane, iza stare banke, dobiva se piće, 
kava nazvano, i to u jutro i u tri sata poslije podne. 11 Englezki za¬ 
koni spominju već god. 1660. kavu, te ustanovljuju porez na pro¬ 
daju kavu. God. 1662. dao je Karlo II. pozatvarati sve kavane, jer 
da samo sumljivi ljudi kavane drže, pa da taj sviet kraljevsku vladu 
huli i tim narod buni i uznemiruje. Jedva je prošlo njekoliko dana, 
a kralj je morao svoju zabranu opozvati, jer su se kavopije htjeli 
pobuniti. 

U Beču otvorile prvu kavanu god. 1683. Kada su Turci obsje- 
dali Beč, ponio se je Poljak Kolšicki osobitim junačtvom i zarobio 
od Turaka vreću kave, pa je u to ime dobio dozvolu, da smije u 
Beču otvoriti kavanu. Koncem sedamnaestoga i početkom osam¬ 
naestoga stoljeća imali su redom svi veći gradovi u Europi svoje 
kavane. S početka pili su kavu dakako samo odličniji i bogatiji 
staleži, nu pod konac 18. stoljeća počela se je kava širiti i medj 
seoski sviet. Mnogim je to bilo zazorno, pa za to je poglavarstvo 
u Ravensburgu dalo g. 1766. bubnjati, da će svatko morati da plati 
5 forinti globe, ako bude kavu pio ili prodavao. U Pruskoj je htio 
Fridrik god. 1681. prosti sviet uzdržati od kave tim, što je od¬ 
redio, da država preuzme u svoje ruke prodaju kave. Samo bi ple¬ 
mići, svećenici i viši činovnici dobivali pismenu dozvolu, da smiju 
sami kavu pržiti, đočim je ostali sviet morao od države uz visoku 
cienu kupovati već prženu kavu. Fridrik se je bojao, da će se se¬ 
ljaci priličiti na kavu, pa kada su mu se pritužili pomerski stališi, 
dao im je odgovoriti: „da je upravo gadno, koliko se sada kave troši 
i koliko se novaca za nju iz zemlje iznese. Kada bi se kava mogla 
na selu dobiti, onda bi se lako na nju priučio svaki seljak i prost 
čovjek. Nu ako se to malo otežča, onda će se ljudi morati opet 
na pivo priučiti. Samo njegovo kraljevsko veličanstvo odhranilo se 
je u mladosti juhom od piva, što je zdravije nego kava; pa radi 
toga mogu se tamo ljudi isto tako odhraniti juhom od piva.® Ha- 
noveranskomu kurfiirstu Gjuri III. nije takođjer bilo milo, da mu se, 
ljudi na selu na kavu nauče, pa je god. 1781. zabranio na ladanju 



kavu prodavati, a kako je i u gradovih htio, đa ju samo imućniji 
ljudi piju, to nitko nije mogao u trgovini manje kupiti od jedne 
funte. Fridt'ik, vladar u Hessenu zabranio je u svojoj zemlji svaku 
prodaju kave, a tko bi zabranu prekršio, toga bi kaznio globom od 
100 talira. 

Najviše su se proti kavi ipak dizali liečnici. Oni su pripovie- 
đali, kako je to nedvojben otrov, koji polagano i neopazice čovjeka 
ubija, premda je Voltair uz kavu 85 godina doživio. Navodili su 
užasne posljedice, što ih kava ima, i proricali su, da će se ljudstvo 
vremenom od kave izroditi. I te prietnje možda su uzrokom, da je 
kasnije u Englezkoj čaj donjekle kavu iztisnuo. Nu bilo je i medj 
liečnici velikih prijatelja kave, koji su sva moguća i nemoguća 
dobra svojstva kavi pripisivali. Ni prietnje, ni zabrane nemogoše kavu 
zaustaviti na njenom putu kroz sviet. Ona se je danas udomila po 
gradovih i po selih, nju piju najotmeniji i najniži staleži. U mnogih 
krajevih postala je ona radnikom, a osobito u tvornicah, najglav- 
nija hrana, premda u samoj kavi neirna gotovo nikakove hra- 
nivosti, nego ju tek dobiva dodavanjem mlieka, sladora i kruha. 
Kada je god. 1817. i 1847. zavladala Europom velika skupoća, bila 
je kava najjeftinijom hranom, koja, ako i nije ljude zasitila, to je 
ipak tisuće i tisuće od smrti spasila. Ženski sviet obljubio je kavu 
poglavito radi toga, što ona duh oživljuje a ipak neopija. I kod 
muškaraca se je opazilo, da je velik kavopija rieđko kada pijanica, 
pa neima dvojbe, da bi to bila velika blagodat, kada bi prostiji 
puk zamienio rakiju kavom. 


XX. 


Oblik, list, eoiel i plod kace. — Domovina kave i uvjeti života — Prcsađjroanjc 
kave m Javu. Sumatru i Cejlon. — Kava u Americi. — Nasadi kave i njen 
uzgoj. — Berba i spremanje kave. — Ležanje kave. — Sastavina Icavena zrna; 
Coffein, tređena kiselina i mirisavo ulje. — Prženje i kuhanje kave. — Djelo¬ 
vanje kare. — Kava u trgovini. — Patvaranjc kace. — Surogati. — Cikorija 
i njena vrieđnost. 

Kava je bilina vrlo plemenite bilinske familije. U toj familiji 
nalazimo blagoslovljeno drvo, od koga dobivamo ehinin, tu najveću 
blagodat bilinskoga carstva za bolujuće čovječanstvo, a ima tu još 
i drugih vrlo koristnih bilina. Sam najbliži rod kave je vrlo mnogo¬ 
brojan. Ima u njem do 60 vrsti. Sve su to malena drveta ili grmovi 

sa vazda zelenim lišćem, jer su to djeca južnoga neba. Nrr u tom 
rodu zauzimlje prvo i najdostojnije mjesto prava kava (Coffea 
arabica.) 

Prava kava raste dosta brzo. Nježna mladica stane već u drugoj 
godini cvjetove i plodove nositi, a u dvadesetoj godini već smalakše 
i ostari, pa njekoliko godina iza toga i odumre. Kada puste kavu, 
da se podpuno izraste, onda se ona razvije kao vitko stablo i do¬ 
segne visinu od 5 do 6 metara. Ovakva vitka stabla kave nalazimo 
po svoj Arabiji, jer tu puštaju drveće, da se po volji u vis razvija. 
Takvo uzraslo drvo kave predočuje nam slika 20. Po Americi i 
Aziji, gdjegod u velike kavu uzgajaju, tamo joj uviek ovršne izbojke 
odrezuju, a stablo se onda razširi kao grm, koji nije viši od 1 
metra. Čine to poglavito radi toga, da drvo bolje rodi i da s njega 
laglje plod ubrati mogu. 

Kaveno drvo prekrasna je lika i pravi ures okolice. Njeno 
nježno i vitko stablo malo kada da mjeri u promjeru više od 10 
centimetara. Iz stabla izbijaju sve dvie a dvie grane, jedna na jednoj, 
druga na drugoj strani i to uviek tako, da gornje sa dolnjimi una- 
krst stoje. Tim dobiva krošnja pravilan i liep oblik. Samo drvo u 
stablu je vrlo čvrsto i tvrdo. Onim istim redom, kako su se grane 
na stablu poredale, redaju se i listovi po ograncili. Ti vazda zeleni 
listovi imadu jajolik oblik. Na gornjoj strani su prekasno svjetlu¬ 
cavi, dočim su na dolnjoj strani bliedi. D pazušcih pojedinih listova 
zasadili su se kao snieg bieli cvjetovi, koji po obliku i po mirisu 
u velike nalikuju na cvjetove od pravoga jasmina. Cvjetovi ocvatu 
brzo, a na dnu cvieta stane sada rasti okrugao plodio. Izrasla bo- 
bulja velika je po prilici kao trešnja. Slika 21. prikazuje nam malen 
ogranak kave, koji je upravo natučen plodovi. Izrasla bobulja pro¬ 
mjeni, dok nedozrije, cio niz boja. S prva kraja je ona zelena. 
Kasnije se zelenilo izgubi i boba požuti. Poslije toga promieni se 
žuta boja u crvenu, a napokon postane ona ljubičasta. I sada je 
boba posve zrela. U bobulji iznutra nalazimo sluzavo mekano meso, 
koje je vrlo neugodna sladkasta teka. U tom mesu leže dva sjemena, 
dva kavena zrna, a svako zrno umotano je još u tanku kožicu. Kava 
se je u raznih krajevih svieta kulturom dosta znatno promienila. 
1 ovdje susrićemo isti onaj pojav, koji smo spomenuli već i kod 
drugih kulturnih bilina, da se uzgojem naime mienjaju ponajviše 
upravo oni dielovi, radi kojih bilinu uzgajamo. Tako nalazimo pri 
kavi najglavniju razliku u obliku i boji zrnja. Zrna su ta sad 

okrugla, a sad dugoljasta i jajolika, pa su sive, žućkaste ili zelen¬ 
kaste boje. 

Kava cvate gotovo punih osam mjeseci. U to vrieme rastu ne¬ 
prestano novi ogranci, a na njih se onda uviek novi cvjetovi po¬ 


kazuju. Najglavnija cvatnja je ipak u ožujku i travnju, jer u to 
doba nalazimo na drvetu najviše cvjetova. Najviše zrelih plodova 


• AA :j£ 

SI. 20. Kava. (Ooffea arabica.) 



SI. 21. Kava. 


■pana sa plodovi. 

nalazimo na clrvetu u prosincu i siečnju, pa je onda i najglav- 
nija berba. 

Nasadi have prikazuju se u prekrasnom licu upravo radi toga, 
što dugo cvjetaju. Pomislite si bajno zelenilo lišća, osuto sniegom 
cvjetova, pa kako iz toga proviruju zrele i nezrele bobulje u žutoj, 
crvenoj i ljubičastoj boji, pa eto nam najljepše slike, što nam ju 
može bilinski sviet stvoriti. 

Prva domovina kave je u Africi. Dvie su to poglavito abesinske 
pokrajine, Cafta i Enarea, gdje nalazimo ciele šume divlje kave, a 
onda su još pojedini krajevi Sudana, gdje ona kao divljaka raste. 
Svi ti krajevi leže dosta blizu ekvatora, a već pri 8. stupnju sje¬ 
verne širine u abesinskoj pokrajini Soa nalazimo samo uzgojenu 
kavu. U Arabiji treba kava već čovječje brige i njege. Kava najbolje 
uspieva u onih krajevih, gdje srednja godišnja toplina iznosi 19" C. 
pa gdje najniža toplina nikada nepada izpođ 12°. Zima ju ubija, 
kao što joj opet škodi prevelika vrućina i suša. Kiše treba ona 
puno, samo ne u vrieme najveće cvatnje, a gdje su kiše rieđke, 
tamo ju moraju umjetno naplavljivati. Maleni vlažni brežuljci, kako 
ih nalazimo u Jemenu, rode najboljom kavom. 

Iz Abesinije i Sudana prešla je kava, kako smo već čuli, 
ponajprije u Arabiju. Piće kave se je razširilo odatle po svem 
svietu, a đomala nije već Arabija mogla toliko kave nasmagati, 
koliko se je u trgovini tražilo. Kava je visoko na cieni poskočila, 
a prometni poduzetni Holandezi prvi zamisliše, da kavu presade na 
svoj posjed u iztočnoj Indiji. Oko godine 1650. donesoše oni nje- 
koliko mladica iz Moke u Bataviju, pa kada su vidjeli, da kava 
ovdje dobro uspieva, zauze se amsterdamski načelnik, Wythsen i 
namjestnik u Bataviji, Horn svom ljubavlju oko uzgaja kave, pa 
podigoše u Bataviji god. 1680. i 1690. ogromne nasade kave. Užasan 
potres od god. 1697., koji je grozno poharao cio otok Javu, uništio 
je i prekrasne nasade kave oko Batavije, nu nije prošlo ni deset 
godina, a nasadi kave stadoše se opet dizati, tako da se je već 
početkom osamnaestoga stoljeća stala i sa Jave velika mno¬ 
žina kave u svjetsku trgovinu uvažati. Kasnije je englezka vlada 
dala na Javi 11 milijuna novih mladica kave zasaditi. Danas raste 
na Javi daleko preko 80 milijuna stabala kave. Silna množina kave, 
što se stala sa Jave u Europu svažati, potisnula je od god. 1834. 
cienu kave na polovicu. Oko god. 1720. nasadiše kavu na Su¬ 
matri i na ostalom sunđajskom otočju. Na Cejlon donesoše 

Holandezi kavu godine 1720. i 1736-, pa je ona tu tako bujno 
uspievala, da su doskora godišnje odatle do 100.000 funti izvažati 
stali. Englezi su godine 1851. izvezli sa Cejlona 50 milijuna 
funti kave. 

Medju svimi azijskimi otoci postala je Java najznamenitijim 
pristaništem kave. Tu se je ona tako udomila, da joj to postala 
druga domovina. Gradski načelnik Wythsen u Amsterdamu dobio 
je godine 1710. sa Jave jednu mladicu, te ju je zasadio u bota- 
ničkome vrtu, koji je on zasnovao i uzdržavao. Drvo je tu ponielo 
plodom, a za kratko vrieme su iz njena sjemena uzgojili velik broj 
novih mladica. Od toga drveta potiču sve biline, koje danas rastu po 
botaničkih vrtovih Europe. Godine 1712. poslaše iz Amsterdama 
Ljudevitu XIV. u Pariz jednu sadjenicu od \Vytlisenovc mladice. 
Bilo je to stabalce već 5 stopa visoko, a deblo mu nije u promjeru 
mjerilo više od jednoga palca. Stabalce je bilo u pođpunom listu, 
a na njem su već visjeli zreli i nezreli plodovi. Bilinu zasadiše u 
kraljevskom vrtu, te ju povjeriše glasovitomu botaniku Jussieu-u, 
koji ju je godine 1713. opisao. 

U Parizu je kava našla novo izhođište za putovanje po svietu. 
Ljudevit XIV. uvidio je odmah, da bi kava mogla postati po fran- 
cezku trgovinu od velike vrieđnosti, kada bi ju zasadio na fran- 
cezkom posjedu u Americi. U Ameriku donesoše kavu već prometni 
Holandezi god. 1718., te ju zasadiše u Surinamu, a god. 1720. 
dade Ljudevit XIV. jednu mladicu od amsterdamskoga drveta po¬ 
morskomu kapetanu De Clieuxu, da ju odnese na antilski otok 
Martinique. Sam Clieux opisuje tu sgodu ovako: „Kada sam 
dobio ovu znamenitu bilinu, ukrcao sam se s velikim veseljem na 
brod. Bio je to običan trgovački brod, kojim sam imao ići, pa je 
put trajao vrlo dugo. Na putu nam ponestalo vode, pa sam morao 
više od mjesec dana onaj dio vode, što sam svaki dan dobivao, 
dieliti sa svojom bilinom, koja mi je bila jedinim mojim imetkom 
i u koju sam polagao svoje najsretnije nade. Bilini je trebalo vrlo 
mnogo pomoći, jer je bila vrlo slaba i malena kao mlad karanfil. 
Kada sam došao kući na Martinique, bila mi je prva briga, da na¬ 
djeni u vrtu najsgođnije mjesto, gdje će mladici najbolje prijati. 
Premda sam ju neprestano pred očima imao, to sam se ipak više 
puta pobojao, da ću ju izgubiti. Morao sam ju radi toga ograditi 
trnovitimi grmovi i postaviti uz nju čuvara, da na nju pazi, dok 
se nepriđigne i neđozrije.“ 

I prvi pokus uspio je sjajno. De Clieuxu se nade izpnniše. Pri 
pivom rodu skupio je kilogram zrelih bobulja, pa ih je razdielio 
sve onakvim Ijudem, za koje je znao, da će se svom brigom i 
njegom odati novomu gojenčetu. Prva berba bila je kod svih vrlo 
obilna, a poslije druge berbe već stadoše na to misliti, kako će 
kavu u velike uzgajati. U to nasta na otoku nesreća, koja je još 
više kavi u prilog došla. Najveći dio stanovništva bavio se je dotle 
uzgojem kakaovca, od koga dobivamo čokoladu. Užasan orkan, 
kakva dotle nedoživješe, nagnao je morske valove na otok, pa po¬ 
čupao i odplovio sve kakaovce. Ogromnim prostorom, gdje je dotle 
raslo plemenito i plodonosno drveće, o kom je ovisilo blagostanje i 
sreća cieloga kraja, širila se sada voda. Nu radine ruke prire¬ 
dile doskora opet plodno zemljište, pa kako se je tu već učvrstila 
vjera u kavu, izniknule do mala eielim krajem prekrasni nasadi 
kave. Čudesnim upravom načinom širila se tu kava i rastao od go¬ 
dine do godine prihod, tako da su ljudi u brzo zaboravili na ne¬ 
sreću, koja ih je bila stigla. Već poslije prve berbe osokolili su se 
naseljenici, pa su kavu presadili na St. Domingo, Guadeloupe 
i obližnje otoke. I svuda tu uspjela je kava upravo prekrasno i 
postala prava blagodat. Rodni i bogati ti krajevi u francezkih ko- 
lonijah imadu svoje blagostanje zahvaliti maru i nastojanju De 
Clieuxa. I bijahu mu zahvalni, te mu odredile godišnju nagradu, 
koju je sve do smrti (god. 1774.) uživao. Martinique imao je 
god. 1850. već osam milijima stabala kave, a dobivao je godišnje 
50.000 centi kave. 

U Prancezkoj Guyani na zlu je glasu Cayenne radi nezdrave i 
močvarne okolice, kamo Francezi svoje zločince šilju, pa i tu je našla 
kava izvrstno pristanište. God. 1722. dobio je vojnički častnik funtu 
kavena zrnja sa Ijuskami iz Surinama, premda su Holandezi pa¬ 
zili, da je nitko za razsad nedobije. Već pet godina iza toga rodila 
je tu silna kava. Domala su sve francezke naselbine tolikom kavom 
rodile, da je pred franeezkom revolucijom najveći dio kave Europa 
dobivala sa St. Dominga, Martinique-a i Bourbona. Ustanak crnaca 
na St. Domingu uništi na to sve nasade kave, ali se kava opet 
pridigla, pa se razširila na Kubu i u Venezuelu. S prva kraja nisu 
na Kubi išli osobito na ruku uzgoju kave. Bogataši, koji su se 
bavili uzgojem sladorove trske, zazirali su od kave, jer za nju ne- 
treba ni toliko radnih sila, ni toliko novčana kapitala, koliko za 
sladorovu trsku. Radi toga dađoše se tu na uzgoj kave siromasi i 

oslobođjeni crnci, pa kada je tako ponestalo radnika, moradoše 
mnoge nasade slađorove trske napustiti. Kava se je sada počela 
sve više širiti, nepregledne šume izkrčiše i svuda nasađiše kavu. 
Na Jamajku donesoše god. 1832. kavu Englezi, pa se tako počeše 
i oni natjecati sa Holandezi i Francezi u trgovini sa kavom. 

D Braziliji počeše uzgajati kavu god. 1770. Brazilska kava 
bila je sve do najnovijega vremena na zlu glasu, jer je nisu znali 
dobro sušiti i spremati. Nu u novije vrieme su i to popravili. 

Prva francezka naselbina, koja je najprije kavu nasadila, bila 
je Bonrbon (Beunion, afrički otok kraj Madagaskara), pa odatle 
je i prva vlastita kava došla na franeezko zemljište. Posijaše tu 
god. 1717. sjeme iz Moke, a tri godine kasnije propađoše sve mla¬ 
dice do jedne, od koje onda postadoše svi kasniji nasadi. Poslije 
kave od Moke ovo je najbolja kava, što je na svietu ima. Kasnije 
nasađiše kavu na Išle de France (Mauritius) i na Madaga¬ 
skaru. 1 tako ima danas malo krajeva na svietu, gdje podneblje 
i zemlja kavi prija, da je nebi sadili i uzgajali. Kava rodi dobro, 
daje dobar prihod i nalazi uviek veliku prođju na svjetskom trgu, 
pa je zauzela u gospodarstvu tropskih krajeva najznamenitije mjesto. 

Uzgoj kave zaktieva mnogo brige i njege. Sjeme se posije u 
gusto sjemenište i tu proklija. Poslije 6 mjeseci se mladice presade u 
nasade, gdje ili poredaju u pravilne redove. Druge godine stane mlada 
bilina prvi put cvjetati, pa i donese prve plodove. 1 četvrtoj i 
petoj godini rodi kava najbolje, a od toga vremena postaje joj prirod 
sve slabiji. Najkasnije u dvadesetoj godinu odstrane drvo, te ga 
zamiene novom mladicom. Gdje je podnebje pretopio, tamo uspieva 
kava samo onda, ako raste u hladovini pod drugim drvećem. U 
svakoj zemlji postupaju na drugi način sa kavom. U Arabiji pu¬ 
štaju đrveta, da po volji rastu, da se u naravnoj veličini razviju, 
a obrezuju samo dolnje grane. Kada bobulje posve dozriju, kada 
postanu posve ljubičaste, onda se sa drveta otresu, a plodovi 
onda popadaju na pokrovce, što ih pod drvo razastru. Plodovi se 
sada na suncu posuše. U svih ostalih krajevih, gdje se kava 
uzgaja, kupe se plodovi onda, kada postanu crveni. Glavna berba 
je tu u svibnju, pa kako i kasnije novi plodovi neprestano đozrie- 
vaju, to ih moraju uviek pomno pobirati. U Venezueli kao što 
• u svih ostalih krajevih, osim Arabije, uzdrži se drvo ovršnim 
obrezavanjem, da neporaste više od 1 'js metra. Radi toga se drvo 
tim snažnije odozdol razvija i dobiva tu gustu, šikarastu krošnju, 

mi od toga i bolje rodi. U Venezueli raste na jednom hektaru po 
prilici 2560 đrveta. Ako se uzme, da u prosjeku svako drvo dade 
na godinu 2 kilograma kave, to na jednom hektaru može godišnje 
roditi oko 5000 kilograma kave. Na Javi nalazimo nasade kave 
u visini od 1200 metara na obroncih tamošnjih vulkanskih bregova, 
koji su svojimi provalami znali više puta uništiti ogromne nasade 
kave. Ti obronci izpleteni su mnogimi vodovodi, da se biline u svako 
doba mogu potrebitom vodom snabdjeti. Kada žele tu nove nasade 
osnovati, onda prokrče ciele šume, a ostavljaju samo jedno drvo 
(đadap), koje svojom visokom krošnjom daje potrebitu sjenu. U pro- 
krčenoj šumi se zemlja dobro počisti, a onda se u pravilnih ređovih 
posadi kava, a uz svaku kavu dođje po jedna mladica dadapa. Tu 
rodi sada bolja vrst kave, koju zovu đadapovom kavom. Ako se 
pako šuma slabije prokrči i pročisti, onda u takvih nasadili rodi 
prostija vrst kave, koju zovu Šumskom kavom. Drvlje se tu slabo 
podupire, a u 14. godini se obično već odstrani. Na Javi moraju 
urodjenici kavu za holandezku vladu uzgajati, kojoj moraju prirod 
za jeftinu cienu prodati. U nizkih krajevih je prirod kave uviek 
obilniji, nu najskuplja i najbolja kava je gorska kava, koja 
raste u visini od jedno 1200 metara. 

Kada se kava obere (si. 22.j, onda se mora zrnje iz mesa 
odlučiti, a čine to na dva načina. Jedan način, kojim zrnje od¬ 
lučuje, je vrenje. Plodovi se na hrpu nabacaju i ostave, da tako 
njekoliko dana leže. Pri tom stane meso vreti, pa se samo od zrnja 
odluči. Pri najboljih vrstih kave odlučuju zrnje od mesa uviek silom. 
Zreli obrani plodovi donesu se odmah u posebne ljevkaste mlinove, 
pa se tu onda zrnje od mesa razstavi. U jednom i drugom slučaju 
suše odlučeno zrnje na sagovib, što ih od rogoze spletu. Pri su¬ 
šenju mora se osobito paziti, da nedođje kiša, jer bi od toga zrnje 
izgubilo boju i postalo puno lošije. 

Posušena zrna imađu na sebi još uviek tanku kožicu, koja je 
sada kao pergamenat otvrdnula, pa i ta se kožica mora odstraniti. 
U to ime imadu posebne mlinove sa valjci. Ivada zrnje prođje kroz 
mlin, onda se eiela zrna odluče od sdrobljenih. Kada je i to obav¬ 
ljeno. onda se još mora kava na situ i mahanjem pročistiti. 

Kava je sada gotova i priredjena, ali još nemože u trgovinu. 
Ona mora još koju godinu ležati, jer tim ležanjem tek pođpuno 
dozrije i dobije potrebiti miris. Fine, sitne vrsti arapske kave leže 
obično tri godine, a onda tek dođju u promet. Druge veće i prostije 


















vrsti moraju mnogo dulje ležati. Najprostije američke vrsti leže 
gdjekad 10 i 14 godina. Kada se ođležana kava na brodovih pre¬ 
važa, onda se mora paziti, da joj nebude blizu kakva preveć miri¬ 
sava tvar, jer ju kava na sebe privuče, pa se sasvim pokvari. 

Ako razmotrimo sastavine kavena zrna, to ćemo medj njimi 
naći ponajprije sve one tvari, koje nalazimo i u drugom sjemenju. 
Brižljiva priroda smjestila je u zrnu svu potrebitu branu, kojom će 
prehraniti mladu klicu, kada se iz zameta stane razvijati. Ima tu 
jedno 10 postotaka bjelanjaka, 12 postotaka masti i oko 15 posto¬ 
taka sladora. Ćuli smo već prije, da su upravo te tvari od velike 
vrieđnosti za čovječju hranu. Kada se te tvari nebi prženjem ništa 
promienile, pa kada bi one onda pri kuhanju mogle preći u vodu, 
onda bi doista mogli crnu kavu smatrati kao izvrstnu hranu. Nu 
to se neđogađja, jer u skuhanoj crnoj kavi od svega toga gotovo 
ništa nenalazimo. 1 kava nebi imala za nas nikakve vrieđnosti, da 
u njoj neima njekih drugih tvari, koje daju skuhanomu piću jakost, 
tek i miris. Dvie su tu tvari, koje nalazimo u zrnu već prije, nego 
što ga pržimo, đočim se treća tvar stvara u zrnu tek prženjem. 
Prve dvie stvari su Coffein i kavena treslena kiselina, a 
treća je tvar mirisavo, izhlapivo ulje. 

Coffein nalazi se isto tako u svježoj kao što i u prženoj 
kavi, a ima ga i u lišću same biline. Odkriše ga tek god. 1820., 
a kasnije se je tek dokazalo, da je to ista ona tvar, što ju ima 
čaj, pa koja je bila poznata pod imenom Thein. Nu kako se nije 
n početku znalo, da to nisu dva razna tiela, nego samo jedno, 
dobilo je svako svoje ime. Theobromin, što se u čokoladi na¬ 
lazi, vrlo je srodan Coffeinu. Kako nije svaka kava jednake do¬ 
brote, tako i neima u svakoj jednako mnogo Coffeina. Najbolje 
vrsti kave imađu po prilici 1—2 postotka Coffeina, đočim najslabije 
vrsti neimaju više od pol postotka. Kada se iz zrna, koje nije prženo, 
izvuče Coffein, onda nam se on prikazuje u tankih i dugih iglicah, 
koje su posve providne, pa se sjaje kao svila. U 97 česti vode se 
jedan čest Coffeina raztapa. Čist Coffein neima ni teka ni mirisa, 
ali za to djeluje na organizam Čovječji. Lehmann je pravio na čovjeku 
pokuse sa Coffeinom, pa je zapazio, da ’/i grama Coffeina podražuje 
srdce na brže kucanje. Sa Va grama postalo je bilo mnogo jače i 
brže, čovjek je počeo drhtati, mašta mu postala živahnija, a malo 
za tim pomiešale mu se misli, čovjek bio kao pijan i onda je tvrdo 
usnuo. U kuhanoj kavi je množina Coffeina vrlo neznatna, pa je i 

djelovanje mnogo slabije, im ipak i ta malena množina Coffeina 
nješto malo pospješuje bilo i pođražuje maštu, a i grije tielo i to, 
kako Lehmann spominje, više u jutro nego na veće. Strauch pravio 
je pokuse sa mačkami i kunići, pa im davao 1 js do ’/a grama Cof- 
leina i životinje bi od toga najdulje za 2 sata uginule. 

Druga važna sastavina kave je kavena treslena kise¬ 
lina, koja je ponješto slična treslenoj kiselini (taninu), što ju 
nalazimo u crnom vinu, hrastovoj kori i babuškah. U kavi je ima 
jedno četiri puta više od Coffeina. Od nje dobiva crna kava gorak 
tek, koji ponješto steže, radi toga uzimlju crnu kavu kao liek proti 
proljevu. 

Važna sastavina crne kave je mirisavo i izhlapivo ulje, 
koje se tek pri prženju u kavenu zrnu razvija. To ulje daje crnoj 
kavi onaj ugodni arom, koji nam se najviše mili, pa za to se mora 
kod priredjivauja kave najviše na to paziti, da to ulje neizhlapi. 

Dobrota i ugodan tek crne kave ovisi ponajprije o dobroti sa¬ 
moga zrnja, a onda o pripravi, o prženju i kuhanju kave. Gdje se 
u kućanstvu na to pazi, da kava ima dobar tek, tu se zrnje naj¬ 
prije pročisti. Zrnje mora da bude jednake veličine, jer se samo 
onda sva zrna jednako izprže. Iz kave se moraju odstraniti sva kr¬ 
žljava zrna, kamečki i drugi smet. Da se prah i gad sa zrnja od¬ 
strani, mora se kava naglo hladnom vodom oprati. Dugim pranjem 
izvukli bi iz kave Coffein i druge njene sastavine. Pranjem se može 
čovjek osvjedočiti, da li je zrnje umjetno bojađisano. Opranu kavu 
netreba sušiti. Ona se može odmah pržiti. 

Za prženje najbolje je uzeti zatvorenu željeznu posudu, koja 
nalikuje na bubanj ili kruglju. Posuda se naspe do dvie trećine zrnja 
i onda se na otvorenoj vatri neprestano okreće, jer se samo tako 
može svako zrno jednako izpržiti. S prva kraja izilazi iz kave samo 
vodena para, a za njeko vrieme počnu se uzdizati i mirisave tvari, 
pa od toga časa mora čovjek osobito paziti, da niti časka nepre- 
kine miešanja. Svaki čas mora pogledati boju zrnja, a kada zapazi, 
da je zrnje postalo smeđje kao kesten, onda ga mora skinuti s 
vatre. Ako se zrnje još dulje prži, onda ono izgubi velik dio miri¬ 
savoga ulje, postane crno, pa jako ogorči. Da se zaprieči izhlap- 
ljivanje mirisavoga ulja, preporučio je Liebig, da se pri prženju 
baci medj zrnje nješto sladora. Slador se u toplini raztopi, pa se 
kao tanka kožica povuče preko zrnja i tim ga očuva od izhlaplji- 
vanja. Izprženo zrnje valja sada ohladiti, da nebi toplina zrnje još 



većma promienila. U to ime iztrese se zrnje u drvenu posudu i 
maše dotle zrakom, dok neprestane pušiti se. Sprženu i ohladjenu 
kavu moramo sada u sgodnu posudu dobro zatvoriti, a za svako ku¬ 
hanje samljet ćemo samo toliko, koliko trebamo. Samljevenu kavu 
nevalja nikada dugo držati, jer ona mnogo mirisa izgubi. 

Pri prženju dogode se u kavenu zrnu znamenite promjene. Naj¬ 
veći dio sladora, što je u zrnu bio, sada se raztvori. Od 15 po¬ 
stotaka slađora neostane u sprženu zrnu niti 1 postotak. Isto tako 
se u zrnu raztvore i bjelanjci. Spojevi treslene kiseline se napuhnu, 
pa od toga postane zrno za trećinu a gdješto i za polovicu veće. 
Jedan dio Coffeina se pri prženju izpari i to tim više, čim se kava 
dulje prži. U svem postane zrno poslije prženja za petinu laglje. 
Najglavni]a promjena je svakako ta, što se pri prženju stvara mi¬ 
risavo ulje. Kava, koja nije pržena, neima toga ulja. Ona tvar, iz 
koje se to ulje stvara, neima nikakva mirisa. Ta tvar se u vodi 
topi, pa ako ju iz neprženoga zrna vodom izvučemo i onda takvo 
zrno pržimo, onda ono neće imati nikakva mirisa, ali ako onu vodu 
ugrijemo, onda će ona zamirisati. To je glavni razlog, za što se 
poslije berbe mora paziti, da pri sušenju zrnja nedodje kiša, jer 
prokisla kava izgubi mnogo u svojoj vrieđnosti. Mirisava ulja 
ima u prženoj kavi neizmjerno malo, pa ipak se svaki gubitak 
odmah osjeti. 

Dobroti kuhane kave doprinosi nješto i sama voda. Najbolju 
kavu skuhat ćemo sa alkaličnom vodom. To bi isto postigli, kada 
bi u običnu vodu pri kuhanju nješto malo sode dodali. Cim se 
kava dulje kuha i čim dulje stoji, tim više mirisa izgubi. Kava 
se na vrlo različite načine kuha. Na iztoku međj Muhamedanci sa- 
melju kavu kao najfinije brašno. Za svaki napitak uzme se u malenoj 
posudi od mesinga topla voda i potrebita množina samljevene kave 
i onda na vatru postavi, da provrije. Skuhana kava se pusti, da 
prah (telfa) sjedne, a onda se kava pije uviek bez sladora i mlieka. 
Kod nas prave najbolju kavu tako, da uzmu fino izbušenu porcu¬ 
lansku posudu, naspu u nju samljevenu kavu i onda ju poliju klju- 
čajućom vodom, da se kroz kavu prociedi. Liebig je preporučio, da 
se za kuhanje uBpe u vodu najprije samo tri četvrtine kave, a kada 
voda stane vreti, da se naspe i zadnji četvrt i onda da se posuda 
odmah sa vatre skine. Posudu valja sada poklopiti i poslije 5 mi¬ 
nuta malo promiešati, da i ono na dno sjedne, što ozgor pliva, 
pa je kava za piće gotova. Arapi prže i posušeno meso iz plodova. 

pa ga naljevaju onda vrijuđom vodom, pa piju to pod imenom sul¬ 
tanske kave. Siromasi priređjuju si Iako i svietlo piće i od one 
ljuske, što sa zrnja ogule. Prženo lišće s kave najbolji je nado¬ 
mjestak kinezkoga čaja; u njem ima mnogo više Coffeina nego u 
zrnju. U njekih krajevih Europe nzimlju talog od kave, pa ga 
miešaju s posijami i onda tim pitaju guske i kopune, a često 
gnoje njim cvieće u loneih. 

Da crna kava čovjeka nahrani, Čuli smo već prije. U čem dakle 
sastoji vrieđnost i djelovanje kave? Još danas mnogi misle i vje¬ 
ruju, da se uz kavu mnogi dielovi našega tiela netroše tako brzo 
kao bez kave. Kada bi to bila istina, onda bi kava bila od neizmjerno 
velike vrieđnosti po siromašniji sviet, jer bi se čovjek uz kavu mogao 
i sa slabijom branom zadovoljiti. Nu novija znanstvena iztraživanja 
dokazaše, da tomu nije tako, jer kao što kava nebrani tiela, tako 
ga ona ni nečuva od trošenja. Djelovanje kave je posve druge na¬ 
ravi. Kava čovjeka pobudjuje i pođražuje. Kava smanjuje disanje, 
đočim djelovanje srdca povećaje, poradi čega nemogu mnogi ljudi 
po noči spavati, ako u večer kavu piju. Kava najbolje djeluje u 
jutro, jer ona pođražuje srdce, koje je u jutro mirno, a zađržaje 
kožu, koja u jutro najviše radi. Ako čovjek pije kavu poslije podne, 
onda je najbolje, da ju uzme odmah poslije jela. Kava djeluje na 
cielo razpoloženje čovjeka tako, da osjeća njeku ugodnost, bistrinu i 
veselje. Strohmann veli: „da uz kavu čovjek neosječa toliko razne 
neugodnosti, da ih laglje zaboravlja, pa da težkoče života laglje 
podnosi. Poslije obilnoga jela neosječa Čovjek už kavu težak rad i 
napor želudca i crieva, premda sama probava nebiva brža i laglja. 
Kava raztjeruje sumornu đugoeas, učenjaka uzđržaje pri napornu 
duševnu radu svježa i bistra a radniku pomaže, da veselije podnosi 
breme posla.“ Kava pođražuje mišljenje i maštu na budniji rad, u 
čem nas utvrdjuju svi veliki filozofi i pjesnici. Jean Paul veli: 
„Kava stvara vatrena Arapa, a čaj ceremonielna Kineza." Ako kava 
i neodstranjuje glada, a ona ipak pomaže, da ga čovjek toliko ne¬ 
osječa, pa da ga laglje podnosi, kao što čovjek uz kavu i svaki 
tjelesni napor laglje uzdrži. Radi toga počeše kavu davati vojnikom 
pri napornom hodu i u ratu. Kava je dobro sredstvo proti omami 
od opiuma i ugljenih plinova, pa i kod gdjekojega otrovanja. Kao 
bek upotrebljuje se još proti bljuvanju i bolesti crieva. Sve ono 
ugodno djelovanje, što kava na čovjeka ima, odmah se izvrgne, čim 
ju čovjek stane prekomjerno piti. Čovjeku stane onda krv u glavu 

Iz bilinskoga svieta. II, 14 

navaljivati, srdce mu se vanređno uznemiri, navali na njega drhta¬ 
vica i strah, a živci se do skrajnosti razdraže. Prejaka kava može 
čovjeka omamiti, a može ga od nje i kap udariti. 

Jakost i miomiris nije u svake kave jednak. Ovisi to ponajprije 
o pođnebju, gdje kava raste, a onda o uzgoju i spremanju. U svjetskoj 
trgovini razlikujemo tri glavne vrsti kave, i to arapsku, indijsku i 
američku kavu. 

Arapska kava ima najsitnije zrnje, te je ponješto smeđje ili 
zelenkasto smedje boje. Najfinija vrst arapske kave je „Moka". Zrno 
joj je zelenkasto smedje. Najglavnije tržište joj u je Ađenu, nu odatle 
malo dolazi u Europu, jer ju ponajviše potroši bogati Turci i Perzijanci. 
Kod nas se pod imenom „Moka“ predaje sitnija vrst kave sa Jave. 
D Africi nedaleko od Adena na somalskoj obali, kažu, da rodi još 
bolja kava, nu ona je na europskom tržištu posve nepoznata. 
Druga vrst arapske kave je levantska kava. Ona ima slabiji 
arom, boje je smedje, a dolazi u trgovinu iz Moke i Kaira. 

Indijska kava ima obično najkrupnije zrnje. Najbolja je tu 
kava sa Jave. Njena zrna su ođugačka, Iiepo sjaje, a boje su obično 
žućkasto smedje, a kadšto i zelenkaste i modrušaste. Kava ,.M e- 
nado c potiče sa otoka Celebes, te ima vrlo veliko smedje zrno. Druge 
poznatije vrsti su „Sumatra 11 , ,,Malabar“, ,,Ceylou“ i ,,ManilIa“. 

Američka kava srednjega je zrna i bliedo smeđje ili zelen¬ 
kaste boje. Najbolja je američka vrst surinamska kava. Naj¬ 
lošija je brazilska kava, jer obično miriši po zemlji i pliesni. 
Kava dozrieva tu ponajviše u kišovito vrieme, pa se u vlazi i po¬ 
kvari. Kako su u novije vrieme počeli više paziti na spremanje 
kave, postala je i uješto bolja. Najbolje brazilske vrsti su danas 
„Santos“ i „Campinas“, a najlošija je „Bahia“\ 

Međju stranimi proizvodi, što na europsko tržište dolaze, za- 
uzimlju prvo mjesto pamuk, riža i slađor, a za njimi dolazi odmah 
kava. God. 1832. rodilo je na cielom svietu 1 milijun metričkih 
centi kave, a g. 1877. narastao je taj broj već na 5 l /a milijuna centi, 
a brojevi nam ti najbolje kažu, koliko se je silno upravo u novije 
vrieme kava razširila. Najglavnije tržište u Europi s kavom je 
London. Za njim dolazi Liverpool, Amsterdam, Rotterdam i Ham¬ 
burg. Premda Englezka vodi u Europi najveću trgovinu s kavom, 
to se ipak u njoj samoj gotovo najmanje kave potroši; jedina Rusija 
stoji još za njom, a glavni razlog tomu je taj, što ljudi u Englezkoj, 
kao i u Rusiji više prianjaju uz čaj nego uz kavu. U Englezkoj 

dođje godišnje na svakoga čovjeka ‘/a kilograma kave, u Austriji 
3 jt klg., u Njemačkoj klg., a u Belgiji, gdje se najviše kave po¬ 
troši, 472 klg. . 

Kako je kava dosta visoke ciene, to se vrlo često đogađja, da 
ju u trgovini patvaraju, da što više koristiti iz nje izvuku. Lošije 
vrsti se često miešaju u bolje, ako su im samo po obliku i boji 
slične. Gdje je lošije zrno druge boje, tu ga rado umjetno bojađišu. 
Spomenuli smo već, da se ovakvo bojadisano zrnje najljaglje pre- 
prepoznati može, ako ga prije prženja u vodi operemo. Dogadja se 
često, da zrnje prave od gline, pa ga bojađišu i onda u pravu kavu 
miešaju. Zrno od gline dade se lako sđrobiti u fin prah, đočim je 
pravo zrno vrlo žilavo, pa se neda satrti i tim se jedno od drugoga 
najljaglje razpoznaje. U novije se vrieme dotnisliše mnogo boljemu na¬ 
činu, kako da prave umjetno zrnje. Uzimlju mlad kruh, pa od 
njega pritiskom izkalupe zrno, pa ga domeću u pravu kavu u to¬ 
likoj množini, da na svaka tri zrna đodje jedno krivo. Još vještije 
postupaju oni, koji uzimlju 15 dielova samljevene pržene kave i 85 
dielova brašna, pa od toga prave tiesto i onda u kalupih stiskaju 
zrna. Napravljeno zrno se suši i malo oprži, pa ga je onda vrlo 
težko razpoznati od pravoga zrna. 

Najteže je ođkriti prevaru, ako kupujemo gotovu samljevenu 
kavu. D takvu se kavu domeće stotina raznih tvari, tako daje uviek 
najbolje nekupiti nikada samljevene kave. U samljevenoj kavi nađjoše 
već golubinje kosti, pržena graška, ječma, raži, pšenice, riže, divljega 
kestena, mrkve, a najviše i najčešće cikorije. Ako naspemo čistu 
samljevenu kavu u čašu s vodom, onda će ona njekoliko sati na 
vodi plivati, a kada padne na dno, požutjet će voda kao vino. Nu 
ima li u kavi cikorije, onda će cikorija odmah na dno sjesti, a 
voda će postati crvenkasto smedje boje. 

Napokon moramo spomenuti još jednu neobičnu vrst prevare, 
gdje se naime sami ljudi upravo hotomice varaju. U trgovinu uve- 
doše cielu hrpu raznih surogata, koji bi imali nadomjestiti i po¬ 
jeftiniti kavu, a pokvareni ukus čovječji tako je uz te nađomjestke 
prionuo, da se oni otvoreno pod pravim imenom prodaju. Uzimlju 
u to ime razne bilinske česti, a poglavito sjemenje i korienje, pa 
to* prže i onda u trgovinu uvode. Svi ti nađomjestci neimaju dru¬ 
goga svojstva, nego da bojađišu vodu, pa da joj daju poseban miris 
i gorak tek. U svih tih surogatih neima nikada onih sastavina, ko- 

jimi se kava odlikuje, neima tu nikada ni Coffeina niti onoga p!e- 

* 

menitoga mirisavoga ulja, koje čovjeka oživljuje. Pa ipak se razno- 
vrstni surogati u neizmjernoj množini troše. Otvoriše za njih nebro¬ 
jene tvornice, tako da se je stvorila posebna grana obrta. Posve 
je naravno, da to nemožemo nazvati prevarom, doklegod čovjek 
takve stvari svojevoljno pod pravim imenom kupuje. Prevara je 
samo onda, ako se takva roba u trgovinu uvodi pod imenom kave, 
pa osobito, ako se ona još nazivlje „zdravstvenom kavom. “ 

Za surogate kave uzimlju po¬ 
glavito korienje od cikorije, blitve, 
mrkve i maslačka (Leontodon tara- 
xacum , Lowenzahn, dente di leone), 
za tim plodove i sjemenje naših 
žitarica, smokve, kestena i žira. 

Medju svimi surogati zauzim- 
lje nedvojbeno cikorija prvo 
mjesto. S prva kraja su trgovci 
kriomice cikoriju miešali u samlje¬ 
venu kavu, a domala stupila je 
ona očito u trgovinu, pa danas 
prave po tvornicah mnogo milijuna 
kilograma. Ljudi kupuju prečesto 
lošiju kavu, pa ju k tomu neznaju 
ni spržiti ni prirediti i onda si u 
istinu utvaraju, da im cikorija kavu 
popravlja. 

Cikorija ili vodopija ( Cicho - 
rium Intrjbus , Weg\varte, cicoria) 
vrlo je običan korov, što po naših tratinah raste, a poznat ćete 
ga po liepom modrom cvietu, koji nam predočuje slika 23. U ci¬ 
korije je vretenast korien kao u mrkve. Kada se ona na obra- 
djenom polju uzgaja, onda joj korien omesnati i odeblja. Bilina je 
to dvogodišnja kao i repa. Prve godine razvija ona svoj korien, a 
druge godine tek procvjeta i donese plod. Korienje se medju tim 
već prve godine u jesen počupa, očisti, i na sitne komadiće raz- 
reže i onda osuši. Za pravljenje najfinije robe uzimlju samo ko¬ 
rienje od cikorije, nu za prostiju i jeftiniju robu uzimlju još i ko¬ 
rienje od blitve. 

Kada je korienje posušeno, onda se ono u velikih bubnjevih 
sve dotle prži, dok nepostane smedje boje. Sprženo korienje se sada 



SI. 23. Cikorija ili vodopija. 

samelje, prosije i spremi u papirnate zamotke. Ovako spremljena 
cikorija nije još za trgovinu dozrela. Zamotci se postave u po¬ 
drum, koji se vodenom parom puni, pa moraju tu dotle ležati, dok 
se vlagom posve nenapune i cikorija nepostane sasvim gnjecava. 
Ovo dozrievanje po svcj prilici neima druge svrhe, nego da roba 
postane teža i onda su ljudi na ovakvu gnjecavu cikoriju tako 
naučni, da ju suhu nebi htjeli ni kupovati. 

Sa svakom i najčišćom cikorijom uzalud je bačen novac, jer 
u njoj neima niti jednoga dobra svojstva, što od prave kave zahtie- 
vamo. Jedino što se dade u prilog čiste cikorije reći je to, da nije 
škodljiva. Nu u trgovinu dolazi tako malo čiste cikorije, da je mo¬ 
ralo francezko ministarstvo izdati svojim činovnikom naputke, kako 
će iztraživati pokvarenu cikoriju. D cikoriju među piesak, zemlju i 
svaki drugi gad, pa se još jedne prevare druga hvata. Mali trgovac 
kvari samljevenu kavu cikorijom. Tvorničar cikorije kvari opet svoju 
cikoriju mletačkim bolusom (smedja, crvenkasta zemlja). Radnici 
što kop'aju bolus, miešaju u njega brašno od samljevenih opeka, jer 
je jeftinije, tako da napokon čovjek zemlju kupuje mjesto kave. 

Proizvadjanje cikorije danas je u Europi veoma veliko. Tim 
se bave poglavito pojedini krajevi u Njemačkoj, onda sjeverna Fran- 
cezka i Belgija. U Francezkoj se godišnje potroši oko 8 milijuna 
kilograma cikorije, a malenoj Belgiji preko 10 milijuna. Preko Ham¬ 
burga i Antwerpena odveze se svake godine ogromna množina ci¬ 
korije u Ameriku, pa tako mora zemlja, u kojoj rodi toliko obilje 
kave, kupovati za skup novac surogat bez ciene i vriednosti. 



a j. 

Sazna pića na svietu. — Pjesma čaju. — Caj u Kini i njegovo rasprostranjevje 
po svietu. — Opis biline i uzgoj — Berba, pravljenje crna i zelena čaja. — 
Kalupljeni čaj. — Priprema za trgovinu. — Sastavine čaja i njegovo djelo¬ 
vanje. — Patvaranie čaja. — Vrati čaja u trgovini. — Paraguajski čaj i razne 
druge vrsti po smetu. 

« [? 

! kolievci čovječje kulture niknula je plemenita loza, a od 
njena soka priredio je čovjek piče, koje će mu ugrijati srdee 
i razveseliti dušu. I tko ogleda onaj kulturni rad, koji je 
prostu divljaku oplemenio i iz nje priredio božansku kapljicu, taj 
se mora diviti pronicavom umu čovječjemu, pa se ponositi stečevi- 
nami bieloga plemena, kao da je narav odlikovati htjela samo bielo 
pleme. Pa ipak čusmo, da je čovjek i u Aziji i Africi, Americi i 
oceanskom otočju našao u bilini sokova, od kojih si je stvorio 
opojno vino. U Africi niknula je kava, a bistro oko čovječje našlo 
je i u njoj tajinstvene moći, koje će čovjeku razdragati dušu i raz¬ 
igrati maštu. Gotovo nemožemo pojmiti, kako je naravan i neuk 
čovjek došao do toga, da se okoristi plemenitimi sastavinami ka- 
vena zrna tek prženjem i kuhanjem. Tko bi mogao reći, da je čo¬ 
vjek trebao više uma i razbora, da od grozdova soka priredi opojno 
vino, nego da od kavena zrna skuha oživljujuće piće ? Daleko na 
iztoku, u iztočnoj Aziji posegnuo je čovjek iz vlastita nagona za 
drugom bilinom, silila ga na to požuda za uživanjem, pa se moramo 
čuditi, đa je našao i opet upravo takovu bilinu, koja ima iste tajin¬ 
stvene moći, iste tvari kao što i kava. Bio je to kinezki čaj. Nu 
nisu kava i kinezki čaj jedine biline, koje nam odkrivaju tajinstvenu 
stranu čovječje duše. U Americi, u Paraguaju i Labradoru nadjoše 
ljudi već u prastaro doba darove bilinskoga svieta, od kojih priređiše 
toplo, oživljujuće piće. Pa opet i paraguajski i labradorski čaj istih 
je sastavina, istoga je djelovanja kao i kava i kinezki čaj. Neču- 
đimo se tomu, da je čovjek po svem širokom svietu tražio u bilin- 
stvu opojna i oživljujuća pića, koja će mu razbiti brige i pomoći 

mu, da laglje podnosi muke i tegobe naporna života. Narav čovječja 
je svuda jednaka, pa đrugčije nije moglo ni biti. Nu mi se moramo 
čuditi, da je čovjek po svem svietu našao upravo iste tvari, pa da 
ih je odkrio još u svom poludivljem stanju. Znamo dobro, da sva 
pića, kojimi se danas moderni sviet nasladjuje, potiču iz prastare 
dobe. U njih nije tražio čovjek ni hrane ni sredstva, koja će mu tielo 
uzdržati u zdravlju i dugu životu. Njimi je čovjek zadovoljio samo 
svojoj neodoljivoj požudi za uživanjem. 

Sva opojna pića piju se poglavito samo hladna, đočim se sva 
onakva pića, koja imadu čovjeka samo razdragati i pođražiti, piju 
uviek topla. Kada bi topla pića pili samo u ledenom Labradoru i 
u studenih krajevih Rusije, onda bi mislili, da je tomu razlog hladno 
podnebje. Nu požudi za toplim pićem mnogo je obćenitiji razlog, 
jer on leži u samoj naravi čovječjoj. Tu požudu susrićemo po svih 
krajevih svieta i prečesto upravo u najtoplijih predjelih. U žarkih 
krajevih centralne Amerike nebi se niti urođjenik, niti doseljenik 
pod nikoju cienu htio odreći svoje čokolade. U južnoj Americi na¬ 
sladjuje se paraguajskim čajem isto tako bogati posjednik kao i 
siromašni skitalica po pampaskih pustarah. Urodjenici sjeverne Ame¬ 
rike piju labradorski i mnogi drugi čaj, a europskim doseljenikom 
postala je tu kava najmilijim pićem. I Europa ima svoja obljub¬ 
ljena pića. U Španiji i Italiji zavolješe čokoladu. U Švedskoj, Fran- 
cezkoj, Njemačkoj, Austriji i u balkanskih zemljah prionuše uz kavu. 
U Rusiji, Holandiji i Englezkoj obljubiše čaj. I Azija se razdielila u 
tabore. Zapadna Azija sa svojim muhamedanskim stanovničtvom 
prionula uz kavu, đočim je čaj zaokupio iztočnu Aziju. Sve nam 
to jasno kaže, da neima plemena ljudskoga, da neima kraja na 
svietu, gdje nebi siromah i bogataš požudno hvatao za toplim pićem, 
koje ga neopija, nego samo podražuje i razbistruje. Nije to badava, 
mora tomu biti važan i obćenit razlog. 

Moderna kultura u Europi dosudila je medju svimi pići samo 
vinu vinove loze lovor-vienac. Jedino vino ima pravo, da ga pjes¬ 
nici opievaju. Nu nevladaju svuda jednaki zakoni i običaji. Arapski 
i turski pjesnici pjevali su sonete u slavu crne kave. I čaj je našao 
svoga pjesnika i to u nikom drugom, nego upravo u okrunjenoj 
glavi. Kinezki car Kien-Long razdragao se je na lovu svojim ob¬ 
ljubljenim čajem, pa mu u slavu izlio pjesmu, kojoj se sva družina 
nije mogla dosta nadiviti. Pjesmu tu prirediše u prekrasnom izdanju, 
pa ju i napisaše na porculanskih posudab, kojimi je car svoje Iju- 

bimce darivao i nagradjivao. Nu kolika je razlika izmedju vina i čaja, 
tolika je upravo razlika izmedju kakve Anakreontove i Kien-Longove 
pjesme. Da je tako, neka nam evo pokaže odlomak te pjesme: 

„Na malenu vatru postavi tronožnu posudu, koja će ti bojom 
i oblikom pokazati, da je već dugo u službi; napuni ju bistrom 
vodom od raztaljena sniega, pa ju ugrij tako, da bi u njoj riba po- 
bielila a rak pocrvenio. Nalij ju onda u zdjelicu na fino lišće iza¬ 
brana čaja i počekaj časak, dok se nerazidje prva para, koja je stvo¬ 
rila gust oblak, pa dok se neukaže na površju laka magla. Pij tada 
polagano divotno piće, pa ćeš okriepljen lako suzbiti onih pet briga, 
koje obično našu dušu muče. Sladak onaj mir, što nam to piće 
daje, možemo slušati i osjećati, ali ga opisati nemožemo.“ 

Caj je kinezko narodno piće, pa neima dvojbe, da su ga Kinezi 
prvi počeli piti. Kada je to bilo, nezna se posve sigurno. Japanezi 
pripoviedaju doduše priču jednu o postanku čaja, koja nas ponješto 
sjeća na arapske priče o kavi. Japanezi pripoviedaju, da je g. 1519. 
došao u Kinu pobožan svećenik iz Indije, da propovieda budističku 
vjeru. Kada je po noći u svojih molitvah htio bđiti, mučio i popa- 
dao ga je san, pa kada se je jednom radi te slaboće htio kazniti, 
odrezao si je vedje i bacio na zemlju. Iz vedja porasao grm, koga 
dotle na zemlji nije bilo, pa kada jesvećenik okusio lišće sa grma, bio 
je kao preporođjen. Glava mu se razbistrila, a san bježao s očiju. 
Priobćio on to sada svojim učenikom, a nova ta bilina našla doskora 
mnogo pristaša. Kako rekosmo, japanezka je to priča; Kinezi za 
nju ni neznaju. U to vrieme, o kom priča pripovieda, bio je čaj u 
Kini već dobro poznat, a sigurno je, da čaj nije došao u Kinu iz 
Indije, što bi možda mogli po priči naslućivati. Kinezko djelo 
„Pent-sao“ spominje čajev grm već 2700 godina prije Krista, a isto 
tako spominje ga djelo ,,Rya“ god. 500 prije Krista, premda se 
nezna, da li su u to vrieme već od njegova lišća kuhali čaj. U četvr¬ 
tom stoljeću poslije Krista potanko već opisuje pisac jedan, kako 
se lišće priredjuje i od njega piće kuha. Kinezi pripoviedaju, da je 
u četvrtom stoljeću pio čaj jedan ministar, a tek u šestom stoljeću 
da se je po svoj zemlji razširio. Kažu, da je carev liečnik čajem 
izliečio svoga gospodara od glavobolje, pa si je tako čaj put pro- 
krčio u sve slojeve. D 8. stoljeću bio je uzgoj čajeva grma po Kini 
vrlo razširen, a carska povjestnica piše, da je god. 783. na čaj 
nametnut porez. D Kini piju čaj poglavito radi toga, da njim žedj 
ugase, jer bistre i pitke vode ima samo u gorskih krajevih. Silne 

ravnine, u kojih se riža uzgaja, prepune su kanala i močvara, pa 
je tu voda ne samo gadna, nego još i nezdrava. Neima dvojbe, da 
je upravo u tom najglavniji razlog, za što se je čaj tako u Kini 
udomio. Kinez nemože danas bez čaja da živi. On mu je postao 
ono, što Muhamedancu kava, a Europejcu vino i pivo. Od carske 
palače pa do siromašne kolibe naći ćemo čaj, gdje ga svaki dan 
piju. Ugodna i štovana gosta neće Kinez nikada iz svoje kuće pu¬ 
stiti, a da ga čajem nepodvori. Gaj se pije tu u svako doba dana 
i uz svako jelo. Prodaju ga u gostionah, po ulicah i putovih. Sku¬ 
hati dobar čaj i pristojno ga gostu predati, znak je dobra i fina 
uzgoja, pa za to ima u Kini posebnih učitelja, koji u tom mlađji 
sviet pođučaju. Vješti čajopije kažu, da umiju po ukusu razlučiti 
700 raznih vrsti čaja, a hvale se još i tim, da mogu razpoznati, 
na kakvom drvu se je voda za čaj skuhala i kakva je posuda 
bila. Kinezi nazivlju svoje joide „ča“ ili ,,čai“, a u pokrajini Fo- 
kien „tie“, pa odatle i potiču naša europska imena ,,čaj“, ,,Thee“, 
»te a , ,,tea “. 

Kako je Kina od uviek bila u najbližem doticaju sa Japanom, 
to je brzo čaj prešao i u Japan, gdje ga već god. 810. spominju 
japanski spisatelji. I tu se je on kao i Kini kao narodno piće udo¬ 
mio. II isto vrieme prenesoše čajev grm na poluotok Koreu, gdje 
su ga sve do nedavna u velike uzgajali. U 15. stoljeću đonesoše 
čaj u Tibet i Mongolsku, a Arapi su ga već davno pred tim poznavali. 
Arapski trgovci su na svojih brodovih već u 9. stoljeću do Kine do¬ 
lazili, pa odatle potiču prve viesti arapskih pisaca o kinezkom čaju. 

U Europi saznaše za čaj u isto vrieme kada i za kafu. Bilo je 

to pod konac 16. i početkom 17. stoljeća. U trgovinu đonesoše ga 

prvi put Holanđezi god. 1610. Dobiše ga od Kineza u zamjenu za 
žalviju (.Salvia officinalis), koju su Kinezi vrlo rado za liek uzimali. 
S prva kraja davali su Kinezi za funtu žal vije tri funte čaja, pa 
to je Holandeze na trgovinu mamilo. Nu domala Kinezi omrznuše 
žalviju, dočim su u Holandiji sve više prianjali uz čaj. God. 1635. 

đonesoše prvi Čaj u Pariz, a tri godine kasnije upoznaše se s njim 

u Rusiji. Kada je god. 1638. rusko poslaničtvo doneslo u Mon¬ 
golsku kao carski dar sobolova krzna, na silu mu narinuše kao uz- 
đarje čaj. Kako ga Rusi nisu poznavali, nisu ga ni cienili, nu do- 
nesav ga u Moskvu na dvor, našao je čaj odmah velikih ljubitelja. 
Već god, 1674. spominju putnici, da se je čaj već u velike po Ru¬ 
siji razširio. Danas je čaj u Rusiji mnogo više udomljen nego kava. 

U Englezkoj npoznaše se sa čajem tek god. 1050., nu prvih 
godina bio je tako riedak, da je iztočno-indijska kompanija morala 
god. 1664. kupiti u Kini dvie funte, da ga pokloni englezkomu kralju. 
Iste godine đonesoše Holandezi čaj na englezko tržište. God. 1660. 
mora da su već počeli u lodonskih kavanah, dakle tek par godina 
iza njihova otvorenja, čaj prodavati, jer je te godine izišao zakon, 
koji odredjuje porez na kavu, čaj i čokoladu, što se na javnih mjestih 
prodaju. Kava tu dakle nije puno starija od čaja. Kako su Holan¬ 
dezi čaj za Englezku tek iz drugih ruku dobivali, to je stojala funta 
čaja 30 forinti u zlatu. To je ponukalo indijsku kompaniju, da je 
dala donieti iz Kine 100 funti najfinijega čaja. Sve do god. 1720. 
slabo se je čaj u Englezkoj širio, jer je bio uviek dosta skup, nu 
od toga vremena udomio se je posve. U Danskoj našao je čaj 
velika štovatelja u kralju Friđriku III,, koji ga nikako nije htio 
ostaviti uza sve savjete njegova učena hečnika i glasovita bota¬ 
nika Paulia. 

Svu trgovinu s čajem u zapadnoj Europi imali su s prva kraja 
Holandezi u svojih ruku, pa da im roba nađje bolju prodju, lat.iše 
se sredstva, koje su od Portugiza naučili. Kada su naime Portugizi 
iz svojih kolonija donesli koju novu robu na europsko tržište, to 
bi našli uviek po kojega liečnika i prirodoslovca, pa bi ga dobro 
platili, da im robu hvali i slavi. Tako su sada i Holandezi protu- 
rali svietom cielu množinu plaćenih slavospjeva novomu piću, pa je 
naravno, da je čaj brzo našao po svoj Europi mnogo ljubitelja. Tako 
je god. 1641. stao liečnik i konzul Tulpius u Amsterdamu u zviezđe 
kovati to novo izvrstno piće, koje čovjeka vanređno oživljuje i raz- 
bistruje, a francezki liečnik Morisset zaletio se je u hvali tako da¬ 
leko, te je uztvrđio, da čaj čovjeku razum daje. Najviše je ipak 
vriednost čaja dizao njemački liečnik Bontekoe, koji je u jednom 
spisu dokazivao, da bi čovjek na dan morao najmanje 100 do 200 
čaša čaja popiti, kada bi htio, da bude podpuno zdrav. Njegova 
hvala više naliči kakvoj sprdnji nego zbilji. Uz čaj, veli on, ne samo 
da državnik u svojem kabinetu mnogo bolje radi, nego i čizmar 
mnogo ljepši posao sgotavlja. Isusovac Martini pripoviedao je, da 
Japanezi radi čaja netrpe na kamencu i kostobolji, da čaj lieči ne- 
probavljivost i težinu želudca, da umiruje srčbu i raztjeruje san. 
A kakva je to plemenita bilina, dokazuje jedan očevidac, koji pri- 
povieda, da ljudi, koji pobiru i suše lišće, moraju vanređno čisti 
biti, pa da nesmiju prije toga tri nedjelje jesti ni riba ni dragih 

jela, od kojih bi im dah dobio neugodan miris. Tako hvaljeno piće od 
tako čista lišća moralo je dakako u svietu naći mnogo prijatelja, 
pa to ipak nije smetalo odvažne bostonske gradjane, da su 2b. ve¬ 
ljače 1773. cieli tovar od 18.000 funti čaja bacili u more, da po¬ 
kažu, da se žele otresti englezkoga gospodstva. Ta navala na čaj 
bila je prva baklja, koja je podpalila gradjanski rat, kakva poviest 
ubilježila nije, pa koji je napokon urodio oslobođjenjem Saveznih 
država sjeverne Amerike. 

Cajev grm (Thea cMnensis ) u najbližem je rodu sa pre¬ 
krasnom biliuom, koja je kod nas u novije vrieme toli obljubljenom 
postala. Rodjakinja ta je kamelija, koju iz Kine i Japana k nama 
đonesoše. Čaj je kao i kamelija vazdazelena bilina. Kada ga puste, 
da se razvija po volji, naraste kao granato drvo u visinu od 7 
do 10 metara. Nu pri uzgoju stanu ga već u prvoj mladosti obre- 
zivati, tako da od njega postane grmeljak, koji je riedko kada viši 
od 1 ili 1V- metra. Razne suvrstice čaja, što ih u Kini uzgajaju, 
postale su tekom vremena sve od jedne te iste vrsti. Lišće na čaju u 
mnogom nalikuje na lišće od vrbe i trnjine, pa se često đogadja, 
da jedno i drugo u pravi čaj miešaju. List je taj jajoliko produljen 
i na okrajku fino izzubčan, a dok je svjež, dotle je kožnat i pre¬ 
krasno zelen kao i u kamelije. Cvieće na čaju je bielo i uz to lakim 
rumenilom kao zađahnuto. Cvjeta kao i kava gotovo punih osam 
mjeseci. Plod je okrugao. 

čaj raste kao divljaka gornjem u Assaniu, u gorovitih krajevih, koji 
diele kinezku ravnicu od indijske. Tu nalaze ciele šume divljega 
čaja. Odatle su ga Kinezi po svoj prilici po svoj Kini razširili. 
čaj nemože da zimu podnosi, pa za to mu sjeverna granica u 
Kini i Japanu nedosiže podpuno ui do 40. stupnja sjeverne širine, 
dakle do širine, u kojoj se nalazi Lizabon ili Krf. Na jug dosiže 
čaj do 15. stupnja. Prama sjevernoj kao što i prama južnoj granici 
biva čaj sve lošiji. Najbolje vrsti rastu u Kiui izmedju 28. i 80. 
stupnja, gdje je i središte najveće trgovine. 

Čaj nije tako i osjetljiv kao kava, pa su ga za to u razne 
zemlje stali presadjivati. Prvu bilinu zasadio je u Europi Jonquet 
i to u parižkom botaničkom vrtu, a kasnije uzgojiše ju i na mnogih 
drugih mjestih, gdje ju dakako samo ljeti pod otvorenim nebom 
drže. D južnih krajevih Europe tako je blaga zima, da uz nju čaj 
posve dobro uspievati može, pa su i pokusi u Portugalu pošli dobro 
za rukom, ali ih ozbiljno dalje neprovedoše. Za razprostranjenje 

čaja najviše učiniše u Aziji. Tu ga razširiše po Coehinchinii 
bregovitih krajevih oko Ave. U prvoj polovici devetnaestoga sto¬ 
ljeća stadoše Englezi po svojih kolonijah, u Assamu, Bengalskoj 
i na Cejlonu u velike čaj uzgajati. Oni dovedoše u te krajeve 
kinezke doseljenike, te im pređadoše sav posao u ruke, pa danas 
dovozi Englezka iz Indije veliku množinu čaja na europsko tržište. 
Englezi su se u kulturi čaja najviše radi toga napinjali, što su se 
bojali, da neće moći iz Kine dobivati čaja u zamjenu za opium, 
nego da će ga morati novcem plaćati. Na otoku Javi razširili su 
Holanđezi u velike uzgoj čaja, a najviše im u tom pomogoše ki- 
nezki radilici, koje su ovamo đozvali. I na Sumatri se danas čaj 
mnogo uzgaja. Početkom devetnaestoga stoljeća počeše čaj i u Ame¬ 
riku presadjivati. U Braziliji zauzeše se za čaj Portugizi, ali 
uz skupe i nevješte radnike nemogoše s prva kraja uspievati, pa 
e toga morađoše Kineze dozvati. To izkustvo potvrdilo se je svuda. 
Gdje su našli za čaj isto pođnebje i isto zemljište kao i u Kini, 
nemogoše ipak dobiti dobra čaja, dok nenadjoše kinezkih radnika. 
Glavne zemlje, u kojih se danas čaj uzgaja, jesu Kina, Japan, Korea, 
Cochinchina, Indija, Java i Sumatra, a pokusi uspješe na Madejri, 
Sv. Heleni, u Kaplandu, Braziliji, Australiji i Portugalu. 

Caj najbolje uspieva na mastnoj i dubokoj zemlji, pa zahtieva 
mnogo vode i sunca, a odgajaju ga uviek iz sjemena. Da sjeme 
sigurnije proklija, drže ga preko zime u vlažnoj zemlji, a onda ga 
u ožujku posiju. Poslije godine dana se mladice razsade u pravilne 
redove, tako da jedna od druge stoji 1 1 /a metra daleko. Zemlja oko 
bilina, se dobro gnoji sarđelami, uljanim tropom i gorušičnim sokom, 
od korova neprestano čisti i vodom natapa, Zu kućnu porabu sade 
čajev grm kao ogradu oko polja i vrtova. Lišće se počne brati, 
kada je bilina u četvrtoj godini i to u kišovito vrieme, da nebi 
grmovi zakržljali. Najbolje i najfinije lišće dobiva se uviek sa mladih 
grančica, pa za to se stare grane podrezuju, da mlađe iztjeraju. 
Gdje se grm mnogo neobrezuje, tamo ga poslije dvanaeste godine 
podsieku, nu gdje se on obrezivanjem podmladjuje, tamo traje i 
petdeset godina. U godini se drže na svakom grmu četiri berbe, a 
u kišovitoj godini i pet, tako da od jedne berbe do druge prodje 
Četiri do pet nedjelja. Berači oberu svaki dan samo toliko lišća, 
koliko se isti dan dade pripraviti, jer se svježe i nepripravljeno 
lišće neda dugo držati. Prva berba počimlje polovicom travnja, te 
traje do pod konac svibnja, a pobiru se ne samo mladi listovi nego 

i pupoljci i nježni izbojci, pri čem poglavito žene i djeca rade. 
Najfiniji čaj od prve berbe dobiva se od najnježnijega lišća 
i listnatih pupova, koji se nisu još podpuno razvili, a zovu ga 
carskim ili cvietnim čajem. Ta vrst nedolazi gotovo nikada 
u trgovinu, jer ga potroše samo u carskom dvoru. Bira se tu lišće 
samo sa najboljih grmova, a sam posao nadzire ciela vojska carskih 
činovnika. Funta takva čaja stoji sam dvor na 200 for. Druga 
berba bude u srpnju, a daje već lošiju vrst čaja, a treća berba u 
kolovozu još lošiju vrst, jer lišće biva tvrdje i oporije. Zadnja berba 
je najlošija. Obrano lišće neima niti onoga teka niti mirisa, koji 
nam se pri čaju mili. Jedno i drugo dobije lišće tek prženjem i 
sušenjem. Iz izkustva znamo, da u trgovinu dolaze vrlo razne vrsti 
čaja, koje se razlikuju ne samo po boji nego i po teku i mirisu. 
Čovjek bi pomislio, da različite ove vrsti potiču od raznih suvrstica 
čajeva grma, nu u glavnom nije tako. Dobrota i finoća čaja ovisi 
ponajprije o tom, da li je ubrano lišće mlado i sočno Starije i 
tvrdje lišće daje uviek lošiji čaj. Kako se lišće u različito doba i 
u različitoj veličini bere, to daje ono svaki put drugu vrst. Samo 
pripravljanje lišća može opet znamenito djelovati na dobrotu čaja. 
Glavne dvie vrsti čaja, crni i zeleni, što u trgovinu dolaze, potiču 
od jedne te iste biline, a postaju samo raznom pripremom. Crni i 
zeleni čaj mogli bi napraviti od jednoga te istoga lišća, nu obično 
svako gospodarstvo proizvodi samo jednu ili drugu vrst. 

Crni čaj dobiva svoju tamnu boju pri sušenju. Obrano lišće 
razastre se na bambusove sagove, pa tu leži cio dan. Na to radnik 
grabi lišće rukama, gnječi ga i tare, pa ga onda u zrak baci, da 
opet na sag natrag padne. Posao se taj obavlja sve dotle, dok lišće 
posve neumekša i neuvene, a onda se sgrne na hrpu i ostavi koji 
sat na miru. U gomili počne lišće samo od sebe toplinu razvijati, 
jer pri tom polagano vrije, postane tamne boje i stane razvijati 
ugodan miris. Za taj posao mora da bude radnik osobito izkusan, 
vješt i pozoran. Kada je lišće dovoljno provrelo, dođje na stolove, 
gdje ga radnici gnječe i svijaju. Svaki uzme toliko, koliko rukom 
zahvatiti može, pa to na stolu stišče i u gvale svija, onda razvija 
i opet svija. Gvale idu od ruke do ruke, dok neđodju do nadzor¬ 
nika, koji pazi, da li je posao dobro obavljen. Ovako sgvrčeno i 
smotano lišće dodje sada na željezne tave, pa se na vatri jedno 
pet minuta prži, onda opet na stolu gnječi i savija i opet iznovice 
tri do četiri minute na tavi prži. Na koncu se lišće u posebnih ko- 

šarah nad žeravicom suši i mieša, dok posve nepocini. U nepokva¬ 
rena čaja mora ova crna boja biti naravna. Crni čaj je uviek sla¬ 
biji od zelenoga, jer pri vrenju nješto svoje jakosti izgubi. Crni čaj 
prave poglavito u pokrajini Fukien i Kanton. 

Zeleni čaj se pravi tako, da neleži dugo, nego da što prije 
dođje u tave. Ubrani čaj ostane samo dva sata na sagovih razastrt, 
a onda đodje u tave, pa se na vatri jedno pet minuta prži, pri 
čem ga radnici neprestano rukama miešaju. Iz tave iztresu lišće 
na stolove, pa ga tu gnječe i svijaju. Sada dodje lišće po drugi 
put u tave, pa se na slaboj vatri do podrug sata prži. U tavi se 
ono još mieša i gnječi, pri čem radnik motri, da li je toplina do¬ 
voljna. Pri tom prženju stane se iz lišća razvijati aromatično ulje 
i zrak se napuni vrlo ugodnim mirisom. Lišće postane sada posve 
suho i tamno zelene boje i neima više straha, da će kasnije po¬ 
crniti. Samo valja sada lišće pročistiti i prosijati, pa je čaj gotov. 

Zeleni čaj se obično pri prženju još i bojadiše. Uzimlju u 
to ime berlinsko modrilo i žeženu sadru, pa tim prahom posiplju 
lišće, dok je još u tavi. Mjesto berlinskoga modrila uzimlju gdješto 
i indigo. Od toga postane lišće modrušasto ili sivkasto zelene boje. 
Kinezi neuzimlju za svoju porabu nikada bojadisan čaj, a bojađišu 
ga samo za vanjsku trgovinu, jer straui trgovci ne samo da traže 
nego još i bolje plaćaju bojadisan čaj. Trgovci misle, da ovakav 
čaj na putu preko mora nehvata vlage, jer da ga aađra od toga 
čuva. Vrlo je vjerovatno, da se tim čaj nemože puno od vlage 
očuvati. 

Kada je crni ili zeleni čaj posušen, onda se on još rukom ili 
na situ prebere, pa se tim razredi n krupnije i sitnije vrsti. 

Najfiniji prah, za tim pokvareno lišće, petlje i dragi ođpadci poberu 
se pomnjivo, pa se od toga pravi kalupljeni čaj, ili kako ga Niemci 
zovu: Ziegelthee. Dođadu k tomu obično još i lišće od raznoga drugoga 
drveća, pa umiese s volovskom ili ovčjom krvju tiesto, koje onda uka¬ 
lupe i u peći ili na suncu posuše. Čaj se taj u Kini nikada ne- 
troši, nego ga obično kupuju sibirski trgovci, koji ga onda u Mon¬ 
golskoj i Sibiriji prodaju. Ljudi ga tamo vrlo rado uzimlju, jer bez 
njega nebi mogli pokvarenu vodu iz pustara piti. Ukalupljene ploče 
primaju se u tih krajevih kao novac. Njimi kinezki car plaća svoju 
mongolsku vojsku. U Mongolskoj i Tatarskoj sdrobe taj čaj u prah, 
pa ga kuhaju u vodi sa solju i mašću, a u odlivenu vodu daju 
mlieko, maslac i prženo brašno, pa im je to i jelo i piće. 

Kada dodje čaj za izvoz u morske luke, onda dobije on još 
jednu primjesu, od koje zamiriši. U to ime meću u čaj razno 
mirisavo cvieće, a najviše cvieće od jasmina. Caj uvuče miris od 
cvieća tek za njekoliko nedjelja, a zadrži ga onda jednu do šest go¬ 
dina. Naše domaćice znadu još i same čaju miris nametnuti, dođa- 
vajuć mu vaniliju, a tim dokazuju, da neznaju, u čem leži ukus 
dobra čaja. Miris čaja je tako fin i nježan, da ga vanilija posve 
sakrije, pa čovjek onda ni neosjeća, da pije čaj. 

Za trgovinu sprema se čaj u škrinje od drva ili olova, koje 
se najprije lišćem oblože i onda dobro zatvore. Caj od prve berbe 
ima u sebi najviše soka, pa kada se i posuši, može još uviek početi 
vreti. Radi toga nisu taj čaj nikada prije dovažali u Europu na 
englezkih brodovih, nego su ga uviek u malenih zamotcih po suhom 
u Rusiju slali. Vozili su ga na kolih ili još običnije na devah u ka- 
ravanah, pa odatle mu je i ime karavanski čaj. Glavno tržište 
mu je bilo u Nižem Novgorodu. Funta pravoga karavanskoga čaja 
stoji 50 forinti. U istinu ga ima danas u Nižem Novgorodu vrlo 
riedko kada. Obično dolazi on danas pod tim imenom u Rusiju tek 
preko Londona i Konigsberga, pa se onda tek po Europi razprodaje. 

U čaju nalazimo kao i u kavi tri glavne sastavine, radi kojih je 
čovjeku omilio. Sastavine te su mirisavo ulje, thein i treslena kiselina. 

Mirisavo i hlapivo ulje daje čaju njegov ugodan arom. 
Ako to ulje iz čaja prekapljivanjem odlučimo, onda dobijemo žuć¬ 
kastu tvar, koja dosta lako otvrdne i na vodi pliva. Cisto ulje raz- 
dražuje čovjeka u velikoj mjeri, a u većoj množini može čovjeka i 
usmrtiti. Kinezki radnici, koji moraju čaj pri ocjenjivanju kušati, 
boluju često na glavobolji i nesvjestici. U zelenom čaju ima ga 
blizu do 1 postotak, a u crnom oko i k postotka, pa kako ga tu 
treslena kiselina đonjekle ublažuje, to djeluje na čovjeka, ako umje¬ 
reno čaj pije, vrlo ugodno, te ga oživljuje i razbistruje. Ako čovjek 
pije mnogo jakoga čaja, onda ga preveć razdražuje, raztjeruje san, 
otežčuje glavu i u nesvjesticu baca. Mirisavo ulje stvara se u čaju 
kao i u kavi tek prženjem i sušenjem. 

Thein je, kako smo već prijašnjem članku spomenuli, ista 
tvar kao i Coffein u kavi. Ako ga iz čaja odlučimo, onda nam se 
prikazuje u sitnih, bielih iglicalr. U čaju ga ima 1 do 3 postotka. 
0 njegovoj množini neovisi, kako se čini, finoća čaja, jer prostije 
vrsti imadu uviek više, a finije manje theina. Čaju nedaje on ni¬ 
kakva mirisa, ali mu daje gorak tek. Na čovjeka djeluje kao i 

Coffein u kavi. U malenoj množini oživljuje čovjeka isto onako kao 
i mirisavo ulje, a u većoj množini može mu vrlo škoditi. 

Treslena kiselina u čaju posve je različita od one u kavi. 
Ovdje je to ona ista kiselina, što ju nalazimo u hrastovoj kori i u 
crnom vinu (tanin). U čaju je ima 15 do 18 postotaka. Cim se čaj 
dulje kuha, tim se više kiseline raztopi, a piće dobije dobije opor 
tek. Za to je najbolje, ako se čaj u vodi nekuha, nego samo nalije 
kipućom vodom. Ako u čaj mlieko nalijemo, onda se treslena ki¬ 
selina spoji sa bjelanjkom iz mlieka u tvrdu, kožnatu slučeninu, 
koju želudac težko probavlja. Ljudi slaba želuđea nebi smjeli radi 
toga piti čaj s mliekom. Cim je lišće starije, čim je dakle čaj pro¬ 
stiji, tim više ima u njem treslene kiseline. 

Za pravljenje čaja nevalja uzimati nikada željeznu posudu, jer 
ona odmah hrdja. Najbolje je imati posudu od porculana. Posudu 
valja nam držati toplu i uviek pokrivenu. Kinezi vele: „Za čaj 
uzmi tekuću vodu“. U Kini nemeću u čaj nikada ni sladora ni 
ruma, kao što to kod nas čine. Svakako je to pokvaren ukus, ako 
se u čaj daje rum, cimet ili vanilija, jer uz te primjese čovjek više 
neosjeća onoga finoga mirisa, što ga čaj ima. 

Gaj je u svom djelovanju vrlo sličan kavi. On nehrani čovjeka, 
kao ni kava, premda samo lišće sadržaje mnogo hranivih tvari. 
Kao što se je o kavi mislilo, da ona čuva tielo, da se brzo netroši, 
tako su i mislili o čaju. Nu u tom nepomaže t.ielu ni čaj ni kava. 
Mislilo se je, a i sam Liebig je tvrdio, da u čaju dobiva tielo 
mnogo željeza, pa i to se uije obistinilo. Caj steže ponješto crieva, 
oživljuje sluzne kožice u tielu, olakoćuje disanje i znojenje, pa tim 
ohladjuje tielo. Caj dovodi čovjeka u ugodno razpoloženje, osvje¬ 
žuje ga i razbistruje mu um, raztjeruje san i ublažuje pijani ma¬ 
murluk. U svem tom djelovanju mnogo snažniji je zeleni čaj nego 
crni, pa za to je za slabe ljude uviek bolje, da uzimlju crni čaj. 
Prije jela nevalja čaj piti. Kinezki jedan pisac o njem veli: „Caj 
čovjeka ohladjuje, a umara i slabi ga samo onda, ako ga preko¬ 
mjerno pije. Caj je najvrednija bilina, što je ima na svietn. Pij čaj 
i tvoj će duh biti živ i bistar. Njega štuju najveći dostojanstvenici 
kao i najveći učenjaci, nu i najprostiji sviet, sirotinja i sami pro¬ 
sjaci neće da budu bez njega. Svi ga piju svaki dan i svakomu se 
mili“. Drugi jedan piše: „Caj izgoni iz čovjeka svaku nečistoću, 
raztjeruje san, čuva i lieči od glavobolje, pa ga radi toga štuje 
cio sviet. “ 

Ako dobijemo u trgovini dobar i nepokvaren čaj, pa ga umje¬ 
reno pijemo, onda nam netreba od njega zazirati. On će nas osvje¬ 
žiti i oživiti, pa bi bilo nerazborito braniti zdravu čovjeku, da posiže 
za takvim pićem, uz koje laglje snosi brige i tegobe svakdanjega 
života. Nu čaj se žalibože i prečesto kvari i patvara. Spomenuli 
smo već prije, da Kinezi zeleni taj za vanjsku trgovinu uviek 
umjetno bojadišu. Bojadisanje sa indigom nije ni najmanje opasno, 
a i ono sa berlinskim modrilom nemože mnogo škoditi. Nu Kinezi 
prave i umjetan čaj. Oni pometu sav prah i gad iz svojih radionica, 
pa ga sliepe gumom u vodi, pa od toga smotaju zrna, koja 
onda crno ili zeleno bojadišu. Taj umjetni čaj neprođaju dakako 
čist, nego ga primiešaju pravomu čaju. Nu pri tom su Kinezi još 
vrlo pošteni. Oni nazivlju takvu smjesu lažnim čajem (lie-tea), 
pa za svaku robu savjestno kažu, koliko ima u njoj postotaka na¬ 
pravljenoga čaja. I to pravo njegovo ime izgubi se odmah, čim ga 
trgovci u Europu donesu. Tu ga moramo kupovati kao pravi Čaj. 
Najveće kvarenje čaja izvodi se tek u Europi, a pri tom pomažu 
u prvom redu Englezi. U Englezkoj ima ciela hrpa tajnih fabrika, 
gdje se čaj patvara. God. 1783. napravili su u Englezkoj preko dva 
milijuna kilograma patvorena čaja, a u to vrieme bila je trgovina sa 
čajem tek u razvoju, pa koliko se tek danas pravi! Državna oblast je 
radi toga ustanovila kaznu od 200 forinti za svaki kilogram pa- 
tvarena čaja. U Manchestru ima velika tvornica, gdje se kriomice crni 
čaj zeleno bojadiše, jer ga onda za forintu po kilogram skuplje 
prodaju. Uzimlju u to ime otrovne bakrene boje. U Englezkoj se 
je našlo čaja, u kom nije bilo ni traga pravomu čajevu listu. Naj¬ 
više se čaj ipak kvari tim, što u njega miešaju lišće od vrbe, trna, 
briesta, jasena, šljive i mnogoga drugoga drveća. Lišće to bojadišu, 
da bude iste boje kao i čaj. Kada ga prokuhamo, onda ćemo ga 
lako po boji i obliku razpoznati. 

Svjetska trgovina sa čajem je danas vrlo znamenita. God. 1876. 
izvezlo se je iz Kine — koliko je to ubilježeno — oko 232 mili¬ 
juna funti čaja u vriednosti od 133 milijuna forinti. Sami Kinezi 
potroše godimice dva puta toliko. Iz Indije izveze se na godinu 
35 milijuna, sa Jave 2 milijuna, a iz Japana 24 milijuna funti. 
Sami Englezi donesu godišnje u Europu preko 186 milijuna funti, 
a od toga se u Englezkoj 150 milijuna funti potroši. 

Najglavnije vrsti čaja, što u trgovinu dolaze, jesu slie- 

1. Crni čaj. 

Peko ili Pekoe sastoji od mladoga i nježnoga lišća; je 
najbolja vrst te dolazi preko Londona u trgovinu. 

Souchong karavanski Ćaj je smedje boje sa većim lišćem, 
kojemu obično vršci manjkaju. Spomenuli smo već, da on danas 
u Rusiju dolazi preko Londona i Konigsberga. 

Congo ili Congfu je najprostija vrst sa velikim lišćem. 

2. Zeleni čaj. 

Bing, carski ili cvietni čaj je najfinija vrst, koja k nama 
nikada nedolazi. 

Haysan ili hyson je najbolja zelena vrst u trgovini, lišće 
mu je po duljini svijeno. 

Zrnati čaj (Aljofar, Gun-powder, Schiesspulvertliee) ima u 
zrna svinute listove. 

Singloeili Songloje najprostija vrst, boje je sivkasto zelene. 

Prije nego što završimo ovaj članak, moramo spomenuti još 
njeke biline, koje se kao i kinezki čaj upotrebljuju. Najznamenitija 
takva bilina je paraguajski čaj ili mate (Ilea paraguayensis ). 
Grm je to, koji raste po svih paraguajskih šumah, Priprava mu je 
vrlo jednostavna. Posječeno granje s lišćem se nad vatrom malo 
sprži i posuši, a lišće onda otrese i u sitan prah satare. Taj prah 
kuhaju, a vodu neodljevaju, nego ju kroz cievi srču. Sastavine pa- 
raguajskoga čaja su slične onim, što smo ih opisali pri kavi i ki- 
nezkom čaju. Ima tu mirisava ulja, Coffeina i treslene kiseline. Uro- 
đjeni Amerikanci pili sn ga već u prastaro vrieme, a danas se on 
po svoj južnoj Americi u velike troši. U sjevernih krajevih Ame¬ 
rike rastu uz močvare mali grmeljci (.Ledum palustre ), kojim lišće 
pobiru, pa od toga priredjuju labrađorski čaj. U Abesiniji 
kuhaju čaj, poznat pod imenom „Kat <: od lišća jednoga grma, 
Catha edulis. Na Sumatri prave čaj od ka vena lišća. Australija 
ima svoj tasmanski čaj, a otok Mauritius svoj fahamskičaj. 
Kako ti čajevi nikada u Europu nedolaze, to im ni neznamo nji¬ 
hovih sastavina. 



Kakao i čokolada. 

Čokolada, kava i čaj. — Kakao kod Mexikanaca. —- Čokolada u Europi. — 
Razprostranjenje kakaovca. — Kakaovac i njegovi plodovi. — Pravljenje čo¬ 
kolade. — Sastavine kakaova zrnja i hranivost čokolade. — Patvaranje čoko¬ 
lade. — Kakao u svjetskom prometu. 

gjliPočetkom sedamnaestoga stoljeća gotovo u isto doba počeše u 
Europi piti tri nova, topla pića. Jedno je došlo iz Afrike preko 
Arabije, drugo donesose iz Kine, a trećim nas je nadarila 
Amerika. Tri su to razna kraja svieta bila, nu svuda je ipak po¬ 
žuda čovječja našla gotovo ista sredstva, kojimi će dušu razbistriti 
i srdce razdragati. Prva dva pića razmotrili smo malo prije. Bijahu 
to kava i čaj. Ćuli smo, da izmedju jednoga i drugoga prave raz¬ 
like ni neima. Njima se je pridružila čokolada, pa ako se ona u 
mnogom i razlikuje od kave i čaja, to je ipak jedna kopča i to 
najznamenitija, koja ih zajednički veže. U kavi i čaju netraži čo¬ 
vjek hrane; jedno i drugo služi čovjeku samo za uživanje. I čoko¬ 
lada je, kako ćemo čuti, oživljujuće piće kao i oba prijašnja, nu 
ona je ujedno i dobra hrana, pa radi toga ima mnogo veću vTiednost 
nego kava i čaj. 

Drvo, kakaovac, od kojega čokoladu dobivamo, bilina je žarke 
Amerike. Uz Amazonsku rieku, za tim uz Orinoko i na otoku Tri- 
niđad. blizu Orinokova ušća, raste kakaovac po šumah u velikoj 
množini kao divljaka. Po svih drugih toplih krajevih Amerike na¬ 
lazimo ga samo uzgojena. Tko je tu blagoslovljenu bilinu uzgojio 
i oplemenio i kada je to bilo, to nam je posve nepoznato. Mi znamo, 
da su u srednjoj i južnoj Americi živjela plemena darovita i umna, 
koja su se bavila uzgojem bilina, a medj njimi da su u velike bili 
napredovali stari Mexikanci. Kada su Europejci odkrili Ameriku, 
nadjoše oni tuđe kakaovac već uzgojen. Glavno sielo toga uzgoja 
bilo je u Mexiku. Kortez pisao je Kadu V., kako su na osvojenom 
zemljištu u Mexiku zasadili 2000 stabala ,,cacapa <£ , koja rode plo¬ 
dovi nalik na badem, pa se samljeveni prodaju. To se zrnje po svoj 

* 

zemlji tako visoko cieni, da ga kao novac upotrebljuju. Ovaj običaj, 
da kakaovo zrnje služi u prometu kao sitan novac, morao je prije 
biti vrlo razširen, pa ga još i danas u Nikaragui nalazimo. Mexi- 
kanci nazivahu kakao „eacahoaguahuitl*. Oni su zrna satrli u prah, 
onda u vodi razmutili, pa tomu dodali kao mirodije piment i va¬ 
niliju, te kukuruzno brašno, pa bi od toga kalupili pločaste komade. 
Piće, što su od toga pravili, nazivahu ,,ch ocolat.P, a bilo je vrlo 
trpko, pa nije s početka Španjolcem ni najmanje prijalo. Nu uskoro 
se Španjolci dosjetiše, da u čokoladu umiešaju slador, pa sada tek 
počela se je ona sve više širiti. Kod Montezume, predzadnjega vla¬ 
dara u Mexiku, nadjoše ogromnu množinu kakao-a, jer su mu po¬ 
danici porez kakaovim zrnjem plaćali. Oz tu veliku njegdanju kul¬ 
turu moramo se čuditi, da je nje danas iz Mexika gotovo posve 
nestalo. Danas Mexiko dobiva svoj kakao iz južnih krajeva. 

Španjolci, koji su se prvi upoznali sa čokoladom, donesoše i 
prvi u Europu god. 1520. kakaovo zrnje i umiesitu čokoladu. Nu 
u Europi nije se dugo znalo, kako se od kakaova zrnja čokolada 
pravi, jer su to Španjolci u Mexiku kao tajnu čuvah. U to dodje 
u Italiju god. 1606. Florentinac Carletti, koji je u Americi naučio 
pravljenje čokolade, pa ju uvede u Florenci, ođkle se je onda po 
svoj Europi razširila. D londonskih novinah ..Public advertiser" od 
16. siečnja 1657. nalazimo oglas: ,,U Bichopsgate-Street i Queens 
Hand Alley, u kudi jednoga Franceza dobiva se divno američko 
piće, čokolada nazvano, gdje se u svako doba pripravlja, pa se može 
dobiti i nekuhana uz vrlo jeftinu cienu. !! D Francezku uvela je čo¬ 
koladu iz Madrida Marija Terezija, kada se je god. 1661. udala za 
Ljudevita XIV. Francezki liečnik Baehot uzveličavao je u jednom 
spisu god. 1684. čokoladu i rekao, da je ona tako plemenito izna- 
šašće, da bi mnogo više zaslužila, da bude hranom bogova, nego 
ambrozija i nektar. Koliko je glasoviti Linne cienio čokoladu, naj¬ 
boljim nam je dokazom to, što je samu bilinu nazvao „Theobroma 
t. j. božanska hrana. 

U Europi našla je čokolada najviše prijatelja u Španjolskoj i 
Italiji, pa n tih zemljah se ona još danas najviše troši. Kako je 
potrošak čokolade i u Americi i u Europi sve više rasao, to su 
stali po toplih krajevih kakaovac sve više širiti i uzgajati. Od 
ekvatora do 23. stupnja na sjever i 15 do 20 stupnjeva na jugu 
nalazi kakaovac potrebitu toplinu za svoj uspjeh, pa u tih krajevih 
nalazimo ga ne samo u Americi nego i u Africi i Aziji. Najbolji i 

najfiniji kakao rodi u mexikanskoj pokrajini Sokonusko, odkle su 
ga na dvor španjolski slali. Danas on malo u trgovinu dolazi. Na 
glasu je danas kakao iz Karakasa u Venezueli i Marakaiba u 
Kolumbiji. Nješto slabije vrsti rastu u raznih krajevih Brazilije, 
Guyane i Nove Granade. Na antilskom otočju se je s prva kraja 
kakao mnogo uzgajao, nu danas ga je u velike kava iztisnula Na D o- 
mingu je tu najbolji kakao. Španjolci presađiše kakaovac na Fili¬ 
pinsko otočje, Holanđezi na Ja v u, a Francezi na otok B ou r b o n 
Kakaovac (Theobroma Cacao) je drvo vrlo liepa oblika (vidi 
si. 24.) i vitka uzrasta. Kada po volji izraste, onda dosegne visinu 
od 13 do 14 metara. U uzgoju nepuste ga nikada, da poraste više 
od 6 do 7 metara, jer mu onda bure nemogu toliko nauditi, pa 
i što je onda s njega laglje plodove brati. Kora mu je debela i 
smeđja, a drvo vrlo lako i mehko. Liepi, tamnozeleni listovi, što 
su se po granah smjestili, sad su sitni, a sad opet tako veliki, da 
dosegnu duljinu od 36 centimetara. Cvjetovi nerastu u pazušcih 
pojedinih listova, nego izbijaju postrance iz grana, a gdjekad ih 
ima i na samom stablu. Kakaovac cvate kroz cielu godinu, kao što 
i listovi kroz cielu godinu opadaju i iznova rastu. Najveći dio cvje¬ 
tova nedonese ploda. Računaju, da tek 3000 cvjetova dade jedan 
plod. Plodovi (si. 25.) u kakaovca su protegnuti, nabrani i hrapavi 
tako, da nalikuju na krastavac. Dugi su 10 do 16 centimetara, a 
trebaju za dozrievanje pet mjeseci. Kakao ili zrna, od kojih se čo¬ 
kolada pravi, leže u slađkađstom sluzavom mesu. Zrna su se tu 
sredala u mesu u pet redova, a ima ih u jednom plodu 30 do 70 
komada. Po obliku i veličini nalikuju mnogo na bademovu jezgru. 
Ukusa su ponješto gorka, ali nas ipak već sjećaju na čokoladu. 
Sladko meso, u kom kakao leži, jedu Indijanci bez ikakve pripreme 
vrlo rado, a gdješto prave od njega i njeku vrst opojna vina, ugodna 
kiselkasta okusa. 

Kakaovac najbolje uspieva u vlažnih đolovih, gdje u zemlji 
ima nješto pieska i šljunka, pa mu vrlo godi, ako se može skriti 
u sjenu visoka drveća. Na bregove se nikada neuzpinje. Sam uzgoj 
kakaovca vrlo je težak. On treba ponajprije kroz cielu godinu jed¬ 
naku toplinu, koja nesmije pasti izpod 24 0 C., a onda mu jake 
bure vrlo lako naškode. Užasni vibrovi su već više puta na otoci h 
Hayti, Jamaika i Martinique sve nasade kakaovca uništili. Nagla 
kiša znade za vrieme glavne cvatnje cielu berbu izjaloviti. I medj 
životinjstvom ima kakaovac cielu vojsku neprijatelja. Čovjek ga mora 

rieđko kada da rodi prije šeste godine, a uztraje onda jedno 30 go¬ 
dina. Godišnje daje jedno drvo 1 kilogram suhoga kakaova zrnja. 

Prva berba je u prosincu i siečnju, a druga i to glavna berba 
je u lipnju i srpnju. Ubrani plodovi se noževima razrezu i onda zrnje 

na situ ili rukom od mesa odluči. Zrnje sada razastru na piesku, 
da se posuši, pa ga preko noći nabacaju na hrpu i lišćem pokriju, 
pri čem se klica u sjemenju ubije. I kakao je sada za trgovinu 
gotov. U Karakusu zakapaju kakao u zemlju, gdje ga drže četiri 
do šest dana, da u zemlji provrije, a onda ga na suncu dobro po¬ 
suše. Na taj način dobivaju najbolji kakao, što u trgovinu dolazi. 
Za europsku trgovinu se kakao tovari u brodove kao žito, a u eu¬ 
ropskih lukah ga tek u vreće spremaju. Samo najbolje vrsti dolaze 
u vrećah već iz postojbine. 

Kakao putuje sada u tvornice, gdje ga čekaju velike promjene. 
Najprije dodje on u velike bubnjeve, gdje ga nad vatrom sprže, da 



se s njega kora laglje odlupiti može. Pri tom prženju razvije se u 
zrnju veoma ugodan arom, kao što to biva i pri kavi. Uz to iz¬ 
gubi kakao prženjem stežljivi, gorak tek. U mlinu se sada sprženi 
kakao sdrobi u sitne komadićke, a odlupljene ljuske se vjetrenjačom 
odpušu. Ljuske te neodu u štetu, nego se prodaju kao kakaov 
čaj. Kada je to obavljeno, onda tek dodje najglavniji posao. Kakao 
valja samljeti u fino brašno i u čokoladu izkalupiti. Čut ćemo odmah, 
da u kakaovu zrnju ima vrlo mnogo masti, koja pri običnoj toplini 
nije raztopljena. Kada se kakao medju željeznimi valjci melje, onda 
se ciela sprava ugrije do 40° C., a pri tom se kakaova mast raz- 
topi, smieša sa samljevenim brašnom i stvori gnjecavo tiesto, koje 


232 


se po volji kalupiti dade. Kada se ukalupljeno tiesto ohladi, onda 
ono otvrdne i zadrži svoj oblik. Nu za pravljenje čokolade ne- 
uzimlju gotovo nikada sam kakao, nego pri mlivu miešaju u kakao 
slador, vaniliju i cimet, pa ta smjesa dolazi onda u trgovinu pod 
imenom čokolade. D kalupih daju joj oblik pločica, šibka, bon- 
bona i kipova. Ako u kakao neprimiešaju ništa drugo nego samo 
slador, onda nazivlju takvu čokoladu zdravstvenom čokoladom 
(Gesundheitselioeolade). U gdjekoju čokoladu miešaju razne liekove, 
da ili bolestnici laglje uzmu, pa ju zovu onda medicinskom 
čokoladom. D želudčanu čokoladu miešaju bikarbonu sodu. 
Za ljude slaba želudca počeše u novije vrieme u velike praviti čo¬ 
koladu bez masti (entblter Cacao). U to ime tiskaju ugrijan i 
sdrobljeni kakao, dok mu najveći dio masti neiztiskaju. 

Od kolike je vriednosti i ciene kakao, najbolje ćemo upoznati 
po njegovu sastavu. Najznamenitija sastavina kakaova zrna je The- 
obromin. Tvar se ta u svom sastavu vrlo neznatno razlikuje od 
Coffeina ili Theina, a u djelovanju im je posve slična. Čist Theobromin 
u većoj množini djeluje kao otrov upravo tako kao i Coffein, dočim 
u malenoj množini, kako ga u čokoladi pijemo, djeluje vrlo ugodno 
na čovječje živce, te nas oživljuje i razbistruje. U zrnu ga ima 
nješto preko 1 postotak (T2—15). Druga važna sastavina kakaova 
zrna je kakaova mast ili kakaovov maslac. U zrnu te ima 
masti 45—40 postotaka. Čuli smo, da ona obično ostane u čokoladi. 
Izlučena kakaova mast dolazi vrlo često u trgovinu, pa se upotrebljuje 
u medicini kao očna mast, ili se od nje pravi posebna vrst sapuna. 
Da je čokolada ne samo oživljnjuće piće nego ujedno i dobra hrana, 
potiče odatle, što u kakaova zrnju ima mnogo bjelanjaka i škroba. 
D sto dielova kakaova brašna ima 13 do 18 đielova bjelanjka i 14 do 
18 dielova škroba. Ćuli smo, da i u kavi i čaju ima znamenita mno¬ 
žina bjelanjaka, nu ti bjelanjci nepredju u prokuhanu vodu, pa za 
to neima ni kava ni čaj hranivosti. Nu pri čokoladi nepijemo mi 
samo prelivenu vodu, nego upravo pojedemo i samo prokuhano 
brašno, pa tako dospiju i bjelanjci i škrob u naš želudac. Ako 
dakle Čokolada čovjeka i nješto manje oživljuje i razbistruje nego 
kava i čaj, to nas ona tim više hrani. Uz hranive sastavine čoko¬ 
lade, uz bjelanjak i škrob, dolazi u nas još i znamenita množina 
sladora, što se u čokoladu primieša, pa tako postaje ona podpunom 
hranom. I Linne je posve pravo imao, kada je kakaovac nazvao 
božanskom hranom ili Theobroma. 



233 


U dobroj i nepokvarenoj čokoladi je polovica kakao a polo¬ 
vica slador. Takva čokolada nesmije biti hrapava, pa nesteže usta. 
Na jeziku nas ponješto hladi, a u ustih se brzo razidje. Crvenkasto 
smeđja boja mora da joj bude svietla, a na prelomu treba da bude 
gladka i svjetla. Zločesta i patvorena čokolada obično je crna, 
ukusa je gorka, pri kuhanju zaudara i daje žilavo, vodenasto piće, 
koje ostavlja na dnu nečist talog. Tomu patvaranju u prvom redu 
kriv je sam sviet, koji u trgovini traži uviek što jeftiniju čokoladu. 
Da tvorničari pojeftine svoju robu, to miešaju u čokoladu škrob 
od koruna, riže i drugih naših žitarica. Mjesto iztiskane kakaove 
masti dodaju jeftine vrsti životinjske masti, a mjesto vanilije uzimlju 
mirisave smole i balzame. Kada tvorničar daje u čokoladu škrob i 
životinjsku mast, pa ju jeftinije prodaje, onda nas još nije pre¬ 
vario, jer nas ti nadomjestci ipak hrane. Nu dogadja se gdjekada, 
da u čokoladu miešaju rdjastu zemlju, samljevene opeke, pa i 
otrovne crvene boje. To je dakako onda očita prevara, od koje bi 
se čovjek mogao očuvati samo točnim znanstvenim iztraživanjem. 

Koliko se na svietu godišnje ubere kakaova zrnja i koliko se 
u pojedinih zemljah potroši, to nam je danas još slabo poznato. 
God. 1874. uvezla je Englezka blizu 27 milijuna funti kakaova zrnja 
a opet iz zemlje izvezla oko 18 milijuna funti. Francezka uvezla 
je iste godine 20 milijuna funti, a Njemačka 4 milijuna funti. Naj¬ 
više se čokolade potroši u Italiji i Španjolskoj, a u sjevernih kra- 
jevih Europe najmanje. U Španjolskoj potroši jedna osoba u pro¬ 
sjeku na godinu l'/a funte, u Francezkoj 8 loti, a u sjevernoj Nje¬ 
mačkoj 2 lota. 



Njeke opazke geografskoj karti. 

njjga je ova pokazala, da kulturne biline, kojimi se čovjek 
hrani i napaja, nisu jednolično po svietu razširene. Biline se 
te redaju na zemlji u pojedine pojase, koje smo u pojedinih 
člancih i naveli. Tako su pojasi, kojimi se žitarice i krušne biline 
na zemlji redaju, opisani na strani 85.— 90. Sjeverna i južna gra¬ 
nica vinove loze opusana je na str. 133.—139. Sjeverna granica 
našega voća spomenuta je na str. 105., dočim će južno voće doći 
na red tek u trećem svezku ove knjige. Pojasi ti kao što i njihove 
granice nedađu se čitatelju nikada onako živo predočiti opisi i 
riečmi, kao što to može učiniti geografska karta, na kojoj je ozna¬ 
čena razdioba kulturnih bilina. Radi toga umolio je i ove godine 
odbor „Matice Hrvatske' - prof. dra. Boguslava pl. Jiruša, da priredi 
kartu, koja će predočiti razprostranjenje najglavnijih kulturnih bi¬ 
lina, Što je on evo s najvećom pripravnošću i učinio. Toj karti do¬ 
daje evo ovdje prof. dr. Jiruš i njeke opazke, koje će nam služiti 
kao tumač ove karte: 

Cielo površje zemlje razdieljeno je na karti na tri česti, a svaka 
čest označena je drugom bojom, i to: modrom, žutom i ze¬ 
lenom. 

Modra boja označuje sve onakove predjele, gdje se zemlja ne- 
obradjuje, gdje dakle neima kulturnoga bilja. IJ obsegu modre boje 
nalazimo krajeve, koji su posve pusti i neplodni, pa su za to i bez 
stanovnika. Nu ima tu i krajeva napučenih, ali se ljudi nebave uz¬ 
gojem kulturnoga bilja, nego se hrane lovom ili stočarstvom. Sve 
te razlike označene su na karti posebnim načinom. 

Cisto modra boja označuje prave pustare. 

Modra boja s okomitimi crven im i crtami označuje 
stepe. 

Modra boja s položeni mi crvenimi crtami označuje 
tundre ili krajeve na sjeveru, gdje rastu samo mahovine i lišaji. 

Modra boja s okomitimi i položenim! crveni mi 
crta mi označuje one šume na sjeveru iznad granice naših žitarica. 

Žuta boja označuje one krajeve zemlje, gdje su žitarice naj- 
glavnijom hranom ljudstva. Pojedini pojasi, koji se tu redaju, kako 
su u knjizi nješto više razglobljeno opisani, označeni su ovako: 

Cisto žuta boja prikazuje nam pojas ječma, raži i zobi. 

Žuta boja s okomitimi zelenimi crtami označuje 
pojas pšenice i raži, u kom se naravno sije još i ječam i zob. 

Žuta boja s ervenimi crtami označuje one krajeve, 
gdje se spomenutim žitaricam pridružuje kukuruz ili riža. Gdje 
su crte okomite, tu nalazimo kukuruz, a gdje su položene, 
tu prevladjuje riža. Uz kukuruz i rižu nalazimo posvuda i sve 
druge žitarice, a osobito pšenicu. 

Zelena boja označuje žarke ili tropske krajeve. U tih kra- 
jevih nisu žitarice niti jedina niti glavna hrana, pa za to ni neza- 
premaju najveći dio obrađjena zemljišta, nego im se pridružuju 
mnoge druge biline kao palme, krušnice, banane itd. 

U tropskih krajevih neima one razlike u podnebju, što je imamo 
u umjerenih đielovih naše zemlje. Tu je toplina dosta jednaka i 
dosta visoka, pa za to tu ni neima onakvih pojasa, kakve nam 
pokazuju žitarice u umjerenom podnebju. Mi doduše nalazimo i tu, 
da se jedna ili druga kulturna bilina uzgaja samo u ovom ili onom 
kraju, nu tu razdiobu nije stvorilo pođnebje, nego historijska i geo- 
logijska prošlost. Ima danas mnogo koristnih bilina, koje su prvobitno 
bile ograničene na dosta malene krajeve, pa se danas sade i dobro 
uspievaju malo ne po svih tropskih zemljah. Cim se kultura više 
širi, tim se više i brišu one stare granice tropskih kulturnih bilina, 

U tropskih krajevih nedađu se radi toga povući pojedini po¬ 
jasi, kako smo to morali učiniti u umjerenom podnebju. Nu kako 
se ipak u pojedinih krajevih uzgaja pretežno sad ova sad ona kul¬ 
turna bilina, to smo tu razliku označili posebnim! znakovi. 

Zelena boja sa okomitimi ervenimi crtami označuje 
one krajeve, gdje se pretežno uzgaja kukuruz. 

Zelena boja sa položenimi ervenimi crtami ozna¬ 
čuje kraje, gdje prevladjuje riža. 

Zelena boja i na desno nagnute crte označuju krajeve, 
gdje je glavna hrana s i r a k ( Sorglmm , Moorhirse, sorgo). 

Zelena boja i na lievo nagnute crte označuju kra¬ 
jeve, gdje su glavna hrana krasnica, banana i palme. 

Samo se po sebi razumieva, da se u svih ovih krajevih uzga¬ 
jaju i mnoge druge hranive biline. Tako n. pr. siju rižu u dosta ve¬ 
likoj množini u Americi, Luisiani i Braziliji, a kukuruz opet u Africi; 
nu kako ipak u Luisiani i Braziliji nađmašuje kukuruz, a u Africi 
sirak, to su označeni prvi krajevi okomi timi a drugi kos i mi 
crtami. 

Sume u sjevernih krajevih označene su posebnim znakom. Tu 
se na modroj boji vide okomite i položene crte kao oznaka 
za šume. U umjerenom i tropskom pojasu nisu na karti šume na 
po se izlučene. Kada bi nam bila sva potrebita vrela u to ime pri¬ 
stupna, pa bi izveli granice postojećih šuma, dobili bi vrlo nejasnu 
i zamršenu kartu. Kako šume nisu ovdje izlučene, to ih onda ubra¬ 
jamo medju kulturna zemljišta, a to je donjekle i pravo. U Europi 
i sjevernoj Americi zauzimlju šume danas već vrlo malen prostor, 
a u južnoj opet Sibiriji, južnoj Americi i Africi mogu se tako s vre¬ 
menom šume takodjer pretvoriti u kulturno tlo. Čim se kultura više 
širi, tim većma nestaje šuma, a granice nepreglednih prašuma u 
Americi i drugdje bivaju od godine do godine sve to uže. 

Crte, koje se vijugavo povlače na karti od iztoka na zapad, 
imadu nam označiti krajnu granicu, do koje se pojedine kulturne 
biline šire. Sve ubilježene biline dobivaju tu svoju sjevernu ili po¬ 
larnu granicu, a samo vinova loza ima osim sjeverne još i svoju 
južnu ili ekvatorijalnu granicu, preko koje dalje na jug nezalazi. 

Crne crte obilježuju polarnu granicu naših žitarica. U 
karti obilježene su polarne granice ječma, raži, pšenice i ku¬ 
kuruza. Polarna granica riže nije na po se označena, jer se slaže 
s granicom južnoga voća. 

Crvene crte označuju granice voća, vinove loze, palma, 
krušnice i južnoga voća. 

* 

* * 

Karta ova veoma je zanimiva i sa kulturnoga gledišta, jer nara 
ona nepokazuje samo razdiobu hranivih bilina, nego i razdiobu čo¬ 
vječje kulture. Narodi, što stanuju na zemljištu, koje je na karti 
modrom bojom ubilježeno, bave se lovom ili stočarstvom. 
Najveću kulturu naći ćemo na žuto bojadisanom tlu. Tu su 
predjeli, gdje je čovjek tako rekuć svladao narav, pa gdje najveći dio 
zemljišta služi u gospodarstvene svrhe. Na zeleno bojadisanom tlu 
zametnula je kultura tek u novije vrieme spasonosnu onu borbu, koja 

je u umjerenom pojasu održala najsjajniju pobjedu. Narav je u tih 
krajevih i preveo darežljiva, pa i mnogo jača i bujnija od samoga čo¬ 
vjeka. Tu je dosta malo zemljišta, koje je čovjek zasjeo i obradio, 
nu ipak neima dvojbe, da ee i tu čovjek svoje gospodstvo upravo 
onako razširiti, kao što je to učinio u umjerenom podnebju, te će 


i tu čovječja kultura održati sjajnu pobjedu. 




SADRŽAJ. 


Mesoždere biline: 

I. Bilinski ne prijatelji. — Rosika po čretovih. — Lišće rosike 
hvata, uliija i ždere kukce. — Hlapimulia u Karolini. — Kako 
lilapimuha lovi kukce. — Vrsti i rodovi familije dvoseraceja — 
Aldrovanđa. — Utrikularije. — Tustica (pinguieula). — Fami¬ 
lija saracenija. — Nepenthesi. 

II. Sto se je prije znalo o mesožderih bilinali? — Zasluge Darrvi- 
nove. — Probava u našem želudeu. — I list od rosike probavlja 
hranu isto tako. — Probavili sokovi kod ostalih mesožderih bi- 
lina. — Kakvu hranu probavlja rosika? — Životinjska je hrana 
po mesoždere biline koristila i nuždna. — Ilazdraživost trepa¬ 
vica i lista. — Prenašanje i širenje osjećanja. Stvaranje 
crvenih grudica u staničnoj tekućini trepavica. — Munjevni po¬ 
javi kod lihipiirtuhc. — Gibanje i hranjenje drugih bilina, koje 
se slaže s onim kod mesožderih. — Zaključna razmatranja .. 

Kruh: 

I. Kruh je najobćenitija hrana. — II poljodjelstvu su prvi začetci 
kulture. — Znanost u poljodjelstvu. — Starost poljodjelstva. — 
Poljodjelstvo u Europi. — Stanovnici švicarskih sojenica, njihove 

žitarice i njihov kruh. — Ođkle ta kultura?. . . 

II. Težkoća prvoga poljodjelstva — De Candole i Danvin o divljih 
žitaricah. — čim se hrano divlji narodi? — Kako ćemo naći 
prvu domovinu naših žitarica ? -— U toni nam pomažu botanika, 
arheologija, paleontologija, poviest i jezikoslovje. 

III. Rod trava. — Koricu, stablo, lišće i cvjetovi u trava. — Pše¬ 

nica jara i ozima; glavne vrsti pšenice i njihovo porieklo. — 
Kultura i domovina važi. — Glavne vrsti ječma i njihovo po¬ 
rieklo. — Kultura i domovina zobi. — Proso i mohar u staro 
doba. — Riža u Kini i Indiji, njeno razprostranjenje po Europi. 
Kukuruz u Americi; prepirke o domovini njegovoj; kultura i 
razprostranjenje kukuruza. 

IV. Pšenično zrno i klica. — Stvaranje hrane i punjenje pšeničnoga 
zrna. — Sastavni diclovi pšeničnoga zrna. — Sastavine brašna: 
ljepilo, bjelanjak, škrob, slador, gurni. — Vriednost ovih sasta¬ 
vina za hranu. — Posije i njihova hranivost. — Pepeo. — Ra- 
ženo, kukuruzno, ječmeno i zobeno brašno. — Kruh. — Kvasac 
i njegovo djelovanje. — Pečenje kruha. — Star kruh. — Po- 

kvareno brašno. — Što se n brašno miešaV — Kruh bez kvasca. 

— Hranivost kruha... 

V. Krušne biline, koje neidu u rod trava. — Heljda i njena vried- 
nost. — Starost i porieklo heljde. — Palme. — Sagovac i nje¬ 
govi srodnici. — Sago. — Pizang ili banana. — Plodnost i do¬ 
movina banane; njena prošlost. — Kružnica; njena plodnost, 

hranivost i razprostranjenje. 

VI. Geografsko razpostranjenje žitarica. — Sjeverna granica jaroga 
ječma i ozimnih usjeva. — Pojedini pojasi naših najglavnijih 
krušnih bilina u Kuropi i Africi, u Aziji i Australiji u sjevernoj 
i južnoj Americi. — Širenje gdjekojili žitarica. — Žito u svjet¬ 
skoj trgovini... 

Voće. — Voće u kulturnom razvoju čovjeka — Voćarstvo koci Perzi- 
janaca, Babilonaca i Feničana. — Voćke svetoga pisma. — Vo¬ 
ćarstvo kod Egipćana. — Selitba voćaka u Grčku. — Voćar¬ 
stvo kod starih Rimljana; najglavnije vrsti njihova voća. —■ Si¬ 
renje rimskih voćaka. — Voćarstvo u novom i 'srednjem vieku. 
— Biiinsko rodbinstvo naših voćaka. — Rast mladice. — Pu¬ 
povi i njihova zadaća. — Red cvjetanja. — Cvjetovi i plodovi. 
— Sastavni dielovi ploda; voda, slađor, škrob i bjelanjak. — 
Hranivost voća. — Razprostranjenje voćaka. — Kultura i do¬ 
movina breskve, kajsije, šljive, trešnje, višnje, kruške, jabuke 

i gunj e. 

Povrće. — Divlji narodi i njihova bilinska hrana. — Kako se biline 
uzgojeni mienjaju. — Uzgoj vrzine, repe i repice. — Povrće 
starih naroda. — Razne vrsti hrane. — Hranive tvari u bilini. 
-— Hranive sastavine našega povrća, — Priredjivanje povrća za 
jelo. — Porieklo najglavnijega povrća: rotkva, blitva, repa, 
vrzina, celer, peršin, špinat, loćika, češnjak, crveni luk, leća, 

grašak, bob i grah. 

Vinova loza i vino : 

I. Bilinska dražila. — Pogubnost tih dražila. — Grčke priče o 
vinovoj ioz'i. — Upliv vina na kulturu. — Obličje vinove loze 
u raznih krajevih. 

II. Geografsko razprostranjenje vinove loze. — Sjeverna i južna 

granica vinove loze. — Divlja loza u Americi. — Pokusi sa 
europskom lozom u Americi. — Uspjeh s američkom lozom. — 
Trsna uš. — Vinova loza na južnoj polovici zemlje. 

III. Kulturne biline, njihove podivljale i divlje vrsti. —• Divlja vi¬ 
nova Joza i njeno razprostranjenje. — Domovina loze. — Kako 
se je vinova loza širila iz svoje prve domovine na iztok i zapad 
Azije. — Širenje vinove loze u Grčku i Italiju. — Vinova loza 
i vino u Italiji u starom vioku. — Galija i Longobarrii. — 
Rimske naselbine u Europi za vinogradarstvo; car Probo. — 
Što je kršćanstvo za vinovn lozu učinilo. — Promjene u vinogra¬ 
darstvu Europe. — Vinova loza na putu u nove krajeve svieta. 

IV. Život vinove loze. — Suzenje loze. — Loza u zimi i u proljeće. — 
Pupanjc. — Prvi rad lišća. — Listovi i vitice na stablu. — 
Vriednost vitica. — Cvjetovi. — Razvoj bobe i zrijanjo groždja 

— Zimski počinak loze. — Bolesti vinove loze. 

V. Sok iz groždja. — Kvaščcvc gljivice. — Vrenje sladkoga vina 
— Dozrievanje vina. — Boja vina. — Bolesti vina. — Stva¬ 
ranje octa. — Razna vina n prošlosti i sadanj isti. — Poslje¬ 
dice pijanstva,. 

VI. Vino sjevernih i južnih krajeva: Vino izvan granice vi¬ 
nove loze. — Vino od jabuka i krušaka; sastavine mu i prire- 
djivanje. — Vina od drugih naših plodova. — Vino od breze. 
— Medovina i njena prošlost.— Vino od palma; vino od datule, 
lontara, kokosa i drugih palnia. — Vino od aloja; priprema i 
svojstva. — Razprostranjenje aloja. 

Kava: 

I. Prvi glasovi o kavi. — Kava u Arabiji — Priče o kavi. — Sa- 
djenje kave u Arabiji. — Sirenje kave u Egipat i Carigrad. — 
Neprijatelji kave u Meki, Kairu i Carigradu. -- Širenje kave u 
Indiji. — Širenje kave u Italiji, Franeezkoj, Engleskoj, Austriji 

i Njemačkoj. — Njezini prijatelji i neprijatelji. 

II. Oblik, list. cviet i plod kave. — Domovina kave i uvjeti života, 
— Presadjivanje kave na Javu, Sumatru i Cejlon. —• Kava u 
Americi. — Nasadi kave i njen uzgoj. — Berba i spremanje 
kave. — Ležanje kave. — Sastavina ka vena zrna: Coffein, tres- 
lona kiselina i mirisavo ulje. — Prženje i kuhanje kave. — Dje¬ 
lovanje kave. — Kava u trgovini, — Patvaranje kave. — Su¬ 
rogati. — Cikorija i njena vriednost. 

Čaj. — Razna pića na svietu. — Pjesma čaju. — Čaj u Kini i nje¬ 
govo razprostranjenje po svietu. — Opis biline i uzgoj. — Berba, 
pravljenje crna i zelena čaja. — Kalupljeni čaj. — Priprema za 
trgovinu. — Sastavine čaja i njegovo djelovanje. — Patvaranje 
čaja. — Vrsti čaja u trgovini. — Paraguajski čaj i razne druge 

vrsti po svietu. 

Kakao i čokolada. — Čokolada, kava i čaj. — Kakao kod Mexika- 
naca. — Čokolada u Europi. — Razprostranjenje kakaovca. — 
Kakaovac i njegovi plodovi. — Pravljenje čokolade. — Sasta¬ 
vine kakaova zriija i hranivost čokolade. — Patvaranje čoko¬ 
lade. — Kakao u svjetskom prometu.. .... 

Njeke opazke geografskoj karti... 

